|  |
| --- |
| Šis dokumentas yra patvirtintas Avtozma vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMA/VR/0000287521).  Daugiau informacijos rasite Europos vaistų agentūros interneto svetainėje adresu: <https://www.ema.europa.eu/en/medicines/human/EPAR/avtozma> |

**I PRIEDAS**

# PREPARATO CHARAKTER ISTIKŲ SANTRAUKA

BT_1000x858pxVykdoma papildoma šio vaistinio preparato stebėsena. Tai padės greitai nustatyti naują saugumo informaciją. Sveikatos priežiūros specialistai turi pranešti apie bet kokias įtariamas nepageidaujamas reakcijas. Apie tai, kaip pranešti apie nepageidaujamas reakcijas, žr. 4.8 skyriuje.

## 1. VAISTINIO PREPARATO PAVADINIMAS

Avtozma 20 mg/ml koncentratas infuziniam tirpalui

## 2. KOKYBINĖ IR KIEKYBINĖ SUDĖTIS

Kiekviename ml koncentrato yra 20 mg tocilizumabo\*.

Kiekviename 4 ml flakone yra 80 mg tocilizumabo\* (20 mg/ml).

Kiekviename 10 ml flakone yra 200 mg tocilizumabo\* (20 mg/ml).

Kiekviename 20 ml flakone yra 400 mg tocilizumabo\* (20 mg/ml).

\* Humanizuotas rekombinantinis monokloninis imunoglobulino G1 poklasio antikūnas prieš žmogaus interleukino-6 (IL-6) receptorius, rekombinantinės DNR technologijos būdu pagamintas kininių žiurkėnukų kiaušidžių (KŽK) ląstelėse.

Pagalbinės medžiagos, kurių poveikis žinomas:

*Polisorbatas*

Kiekviename 80 mg flakone yra 2,0 mg polisorbato 80.

Kiekviename 200 mg flakone yra 5,0 mg polisorbato 80.

Kiekviename 400 mg flakone yra 10,0 mg polisorbato 80.

Visos pagalbinės medžiagos išvardytos 6.1 skyriuje.

## 3. FARMACINĖ FORMA

Koncentratas infuziniam tirpalui (sterilus koncentratas). Skaidrus arba šiek tiek opalescuojantis, bespalvis arba gelsvas tirpalas.

## 4. KLINIKINĖ INFORMACIJA

## 4.1 Terapinės indikacijos

Reumatoidinis artritas (RA)

Avtozma ir metotreksato (angl., MTX) derinys yra skirtas:

* sunkiu, aktyviu ir progresuojančiu reumatoidiniu artritu (RA) sergantiems ir MTX dar negydytiems suaugusiesiems gydyti;
* vidutinio arba didelio aktyvumo RA sergantiems suaugusiesiems gydyti, jei ankstesnis gydymas vienu ar daugiau ligą modifikuojančių vaistų nuo reumato (LMVNR) ar navikų nekrozės faktoriaus (NNF) antagonistų buvo nepakankamai veiksmingas arba pacientai jo netoleravo.

Jeigu ligoniai MTX netoleravo arba toliau MTX vartoti netinka, šiuos ligonius galima gydyti vien Avtozma.

Nustatyta, kad gydymas Avtozma mažina sąnarių pažeidimo, nustatyto rentgeniniu tyrimu, progresavimo greitį ir gerina fizinę pacientų būklę, skiriant jo kartu su metotreksatu.

Koronaviruso infekcijos sukelta liga (COVID-19 liga)

Avtozma skirtas koronaviruso infekcijos sukeltos ligos (COVID-19 ligos) gydymui suaugusiesiems kuriems yra skiriami sisteminio poveikio kortikosteroidai ir yra taikoma deguonies terapija ar dirbtinė plaučių ventiliacija.

Sisteminis jaunatvinis idiopatinis artritas (sJIA)

Avtozma skiriamas 2 metų amžiaus ir vyresnių ligonių, sergančių aktyviu sisteminiu jaunatviniu idiopatiniu artritu (sJIA), gydymui, jei ankstesnis gydymas nesteroidiniais vaistais nuo uždegimo (NVNU) ir sisteminio poveikio kortikosteroidais buvo nepakankamai veiksmingas. Ligonius galima gydyti vien Avtozma (jeigu jie MTX netoleruoja arba MTX vartoti netinka) arba kartu su MTX.

Jaunatvinis idiopatinis poliartritas (pJIA)

Avtozma kartu su metotreksatu (MTX) skiriamas 2 metų amžiaus ir vyresnių ligonių, sergančių jaunatviniu idiopatiniu poliartritu (pJIA; kai reumatoidinis faktorius yra teigiamas arba neigiamas ir yra išplitęs oligoartritas), gydymui, jei ankstesnis gydymas MTX buvo nepakankamai veiksmingas. Ligonius galima gydyti vien Avtozma, jeigu jie MTX netoleruoja arba jiems netinka skirti tolesnio gydymo MTX.

Citokinų išsiskyrimo sindromas (CIS)

Avtozma skirtas chimerinį antigeno receptorių (CAR) turinčių T ląstelių sukelto sunkaus ar gyvybei pavojų lemiančio citokinų išsiskyrimo sindromo (CIS) gydymui suaugusiesiems ir 2 metų bei vyresniems vaikams.

## 4.2 Dozavimas ir vartojimo metodas

Gydyti turi pradėti sveikatos priežiūros specialistas, turintis RA, COVID-19 ligos, sJIA, pJIA arba CIS diagnozavimo ir gydymo patirties.

Jei naudojami iš polivinilchlorido (PVC) pagaminti infuzijos maišeliai, reikia naudoti infuzijos maišelius, kurių sudėtyje nėra di(2-etilheksil)ftalato (be DEHP).

Visiems Avtozma gydomiems ligoniams reikia duoti „Paciento budrumo kortelę”.

Dozavimas

RA sergantiems pacientams

Rekomenduojamas dozavimas yra po 8 mg/kg kūno svorio kartą kas keturias savaites.

Asmenims, kurių kūno svoris didesnis kaip 100 kg, nerekomenduojama skirti didesnės kaip 800 mg

dozės infuzijų (žr. 5.2 skyrių).

Atliekant klinikinius tyrimus, didesnės kaip 1,2 g dozės nebuvo vertinamos (žr. 5.1 skyrių).

Dozės koregavimas atsižvelgiant į laboratorinių tyrimų pokyčius (žr. 4.4 skyrių).

* Kepenų fermentų tyrimų pokyčiai

|  |  |
| --- | --- |
| Laboratorinė reikšmė | Veiksmas |
| Daugiau 1, bet mažiau kaip 3 kartus viršija viršutinę normos ribą (VNR). | Jei taip tinka, keisti kartu vartojamo MTX dozę.  Šiems rodmenims nuolat didėjant, Avtozma dozę mažinti iki 4 mg/kg arba gydymą Avtozma nutraukti, kol  alaninaminotransferazės (ALT) arba aspartataminotransferazės (AST) aktyvumas sunormalės.  Iš naujo pradėti gydyti 4 mg/kg arba 8 mg/kg doze, atsižvelgiant į klinikinę situaciją. |
| Daugiau 3 bet mažiau kaip 5 kartus viršija VNR (patvirtinus kartotinai tiriant, žr. 4.4 skyrių). | Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis rekomendacijomis daugiau kaip 1, bet mažiau kaip 3 kartus viršijus VNR.  Jei padidėjimas daugiau kaip 3 kartus virš VNR išlieka, gydymą  Avtozma nutraukti. |
| Daugiau kaip 5 kartus viršija VNR. | Gydymą Avtozma nutraukti. |

* Mažas absoliutus neutrofilų skaičius (ANS)

Nerekomenduojama pradėti gydyti anksčiau tocilizumabu negydytų pacientų, kurių absoliutus neutrofilų skaičius (ANS) yra mažesnis kaip 2 × 109/l.

|  |  |
| --- | --- |
| Laboratorinė reikšmė (ląstelių skaičius × 109/l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Nutraukti Avtozma vartojimą.  Kai ANS pasidaro > 1 × 109/l, gydymą Avtozma atnaujinti, dozuojant po 4 mg/kg ir, atsižvelgiant į klinikinę situaciją, dozę didinti iki 8 mg/kg. |
| ANS < 0,5 | Gydymą Avtozma nutraukti. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103/µl) | Veiksmas |
| 50–100 | Nutraukti Avtozma vartojimą.  Kai trombocitų skaičius > 100 × 103/µl, gydymą Avtozma atnaujinti, dozuojant po 4 mg/kg ir, atsižvelgiant į klinikinę situaciją, dozę didinti iki 8 mg/kg. |
| < 50 | Gydymą Avtozma nutraukti. |

Koronaviruso infekcijos sukelta liga (COVID-19 liga)

Rekomenduojamas dozavimas COVID-19 ligos gydymui pacientams, kuriems yra skiriami sisteminio poveikio kortikosteroidai ir yra taikoma deguonies terapija ar dirbtinė plaučių ventiliacija yra vienkartinė 8 mg/kg kūno masės dozės infuzija į veną per 60 minučių. Jeigu po pirmosios dozės klinikiniai požymiai ir simptomai blogėja, galima papildomai infuzuoti vieną Avtozma 8 mg/kg kūno masės dozę. Tarp šių dviejų infuzijų reikia padaryti bent 8 valandų pertrauką.

Pacientams, kurių kūno masė didesnė kaip 100 kg, didesnės kaip 800 mg dozės infuzuoti nerekomenduojama (žr. 5.2 skyrių).

Avtozma nerekomenduojama skirti COVID-19 liga sergantiems pacientams, kuriems yra gautas bet kuris iš toliau nurodytų laboratorinių tyrimų rodmenų nuokrypių.

|  |  |  |
| --- | --- | --- |
| Laboratorinio tyrimo tipas | Laboratorinė vertė | Veiksmas |
| Kepenų fermentai | > 10 x VNR | Avtozma leisti nerekomenduojama |
| Absoliutusis neutrofilų skaičius | < 1 x 109 / l |
| Trombocitų skaičius | < 50 x 103 / µl |

Citokinų išsiskyrimo sindromas (CIS) (suaugusiesiems ir vaikams)

Rekomenduojamas dozavimas gydant CIS yra 8 mg/kg pacientams, kurie sveria 30 kg ar daugiau, arba 12 mg/kg pacientams, kurie sveria mažiau kaip 30 kg; ši dozė skiriama kaip 60 minučių trukmės intraveninė infuzija. Avtozma galima skirti vieną arba kartu su kortikosteroidais.

Jeigu po pirmosios dozės vartojimo nenustatoma klinikinio CIS požymių ir simptomų palengvėjimo, galima skirti iki 3 papildomų Avtozma dozių. Intervalas tarp dviejų gretimų dozių vartojimo turi būti bent 8 valandos. Pacientams, kuriems pasireiškia CIS, nerekomenduojama skirti didesnės kaip 800 mg dozės vienos infuzijos metu.

Pacientams, kuriems pasireiškia sunkus ar pavojų gyvybei lemiantis CIS, dėl pagrindinės piktybinės ligos, anksčiau skirtos limfocitų kiekį mažinančios chemoterapijos ar paties CIS dažnai nustatoma citopenijų arba padidėjęs ALT ar AST aktyvumas.

Specialios populiacijos

*Vaikų populiacija*

*sJIA sergantiems pacientams*

Rekomenduojamas dozavimas vyresniems kaip 2 metų 30 kg ir daugiau sveriantiems pacientams yra po 8 mg/kg kūno svorio kartą kas dvi savaites, o mažiau kaip 30 kg sveriantiems pacientams – po 12 mg/kg kūno svorio kartą kas dvi savaites. Dozę reikia apskaičiuoti pagal paciento kūno svorį prieš kiekvieną vaistinio preparato skyrimą. Dozę galima keisti tik laikui bėgant pastoviai keičiantis paciento kūno svoriui.

Į veną vartojamo Avtozma saugumas ir veiksmingumas jaunesniems kaip 2 metų vaikams neištirti.

sJIA sergantiems pacientams pasireiškus laboratorinių tyrimų pokyčių, rekomenduojama laikinai nevartoti tocilizumabo, kaip nurodyta toliau pateiktoje lentelėje. Jeigu būtina, reikia koreguoti kartu vartojamų MTX ir (arba) kitų vaistų dozes arba nutraukti jų vartojimą, o tocilizumabo laikinai nevartoti, kol bus įvertinta klinikinė situacija. Kadangi sJIA sergantiems pacientams gali būti daug gretutinių ligų, kurios gali įtakoti laboratorinių rodiklių reikšmes, pasireiškus šių rodiklių pokyčiams, sprendimas nutraukti tocilizumabo vartojimą turi būti priimtas atskirai įvertinus kiekvieno paciento medicininę būklę.

* Kepenų fermentų tyrimų pokyčiai

|  |  |
| --- | --- |
| Laboratorinė reikšmė | Veiksmas |
| Daugiau 1, bet mažiau kaip 3 kartus viršija VNR | Jei taip tinka, keisti kartu vartojamo MTX dozę.  Šiems rodmenims esant nuolat padidėjusiems nurodytose ribose, Avtozma vartojimą nutraukti, kol ALT/AST aktyvumas taps normaliu. |
| Daugiau 3 bet mažiau kaip 5 kartus viršija VNR | Jei taip tinka, keisti kartu vartojamo MTX dozę.  Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis anksčiau pateiktomis rekomendacijomis, taikomomis kai rodmuo daugiau kaip 1, bet mažiau kaip 3 kartus viršija VNR. |
| Daugiau kaip 5 kartus viršija VNR | Gydymą Avtozma nutraukti.  Sprendimas nutraukti Avtozma vartojimą sJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

* Mažas absoliutus neutrofilų skaičius (ANS)

|  |  |
| --- | --- |
| Laboratorinė reikšmė (ląstelių skaičius × 109/l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Laikinai nutraukti Avtozma vartojimą.  Kai ANS tampa > 1 × 109/l, gydymą Avtozma atnaujinti. |
| ANS < 0,5 | Gydymą Avtozma nutraukti.  Sprendimas nutraukti Avtozma vartojimą sJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103/mkl) | Veiksmas |
| 50 - 100 | Jei taip tinka, keisti kartu vartojamo MTX dozę.  Laikinai nutraukti Avtozma vartojimą.  Kai trombocitų skaičius > 100 × 103/mkl, gydymą Avtozma atnaujinti. |
| < 50 | Gydymą Avtozma nutraukti.  Sprendimas nutraukti Avtozma vartojimą sJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

Nepakanka klinikinių duomenų, kad būtų galima įvertinti tocilizumabo dozės sumažinimo poveikį sJIA pacientams, pasireiškus laboratorinių tyrimų pokyčiams.

Turimi duomenys rodo, kad klinikinis pagerėjimas stebimas per 6 savaites nuo gydymo tocilizumabu pradžios. Jeigu per šį laikotarpį pacientui nepasireiškia jokio pagerėjimo, reikia iš naujo atidžiai apsvarstyti tolesnio gydymo galimybę.

*pJIA sergantiems pacientams*

Rekomenduojamas dozavimas vyresniems kaip 2 metų 30 kg ir daugiau sveriantiems pacientams yra po 8 mg/kg kūno svorio kartą kas 4 savaites, o mažiau kaip 30 kg sveriantiems pacientams – po 10 mg/kg kūno svorio kartą kas 4 savaites. Dozę reikia apskaičiuoti pagal paciento kūno svorį prieš kiekvieną vaistinio preparato skyrimą. Dozę galima keisti tik laikui bėgant pastoviai keičiantis paciento kūno svoriui.

Į veną vartojamo Avtozma saugumas ir veiksmingumas jaunesniems kaip 2 metų vaikams neištirti.

pJIA sergantiems pacientams pasireiškus laboratorinių tyrimų pokyčių, rekomenduojama laikinai nevartoti tocilizumabo, kaip nurodyta toliau pateiktoje lentelėje. Jeigu būtina, reikia koreguoti kartu vartojamų MTX ir (arba) kitų vaistų dozes arba nutraukti jų vartojimą, o tocilizumabo laikinai nevartoti, kol bus įvertinta klinikinė situacija. Kadangi pJIA sergantiems pacientams gali būti daug gretutinių ligų, kurios gali turėti įtakos laboratorinių rodmenų reikšmėms, pasireiškus šių rodmenų pokyčiams, sprendimas nutraukti tocilizumabo vartojimą turi būti priimtas po medicininio kiekvieno paciento būklės įvertinimo.

* Kepenų fermentų tyrimų pokyčiai

| Laboratorinė reikšmė | Veiksmas |
| --- | --- |
| Daugiau 1, bet mažiau kaip 3 kartus viršija VNR | Jei taip tinka, keisti kartu vartojamo MTX dozę.  Šiems rodmenims esant nuolat padidėjusiems nurodytose ribose, Avtozma vartojimą nutraukti, kol ALT/AST aktyvumas taps normaliu. |
| Daugiau 3 bet mažiau kaip 5 kartus viršija VNR | Jei taip tinka, keisti kartu vartojamo MTX dozę.  Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis anksčiau pateiktomis rekomendacijomis, taikomomis kai rodmuo daugiau kaip 1, bet mažiau kaip 3 kartus viršija VNR. |
| Daugiau kaip 5 kartus viršija VNR | Gydymą Avtozma nutraukti.  Sprendimas nutraukti Avtozma vartojimą pJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

* Mažas absoliutus neutrofilų skaičius (ANS)

|  |  |
| --- | --- |
| Laboratorinė reikšmė (ląstelių skaičius × 109/l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Laikinai nutraukti Avtozma vartojimą.  Kai ANS tampa > 1 × 109/l, gydymą Avtozma atnaujinti. |
| ANS < 0,5 | Gydymą Avtozma nutraukti.  Sprendimas nutraukti Avtozma vartojimą pJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103/mkl) | Veiksmas |
| 50 - 100 | Jei taip tinka, keisti kartu vartojamo MTX dozę.  Laikinai nutraukti Avtozma vartojimą.  Kai trombocitų skaičius > 100 × 103/µl, gydymą Avtozma atnaujinti. |
| < 50 | Gydymą Avtozma nutraukti.  Sprendimas nutraukti Avtozma vartojimą pJIA sergantiems pacientams pasireiškus laboratorinių tyrimų pokyčiams turi būti priimtas po medicininio kiekvieno paciento būklės įvertinimo. |

Tocilizumabo dozės mažinimas pJIA sergantiems pacientams pasireiškus laboratorinių tyrimų pokyčių nebuvo tirtas.

Turimi duomenys rodo, kad klinikinis pagerėjimas stebimas per 12 savaičių nuo gydymo tocilizumabu pradžios. Jeigu per šį laikotarpį pacientui nepasireiškia jokio pagerėjimo, reikia iš naujo atidžiai apsvarstyti tolesnio gydymo galimybę.

*Senyvi pacientai*

Vyresniems nei 65 metų pacientams dozės keisti nereikia.

*Inkstų funkcijos sutrikimas*

Kai inkstų sutrikimas lengvas, dozės keisti nereikia. Ligonių, kurių inkstų sutrikimas vidutinio sunkumo ir sunkus, gydymas Avtozma netirtas (žr. 5.2 skyrių). Šių ligonių inkstų funkciją reikia dažnai tikrinti.

*Kepenų funkcijos sutrikimas*

Ligonių, kuriems yra kepenų *funkcijos* sutrikimas, gydymas Avtozma netirtas. Taigi, jokių dozavimo rekomendacijų pateikti negalima.

Vartojimo metodas

Praskiestą Avtozma RA, sJIA, pJIA, CIS ar COVID-19 liga sergantiems pacientams reikia sulašinti į veną per 1 valandą.

≥ 30 kg sveriantiems RA, sJIA, pJIA, CIS ar COVID-19 liga sergantiems pacientams

Avtozma reikia praskiesti aseptinėmis sąlygomis iki galutinio 100 ml tūrio steriliu nepirogeniniu 9 mg/ml (0,9 %) arba 4,5 mg/ml (0,45 %) natrio chlorido tirpalu injekcijoms.

Vaistinio preparato skiedimo prieš vartojant instrukcija pateikiama 6.6 skyriuje.

< 30 kg sveriantiems sJIA, pJIA ar CIS sergantiems pacientams

Avtozma reikia praskiesti aseptinėmis sąlygomis iki galutinio 50 ml tūrio steriliu nepirogeniniu 9 mg/ml (0,9 %) arba 4,5 mg/ml (0,45 %) natrio chlorido tirpalu injekcijoms.

Vaistinio preparato skiedimo prieš vartojant instrukcija pateikiama 6.6 skyriuje.

Jeigu atsiranda su infuzija susijusios reakcijos požymių ar simptomų, nedelsdami sulėtinkite arba nutraukite infuziją ir paskirkite atitinkamų vaistinių preparatų ar palaikomąjį gydymą (žr. 4.4 skyrių).

## 4.3 Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

Aktyvi sunki infekcinė liga, išskyrus COVID-19 ligą (žr. 4.4 skyrių).

## 4.4 Specialūs įspėjimai ir atsargumo priemonės

*Atsekamumas*

Norint pagerinti biologinio vaistinio preparato atsekamumą, paciento medicininiuose dokumentuose reikia aiškiai įrašyti (ar nurodyti) prekinį paskirto vaistinio preparato pavadinimą ir serijos numerį.

RA, sJIA ir pJIA

*Infekcinės ligos*

Pacientams, vartojantiems imuninę sistemą slopinančių vaistinių preparatų, įskaitant tocilizumabą, buvo pastebėta sunkių ir kartais mirtinų infekcinių ligų atvejų (žr. 4.8 skyrių „Nepageidaujamas poveikis“). Gydymą Avtozma draudžiama pradėti esant aktyviai infekcinei ligai (žr. 4.3 skyrių). Jeigu pacientas suserga sunkia infekcine liga, tocilizumabo vartojimas turi būti nutraukiamas, kol infekcinė liga bus pagydyta (žr. 4.8 skyrių). Svarstant, ar gydyti Avtozma pacientus, kuriems buvo kartotinių ar lėtinių infekcinių ligų arba yra gretutinių ligų (pvz., divertikulitas, diabetas ir intersticinė plaučių liga), kurios gali sudaryti palankias sąlygas infekcinių ligų atsiradimui, sveikatos priežiūros specialistams reikia būti atsargiems.

Gydant pacientus biologiniais preparatais, rekomenduojama būti budriems, kad būtų laiku nustatytos sunkios infekcinės ligos, kadangi dėl ūminės fazės reakcijos slopinimo ūminio uždegimo požymiai ir simptomai gali būti susilpnėję. Tiriant, ar pacientui nėra galimos infekcinės ligos, reikia atsižvelgti į tocilizumabo poveikį C reaktyviajam baltymui (CRB), neutrofilams ir infekcijos požymiams bei simptomams. Pacientus (įskaitant jaunesnius sJIA arba pJIA sergančius pacientus, kuriems yra sunkiau pranešti apie savo simptomus) ir sJIA arba pJIA sergančių pacientų tėvus ar globėjus reikia įspėti nedelsiant kreiptis į savo sveikatos priežiūros specialistą atsiradus bet kokiems infekciją rodantiems simptomams, kad būtų užtikrintas greitas ligos įvertinimas ir paskirtas reikiamas gydymas.

*Tuberkuliozė*

Prieš pradedant gydyti Avtozma preparatu, reikia ištirti, ar RA, sJIA ir pJIA sergančiam pacientui nėra latentinės tuberkuliozės (TB), kaip tai rekomenduojama gydant kitais biologiniais preparatais. Prieš pradedant gydyti Avtozma preparatu, pacientus, kuriems yra latentinė TB, reikia gydyti įprastiniais vaistais nuo mikobakterijų. Vaistinį preparatą skiriantiems gydytojams primename apie klaidingai neigiamos tuberkulino reakcijos odoje bei TB interferono gama kraujo tyrimo rezultato pavojų, ypač pacientams, kurie sunkiai serga arba kurių imunitetas yra nusilpęs.

Pacientams reikia paaiškinti, kad jie kreiptųsi medicininės pagalbos, jeigu gydymo Avtozma metu arba po jo atsiranda galimai tuberkuliozės infekcijos požymių ar simptomų (pvz., užsitęsęs kosulys, išsekimas ar kūno masės mažėjimas, nežymus karščiavimas).

*Virusų reaktyvavimas*

Gauta pranešimų apie virusų (pvz., hepatito B viruso) reaktyvavimą, RA gydant biologiniais preparatais. Pacientai, kuriems atrankos metu buvo nustatyta hepatito viruso infekcijos žymenų, nebuvo įtraukiami į klinikinius tocilizumabo tyrimus.

*Divertikulito komplikacijos*

Gydant tocilizumabu RA sergančius pacientus, nedažnai gauta pranešimų apie divertikulų prakiurimą, kaip divertikulito komplikaciją (žr. 4.8 skyrių). Jei pacientui yra buvęs žarnų išopėjimas ar divertikulitas, Avtozma reikia vartoti atsargiai. Jei pacientui atsiranda simptomų, galinčių rodyti komplikuotą divertikulitą, pavyzdžiui, pilvo skausmas, kraujavimas ir (arba) nepaaiškinamas vidurių pakitimas ir karščiavimas, pacientą reikia greitai tirti, kad anksti būtų nustatytas divertikulitas, kuris gali būti susijęs su virškinimo trakto prakiurimu.

*Padidėjusio jautrumo reakcijos*

Esama pranešimų, kad tocilizumabo infuzija būna susijusi su sunkia padidėjusio jautrumo reakcija (žr. 4.8 skyrių). Tokios reakcijos gali būti dar sunkesnės ir net gali lemti mirtį tiems pacientams, kuriems padidėjusio jautrumo reakcijų pasireiškė ankstesnių infuzijų metu, net jei jiems buvo skirta premedikacija steroidais ir antihistamininiais preparatais. Jeigu gydant Avtozma pasireikštų anafilaksinė reakcija, reikia turėti nedelsiamam vartojimui paruoštų reikiamų gydymo priemonių. Jeigu pasireikštų anafilaksinė reakcija arba kitokia sunki padidėjusio jautrumo ar sunki su infuzija susijusi reakcija, Avtozma vartojimą reikia nedelsiant nutraukti ir Avtozma daugiau nevartoti.

*Aktyvi kepenų liga ir kepenų funkcijos sutrikimas*

Gydymas tocilizumabu, ypač vartojant jį kartu su MTX, gali būti susijęs su padidėjusiu kepenų transaminazių aktyvumu, todėl svarstant aktyvia kepenų liga ar kepenų *funkcijos* sutrikimu sergančių ligonių gydymą, reikia laikytis atsargumo priemonių (žr. 4.2 ir 4.8 skyrius).

*Toksinis poveikis kepenims*

Gydant tocilizumabu yra dažnai pastebėtas trumpalaikis arba protarpinis nedidelis ir vidutinio laipsnio kepenų transaminazių aktyvumo padidėjimas (žr. 4.8 skyrių). Kartu su tocilizumabu vartojant potencialiai hepatotoksiškų vaistų (pvz., MTX) pastebėta, kad toks poveikis pasitaiko dažniau. Būtina apsvarstyti, ar nevertėtų atlikti kitų kepenų funkcijos tyrimų, įskaitant bilirubino koncentracijos nustatymą, kai kliniškai svarbu.

Vartojant tocilizumabą yra pastebėta sunki vaisto sukelta kepenų pažaida, įskaitant ūminį kepenų nepakankamumą, hepatitą ir gelta (žr. 4.8 skyrių). Sunki kepenų pažaida pasireiškė nuo gydymo tocilizumabu pradžios praėjus nuo 2 savaičių iki daugiau nei 5 metų. Pastebėta kepenų nepakankamumo atvejų, dėl kurių kepenis reikėjo persodinti. Pacientams reikia patarti, kad pasireiškus kepenų pažaidos požymiams ar simptomams jie nedelsdami kreiptųsi į gydytoją.

Svarstant, ar pradėti gydyti Avtozma preparatu pacientus, kurių ALT ar AST kiekis daugiau kaip 1,5 karto didesnis už VNR, reikia būti atsargiems. RA, pJIA ar sJIA sergančių pacientų, kurių pradinis ALT ar AST aktyvumas yra daugiau kaip 5 kartus didesnis už VNR, gydyti nerekomenduojama.

RA, pJIA ar sJIA sergantiems pacientams per pirmuosius 6 gydymo mėnesius ALT ir AST kiekį reikia tikrinti kas 4 – 8 savaites, paskui – kas 12 savaičių. Apie rekomenduojamus pakeitimus, įskaitant gydymo Avtozma nutraukimą, atsižvelgiant į transaminazių aktyvumą žr. 4.2 skyriuje. ALT ar AST kiekiui padidėjus daugiau kaip 3–5 kartus už VNR, jei tai patvirtinta kartotiniu tyrimu, gydymą Avtozma reikia nutraukti.

*Kraujo rodmenų pokyčiai*

Gydant tocilizumabu po 8 mg/kg kartu su MTX, sumažėjo neutrofilų ir trombocitų kiekis (žr. 4.8 skyrių). Ligoniams, anksčiau gydytiems NNF antagonistu, gali būti didesnis neutropenijos pavojus.

Nerekomenduojama pradėti gydyti anksčiau tocilizumabu negydytų pacientų, kurių absoliutus neutrofilų skaičius (ANS) yra mažesnis kaip 2 × 109/l. Svarstant, ar pradėti gydyti tocilizumabu ligonius, kurių trombocitų skaičius yra sumažėjęs (t. y., trombocitų skaičius mažesnis kaip 100 × 103/mkl), reikia būti atsargiems. RA, sJIA ir pJIA sergančių pacientų, kurių ANS yra < 0,5 × 109/l arba trombocitų skaičius < 50 × 103/µl, toliau gydyti nerekomenduojama.

Sunki neutropenija gali būti susijusi su padidėjusia sunkių infekcinių ligų rizika, nors iki šiol su tocilizumabu vykdytų klinikinių tyrimų metu nebuvo aiškaus ryšio tarp sumažėjusio neutrofilų skaičiaus ir sunkių infekcinių ligų išsivystymo atvejų.

RA sergantiems pacientams neutrofilų ir trombocitų skaičių reikia tikrinti nuo 4 iki 8 savaitės nuo gydymo pradžios, paskui – pagal įprastinę klinikinę praktiką. Dozių keitimo rekomendacijas, atsižvelgiant į ANS ir trombocitų skaičių, žr. 4.2 skyriuje.

SJIA ir pJIA sergantiems pacientams neutrofilų ir trombocitų skaičių reikia tikrinti prieš pradedant antrąją infuziją ir paskui laikantis geros klinikinės praktikos (žr. 4.2 skyrių).

*Lipidų rodmenys*

Gydant ligonius tocilizumabu, pastebėtas lipidų rodmenų padidėjimas, įskaitant bendrąjį cholesterolį, mažo tankio lipoproteinus (MTL), didelio tankio lipoproteinus (DTL) ir trigliceridus (žr. 4.8 skyrių). Daugumai ligonių aterogeninių rodmenų nepadaugėjo, o bendrojo cholesterolio padaugėjimą mažino gydymas lipidų kiekį mažinančiais vaistais.

SJIA, pJIA ir RA sergančius pacientus pradėjus gydyti tocilizumabu, po 4 – 8 savaičių reikia tikrinti lipidų koncentraciją. Pacientus reikia gydyti pagal vietines klinikines hiperlipidemijos gydymo rekomendacijas.

*Nervų sistemos sutrikimai*

Gydytojai turi budriai stebėti, ar neatsiranda simptomų, galinčių rodyti naujai prasidedančius centrinės sistemos sutrikimus, susijusius su demielinizacija. Ar tocilizumabas gali sukelti demielinizaciją centrinėje nervų sistemoje, kol kas nežinoma.

*Piktybiniai navikai*

RA sergantiems ligoniams yra didesnis pavojus susirgti piktybiniais navikais. Imuninės sistemos atsaką keičiantys vaistiniai preparatai gali padidinti piktybinių navikų pavojų.

*Vakcinacija*

Gydant tocilizumabu, gyvosiomis ir gyvosiomis susilpnintomis vakcinomis neturėtų būti skiepijama, nes klinikinis saugumas nenustatytas. Atsitiktinių imčių atviro klinikinio tyrimo metu RA sirgę suaugę pacientai, gydyti tocilizumabu ir MTX, gebėjo įgyti veiksmingą imunininį atsaką tiek į 23-valentę pneumokokinę polisacharidinę vakciną, tiek ir į stabligės anatoksino vakciną; šis atsakas buvo panašus į vien tik MTX vartojusių pacientų atsaką. Rekomenduojama kad visi pacientai, ypatingai sJIA ir pJIA sergantys pacientai, prieš pradedant gydyti Avtozma būtų paskiepyti visomis pagal amžių reikalingomis vakcinomis, atsižvelgiant į šiuolaikines imunizacijos rekomendacijas. Laikotarpis tarp skiepijimo gyvosiomis vakcinomis ir gydymo Avtozma pradžios turi atitikti šiuolaikines vakcinacijos rekomendacijas dėl imuninę sistemą slopinančių preparatų vartojimo.

*Širdies ir kraujagyslių sutrikimų rizika*

RA sergantiems asmenims būna padidėjęs širdies ir kraujagyslių sutrikimų pavojus, todėl imantis įprastinių sveikatos priežiūros priemonių, šiuos rizikos veiksnius (pvz., hipertenziją, hiperlipidemiją) reikia šalinti.

*Derinimas su NNF antagonistais*

Nėra jokios Avtozma vartojimo su NNF antagonistais ar kitais biologiniais preparatais RA, sJIA arba pJIA sergantiems pacientams gydyti patirties. Avtozma vartoti su kitais biologiniais preparatais nerekomenduojama.

COVID-19 liga sergantys pacientai

* Avtozma veiksmingumas gydant COVID-19 liga sergančius pacientus, kuriems C - reaktyvus baltymas ( CRP) lygis nepadidėjęs, nenustatytas (žr. 5.1 skyrių).
* Avtozma negalima skirti COVID-19 liga sergantiems pacientams, kurie nevartoja sisteminių kortikosteroidų, nes negalima atmesti šio pogrupio mirtingumo padidėjimo (žr. 5.1 skyrių).

*Infekcijos*

COVID-19 liga sergantiems pacientams Avtozma negalima skirti, jeigu jie tuo pat metu serga kita sunkia aktyvia infekcine liga. Sveikatos priežiūros specialistai turi būti atsargūs, svarstydami Avtozma vartojimą pacientams, kuriems anksčiau buvo pasikartojančių ar lėtinių infekcijų arba diagnozuota gretutinių ligų (pvz., divertikulitas, diabetas ir intersticinė plaučių liga), dėl kurių pacientai gali būti linkę į infekcijas.

*Hepatotoksiškumas*

Pacientams, hospitalizuotiems dėl COVID-19 ligos, gali būti padidėjęs ALT arba AST aktyvumas. Dauginis organų nepakankamumas, kai pažeistos ir kepenys, laikomas kaip sunkios COVID-19 ligos komplikacija. Nusprendžiant, ar galima skirti tocilizumabą, būtina pasverti galimą gydymo COVID-19 ligos naudą ir galimą ūminio gydymo tocilizumabu riziką. COVID-19 liga sergantiems pacientams, kurių organizme ALT arba AST aktyvumas daugiau nei 10 kartų viršija VNR, Avtozma skirti nerekomenduojama. COVID-19 liga sergantiems pacientams ALT ir AST būtina stebėti, laikantis galiojančios įprastos klinikinės praktikos.

*Kraujo rodmenų nuokrypiai nuo normos*

COVID-19 liga sergantiems pacientams, kurių ANS yra < 1 × 109/l arba trombocitų skaičius < 50 × 103 /µl, gydymo skirti nerekomenduojama. Neutrofilų ir trombocitų skaičių būtina stebėti, laikantis galiojančios įprastos klinikinės praktikos (žr. 4.2 skyrių).

Vaikų populiacija

*sJIA sergantiems pacientams*

sJIA sergantiems pacientams gali išsivystyti sunkus pavojų gyvybei galintis lemti sutrikimas – makrofagų aktyvavimo sindromas (MAS). Klinikinių tyrimų metu tocilizumabo poveikis pacientams aktyvaus MAS epizodo metu nebuvo tirtas.

Pagalbinės medžiagos, kurių poveikis žinomas

*Polisorbatas*

Kiekviename 80 mg flakone yra 2,0 mg polisorbato 80.

Kiekviename 200 mg flakone yra 5,0 mg polisorbato 80.

Kiekviename 400 mg flakone yra 10,0 mg polisorbato 80.

Polisorbatai gali sukelti alerginių reakcijų. Polisorbatams alergiškiems pacientams šio vaistinio preparato vartoti negalima.

## 4.5 Sąveika su kitais vaistiniais preparatais ir kitokia sąveika

Sąveikos tyrimai atlikti tik suaugusiesiems.

Vienkartinės 10 mg/kg tocilizumabo dozės vartojimas kartu su 10 – 25 mg MTX kartą per savaitę klinikai reikšmingo poveikio MTX ekspozicijai neturėjo.

Populiacinės farmakokinetikos analizės duomenimis, jokio MTX, nesteroidinių vaistų nuo uždegimo (NVNU) ar kortikosteroidų poveikio tocilizumabo klirensui nenustatyta.

Citokinai, pavyzdžiui, IL-6, slopina kepenų CYP450 fermentų ekspresiją, tai skatina lėtinį uždegimą. Todėl pradėjus gydyti stipriais citokinus slopinančiais vaistais, pavyzdžiui, tocilizumabu, CYP450 ekspresija gali atsinaujinti.

*In vitro* tyrimų žmogaus hepatocitų kultūroje duomenys rodo, kad IL-6 mažina CYP1A2, CYP2C9, CYP2C19 ir CYP3A4 fermentų ekspresiją. Tocilizumabas šių fermentų ekspresiją normalizuoja.

Klinikinio tyrimo, kuriame dalyvavo RA sergantys pacientai, metu paskyrus vienkartinę tocilizumabo dozę, po vienos savaitės simvastatino (CYP3A4 substrato) koncentracija sumažėjo 57 % ir tapo panašia ar nedaug didesne už simvastatino koncentraciją sveikiems savanoriams.

Pradedant ar baigiant gydyti tocilizumabu pacientus, vartojančius vaistinių preparatų, kurie yra ivindividualiai priderinti ir yra metabolizuojami CYP450 3A4, 1A2 ar 2C9 (pvz., metilprednizolono, deksametazono [nepamirštant geriamųjų gliukokortikoidų nutraukimo sindromo galimybės], atorvastatino, kalcio kanalų blokatorių, teofilino, varfarino, fenprokumono, fenitoino, ciklosporino ar benzodiazepinų), reikia atidžiai stebėti, nes gydomajam poveikiui palaikyti gali tekti didinti dozes. Kadangi tocilizumabo pusinės eliminacijos laikas (t1/2) yra palyginti ilgas, jo poveikis CYP450 fermentų aktyvumui gali išlikti keletą savaičių po gydymo nutraukimo.

## 4.6 Vaisingumas, nėštumo ir žindymo laikotarpis

Vaisingo amžiaus moterys

Vaisingo amžiaus moterys turi naudoti veiksmingą kontracepcijos metodą gydymo metu ir paskui bent 3 mėnesius.

Nėštumas

Reikiamų duomenų apie tocilizumabo vartojimą nėštumo metu nėra. Su gyvūnais atlikti tyrimai parodė, kad didelė dozė sukelia padidėjusį savaiminių persileidimų, gemalo ar vaisiaus žūties pavojų (žr. 5.3 skyrių). Galimas pavojus žmogui nežinomas.

Avtozma nėštumo metu vartoti negalima, išskyrus neabejotinai būtinus atvejus.

Žindymas

Ar tocilizumabas prasiskverbia į moters pieną, nežinoma. Tocilizumabo išsiskyrimas į gyvūnų patelių pieną netirtas. Sprendžiant tęsti ar nutraukti žindymą ar tęsti ar nutraukti gydymą Avtozma preparatu, reikia atsižvelgti į žindymo naudą kūdikiui ir gydymo Avtozma preparatu naudą moteriai.

Vaisingumas

Turimi ikiklinikinių tyrimų duomenys tocilizumabo poveikio vaisingumui nerodo.

## 4.7 Poveikis gebėjimui vairuoti ir valdyti mechanizmus

Tocilizumabas gebėjimą vairuoti ir valdyti mechanizmus veikia silpnai (žr.4.8 skyrių apie svaigulį).

## 4.8 Nepageidaujamas poveikis

Saugumo duomenų santrauką

Dažniausios nepageidaujamos reakcijos į vaistą (NRV) (pasireiškusios ≥ 5 % visų RA, sJIA, pJIA ar CIS sirgusių pacientų, gydytų vien tik tocilizumabu arba kartu su LMVNR), apie kurias gauta pranešimų, buvo viršutinių kvėpavimo takų infekcijos, nazofaringitas, galvos skausmas, hipertenzija ir ALT koncentracijos padidėjimas.

Sunkiausios NRV buvo sunkios infekcinės ligos, divertikulito komplikacijos ir padidėjusio jautrumo reakcijos.

Dažniausiai pastebėtos NRV (pasireiškusios ≥ 5 % pacientų, tocilizumabu gydytų nuo COVID-19 ligos) buvo padidėjęs kepenų transaminazių aktyvumas, vidurių užkietėjimas ir šlapimo takų infekcija.

Tocilizumabo klinikinių tyrimų metu ir (arba) poregistracinio stebėjimo metu pagal spontanininių atvejų pranešimus, literatūroje aprašytus atvejus ir neintervencinių tyrimų programos metu pastebėtos NRV yra išvardytos 1-oje ir 2-oje lentelėse pagal MedDRA organų sistemų klases. Kiekvienos NRV dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥1/10 000 iki <1/1 000) ir labai retas (<1/10 000). Kiekvienoje dažnio grupėje nepageidaujamos reakcijos yra pateikiamos mažėjančio sunkumo tvarka.

RA sirgę pacientai

Tocilizumabo saugumo savybės buvo tirtos keturių placebu kontroliuotų klinikinių tyrimų (II, III, IV ir V tyrimai), vieno MTX kontroliuoto tyrimo (I tyrimas) ir šių tyrimų tęstinių laikotarpių metu (žr. 5.1 skyrių).

Keturiuose tyrimuose (I, III, IV ir V tyrimai) dvigubai koduoto kontroliuojamo laikotarpio trukmė buvo 6 mėnesiai, o viename tyrime (II tyrimas) – iki 2 metų. Atliekant dvigubai koduotus kontroliuojamus tyrimus, 774 pacientai gydyti tocilizumabo 4 mg/kg doze kartu su MTX, 1 870 pacientų – tocilizumabo 8 mg/kg doze kartu su MTX ar kitais LMVNR, o 288 pacientai – vien tik tocilizumabo 8 mg/kg doze.

Atliekant ilgalaikės preparato ekspozicijos populiacijos analizę, buvo įtraukti visi pacientai, kurie buvo gydyti bent viena tocilizumabo doze arba dvigubai koduoto kontroliuojamo laikotarpio, arba atviro šių tyrimų tęstinio laikotarpio metu. Iš 4 009 tirtosios populiacijos pacientų, 3 577 buvo gydomi mažiausiai 6 mėnesius, 3 296 – mažiausiai vienerius metus, 2 806 – mažiausiai 2 metus, o 1 222 – 3 metus.

1 lentelė. Suminiai duomenys apie NRV, pasireiškusias RA sergantiems pacientams, gydytiems vien tocilizumabu arba kartu su MTX ar kitais LMVNR dvigubai koduoto kontroliuojamo laikotarpio metu arba po vaisto pateikimo į rinką

| **MedDRA Organų sistemų klasė** | **Pasirenkamųjų terminų dažnio kategorijos** | | | |
| --- | --- | --- | --- | --- |
| **Labai dažnas** | **Dažnas** | **Nedažnas** | **Retas** |
| Infekcijos ir infestacijos | Viršutinių kvėpavimo takų infekcijos | Celiulitas, pneumonija, burnos paprastoji pūslelinė, juostinė pūslelinė | Divertikulitas |  |
| Kraujo ir limfinės sistemos sutrikimai |  | Leukopenija, neutropenija, hipofibrinogenemija |  |  |
| Imuninės sistemos sutrikimai |  |  |  | Anafilaksija (mirtina)1, 2, 3 |
| Endokrininiai sutrikimai |  |  | Hipotirozė |  |
| Metabolizmo ir mitybos sutrikimai | Hipercholesterolemija\* |  | Hipertrigliceridemija |  |
| Nervų sistemos sutrikimai |  | Galvos skausmas, svaigulys |  |  |
| Akių sutrikimai |  | Konjunktyvitas |  |  |
| Kraujagyslių sutrikimai |  | Hipertenzija |  |  |
| Kvėpavimo sistemos, krūtinės ląstos ir tarpuplaučio sutrikimai |  | Kosulys, dusulys |  |  |
| Virškinimo trakto sutrikimai |  | Pilvo skausmas, burnos išopėjimas, gastritas | Stomatitas, skrandžio opa |  |
| Kepenų, tulžies pūslės ir latakų sutrikimai |  |  |  | Vaisto sukelta kepenų pažaida, hepatitas, gelta Labai reti: kepenų nepakankamumas |
| Odos ir poodinio audinio sutrikimai |  | Išbėrimas, niežėjimas, dilgėlinė |  | *Stevens-Johnson* sindromas3 |
| Inkstų ir šlapimo takų sutrikimai |  |  | Inkstų akmenligė |  |
| Bendrieji sutrikimai ir vartojimo vietos pažeidimai |  | Periferinė edema, padidėjusio jautrumo reakcijos |  |  |
| Tyrimai |  | Kepenų transaminazių aktyvumo padidėjimas, kūno masės padidėjimas, bendrojo bilirubino koncentracijos padidėjimas\* |  |  |

\* įskaičiuoti padidėjimų atvejai, nustatyti įprastos laboratorinės stebėsenos metu (žiūrėkite aprašymą žemiau)

1 žr, 4.3 skyrių.

2 žr. 4.4 skyrių.

3 ši nepageidaujama reakcija buvo nustatyta poregistracinės stebėsenos metu, tačiau kontroliuotų klinikinių tyrimų metu nebuvo pastebėta. Ši dažnio kategorija buvo apytikriai apskaičiuota kaip viršutinė 95 % pasikliautinojo interval riba, apskaičiuota remiantis bendru pacientų, gydytų tocilizumabu klinikinių tyrimų metu, skaičiumi.

*Infekcinės ligos*

6 mėnesių trukmės kontroliuojamųjų tyrimų duomenimis, visų infekcijų, apie kurias gauta pranešimų gydant tocilizumabu po 8 mg/kg kartu su LMVNR, dažnis buvo 127 atvejai iš 100 pacientų metų, palyginti su 112 atvejų iš 100 pacientų metų placebo ir LMVNR grupėje. Ilgalaikės preparato ekspozicijos populiacijos duomenimis, gydant tocilizumabu bendrasis infekcinių ligų dažnis buvo 108 atvejai 100 pacientų ekspozicijos metų.

6 mėnesių trukmės kontroliuojamųjų klinikinių tyrimų duomenimis, sunkių infekcinių ligų dažnis gydant tocilizumabu po 8 mg/kg kartu su LMVNR buvo 5,3 atvejo iš 100 paciento ekspozicijos metų, palyginti su 3,9 atvejo iš 100 paciento ekspozicijos metų placebo ir LMVNR grupėje. Monoterapijos tyrimo duomenimis, sunkių infekcinių ligų dažnis tocilizumabo grupėje buvo 3,6 atvejo iš 100 paciento ekspozicijos metų, o MTX grupėje – 1,5 atvejo iš 100 paciento ekspozicijos metų.

Ilgalaikės preparato ekspozicijos populiacijos duomenimis, bendrasis sunkių infekcijų (bakterinių, virusinių ir grybelinių) dažnis buvo 4,7 atvejo 100 pacientų metų. Sunkios infekcinės ligos, apie kurias gauta pranešimų, kai kurios lėmusios pacientų mirtį, buvo aktyvi tuberkuliozė, kuri galėjo pasireikšti kaip plaučių arba ekstrapulmoninė liga, invazinė plaučių infekcija, įskaitant kandidozę, aspergiliozę, kokcidioidomikozę ir *pneumocystis jirovecii* infekciją, pneumonija, celiulitas, juostinė pūslelinė, gastroenteritas, divertikulitas, sepsis ir bakterinis artritas. Gauta pranešimų ir apie oportunistines infekcijas.

*Intersticinė plaučių liga*

Susilpnėjusi plaučių funkcija gali padidinti infekcijų išsivystymo riziką. Buvo gauta pranešimų esant vaistiniam preparatui rinkoje apie intersticinę plaučių ligą (taip pat pneumonitą ir plaučių fibrozę), kai kurios jų baigėsi mirtimi.

*Virškinimo trakto perforacija*

6 mėnesių trukmės kontroliuojamųjų klinikinių tyrimų metu gydant tocilizumabu, bendrasis virškinimo trakto perforacijų dažnis buvo 0,26 atvejo 100 pacientų metų. Ilgalaikės preparato ekspozicijos populiacijos duomenimis, bendrasis virškinimo trakto perforacijų dažnis buvo 0,28 atvejo 100 pacientų metų. Gydant tocilizumabu, virškinimo trakto perforacijų atvejai pirmiausia buvo pranešami kaip divertikulito komplikacijos, įskaitant išplitusį pūlinį peritonitą, apatinės virškinimo trakto dalies perforaciją, fistulę ir abscesą.

*Reakcijos į infuziją*

6 mėnesių trukmės kontroliuojamųjų klinikinių tyrimų duomenimis, nepageidaujamų reiškinių, susijusių su infuzija (reiškinių, atsiradusių infuzijos metu arba 24 valandų laikotarpiu po jos), pastebėta 6,9 % pacientų tocilizumabo po 8 mg/kg kartu su LMVNR grupėje ir 5,1 % pacientų placebo ir LMVNR grupėje. Reiškiniai, pastebėti infuzijos metu, buvo pirminės hipertenzijos atvejai; reiškiniai, pastebėti 24 valandų laikotarpiu po infuzijos pabaigos, buvo galvos skausmas ir odos reakcijos (bėrimas, dilgėlinė). Šie reiškiniai gydymo vaistiniu preparatu neribojo.

Anafilaksinių reakcijų (iš viso pasireiškusių 8 iš 4009 pacientų, t. y., 0,2 %) dažnis buvo keliskart didesnis gydant 4 mg/kg doze negu gydant 8 mg/kg doze. Klinikai reikšmingų padidėjusio jautrumo reakcijų, susijusių su gydymu tocilizumabu, dėl kurių reikėjo nutraukti gydymą, iš viso užregistruota 56 iš 4009 pacientų (1,4 %), gydytų tocilizumabu kontroliuojamųjų ir atvirųjų klinikinių tyrimų metu. Šios reakcijos dažniausiai pastebėtos atliekant antrąją–penktąją tocilizumabo infuziją (žr. 4.4 skyrių). Vaistui patekus į rinką, pranešta apie mirtį lėmusios anafilaksijos atvejį tocilizumabo vartojimo metu (žr. 4.4 skyrių).

*Kraujo rodmenų pokyčiai*

*Neutrofilai*

6 mėnesių trukmės kontroliuojamųjų klinikinių tyrimų duomenimis, mažesnis kaip 1 × 109/l neutrofilų skaičius nustatytas 3,4 % pacientų, gydytų tocilizumabu po 8 mg/kg kartu su LMVNR, ir < 0,1 % pacientų, vartojusių placebą ir LMVNR. Maždaug pusei pacientų, kurių ANS tapo < 1 × 109/l, tai įvyko per 8 savaites nuo gydymo pradžios. Sumažėjimas žemiau 0,5 × 109/l užregistruotas 0,3 % pacientų, gydytų tocilizumabu po 8 mg/kg kartu su LMVNR. Gauta pranešimų apie infekcinių ligų, esant neutropenijai, atvejus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, neutrofilų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Trombocitai*

6 mėnesių trukmės kontroliuojamųjų klinikinių tyrimų duomenimis, mažesnis kaip 100 × 103/mkl trombocitų skaičius nustatytas 1,7 % pacientų, gydytų tocilizumabu po 8 mg/kg kartu su LMVNR, ir < 1 % pacientų, vartojusių placebą ir LMVNR. Šis sumažėjimas nebuvo susijęs su kraujavimu.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, trombocitų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

Vaistui jau esant rinkoje labai retai gauta pranešimų apie pancitopenijos atvejus.

*Kepenų fermentų aktyvumo padidėjimas*

6 mėnesių trukmės kontroliuojamųjų klinikinių tyrimų duomenimis, laikinas ALT ar AST aktyvumo padidėjimas daugiau kaip 3 kartus virš VNR pastebėtas 2,1 % pacientų, gydytų tocilizumabu po 8 mg/kg, ir 4,9 % pacientų, gydytų MTX, taip pat 6,5 % pacientų, gydytų tocilizumabu po 8 mg/kg kartu su LMVNR, ir 1,5 % pacientų, vartojusių placebą ir LMVNR.

Prie tocilizumabo monoterapijos pridėjus potencialiai hepatotoksiškų vaistų (pvz., MTX), šių fermentų aktyvumo padidėjimo atvejų padažnėjo. ALT ar AST aktyvumo padidėjimas daugiau kaip 5 kartus virš VNR pastebėtas 0,7 % pacientų, gydytų vien tocilizumabu, ir 1,4 % pacientų, gydytų tocilizumabu kartu su LMVNR; daugumai jų gydymas tocilizumabu buvo visiškai nutrauktas. Dvigubai koduoto, kontroliuojamo tyrimo laikotarpio metu netiesioginio bilirubino koncentracijos padidėjimo virš viršutinės normos ribos, matuojant ją kaip įprastą laboratorinį parametrą, dažnis pacientams, gydytiems 8 mg/kg kūno svorio tocilizumabo doze ir kartu LMVNR, buvo 6,2 %. Netiesioginio bilirubino koncentracija nuo 1 iki 2 kartų viršijo VNR iš viso 5,8 % pacientų, o 0,4 % pacientų šis padidėjimas VNR viršijo daugiau kaip 2 kartus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, ALT ar AST aktyvumo padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Lipidų rodmenys*

6 mėnesių trukmės kontroliuojamųjų tyrimų laikotarpiu dažnai gauta pranešimų apie lipidų, pavyzdžiui, bendrojo cholesterolio, trigliceridų, MTL cholesterolio ir (arba) DTL cholesterolio, kiekio padidėjimą. Įprastos laboratorinės stebėsenos metu nustatyta, kad maždaug 24 % pacientų, gydytų tocilizumabu klinikinių tyrimų metu, pasireiškė ilgalaikis bendrojo cholesterolio kiekio padidėjimas ≥ 6,2 mmol/l, o 15 % – ilgalaikis MTL padaugėjimas iki ≥ 4,1 mmol/l. Lipidų padaugėjimą mažino gydymas lipidų kiekį mažinančiais vaistais.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, lipidų rodiklių padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Piktybiniai navikai*

Galimam piktybinių navikų padažnėjimui po gydymo tocilizumabu įvertinti klinikinių duomenų

nepakanka. Šiuo metu atliekamas ilgalaikio saugumo įvertinimas.

*Odos reakcijos*

Vaistiniam preparatui esant rinkoje, retai pasitaikė *Stevens – Johnson* sindromas.

COVID-19 liga sirgę pacientai

COVID-19 ligos gydymo tocilizumabu saugumo vertinimas yra pagrįstas trijų atsitiktinių imčių, dvigubai koduotų, placebu kontroliuotų klinikinių tyrimų (ML42528, WA42380 ir WA42511) duomenimis. Šių klinikinių tyrimų metu tocilizumabą vartojo 974 pacientai. Saugumo duomenų rinkimas iš tyrimo RECOVERY buvo ribotas, jie čia nėra pateikti.

Toliau 2-oje lentelėje pagal MedDRA organų sistemų klases išvardytos nepageidaujamos reakcijos buvo nustatytos atsižvelgiant į reiškinius, pasireiškusius mažiausiai 3 % tocilizumabu gydytų pacientų ir dažniau nei placebą vartojusiems pacientams, klinikinių tyrimų ML42528, WA42380 ir WA42511 jungtinėje saugumo vertinimo populiacijoje.

2 lentelė. Tocilizumabo klinikinių tyrimų, kuriuose dalyvavo COVID-19 liga sirgę pacientai2 , jungtinėje saugumo vertinimo populiacijoje nustatytų nepageidaujamų reakcijų1 sąrašas

| **MedDRA Organų sistemų klasė** | **Labai dažni** | **Dažni** | **Nedažni** |
| --- | --- | --- | --- |
| Infekcijos ir infestacijos |  | Šlapimo takų infekcija |  |
| Metabolizmo ir mitybos sutrikimai |  | Hipokalemija |  |
| Psichikos sutrikimai |  | Nerimas, nemiga |  |
| Kraujagyslių sutrikimai |  | Hipertenzija |  |
| Virškinimo trakto  sutrikimai |  | Vidurių užkietėjimas, viduriavimas, pykinimas |  |
| Kepenų, tulžies pūslės ir latakų sutrikimai |  | Kepenų transaminazių  aktyvumo padidėjimas |  |

1 Pacientai kiekvienoje kategorijoje skaičiuojami po vieną kartą, neatsižvelgiant į reakcijų skaičių

2 Apima pripažintasreakcijas, pastebėtas klinikiniuose tyrimuose WA42511, WA42380 ir ML42528

Atrinktų nepageidaujamų reakcijų į vaistą apibūdinimas

*Infekcijos*

Klinikinių tyrimų ML42528, WA42380 ir WA42511 jungtinėje saugumo vertinimo populiacijoje infekcijų ir sunkių infekcijų atvejų dažnis COVID-19 liga sirgusiems pacientams, gydytiems tocilizumabu (atitinkamai, 30,3 % ir 18,6 %; n = 974) ir placebo grupės pacientams (atitinkamai, 32,1 % ir 22,8 %; n = 483), buvo panašus.

Pradinio gydymo sisteminiais kortikosteroidais pogrupyje stebėtas saugumo pobūdis atitiko 2 lentelėje pateiktą tocilizumabo saugumo pobūdį visoje populiacijoje. Šiame pogrupyje infekcijos ir sunkios infekcijos pasireiškė, atitinkamai, 27,8 % ir 18,1 % pacientų, gydytų į veną leidžiamu tocilizumabu, bei 30,5 % ir 22,9 % pacientų, kuriems suleista placebo.

*Laboratorinių tyrimų nuokrypiai nuo normos*

Atsitiktinių imčių, dvigubai koduotų, placebu kontroliuotų klinikinių tyrimų metu laboratorinių tyrimų nuokrypių nuo normos dažnis COVID-19 liga sirgusiems pacientams, kuriems į veną suleista viena ar dvi tocilizumabo dozės, ir kuriems suleista placebo, įprastai buvo panašus, išskyrus keletą išimčių. Trombocitų ir neutrofilų skaičiaus sumažėjimas bei ALT ir AST aktyvumo padidėjimas buvo dažnesnis į veną vartojamos farmacinės formos tocilizumabu gydytiems pacientams, nei placebo grupės pacientams (žr. 4.2 ir 4.4 skyrius).

sJIA ir pJIA sergantys pacientai

Tocilizumabo saugumo savybės pJIA ir sJIA sergančių vaikų populiacijoje apibendrintos toliau pateiktuose skyriuose. Apskritai, pJIA ir sJIA sergantiems pacientams pasireiškusių NRV pobūdis buvo panašus į stebėtąjį RA sergantiems pacientams, žr. 4.8 skyrių.

Tocilizumabo vartojusiems pJIA ir sJIA sirgusiems pacientams pasireiškusios NRV yra išvardintos 3 lentelėje ir išdėstytos pagal MedDRA organų sistemų klases. Kiekvienai NRV priskirta tam tikra dažnio kategorija apibūdinama taip: labai dažni (≥ 1/10), dažni (nuo ≥ 1/100 iki < 1/10) ir nedažni (nuo ≥ 1/1 ,000 iki < 1/100).

3 lentelė. Klinikinių tyrimų metu pasireiškusių NRV santrauka sJIA ir pJIA sergantiems pacientams, vartojusiems vien tocilizumabo arba kartu su MTX

| **MedDRA OSK** | **Pasirenkamasis terminas (PT)** | **Dažnis** | | |
| --- | --- | --- | --- | --- |
| Infekcijos ir infestacijos | | Labai dažni | Dažni | Nedažni |
|  | Viršutinių kvėpavimo takų infekcijos | pJIA, sJIA |  |  |
| Nazofaringitas | pJIA, sJIA |  |  |
| Nervų sistemos sutrikimai | |  |  |  |
|  | Galvos skausmas | pJIA | sJIA |  |
| Virškinimo trakto sutrikimai | |  |  |  |
|  | Pykinimas |  | pJIA |  |
| Viduriavimas |  | pJIA, sJIA |  |
| Bendrieji sutrikimai ir vartojimo vietos pažeidimai | |  |  |  |
|  | Su infuzija susijusios reakcijos |  | pJIA1, sJIA2 |  |
| Tyrimai | |  |  |  |
|  | Padidėjęs kepenų transaminazių aktyvumas |  | pJIA |  |
| Sumažėjęs neutrofilų kiekis | sJIA | pJIA |  |
| Sumažėjęs trombocitų kiekis |  | sJIA | pJIA |
| Padidėjusi cholesterolio koncentracija |  | sJIA | pJIA |

1 Su infuzija susijusios reakcijos pJIA sergantiems pacientams buvo tokios (neapsiribojant tik šiomis nurodytomis): galvos skausmas, pykinimas ir hipotenzija.

2 Su infuzija susijusios reakcijos sJIA sergantiems pacientams buvo tokios (neapsiribojant tik šiomis nurodytomis): bėrimas, dilgėlinė, viduriavimas, diskomforto epigastriume pojūtis, artralgija ir galvos skausmas.

pJIA sergantiems pacientams

Į veną vartojamo tocilizumabo saugumo savybės buvo tirtos su 188 pJIA sirgusiais pacientais, kurių amžius buvo nuo 2 iki 17 metų. Bendra vaistinio preparato ekspozicija pacientams buvo 184,4 paciento metų. pJIA sergantiems pacientams NRV pasireiškimo dažnis nurodytas 3 lentelėje. pJIA sergantiems pacientams stebėtų NRV pobūdis buvo panašus į nustatytąjį RA ir sJIA sergantiems pacientams, žr. 4.8 skyriuje. Lyginant su RA sergančių suaugusiųjų populiacijos duomenimis, nazofaringito, galvos skausmo, pykinimo ir sumažėjusio neutrofilų kiekio atvejų pJIA sergantiems pacientams nustatyta dažniau. Padidėjusios cholesterolio koncentracijos atvejų pJIA sergantiems pacientams nustatyta rečiau nei RA sergančių suaugusiųjų populiacijoje.

*Infekcinės ligos*

Infekcijų pasireiškimo dažnis visiems tocilizumabo vartojusiems pacientams buvo 163,7 atvejo iš 100 pacientų metų. Dažniausi pastebėti reiškiniai buvo nazofaringitas ir viršutinių kvėpavimo takų infekcijos. Sunkių infekcijų pasireiškimo dažnis skaitine reikšme buvo didesnis < 30 kg sveriantiems pacientams, kuriems buvo skiriama 10 mg/kg kūno svorio tocilizumabo dozė (12,2 atvejo iš 100 pacientų metų), palyginus su ≥ 30 kg sveriančiais pacientais, kuriems buvo skiriama 8 mg/kg kūno svorio tocilizumabo dozė (4,0 atvejo iš 100 pacientų metų). Tų infekcijų atvejų, dėl kurių reikėjo nutraukti vaistinio preparato vartojimą, pasireiškimo dažnis skaitine reikšme taip pat buvo didesnis <30 kg sveriantiems pacientams, kuriems buvo skiriama 10 mg/kg kūno svorio tocilizumabo dozė (21,4 %), palyginus su ≥30 kg sveriančiais pacientais, kuriems buvo skiriama 8 mg/kg kūno svorio tocilizumabo dozė (7,6 %).

*Reakcijos į infuziją*

pJIA sergantiems pacientams su infuzija susijusios reakcijos apibrėžiamos kaip visi infuzijos metu arba per 24 valandas nuo jos pabaigos pasireiškę reiškiniai. Iš visų tocilizumabo vartojusių pacientų 11 pacientų (5,9 %) reakcijos į infuziją pasireiškė infuzijos metu, o 38 pacientams (20,2 %) – per 24 valandas nuo infuzijos pabaigos. Dažniausi infuzijos metu pasireiškę reiškiniai buvo galvos skausmas, pykinimas ir hipotenzija, o per 24 valandas nuo infuzijos pabaigos pasireiškę reiškiniai buvo galvos svaigimas ir hipotenzija. Iš esmės, vaistinio preparato infuzijos metu arba per 24 valandas nuo jos pabaigos pasireiškusių nepageidaujamų reakcijų pobūdis buvo panašus kaip stebėtų RA ir sJIA sergantiems pacientams, žr. 4.8 skyriuje.

Klinikiniu požiūriu reikšmingų padidėjusio jautrumo reakcijų, susijusių su tocilizumabo vartojimu, dėl kurių būtų reikėję nutraukti gydymą, nepranešta.

*Neutrofilai*

Atlikus įprastus laboratorinius tyrimus mažesnis kaip 1 × 109/l neutrofilų kiekis nustatytas 3,7 % visų tocilizumabo vartojusių pacientų.

*Trombocitai*

Atlikus įprastus laboratorinius tyrimus trombocitų kiekis ≤ 50 x 103/mkl nustatytas 1 % visų tocilizumabo vartojusių pacientų; šis sumažėjimas nebuvo susijęs su kraujavimu.

*Kepenų fermentų aktyvumo padidėjimas*

Atlikus įprastus laboratorinius tyrimus ALT ar AST aktyvumo padidėjimas ≥ 3 kartus virš VNR nustatytas, atitinkamai 3,7 % ir < 1 % visų tocilizumabo vartojusių pacientų.

*Lipidų rodmenys*

Atlikus įprastus laboratorinius tyrimus bet kuriuo į veną vartojamo tocilizumabo klinikinio tyrimo WA19977 metu, MTL cholesterolio koncentracijos padidėjimas nuo pradinės iki ≥ 130 mg/dl nustatytas 3,4 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dl nustatytas 10,4 % pacientų.

*sJIA sergantiems pacientams*

Į veną vartojamo tocilizumabo saugumo savybės buvo tirtos su 112 sJIA sirgusių pacientų, kurių amžius buvo nuo 2 iki 17 metų. 12 savaičių trukmės, dvigubai koduotu būdu atliktos, kontroliuojamos tyrimo fazės metu 75 pacientams buvo skiriamas gydymas tocilizumabu (po 8 mg/kg arba 12 mg/kg pagal kūno svorį). Po 12 savaičių arba gydymo keitimo į tocilizumabą dėl ligos pablogėjimo pacientai buvo gydyti tocilizumabu atviros tęstinės fazės metu.

Iš esmės, sJIA sergantiems pacientams stebėtų NRV pobūdis buvo panašus į nustatytąjį RA sergantiems pacientams, žr. 4.8 skyriuje. SJIA sergantiems pacientams NRV pasireiškimo dažnis nurodytas 3 lentelėje. Lyginant su RA sergančių suaugusiųjų populiacijos duomenimis, sJIA sergantiems pacientams dažniau pasireiškė nazofaringito, sumažėjusio neutrofilų kiekio, padidėjusios kepenų transaminazių koncentracijos ir viduriavimo atvejų. Padidėjusios cholesterolio koncentracijos atvejų sJIA sergantiems pacientams nustatyta rečiau nei RA sergančių suaugusiųjų populiacijoje.

*Infekcinės ligos*

12 savaičių trukmės kontroliuojamos tyrimo fazės duomenimis, visų infekcinių ligų dažnis buvo 344,7 atvejo iš 100 pacientų metų į veną vartojamo tocilizumabo grupėje ir 287,0 atvejai iš 100 pacientų metų placebo grupėje. Atviros tyrimo fazės (II dalies) metu bendrasis infekcijų dažnis išliko panašus, t. y., 306,6 atvejo iš 100 pacientų metų.

12 savaičių trukmės kontroliuojamos tyrimo fazės duomenimis, sunkių infekcinių ligų dažnis į veną vartojamo tocilizumabo grupėje buvo 11,5 atvejo iš 100 pacientų metų. Atviros tyrimo fazės duomenimis, po vienerių metų bendrasis sunkių infekcijų dažnis išliko panašus, t. y., 11,3 atvejo iš 100 pacientų metų. Sunkios infekcinės ligos, apie kurias gauta pranešimų, buvo panašios į stebėtąsias RA sergantiems pacientams; papildomai pranešta apie vėjaraupių ir vidurinės ausies uždegimo atvejus.

*Reakcijos į infuziją*

Su infuzija susijusios reakcijos apibrėžiamos kaip visi infuzijos metu arba per 24 valandas nuo jos pabaigos pasireiškę reiškiniai. 12 savaičių trukmės kontroliuojamos tyrimo fazės duomenimis, infuzijos metu nepageidaujamų reiškinių pasireiškė 4 % tocilizumabo vartojusių pacientų. Vienas atvejis (angioneurozinė edema) buvo įvertintas kaip sunkus ir grėsmingas gyvybei, o pacientui buvo nutrauktas tiriamojo vaistinio preparato vartojimas.

12 savaičių trukmės kontroliuojamos tyrimo fazės duomenimis, per 24 valandas nuo infuzijos pabaigos nepageidaujamų reiškinių pasireiškė 16 % pacientų tocilizumabo vartojusiųjų grupėje ir 5,4 % pacientų placebo grupėje. Tocilizumabo vartojusiųjų grupėje pasireiškė toliau išvardytų reiškinių (tačiau neapsiribojant tik šiais): bėrimas, dilgėlinė, viduriavimas, diskomforto pojūtis epigastriume, artralgija ir galvos skausmas. Vienas iš šių reiškinių, dilgėlinė, buvo įvertintas kaip sunkus.

Klinikai reikšmingų padidėjusio jautrumo reakcijų, susijusių su gydymu tocilizumabu, dėl kurių reikėjo nutraukti gydymą, pranešta 1 iš 112 tocilizumabu gydytų pacientų (< 1 %) kontroliuojamos tyrimo fazės metu (taip pat ir įskaitant atvirą klinikinio tyrimo fazę).

*Neutrofilai*

12 savaičių trukmės kontroliuojamos tyrimo fazės duomenimis, atlikus įprastus laboratorinius tyrimus mažesnis kaip 1 × 109/l neutrofilų kiekis nustatytas 7 % tocilizumabo vartojusių pacientų, o placebo grupės pacientams tokio neutrofilų kiekio sumažėjimo nenustatyta.

Atviros tyrimo fazės duomenimis, mažesnis kaip 1 × 109/l neutrofilų kiekis nustatytas 15 % tocilizumabo vartojusių pacientų.

*Trombocitai*

12 savaičių trukmės kontroliuojamos tyrimo fazės duomenimis, atlikus įprastus laboratorinius tyrimus trombocitų kiekis ≤ 100 x 103/mkl nustatytas 3 % placebo grupės pacientų ir 1 % tocilizumabo vartojusių pacientų.

Atviros tyrimo fazės duomenimis, mažesnis kaip 100 × 103/mkl trombocitų kiekis nustatytas 3 % tocilizumabo vartojusių pacientų; šis sumažėjimas nebuvo susijęs su kraujavimu.

*Kepenų fermentų aktyvumo padidėjimas*

12 savaičių trukmės kontroliuojamos tyrimo fazės duomenimis, atlikus įprastus laboratorinius tyrimus ALT ar AST aktyvumo padidėjimas ≥ 3 kartus virš VNR nustatytas, atitinkamai, 5 % ir 3 % tocilizumabo vartojusių pacientų ir 0 % placebo grupės pacientų.

Atviros tyrimo fazės duomenimis, ALT ar AST aktyvumo padidėjimas ≥ 3 kartus virš VNR nustatytas, atitinkamai 12 % ir 4 % tocilizumabo vartojusių pacientų.

*Imunoglobulinas G*

Gydymo metu mažėja IgG koncentracija. Kuriuo nors tyrimo metu IgG koncentracijos sumažėjimas iki apatinės normos ribos nustatytas 15 pacientų.

*Lipidų rodmenys*

12 savaičių trukmės kontroliuojamos fazės (klinikinis tyrimas WA18221) duomenimis, MTL cholesterolio koncentracijos padidėjimas nuo pradinės iki ≥ 130 mg/dl nustatytas 13,4 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dl nustatytas 33,3 % pacientų bet kuriuo gydymo metu.

Atviros fazės duomenimis (klinikinis tyrimas WA18221), MTL cholesterolio koncentracijos padidėjimas nuo pradinės iki ≥ 130 mg/dl nustatytas 13,2 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dL nustatytas 27,7 % pacientų bet kuriuo gydymo metu.

Pacientai, kuriems pasireiškia CIS

Tocilizumabo saugumo savybės pacientams, kuriems pasireiškė CIS, buvo įvertintos retrospektyviai išanalizavus klinikinių tyrimų duomenis, kai 51 pacientas, kuriam nustatytas sunkus ar pavojų gyvybei lemiantis CAR teigiamų T ląstelių sukeltas CIS, buvo gydomas skiriant intraveninę 8 mg/kg tocilizumabo dozę (arba 12 mg/kg dozę mažiau kaip 30 kg sveriantiems pacientams) kartu su papildoma didele kortikosteroidų doze arba be kortikosteroidų. Skirtų tocilizumabo dozių mediana buvo 1 dozė (svyravo nuo 1 iki 4 dozių).

Imunogeniškumas

Gydant tocilizumabu gali susidaryti antikūnų prieš tocilizumabą. Galima stebėti koreliaciją tarp antikūnų susidarymo ir klinikinio atsako ar nepageidaujamų reiškinių pasireiškimo.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi [V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema.

## 4.9 Perdozavimas

Apie tocilizumabo perdozavimą duomenų turima nedaug. Gautas vienas pranešimas apie atsitiktinį perdozavimą, kai daugine mieloma sergantis pacientas gavo vienkartinę 40 mg/kg dozę. Jokių nepageidaujamų reakcijų nepastebėta.

Sveikiems savanoriams, kurie gavo vienkartinę dozę, siekiančią 28 mg/kg, jokių sunkių nepageidaujamų reakcijų nepastebėta, nors pasitaikė neutropenija, dėl kurios reikėjo riboti dozę.

**Vaikų populiacija**

Perdozavimo atvejų vaikų populiacijoje nepastebėta.

## 5. FARMAKOLOGINĖS SAVYBĖS

## 5.1 Farmakodinaminės savybės

Farmakoterapinė grupė – imunosupresantai, interleukino inhibitoriai; ATC kodas – L04AC07.

Avtozma yra panašus biologinis vaistinis preparatas. Išsami informacija pateikiama Europos vaistų agentūros tinklalapyje: <https://www.ema.europa.eu>.

Veikimo mechanizmas

Tocilizumabas specifiškai jungiasi tiek prie tirpių, tiek prie susijungusių su membrana IL-6 receptorių (sIL-6R ir mIL-6R). Nustatyta, kad tocilizumabas slopina signalo perdavimą per sIL-6R ir mIL-6R. IL-6 yra pleotropinis uždegimą palaikantis citokinas, kurį gamina įvairios ląstelės, įskaitant T ir B ląsteles, monocitus ir fibroblastus. IL-6 dalyvauja įvairiuose fiziologiniuose procesuose, pavyzdžiui, T ląstelių aktyvinime, imunoglobulinų sekrecijos skatinime, kepenų ūminės fazės baltymų sintezės skatinime ir kraujodaros skatinime. IL-6 dalyvauja ligų patogenezėje, įskaitant uždegimu pasireiškiančias ligas, osteoporozę ir navikus.

Farmakodinaminis poveikis

Atliekant klinikinius tyrimus su RA sirgusiais ir tocilizumabu gydytais pacientais buvo pastebėtas greitas CRB, eritrocitų nusėdimo greičio (ENG), serumo amiloido A (SAA) ir fibrinogeno kiekio sumažėjimas. Gydymas tocilizumabu buvo susijęs su trombocitų skaičiaus sumažėjimu, neišeinančiu iš normalių ribų; tai sutinka su poveikiu ūminės fazės reaktantams. Pastebėtas hemoglobino kiekio padaugėjimas; tai įvyksta dėl to, kad tocilizumabas mažina IL-6 skatinamąjį poveikį hepcidino gamybai, dėl to padidėja geležies prieinamumas. Tocilizumabu gydytiems ligoniams CRB sumažėjimas iki normalių ribų pastebėtas jau po dviejų savaičių, šis sumažėjimas išlieka, kol gydoma.

Sveikiems savanoriams skiriant nuo 2 mg/kg iki 28 mg/kg kūno svorio tocilizumabo dozes, absoliutus neutrofilų skaičius sumažėjo iki mažiausių reikšmių praėjus 3-5 dienoms nuo vaisto vartojimo. Vėliau neutrofilų skaičius atsistatė iki pradinių reikšmių, atsistatymas priklausė nuo vartotos dozės. Reumatoidiniu artritu sergantiems pacientams neutrofilų skaičiaus kitimo pobūdis po tocilizumabo vartojimo buvo panašus (žr. 4.8 skyrių).

COVID-19 liga sirgusiems pacientams, kuriems buvo į veną sulašinta viena 8 mg/kg tocilizumabo dozė, CRB koncentracija iki normos ribų sumažėjo jau 7-ąją dieną.

RA sergantys pacientai

Klinikinis veiksmingumas ir saugumas

RA požymius ir simptomus mažinantis tocilizumabo poveikis vertintas atliekant penkis atsitiktinės atrankos dvigubai koduotus daugiacentrius tyrimus. I–V tyrimuose dalyvavo ≥ 18 metų pacientai, sergantys aktyviu RA, diagnozuotu pagal Amerikos reumatologijos kolegijos (ARK) kriterijus, jei tyrimo pradžioje jiems buvo bent aštuoni jautrūs ir šeši patinę sąnariai.

Atliekant I tyrimą, buvo gydoma vien tocilizumabu, leidžiamu į veną kas keturias savaites. II, III ir V tyrimuose tocilizumabo buvo leidžiama į veną kas keturias savaites kartu su MTX, lyginant su placebu ir MTX. IV tyrime tocilizumabo buvo leidžiama į veną kas keturias savaites kartu su kitais LMVNR, lyginant su placebu ir kitais LMVNR. Pagrindinis galutinis visų penkių tyrimų vertinimo rodmuo buvo dalis ligonių, kurių gydymo atsakas po 24 savaičių pasiekė ARK 20 įvertinimą.

I tyrime dalyvavo 673 ligoniai, šešis mėnesius iki atsitiktinės atrankos negydyti MTX, kuriems ankstesnis gydymas MTX nebuvo nutrauktas dėl kliniškai reikšmingo toksinio poveikio arba neveiksmingumo. Dauguma (67 %) ligonių anksčiau nebuvo gydyti MTX. Tocilizumabo monoterapijos grupėje jo dozė buvo 8 mg/kg, leidžiama kas keturias savaites. Lyginamoji grupė kas savaitę vartojo MTX (pastarojo dozė aštuonių savaičių laikotarpiu kas savaitę buvo koreguojama nuo 7,5 mg iki didžiausios 20 mg dozės).

II tyrime – dvejų metų trukmės tyrime su planuota tarpine analize po 24 savaičių, 52 savaičių ir 104 savaičių – įvertinti 1 196 ligoniai, kurių klinikinis atsakas į gydymą MTX buvo nepakankamas. Aklu būdu ligoniams kas keturias savaites buvo skiriama po 4 arba 8 mg/kg tocilizumabo arba placebo, iš viso 52 savaites, derinant su pastoviai duodamu MTX (po 10–25 mg kas savaitę). Po 52 savaičių visiems pacientams galėjo būti skiriamas atviras gydymas 8 mg/kg tocilizumabo doze. Iš tyrimą baigusių pacientų, kurie iš pradžių buvo randomizuoti į placebo ir MTX grupę, 86 % antraisiais metais buvo skiriamas atviras gydymas 8 mg/kg tocilizumabo doze. Pagrindinė vertinamoji baigtis po 24 savaičių buvo proporcija pacientų, kurių gydymo atsakas pasiekė ARK 20 įvertinimą. Po 52 savaičių ir 104 savaičių su pagrindine susijusios vertinamosios baigtys buvo sąnarių pažeidimo prevencija ir fizinės *funkcijos* pagerėjimas.

III tyrimu vertinti 623 ligoniai, kurių klinikinis atsakas į gydymą MTX buvo nepakankamas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

IV tyrimu vertinta 1220 ligonių, kurie nepakankamai reagavo į esamą reumatologinį gydymą, įskaitant vieną ar daugiau LMVNR. Kas keturias savaites buvo skiriama po 8 mg/kg tocilizumabo arba placebo kartu su stabiliu LMVNR.

V tyrimu vertintas gydymas 499 ligonių, kuriems buvo nepakankamas klinikinis atsakas į gydymą vienu ar daugiau NNF antagonistų. Prieš atsitiktinę atranką gydymas NNF antagonistu buvo nutrauktas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

*Klinikinis atsakas*

Visuose tyrimuose po 6 mėnesių gydymo tocilizumabu po 8 mg/kg atsako dažnis pagal ARK 20, 50, 70 buvo statistiškai reikšmingai didesnis, palyginti su kontrolinėmis grupėmis (4 lentelė). I tyrime nustatytas tocilizumabo 8 mg/kg pranašumas prieš veiklųjį lyginamąjį preparatą MTX.

Gydymo poveikis buvo panašus nepriklausomai nuo reumatoidinio faktoriaus buvimo, amžiaus, lyties, rasės, ankstesnio gydymo kursų skaičiaus ar ligos pasireiškimo. Laikas iki poveikio pradžios buvo trumpas (pasireiškė jau antrąją savaitę), o gydymą tęsiant poveikio dydis toliau gerėjo. Atviruose pratęstuose I-V tyrimuose išliekantis tvarus atsakas buvo matyti daugiau kaip 3 metus.

Visuose tyrimuose tocilizumabu po 8 mg/kg gydytiems ligoniams pastebėtas reikšmingas pagerėjimas pagal visus individualius ARK atsako komponentus, įskaitant jautrių ir patinusių sąnarių skaičių, paciento ir gydytojo bendrąjį įvertinimą, negalios laipsnį, skausmo įvertinimą ir CRB, palyginti su ligoniais, vartojusiais placebą kartu su MTX ar kitus LMVNR.

Atliekant I–V tyrimus, pradinis vidutinis ligos aktyvumo balas (LAB28) buvo 6,5–6,8. Tocilizumabu gydytų ligonių grupėje pastebėtas reikšmingas pradinio LAB28 sumažėjimas (vidutinis pagerėjimas), siekęs 3,1–3,4, palyginti su kontroline grupe (1,3–2,1). Po 24 savaičių tocilizumabo grupėje reikšmingai didesnei daliai pacientų (28–34 %) įvyko klinikinė remisija pagal LAB28 (LAB28 < 2,6), palyginti su 1–12 % kontrolinėje grupėje. Atliekant II tyrimą, po 104 savaičių 65 % pacientų LAB28 tapo < 2,6, lyginant su 48 % pacientų po 52 savaičių ir 33 % pacientų po 24 savaičių.

Bendroji II, III ir IV tyrimų duomenų analizė parodė, kad tocilizumabo 8 mg/kg kartu su LMVNR grupėje ARK 20, 50 ir 70 atsakas pasiektas žymiai dažniau, palyginti su gydymo tocilizumabu po 4 mg/kg kartu su LMVNR grupe (atitinkamai 59 % palyginti su 50 %, 37 % palyginti su 27 %, 18 % palyginti su 11 %) (p<0,03). Panašiai ir pagal LAB28 vertinimą: procentas ligonių, kuriems įvyko remisija pagal LAB28 (LAB28 <2,6) buvo reikšmingai didesnis gydymo tocilizumabo 8 mg/kg kartu su LMVNR grupėje, palyginti su gydymo tocilizumabu po 4 mg/kg plius LMVNR grupe (atitinkamai 31 % ir 16 %; p < 0,0001).

4 lentelė. Atsakas pagal ARK placebo, MTX ir LMVNR kontroliuojamuosiuose tyrimuose **(**ligonių %)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **I tyrimas AMBITION** | | **II tyrimas LITHE** | | **III tyrimas OPTION** | | **IV tyrimas TOWARD** | | **V tyrimas RADIATE** | |
| **Sav.** | **TCZ 8 mg/kg** | **MTX** | **TCZ 8 mg/kg + MTX** | **PBO + MTX** | **TCZ 8 mg/kg + MTX** | **PBO + MTX** | **TCZ 8 mg/kg + LMVNR** | **PBO + LMVNR** | **TCZ 8 mg/kg + MTX** | **PBO + MTX** |
|  | **N = 286** | **N = 284** | **N = 398** | **N = 393** | **N = 205** | **N = 204** | **N = 803** | **N = 413** | **N = 170** | **N = 158** |
| **ACR 20** | | | | | | | | | | |
| 24 | 70 %\*\*\* | 52 % | 56 %\*\*\* | 27 % | 59 %\*\*\* | 26 % | 61 %\*\*\* | 24 % | 50 %\*\*\* | 10 % |
| 52 |  |  | 56 %\*\*\* | 25% |  |  |  |  |  |  |
| **ACR 50** | | | | | | | | | | |
| 24 | 44 %\*\* | 33 % | 32 %\*\*\* | 10 % | 44 %\*\*\* | 11 % | 38 %\*\*\* | 9 % | 29 %\*\*\* | 4 % |
| 52 |  |  | 36 %\*\*\* | 10 % |  |  |  |  |  |  |
| **ACR 70** | | | | | | | | | | |
| 24 | 28 %\*\* | 15 % | 13 %\*\*\* | 2 % | 22 %\*\*\* | 2 % | 21 %\*\*\* | 3 % | 12 %\*\* | 1 % |
| 52 |  | | 20 %\*\*\* | 4 % |  | |  |  |  |  |

TCZ - tocilizumabas

MTX - metotreksatas

PBO - placebas

LMVNR - ligą modifikuojantys vaistai nuo reumato

\*\* - p < 0,01, TCZ palyginti su PBO + MTX/LMVNR

\*\*\* - p < 0,0001, TCZ palyginti su PBO + MTX/LMVNR

*Didysis klinikinis atsakas*

Po 2 metų trukmės gydymo tocilizumabu kartu su MTX, 14 % pacientų pasiektas didysis klinikinis atsakas (ARK 70 įvertintas atsakas išliko 24 savaites ar ilgiau).

*Rentgenologinis atsakas*

Atliekant II tyrimą, kai MTX poveikis buvo nepakankamas, struktūrinio sąnarių pažeidimo slopinimas buvo vertinamas rentgenologiškai ir išreiškiamas modifikuotais Sharp balais ir sudedamosiomis jų dalimis: erozijos laipsniu ir sąnarinio tarpo susiaurėjimo laipsniu. Pacientams, gydytiems tocilizumabu, struktūrinių sąnarių pokyčių slopinimą rodė žymiai mažesnis rentgenologinis progresavimas, palyginti su kontroline grupe (5 lentelė).

II tyrimo atviro pratęsimo duomenimis, tocilizumabu kartu su MTX gydytiems pacientams struktūrinių sąnarių pažeidimų progresavimo slopinimas išliko ir antraisiais gydymo metais. Po 104 savaičių vidutinis bendrasis *Sharp-Genant* balas, lyginant su pradiniu įvertinimu, buvo reikšmingai mažesnis 8 mg/kg tocilizumabo dozę kartu su MTX vartojusiems pacientams (p < 0,0001), lyginant su placebo ir MTX grupės pacientais.

5 lentelė. Vidutiniai rentgenologiniai pokyčiai, įvykę per 52 savaites atliekant II tyrimą

|  |  |  |
| --- | --- | --- |
|  | **PBO + MTX**  **(+ TCZ nuo 24 savaitės)**  **N = 393** | **TCZ 8 mg/kg + MTX**  **N = 398** |
| Bendrasis *Sharp-Genant* balas | 1,13 | 0,29\* |
| Erozijų laipsnis | 0,71 | 0,17\* |
| STS laipsnis | 0,42 | 0,12\*\* |

PBO - placebas

MTX - metotreksatas

TCZ - tocilizumabas

STS - sąnarinio tarpo susiaurėjimas

\* - p≤ 0,0001, TCZ palyginti su PBO + MTX

\*\* - p< 0,005, TCZ palyginti su PBO + MTX

Po 1 metų trukmės gydymo tocilizumabu kartu su MTX, 85 % pacientų (n = 348) nenustatyta struktūrinių sąnarių pažeidimų progresavimo, t.y., bendrojo *Sharp* balo pokytis įvertintas nuliu ar mažiau, lyginant su 67 % placebo ir MTX grupės pacientų (n = 290) (p ≤ 0,001). Šis skirtumas išliko pastovus ir po 2 metų gydymo (83 %; n = 353). Devyniasdešimt trims procentams (93 %; n = 271) pacientų nenustatyta sąnarių pažeidimų progresavimo tarp 52 savaitės ir 104 savaitės.

*Baigtys, susijusios su sveikata ir gyvenimo kokybe*

Pagal tocilizumabu gydytų pacientų pranešimus, pagerėjo visi baigties rodikliai (pagal Sveikatos įvertinimo klausimyno neįgalumo indeksą HAQ-DI, trumpąją formą SF-36 ir Lėtinės ligos gydymo funkcinio įvertinimo FACIT klausimynus). Pacientams, gydytiems tocilizumabu, nustatytas statistiškai reikšmingas pagerėjimas pagal HAQ-DI balus, palyginti su pacientais, gydytais LMVNR. II tyrimo atviro pratęsimo laikotarpio duomenimis, fizinės pacientų būklės pagerėjimas išliko iki 2 metų. Po 52 savaičių vidutinis HAQ-DI balo pokytis buvo -0,58 8 mg/kg tocilizumabo dozę kartu su MTX vartojusiųjų grupėje, lyginant su -0,39 placebo ir MTX grupėje. Vidutinis HAQ-DI balo pokytis 8 mg/kg tocilizumabo dozę kartu su MTX vartojusiųjų grupėje išliko ir po 104 savaičių (-0,61).

*Hemoglobino kiekis*

Gydant tocilizumabu, po 24 savaičių pastebėtas statistiškai reikšmingas hemoglobino kiekio padidėjimas, palyginti su LMVNR (p< 0,0001). Vidutinis hemoglobino kiekis padidėjo po 2 savaičių ir išliko normalus iki pat 24 savaitės.

*Tocilizumabo ir adalimumabo monoterapijos poveikio palyginimas*

Buvo atliktas 24 savaičių trukmės dvigubai koduotas VI klinikinis tyrimas (WA19924), kurio metu buvo lyginamas tocilizumabo monoterapijos ir adalimumabo monoterapijos poveikis; į šį tyrimą buvo įtraukti 326 RA sergantys pacientai, kurie netoleravo gydymo MTX arba kuriems tolesnis MTX vartojimas buvo laikomas netikslingu (įskaitant tuos, kuriems MTX poveikis buvo nepakankamas). Tocilizumabo grupėje pacientams buvo skiriamos intraveninės (IV) tocilizumabo infuzijos (po 8 mg/kg kūno svorio) kas 4 savaites ir placebo injekcijos po oda (SC) kas 2 savaites. Adalimumabo grupėje pacientams buvo skiriamos adalimumabo injekcijos po oda (po 40 mg) kas 2 savaites ir intraveninės placebo infuzijos kas 4 savaites. Analizuojant pirminę vertinamąją baigtį (LAB28 pokytį) ir visas antrines vertinamąsias baigtis, nustatyta, kad tocilizumabo poveikis buvo statistiškai patikimai veiksmingesnis nei adalimumabo poveikis kontroliuojant ligos aktyvumą nuo tyrimo pradžios iki 24-osios savaitės (žr. 6 lentelę).

6 lentelė. VI klinikinio tyrimo (WA19924) veiksmingumo rezultatai

|  |  |  |  |
| --- | --- | --- | --- |
|  | **ADA + Placebas (IV)**  **N = 162** | **TCZ + Placebas (SC)**  **N = 163** | **p reikšmė(a)** |
| **Pirminė vertinamoji baigtis – vidutinis pokytis nuo tyrimo pradžios iki 24-osios savaitės** | | | |
| LAB28 (pakoreguotas vidurkis) | -1,8 | -3,3 |  |
| Pakoreguoto vidurkio skirtumas (95 % PI) | -1,5 (-1,8; -1,1) | | < 0,0001 |
| **Antrinės vertinamosios baigtys – pacientų, kuriems po 24(b) savaičių gydymas buvo veiksmingas, procentinė dalis** | | | |
| LAB28 < 2,6, n (%) | 17 (10,5) | 65 (39,9) | <0,0001 |
| LAB28 ≤ 3,2, n (%) | 32 (19,8) | 84 (51,5) | <0,0001 |
| ARK20 atsakas, n (%) | 80 (49,4) | 106 (65,0) | 0,0038 |
| ARK50 atsakas, n (%) | 45 (27,8) | 77 (47,2) | 0,0002 |
| ARK70 atsakas, n (%) | 29 (17,9) | 53 (32,5) | 0,0023 |

a p reikšmė pakoreguota pagal regionus ir RA trukmę visoms vertinamosioms baigtims ir papildomai pagal pradines reikšmes visoms tęstinėms vertinamosioms baigtims.

b Jeigu duomenys nebuvo gauti, pacientas buvo priskiriamas tų, kuriems gydymas buvo neveiksmingas, grupei. Daugialypumas kontroliuotas naudojant Bonferroni-Holm procedūrą.

Bendras pasireiškusių nepageidaujamų reiškinių pobūdis tocilizumabo ir adalimumabo vartojusiųjų grupėse buvo panašus. Pacientų, kuriems pasireiškė sunkių nepageidaujamų reiškinių, dalis abiejose grupėse buvo panaši (tocilizumabo vartojusiųjų grupėje 11,7 %, o adalimumabo grupėje 9,9 %). Tocilizumabo vartojusiujų grupėje nepageidaujamų reakcijų pobūdis buvo panašus į jau žinomą tocilizumabo saugumo savybių pobūdį, o nepageidaujamos reakcijos buvo praneštos panašiu dažnumu, lyginant su 1 lentelėje nurodytais dažniais. Tocilizumabo vartojusiujų grupėje dažniau buvo pranešta apie infekcijas ir infestacijas (48 %, lyginant su 42 %), tačiau sunkių infekcijų dažnių skirtumo (3,1 %) nebuvo. Abiejų grupių pacientams nustatytų laboratorinių saugumo rodmenų pokyčių pobūdis buvo panašus (sumažėjęs neutrofilų ir trombocitų skaičius, padidėjusi ALT, AST ir lipidų koncentracija), tačiau tocilizumabo vartojusiųjų grupėje lyginant su adalimumabo grupe nustatyti laboratorinių rodiklių pokyčiai buvo didesni, o ryškių pokyčių dažnis buvo didesnis. Keturiems pacientams (2,5 %) tocilizumabo vartojusiųjų grupėje ir dviems pacientams (1,2 %) adalimumabo vartojusiųjų grupėje pasireiškė 3-iojo arba 4-ojo sunkumo laipsnių pagal CTC klasifikaciją neutrofilų skaičiaus sumažėjimas. Vienuolikai pacientų (6,8 %) tocilizumabo vartojusiųjų grupėje ir penkiems pacientams (3,1 %) adalimumabo vartojusiųjų grupėje nustatytas 2-ojo ar didesnio sunkumo laipsnio pagal CTC klasifikaciją ALT koncentracijos padidėjimas. Vidutinis MTL koncentracijos padidėjimas nuo pradinių reikšmių buvo 0,64 mmol/l (25 mg/dl) tocilizumabo vartojusiųjų grupėje ir 0,19 mmol/l (7 mg/dl) adalimumabo vartojusiųjų grupėje. Tocilizumabo vartojusiems pacientams nustatytos vaistinio preparato saugumo savybės buvo panašios į žinomą tocilizumabo saugumo savybių pobūdį; jokių naujų ar netikėtų nepageidaujamų reakcijų nebuvo pastebėta (žr. 1 lentelę).

*Ankstyvuoju RA sergantys pacientai, negydyti MTX*

2 metų trukmės VII klinikinio tyrimo (WA19926) metu buvo vertinti 1 162 MTX nevartoję ir vidutinio sunkumo ar sunkiu aktyviu ankstyvuoju RA (vidutinė ligos trukmė ≤ 6 mėnesiai) sirgę suaugę pacientai, jo pagrindinė duomenų analizė buvo suplanuota 52-ąją savaitę. Maždaug 20 % pacientų anksčiau buvo vartoję LMVNR, kitokių nei MTX. Šio tyrimo metu 104 savaites buvo vertinamas į veną leidžiamo tocilizumabo (po 4 mg/kg arba 8 mg/kg kas 4 savaites) ir MTX derinio, į veną leidžiamo tocilizumabo monoterapijos 8 mg/kg doze bei MTX monoterapijos veiksmingumas, lengvinant sąnarių pažaidos požymius ir simptomus bei mažinant jų progresavimo greitį. Pagrindinė vertinamoji baigtis buvo pacientų dalis, 24-ąją savaitę pasiekusių LAB28 remisiją (LAB28 < 2,6). Tocilizumabo 8 mg/kg + MTX ir tocilizumabo monoterapijos grupėse reikšmingai didesnei pacientų daliai buvo pasiekta pagrindinė vertinamoji baigtis, lyginant su vien MTX vartojusiųjų grupe. Tocilizumabo 8 mg/kg + MTX vartojusiųjų grupėje taip pat buvo nustatyti statistiškai reikšmingi rezultatai analizuojant svarbiausias antrines vertinamąsias baigtis. Tocilizumabo 8 mg/kg monoterapijos grupėje, lyginant su vien MTX vartojusiųjų grupe, nustatytos didesnės atsakų skaitinės reikšmės analizuojant visas antrines vertinamąsias baigtis, įskaitant ir radiografines vertinamąsias baigtis. Šio tyrimo metu taip pat buvo analizuoti (Boolean ir Index statistiniais metodais) ARK/EULAR (angl. *European League Against Rheumatism, EULAR*) remisijos rodmenys, kaip iš anksto apibrėžtos žvalgomosios vertinamosios baigtys, ir tocilizumabo vartojusiųjų grupėse pastebėtos didesnės atsakų reikšmės. Šie VII klinikinio tyrimo rezultatai yra pateikti 7 lentelėje.

7 lentelė. VII klinikinio tyrimo (WA19926) veiksmingumo rezultatai gydant MTX nevartojusius ankstyvuoju RA sirgusius pacientus

|  |  |  |  |  |  |
| --- | --- | --- | --- | --- | --- |
|  | | **TCZ 8 mg/kg + MTX**  **N = 290** | **TCZ 8 mg/kg + placebas**  **N = 292** | **TCZ 4 mg/kg + MTX**  **N = 288** | **Placebas + MTX**  **N = 287** |
| **Pagrindinė vertinamoji baigtis** | | | | | |
| LAB28 remisija | |  |  |  |  |
| 24-oji savaitė | n (%) | 130 (44,8)\*\*\* | 113 (38,7)\*\*\* | 92 (31,9) | 43 (15,0) |
| **Svarbiausiosios antrinės vertinamosios baigtys** | | | | | |
| LAB28 remisija | |  |  |  |  |
| 52-oji savaitė | n (%) | 142 (49,0)\*\*\* | 115 (39,4) | 98 (34,0) | 56 (19,5) |
| ARK |  |  |  |  |  |
| 24-oji savaitė | ARK20, n (%) | 216 (74,5)\* | 205 (70,2) | 212 (73,6) | 187 (65,2) |
|  | ARK50, n (%) | 165 (56,9)\*\* | 139 (47,6) | 138 (47,9) | 124 (43,2) |
|  | ARK70, n (%) | 112 (38,6)\*\* | 88 (30,1) | 100 (34,7) | 73 (25,4) |
| 52-oji savaitė | ARK20, n (%) | 195 (67,2)\* | 184 (63,0) | 181 (62,8) | 164 (57,1) |
|  | ARK50, n (%) | 162 (55,9)\*\* | 144 (49,3) | 151 (52,4) | 117 (40,8) |
|  | ARK70, n (%) | 125 (43,1)\*\* | 105 (36,0) | 107 (37,2) | 83 (28,9) |
| **HAQ-DI (koreguotas vidutinis pokytis nuo pradinių reikšmių)** | | | | | |
| 52-oji savaitė |  | -0,81\* | -0,67 | -0,75 | -0,64 |
| **Radiografinės vertinamosios baigtys (vidutinis pokytis nuo pradinių reikšmių)** | | | | | |
| 52-oji savaitė | mTSS | 0,08\*\*\* | 0,26 | 0,42 | 1,14 |
|  | Erozijų balas | 0,05\*\* | 0,15 | 0,25 | 0,63 |
|  | JSN | 0,03 | 0,11 | 0,17 | 0,51 |
| Radiografiškai neprogresuoja n (%) (pokytis nuo pradinių reikšmių – mTSS ≤0) | | 226 (83)**‡** | 226 (82)**‡** | 211 (79) | 194 (73) |
| **Žvalgomosios vertinamosios baigtys** | | | | | |
| 24-oji sav.: ARK/EULAR *Boolean* remisija, n (%) | | 47 (18,4) **‡** | 38 (14,2) | 43 (16,7) **‡** | 25 (10,0) |
| ARK/EULAR *Index* remisija, n (%) | | 73 (28,5) **‡** | 60 (22,6) | 58 (22,6) | 41 (16,4) |
| 52-oji sav.: ARK/EULAR *Boolean* remisija, n (%) | | 59 (25,7) **‡** | 43 (18,7) | 48 (21,1) | 34 (15,5) |
| ARK/EULAR *Index* remisija, n (%) | | 83 (36,1) **‡** | 69 (30,0) | 66 (29,3) | 49 (22,4) |

mTSS – (angl. modified Total Sharp Score) pakeistas bendrasis vertinamasis rezultatas STS (JSN) - sąnarinio tarpo susiaurėjimas(angl. Joint space narrowing, JSN)

Visi veiksmingumo rodikliai lyginti su Placebo + MTX grupe; \*\*\*p ≤ 0,0001; \*\*p < 0,001; \*p < 0,05.

‡ p reikšmė < 0,05 lyginant su Placebo + MTX grupe, tačiau vertinamoji baigtis buvo žvalgomoji (neįtraukta į statistinių metodų hierarchiją ir todėl nekontroliuota dėl rodiklių įvairialypiškumo).

*COVID-19 liga*

Klinikinis veiksmingumas

***RECOVERY* (angl. *Randomised Evaluation of COVID-19 Therapy*) - Bendradarbiavimo grupės atliktas tyrimas su hospitalizuotais suaugusiais pacientais, kuriems diagnozuota COVID-19 liga**

RECOVERY buvo didelis, atsitiktinių imčių, kontroliuotas, atviras, daugiacentris, Jungtinėje Karalystėje atliktas tyrimas, skirtas vertinti galimo gydymo veiksmingumą ir saugumą hospitalizuotiems suaugusiems pacientams, sergantiems sunkia COVID-19 liga. Visiems atrinktiems pacientams buvo teikiama įprasta priežiūra ir jie buvo atsitiktine tvarka suskirstyti į grupes. Į tyrimą įtraukti pacientai sirgo kliniškai įtariama arba laboratorijoje patvirtinta SARS-CoV-2 infekcine liga ir jiems nebuvo jokių medicininių kontraindikacijų jokiam gydymui. Pacientai, kuriems buvo klinikinių progresuojančios COVID-19 ligos požymių (apibrėžiama kaip įsotinimas deguonimi < 92 % kvėpuojant aplinkos oru arba taikant deguonies terapiją ir CRB koncentracija ≥ 75 mg/l), buvo antrą kartą atsitiktine tvarka suskirstyti į imtis ir jiems buvo arba skiriamas gydymas į veną tocilizumabu, arba tęsiamas įprastas gydymas.

Veiksmingumo analizė buvo atlikta ketinimo gydyti (angl. intent-to-treat, *ITT*) populiacijoje, kurią sudarė 4 116 pacientų, atsitiktine tvarka patekusių arba į 2 022 pacientų tocilizumabo + įprastos priežiūros grupę, arba į 2 094 pacientus turinčią įprasto gydymo grupę. ITT populiacijoje pradinės demografinės ir ligos charakteristikos tarp visų gydymo grupių buvo gerai subalansuotos. Vidutinis dalyvių amžius buvo 63,6 metų (standartinis nuokrypis [SN] 13,6 metų). Dauguma pacientų buvo vyrai (67 %) ir baltaodžiai (76 %). CRB koncentracijos mediana buvo 143 mg/l (svyravo nuo 75 iki 982).

Prieš pradedant tyrimą 0,2 % (n = 9) pacientų papildomo deguonies negavo, 45 % pacientų reikėjo mažo srauto deguonies terapijos, 41 % pacientų reikėjo neinvazinės plaučių ventiliacijos arba didelio srauto deguonies terapijos, o 14 % pacientų reikėjo taikyti invazinę dirbtinę plaučių ventiliaciją. 82 % pacientų buvo gydomi sisteminiais kortikosteroidais (pabrėžiama tie pacientai, kurie pradėjo gydymą sisteminiais kortikosteroidais prieš atsitiktinių imčių atranką arba jos metu). Dažniausios gretutinės ligos buvo cukrinis diabetas (28,4 %), širdies ligos (22,6 %) ir lėtinės plaučių ligos (23,3 %).

Pagrindinė vertinamoji baigtis buvo laikas iki mirties, tiriant iki 28-osios dienos. Rizikos santykis, lyginant tocilizumabo + įprastos priežiūros grupę su įprasto gydymo grupe, buvo 0,85 (95 % PI: 0,76 – 0,94), o tai yra statistiškai reikšmingas rezultatas (p = 0,0028). Apytikriai apskaičiuota, kad mirties iki 28-osios dienos tikimybė tocilizumabo grupėje buvo 30,7 %, o įprasto gydymo grupėje 34,9 %. Apytikriai apskaičiuotas rizikos skirtumas yra -4,1 % (95 % PI: nuo -7,0 % iki -1,3 %), atitinkantis pagrindinę analizę. Rizikos santykis iš anksto sudarytame pacientų, prieš pradedant tyrimą gydytų sisteminiais kortikosteroidais, pogrupyje buvo 0,79 (95 % PI: 0,70 – 0,89), o iš anksto sudarytame pacientų, prieš pradedant tyrimą nevartojusių sisteminių kortikosteroidų, pogrupyje buvo 1,16 (95 % PI: nuo 0,91 iki 1,48).

Laiko iki išrašymo iš ligoninės mediana tocilizumabo + įprastos priežiūros grupėje buvo 19 dienų, o įprasto gydymo grupėje buvo > 28 dienos (rizikos santykis = 1,22; 95 % PI: 1,12 – 1,33).

Tarp pacientų, kuriems prieš pradedant tyrimą nebuvo taikoma invazinė dirbtinė plaučių ventiliacija, pacientų, kuriems iki 28-osios dienos prireikė dirbtinės plaučių ventiliacijos arba kurie mirė, dalis buvo 35 % (619 iš 1754) tocilizumabo + įprastos priežiūros grupėje ir 42 % (754 iš 1800) įprasto gydymo grupėje (rizikos santykis = 0,84; 95 % PI: 0,77 - 0,92; p < 0,0001).

Vaikų populiacija

*SJIA sergantiems pacientams*

Klinikinis veiksmingumas

Tocilizumabo veiksmingumas gydant aktyviu sJIA sergančius pacientus buvo tirtas 12 savaičių trukmės, atsitiktinių imčių, dvigubai koduoto, placebu kontroliuojamo, lygiagrečių grupių, dviejų šakų tyrimo metu. Į tyrimą įtrauktiems pacientams pasireiškė aktyvi liga, o bendra ligos trukmė buvo mažiausiai 6 mėnesiai, tačiau jiems nepasireiškė ligos paūmėjimo, dėl kurio reikėtų skirti didesnes nei 0,5 mg/kg kūno svorio prednizono ekvivalento kortikosteroidų dozes. Vaisto poveikis makrofagų aktyvavimo sindromui gydyti nebuvo tirtas.

Pacientai (gydyti MTX arba MTX nevartoję) atsitiktiniu būdu buvo paskirti į vieną iš dviejų grupių (tocilizumabo arba placebo grupę santykiu 2:1). 75 pacientams buvo skiriama tocilizumabo infuzijų kas dvi savaites arba po 8 mg/kg kūno svorio dozę (≥ 30 kg sveriantiems pacientams), arba po 12 mg/kg kūno svorio dozę (< 30 kg sveriantiems pacientams), o 37 pacientams kas dvi savaites buvo skiriama placebo infuzijų. Pacientams, kuriems buvo pasiektas ARK 70 atsakas, buvo leidžiama nuo šeštosios savaitės mažinti kortikosteroidų dozę. Po 12 savaičių arba ligai pablogėjus pacientai buvo toliau gydomi tocilizumabu (dozę parenkant pagal kūno svorį) atviros tyrimo fazės metu.

*Klinikinis atsakas*

Pirminė vertinamoji baigtis buvo pacientų dalis, kuriems po 12 savaičių pasiektas bent 30 % pagerėjimas pagal JIA ARK vertinimo skalę (JIA ARK 30 atsakas) ir nenustatyta karščiavimo (per pastarąsias 7 dienas nenustatyta ≥ 37,5 °C kūno temperatūros). Ši vertinamoji baigtis buvo pasiekta 85 % tocilizumabo vartojusių pacientų (64 iš 75 pacientų) ir 24,3 % (9 iš 37) placebo grupės pacientų. Šios pacientų dalys labai reikšmingai skyrėsi (p < 0,0001).

Pacientų dalys, kuriems pasiekti JIA ARK 30, 50, 70 ir 90 atsakai, nurodytos 8 lentelėje.

8 lentelė. JIA ARK atsakų dažnis po 12 savaičių (pacientų dalis, %)

|  |  |  |
| --- | --- | --- |
| **Atsako dažnis** | **Tocilizumabas**  **N = 75** | **Placebas**  **N = 37** |
| JIA ARK 30 | 90,7 %1 | 24,3 % |
| JIA ARK 50 | 85,3 %1 | 10,8 % |
| JIA ARK 70 | 70,7 %1 | 8,1 % |
| JIA ARK 90 | 37,3 %1 | 5,4 % |

1 p<0,0001, tocilizumabo poveikį lyginant su placebo poveikiu.

*Sisteminis poveikis*

Tocilizumabo vartojusiųjų grupėje 85 % tų pacientų, kuriems prieš tyrimo pradžią buvo dėl sJIA pasireiškiantis karščiavimas, po 12 savaičių karščiavimo nenustatyta (per pastarąsias 14 dienų nenustatyta ≥ 37,5 °C kūno temperatūros); o placebo grupėje tokių pacientų buvo tik 21 % (p < 0,0001).

Po 12 savaičių trukmės gydymo tocilizumabu pakoreguotas vidutinis skausmo vertinimo pagal VAS skalę (nuo 0 iki 100 balų) pokytis buvo minus 41 balas, lyginant su sumažėjimu 1 balu placebo grupėje (p < 0,0001).

*Kortikosteroidų dozės mažinimas*

Pacientams, kuriems buvo pasiektas JIA ARK 70 atsakas, buvo leidžiama mažinti kortikosteroidų dozę. Septyniolika (24 %) tocilizumabo vartojusių pacientų ir tik 1 (3 %) placebo grupės pacientas iki 12-osios savaitės galėjo sumažinti jų vartojamų kortikosteroidų dozę mažiausiai 20 %, kai po to nepasireiškė JIA ARK 30 ligos paūmėjimas ir neatsirado sisteminių simptomų (p = 0,028). Kortikosteroidų dozė buvo mažinama ir toliau, o po 44 tyrimo savaičių 44 pacientai visai nevartojo geriamųjų kortikosteroidų, kai jiems JIA ARK atsakas išliko.

*Su sveikatos būkle ir gyvenimo kokybe susijusios baigtys*

Po 12 tyrimo savaičių tocilizumabo vartojusių pacientų dalis, kuriems nustatytas bent nedidelis kliniškai reikšmingas pagerėjimas vertinant Vaikystės sveikatos būklės klausimyno negalios indeksą (angl. *Childhood Health Assessment Questionnaire – Disability Index*; šis pagerėjimas apibūdinamas kaip bendrojo įvertinimo balo sumažėjimas ≥ 0,13), buvo reikšmingai didesnė nei placebo grupės pacientų tarpe, t. y., 77 % lyginant su 19 % (p < 0,0001).

*Laboratorinių tyrimų rodikliai*

Penkiasdešimčiai iš septyniasdešimt penkių (67 %) tocilizumabo vartojusių pacientų prieš pradedant tyrimą nustatytas hemoglobino kiekis buvo mažesnis už apatinę normos ribą. Po 12 tyrimo savaičių keturiasdešimčiai (80 %) iš šių pacientų hemoglobino kiekis padidėjo ir tapo normaliu; tuo tarpu placebo grupės pacientų, kurių prieš pradedant tyrimą nustatytas hemoglobino kiekis buvo mažesnis už apatinę normos ribą, tarpe hemoglobino kiekis tapo normaliu tik 2 iš 29 pacientų (7 %) (p <0,0001).

*pJIA sergantiems pacientams*

*Klinikinis veiksmingumas*

Tocilizumabo veiksmingumas gydant aktyviu pJIA sergančius pacientus buvo tirtas atlikus trijų dalių klinikinį tyrimą WA19977, kurio sudėtyje buvo atviras tęstinis laikotarpis. I-ąją tyrimo dalį sudarė 16 savaičių trukmės įvadinio gydymo tocilizumabu laikotarpis (n = 188), vėliau II-ąją dalį sudarė 24 savaičių trukmės atsitiktinių imčių, dvigubai koduotas, placebu kontroliuojamas vaistinio preparato vartojimo nutraukimo laikotarpis (n = 163), o po to III-iąją dalį sudarė 64 savaičių trukmės atviras tyrimo laikotarpis. Į pirmąją tyrimą dalį įtrauktiems ≥ 30 kg svėrusiems pacientams buvo paskirtos keturios 8 mg/kg kūno svorio tocilizumabo dozės į veną kas 4 savaites. < 30 kg svėrę pacientai atsitiktiniu būdu buvo suskirstyti į grupes santykiu 1:1 ir jiems buvo paskirtos keturios arba 8 mg/kg kūno svorio, arba 10 mg/kg kūno svorio tocilizumabo dozės, vartojamos į veną kas 4 savaites. Pacientai, kurie baigė dalyvavimą I-joje tyrimo dalyje ir kuriems po 16 savaičių buvo pasiektas bent JIA ARK 30 atsakas, lyginant su pradiniu įvertinimu, buvo tinkami pradėti dalyvauti II-ojoje tyrimo dalyje (koduotas vaistinio preparato vartojimo nutraukimo laikotarpis). II-ojoje tyrimo dalyje pacientai atsitiktiniu būdu buvo suskirstyti į grupes santykiu 1:1 ir jiems buvo skiriama tocilizumabo (ta pati dozė, kaip I-ojoje dalyje) arba placebas; taip pat pacientai buvo stratifikuoti pagal kartu vartojamą MTX ir kartu vartojamus kortikosteroidus. Kiekvienas pacientas dalyvavo II-ojoje tyrimo dalyje iki 40-osios savaitės arba iki tol, kol pasireiškė JIA ARK 30 kriterijus atitinkantis ligos paūmėjimas (lyginant su 16-osios savaitės įvertinimu) ir tokiu atveju visiems pacientams turėjo būti paskirtas gydymas tocilizumabu (tokia pat doze, kaip I-ojoje dalyje).

*Klinikinis atsakas*

Pirminė vertinamoji baigtis buvo pacientų dalis, kuriems 40-ąją savaitę nustatytas JIA ARK 30 ligos paūmėjimas, lyginant su 16-osios savaitės įvertinimu. Liga paūmėjo keturiasdešimt aštuoniems procentams pacientų (48,1 %, 39 iš 81), kuriems buvo skiriama placebo, lyginant su 25,6 % pacientų (21 iš 82), kuriems buvo skiriama tocilizumabo. Šios pacientų dalys skyrėsi statistiškai reikšmingai (p = 0,0024).

Baigus I-ąją tyrimo dalį, JIA ARK 30/50/70/90 atsakai nustatyti, atitinkamai, 89,4 %, 83,0 %, 62,2 % ir 26,1 % pacientų.

Vaistinio preparato vartojimo nutraukimo laikotarpio (II-osios dalies) metu pacientų, kuriems 40-ąją savaitę buvo pasiekti JIA ARK 30, 50 ir 70 atsakai lyginant su pradiniu įvertinimu, dalis nurodyta 9 lentelėje. Atliekant šią statistinę analizę pacientai, kuriems II-osios tyrimo dalies metu pasireiškė ligos paūmėjimas (ir jiems gydymas buvo pakeistas į TCZ) arba kurie nutraukė dalyvavimą tyrime, buvo priskirti tiems, kuriems gydymas buvo neveiksmingas. Atlikus papildomą JIA ARK atsakų analizę ir vertinant 40-ąją savaitę nustatytus duomenis neatsižvelgiant į ligos paūmėjimų pasireiškimą gauta, kad 95,1 % pacientų, kuriems buvo skirtas tęstinis gydymas TCZ, iki 40-osios savaitės buvo pasiektas JIA ARK 30 ar didesnis atsakas.

9 lentelė. Nustatytų JIA ARK atsakų dažnis 40-ąją savaitę, lyginant su pradiniu įvertinimu (pacientų dalis, %)

|  |  |  |
| --- | --- | --- |
| **Atsako dažnis** | Tocilizumabas  N = 82 | Placebas  N = 81 |
| ARK 30 | 74,4 %\* | 54,3 %\* |
| ARK 50 | 73,2 %\* | 51,9 %\* |
| ARK 70 | 64,6 %\* | 42,0 %\* |

\* p<0,01, tocilizumabas, palyginus su placebu

Ligos pažeistų sąnarių skaičius lyginant su pradiniu įvertinimu reikšmingai labiau sumažėjo tocilizumabo vartojusiems pacientams nei placebo grupės pacientams (koreguotas vidutinis pokytis buvo -14,3, lyginant su -11,4, p = 0,0435). Gydytojo bendrasis ligos aktyvumo įvertinimas naudojant 0-100 mm skalę taip pat parodė labiau sumažėjusį ligos aktyvumą tocilizumabo vartojusiems pacientams nei placebo grupės pacientams (koreguotas vidutinis pokytis buvo -45,2 mm lyginant su -35,2 mm, p = 0,0031).

Skausmo įvertinimo pagal VAS skalę koreguotas vidutinis pokytis po 40 savaičių tocilizumabo vartojusiems pacientams buvo 32,4 mm (0-100 mm skalėje), lyginant su 22,3 mm sumažėjimu placebo grupės pacientams (tai yra ryškiai statistiškai reikšmingas skirtumas; p = 0,0076).

ARK atsakų dažniai skaitine reikšme buvo mažesni tiems pacientams, kuriems anksčiau buvo skirtas gydymas biologiniais preparatais, kaip nurodyta toliau pateiktoje 10 lentelėje.

10 lentelė. Pacientų skaičius ir dalis, kuriems pasireiškė JIA ARK30 paūmėjimų, ir pacientų dalis, kuriems nustatyti JIA ARK30/50/70/90 atsakai 40-ąją savaitę, pagal anksčiau vartotus biologinius preparatus (ITT populiacija – Tyrimo II dalis)

|  |  |  |  |  |
| --- | --- | --- | --- | --- |
|  | **Placebas** | | **Visi TCZ** | |
| **Biologinių preparatų vartojimas** | **Taip (N** = **23)** | **Ne (N** = **58)** | **Taip (N** = **27)** | **Ne (N** = **55)** |
| JIA ARK30 paūmėjimas | 18 (78,3) | 21 (36,2) | 12 (44,4) | 9 (16,4) |
| JIA ARK30 atsakas | 6 (26,1) | 38 (65,5) | 15 (55,6) | 46 (83,6) |
| JIA ARK50 atsakas | 5 (21,7) | 37 (63,8) | 14 (51,9) | 46 (83,6) |
| JIA ARK70 atsakas | 2 (8,7) | 32 (55,2) | 13 (48,1) | 40 (72,7) |
| JIA ARK90 atsakas | 2 (8,7) | 17 (29,3) | 5 (18,5) | 32 (58,2) |

Tocilizumabo vartojusiųjų grupės pacientams nustatyta mažiau ARK30 paūmėjimų ir daugiau visų ARK atsakų, lyginant su placebo vartojusiais pacientais, nepriklausomai nuo to, ar anksčiau buvo skirtas gydymas biologiniais preparatais.

CIS

Tocilizumabo veiksmingumas gydant CIS buvo įvertintas retrospektyviai išanalizavus klinikinių tyrimų duomenis, kai dėl piktybinių kraujodaros ligų buvo skiriamas gydymas CAR teigiamomis T ląstelėmis (tizagenlekleuceliu arba aksikabtageno ciloleuceliu). Pacientai, kuriems nustatytas sunkus ar pavojų gyvybei lemiantis CIS ir kurių duomenys buvo įvertinti, buvo gydomi 8 mg/kg tocilizumabo doze (arba 12 mg/kg doze < 30 kg sveriantiems pacientams) kartu su papildoma didele kortikosteroidų doze arba be kortikosteroidų; į duomenų analizę buvo įtrauktas tik pirmasis CIS epizodas. Tizagenlekleucelio kohortos veiksmingumo vertinimo populiaciją sudarė 28 vyrai ir 23 moterys (iš viso 51 pacientas), kurių amžiaus mediana buvo 17 metų (amžius svyravo 3–68 metų ribose). Laiko nuo CIS pasireiškimo pradžios iki pirmosios tocilizumabo dozės skyrimo buvo 3 dienos (svyravo 0– 18 dienų ribose). CIS išnykimas buvo apibrėžiamas kaip karščiavimo nebuvimas ir neskiriami vazopresoriai bent 24 valandas. Buvo vertinama, kad pacientams pasiektas atsakas, jeigu CIS išnykdavo per 14 dienų nuo pirmosios tocilizumabo dozės paskyrimo, jeigu reikėdavo skirti ne daugiau kaip 2 tocilizumabo dozes ir gydymui neprireikė jokių kitų vaistų, išskyrus tocilizumabą ir kortikosteroidus. Trisdešimt devyniems pacientams (76,5 %; 95 % PI: 62,5 % – 87,2 %) buvo pasiektas atsakas. Nepriklausomoje 15 pacientų (jų amžius svyravo 9 – 75 metų ribose) kohortoje, kurią sudarė aksikabtageno ciloleucelio sukelti CIS atvejai, atsakas pasiektas 53 % pacientų.

Europos vaistų agentūra atleido nuo įpareigojimo pateikti citokinų atpalaidavimo sindromo, susijusio su chimerinių antigenų receptorių (CAR) T-ląstelių terapija, gydymo tocilizumabu tyrimų su visais vaikų populiacijos pogrupiais duomenis.

COVID-19 liga

Europos vaistų agentūra atidėjo įpareigojimą pateikti tocilizumabo tyrimų su vienu ar daugiau vaikų populiacijos pogrupių duomenis COVID-19 ligos gydymo indikacijai.

## 5.2 Farmakokinetinės savybės

Vartojimas į veną

RA sergantys pacientai

Tocilizumabo farmakokinetika nustatyta atlikus populiacinę farmakokinetikos analizę naudojant duomenų bazę, kurią sudarė 3 552 RA sergantys pacientai, 24 savaites gydyti arba vienos valandos trukmės tocilizumabo 4 ar 8 mg/kg dozės infuzija kas 4 savaites, arba 162 mg tocilizumabo dozę švirkščiant po oda arba kas savaitę, arba kas antrą savaitę.

Buvo apytikriai apskaičiuoti tokie tocilizumabo, dozuojamo po 8 mg/kg kas 4 savaites, farmakokinetikos rodmenys (numatomasis vidurkis ± SN): pusiausvyros būsenos plotas po koncentracijos kreive (AUC) = 38 000 ± 13 000 h mkg/ml, mažiausioji koncentracija (Cmin) = 15,9 ± 13,1 mkg/ml, didžiausioji koncentracija (Cmax) = 182 ± 50,4 mkg/ml, o AUC ir Cmax akumuliacijos santykiai buvo maži – atitinkamai, 1,32 ir 1,09. Cmin akumuliacijos santykis buvo didesnis (2,49), o tai buvo tikėtina atsižvelgiant į nelinijinio pobūdžio klirensą, kai koncentracijos mažesnės. Cmax pusiausvyrinė būklė nusistovėjo po pirmojo suleidimo, AUC – po 8 savaičių, o Cmin – po 20 savaičių. Tocilizumabo AUC, Cmin ir Cmax reikšmės didėjo, didėjant kūno masei. Kai kūno masė yra ≥ 100 kg, nusistovėjus pusiausvyrinei koncentracijai numanomos vidutinės (± SN) tocilizumabo AUC, Cmin ir Cmax reikšmės yra, atitinkamai, 50 000 ± 16 800 mkg•h/ml, 24,4 ± 17,5 mkg/ml ir 226 ± 50,3 mkg/ml, t. y., didesnės nei vidutinės nustatytos ekspozicijos reikšmės aukščiau paminėtoje pacientų populiacijoje (tai yra visų kūno svorių grupėse). Tocilizumabo dozės ir atsako kreivė, didėjant ekspozicijai, artėja prie horizontalios linijos, todėl laipsniškai didėjant tocilizumabo koncentracijai veiksmingumo didėjimas mažėja; tokiu būdu pacientams, kuriems skiriama didesnė kaip 800 mg tocilizumabo dozė, kliniškai reikšmingo veiksmingumo didėjimo nenustatyta. Todėl didesnės kaip 800 mg dozės infuzijos skirti nerekomenduojama (žr. 4.2 skyrių).

COVID-19 liga sergantys pacientai

Tocilizumabo farmakokinetika buvo apibūdinta panaudojus populiacijos, kurią sudaro 380 klinikiniuose tyrimuose WA42380 (COVACTA) ir CA42481 (MARIPOSA) dalyvavusių suaugusių COVID-19 liga sirgusių pacientų, gydytų arba viena 8 mg/kg tocilizumabo infuzija arba dviem infuzijomis su netrumpesne kaip 8 valandų pertrauka, farmakokinetikos duomenų bazės analizę. Buvo apytikriai apskaičiuoti šie tocilizumabo 8 µg/kg dozės parametrai (numanomas vidurkis + SN): plotas po kreive per 28 dienas (AUC0-28) = 18 312 (5 184) valandos•µg/ml, koncentracija 28-ąją dieną (Cday28) = 0,934 (1,93) µg/ml ir didžiausia koncentracija (Cmax) = 154 (34,9) µg/ml. Taip pat buvo apytikriai apskaičiuoti dviejų 8 mg/kg tocilizumabo dozių, sulašintų su 8 valandų pertrauka, AUC0-28, Cday28 ir Cmax (numatomas vidurkis +SD): atitinkamai, 42 240 (11 520) val•µg/ml, 8,94 (8,5) µg/ml ir, atitinkamai, 296 (64,7) µg/ml.

Pasiskirstymas

RA sirgusių pacientų organizme centrinis pasiskirstymo tūris buvo 3,72 litro, periferinis pasiskirstymo tūris – 3,35 litro, dėl to pasiskirstymo tūris nusistovėjus pusiausvyrai buvo 7,07 litro.

COVID-19 liga sirgusių suaugusių pacientų organizme centrinis pasiskirstymo tūris buvo 4,52 litro, periferinis pasiskirstymo tūris buvo 4,23 litro, taigi, pasiskirstymo tūris buvo 8,75 litro.

Eliminacija

Suleisto į veną tocilizumabo pašalinimas iš kraujotakos yra dvifazis, viena fazė iš jų yra tiesinis klirensas, kita - nuo koncentracijos priklausantis netiesinis klirensas. RA sirgusių pacientų organizme tiesinis klirensas buvo 9,5 ml/val. COVID-19 liga sirgusių suaugusių pacientų organizme tiesinis klirensas buvo 17,6 ml/val pacientams, kurių pradinė ordinalinės skalės kategorija buvo 3 (OS 3, pacientams, kuriems reikėjo papildomo deguonies), 22,5 ml/h pacientams, kurių pradinė OS buvo 4 (pacientams, kuriems reikėjo didelio srauto deguonies terapijos arba neinvazinės plaučių ventiliacijos), 29 ml/val pacientams, kurių pradinė OS buvo 5 (pacientams, kuriems reikalinga dirbtinė plaučių ventiliacija), ir 35,4 ml/h pacientams, kurių pradinė OS buvo 6 (pacientams, kuriems reikalinga ekstrakorporinė membraninė oksigenacija (EKMO) arba dirbtinė plaučių ventiliacija ir papildomas organų funkcijas palaikomasis gydymas). Kai tocilizumabo koncentracijos nedidelės, nuo koncentracijos priklausantis nelinijinio pobūdžio klirensas yra svarbiausias. Kai tik nelinijinio klirenso vyksmas prisotinamas, t. y., kai tocilizumabo koncentracijos yra didesnės, klirensas daugiausia būna linijinio pobūdžio.

RA sirgusių pacientų organizme tocilizumabo t1/2 priklausė nuo koncentracijos. Dozuojant po 8 mg/kg kas 4 savaites, tikrasis t1/2 kartu su koncentracijos mažėjimu sutrumpėjo nuo 18 dienų iki 6 dienų.

COVID-19 sirgusių pacientų serume vidutiniškai po vienos tocilizumabo 8 mg/kg dozės infuzijos praėjus 35 dienoms, koncentracija buvo mažesnė už kiekybinio įvertinimo ribą.

Tiesinis pobūdis

Tocilizumabo farmakokinetikos rodmenys laikui bėgant nekito. Dozuojant po 4 ir 8 mg/kg kas 4 savaites, pastebėtas didesnis negu proporcingas dozei AUC ir Cmin padidėjimas. Cmax padidėjo proporcingai pagal dozę. Pastoviosios koncentracijos stadijoje numatomasis AUC ir Cmax buvo, atitinkamai, 3,2 ir 30 kartų didesnis dozuojant po 8 mg/kg, lyginant su 4 mg/kg doze.

Specialios populiacijos

*Inkstų sutrikimas.* Inkstų sutrikimo įtaka tocilizumabo farmakokinetikai formaliai netirta. Atliekant populiacinės farmakokinetikos analizę, daugumos ligonių inkstų veikla buvo normali arba lengvai sutrikusi. Lengvas inkstų nepakankamumas (kreatinino klirensas pagal *Cockcroft-Gault* < 80 ml/min., tačiau ≥ 50 ml/min.) tocilizumabo farmakokinetikai įtakos neturėjo.

*Kepenų funkcijos sutrikimas.* Kepenų funkcijos sutrikimo įtaka tocilizumabo farmakokinetikai formaliai netirta.

*Amžius, lytis ir etninė grupė.* RA ir COVID-19 liga sergančiųjų populiacinės farmakokinetikos analizės duomenimis, amžius, lytis ir etninė kilmė tocilizumabo farmakokinetikai įtakos neturėjo.

COVID-19 liga sergančių pacientų populiacijos farmakokinetikos (FK) analizės rezultatai patvirtino, kad kūno masė ir ligos sunkumas yra kintamieji, turintys reikšmingos įtakos tiesiniam tocilizumabo klirensui.

*sJIA sergantys pacientai*

Tocilizumabo farmakokinetikos rodikliai buvo nustatyti atlikus populiacinės farmakokinetikos analizę iš duomenų bazės, kurią sudarė 140 sJIA sergančių pacientų duomenys; šie pacientai buvo gydyti 8 mg/kg kūno masės doze į veną kas dvi savaites (kai kūno masė buvo ≥ 30 kg), 12 mg/kg kūno masės doze į veną kas dvi savaites (kai kūno masė buvo < 30 kg), 162 mg doze po oda kas savaitę (kai kūno masė buvo ≥ 30 kg) arba 162 mg doze po oda kas 10 dienų arba kas dvi savaites (kai kūno masė buvo < 30 kg).

11 lentelė. Numanomi FK parametrų reikšmių vidurkiai (± SN) vartojant į veną, nusistovėjus pusiausvyrai, sJIA sergančių pacientų organizme

|  |  |  |
| --- | --- | --- |
| **Tocilizumabo FK parametrai** | **8 mg/kg dozė kas dvi savaites (KM ≥ 30 kg)** | **12 mg/kg dozė kas dvi savaites (KM < 30 kg)** |
| Cmax (mkg/ml) | 256 ± 60,8 | 274 ± 63,8 |
| Ctrough (mkg/ml) | 69,7 ± 29,1 | 68,4 ± 30,0 |
| Cmean (mkg/ml) | 119 ± 36,0 | 123 ± 36,0 |
| Kaupimosi Cmax | 1,42 | 1,37 |
| Kaupimosi Ctrough | 3,20 | 3,41 |
| Kaupimosi Cmean ar AUCτ\* | 2,01 | 1,95 |

\* τ = 2 savaites, vartojant į veną

Vartojant į veną, maždaug 90 % atvejų pusiausvyros apykaita buvo pasiekta 8-ąją savaitę tiek 8 mg/kg kūno masės dozės grupėje (kai KM ≥ 30 kg), tiek 12 mg/kg kūno masės dozės grupėje (kai KM < 30 kg), vartojant kas dvi savaites.

sJIA sergantiems pacientams nustatytas centrinis pasiskirstymo tūris buvo 1,87 litro, o periferinis pasiskirstymo tūris – 2,14 litro, dėl to nusistovėjus pusiausvyrinei apykaitai pasiskirstymo tūris buvo 4,01 litro. Populiacinės farmakokinetikos analizės metu nustatytas linijinis klirensas buvo 5,7 ml/val.

sJIA sergantiems pacientams 12-ąją savaitę nustatytas tocilizumabo pusinės eliminacijos laikotarpis yra iki 16 dienų (abiejų kūno masės grupių pacientams, t. y., skiriant 8 mg/kg kūno masės dozę sveriantiesiems ≥ 30 kg arba 12 mg/kg kūno masės dozę sveriantiesiems < 30 kg).

*pJIA sergantys pacientai*

Tocilizumabo farmakokinetikos rodikliai buvo nustatyti atlikus populiacinės farmakokinetikos analizę iš duomenų bazės, kurią sudarė 237 pJIA sirgusių pacientų duomenys; šie pacientai buvo gydyti 8 mg/kg kūno masės doze į veną kas 4 savaites (kai kūno masė buvo ≥ 30 kg), 10 mg/kg kūno masės doze į veną kas 4 savaites (kai kūno masė buvo < 30 kg), 162 mg doze po oda kas dvi savaitės (kai kūno masė buvo ≥ 30 kg) arba 162 mg doze po oda kas trys savaitės (kai kūno masė buvo < 30 kg).

12 lentelė. Numanomi FK parametrų reikšmių vidurkiai (± SN) vartojant į veną, nusistovėjus pusiausvyrai, pJIA sergančių pacientų organizme

|  |  |  |
| --- | --- | --- |
| **Tocilizumabo FK parametrai** | **8 mg/kg dozė kas keturias savaites (KM ≥ 30 kg)** | **10 mg/kg dozė kas keturias savaites (KM < 30 kg)** |
| Cmax (mkg/ml) | 183 ± 42,3 | 168 ± 24,8 |
| Ctrough (mkg/ml) | 6,55 ± 7,93 | 147 ± 2,44 |
| Cmean (mkg/ml) | 42,2 ± 13,4 | 31,6 ± 7,84 |
| Kaupimosi Cmax | 1,04 | 1,01 |
| Kaupimosi Ctrough | 2,22 | 1,43 |
| Kaupimosi Cmean ar AUCτ\* | 1,16 | 1,05 |

\* τ = 4 savaitės vartojant į veną

Vartojant į veną, maždaug 90 % atvejų pusiausvyros apykaita 10 mg/kg dozės grupėje (kai KM < 30 kg) buvo pasiekta 12-ąją savaitę, o 8 mg/kg kūno masės dozės grupėje – 16-ąją savaitę (kai KM buvo ≥ 30 kg).

Nusistovėjus pusiausvyrinei apykaitai tarp dozių vartojimo nustatytas pusinės tocilizumabo eliminacijos laikotarpis pJIA sergantiems pacientams yra iki 16 dienų (abiejų kūno masės grupių pacientams, t. y., skiriant 8 mg/kg kūno masės dozę sveriantiesiems ≥ 30 kg arba 10 mg/kg kūno masės dozę sveriantiesiems < 30 kg).

## 5.3 Ikiklinikinių saugumo tyrimų duomenys

Įprastų ikiklinikinių farmakologinio saugumo, kartotinių dozių toksiškumo ir genotoksiškumo tyrimų duomenys specifinio pavojaus žmogui neparodė.

Tocilizumabo kancerogeniškumas netirtas, kadangi, Ig G1 monokloniniai antikūnai, manoma, neturi būdingo kancerogeninio pajėgumo.

Esami ikiklinikinių tyrimų duomenys pademonstravo IL-6 poveikį piktybinio proceso progresavimui ir įvairių vėžio rūšių atsparumui apoptozei. Šie duomenys nerodo tiesioginio gydymo tocilizumabu pavojaus vėžiui prasidėti ir progresuoti. Be to, 6 mėnesius tiriant lėtinį toksinį poveikį *Cynomolgus* beždžionėms arba tiriant IL-6 neturinčias peles, proliferacinių pokyčių nepastebėta.

Esami ikiklinikinių tyrimų duomenys gydymo tocilizumabu poveikio vaisingumui nerodo. Tiriant lėtinį toksinį poveikį *Cynomolgus* beždžionėms, įtakos endokrininiam aktyvumui ir reprodukcinei sistemai nepastebėta, o IL-6 neturinčių pelių reprodukcinė veikla nesutriko. Tocilizumabas, duotas *Cynomolgus* beždžionėms ankstyvuoju nėštumo laikotarpiu, tiesioginio ar netiesioginio žalingo poveikio nėštumui ar gemalo bei vaisiaus raidai neturėjo. Tačiau kai didelės dozės (50 mg/kg per parą) grupėje sisteminė ekspozicija buvo didelė (> 100 kartų didesnė už žmonių ekspoziciją), šiek tiek dažniau pasitaikė persileidimų, gemalo bei vaisiaus žuvimo atvejų, palyginti su placebo ir mažų dozių grupėmis. Nors neatrodo, kad IL-6 būtų esminis citokinas vaisiaus augimui ar imuninei motinos ir vaisiaus sąveikos kontrolei, minėtų duomenų ryšio su tocilizumabo vartojimu negalima paneigti.

Skiriant preparato analogo pelėms, nenustatyta toksinio poveikio pelių jaunikliams, tai yra, nenustatyta skeleto augimo, imuninės sistemos funkcijos ir lytinio brendimo sutrikimų.

## 6. FARMACINĖ INFORMACIJA

## 6.1 Pagalbinių medžiagų sąrašas

L-Histidinas

L-Histidino monohidrochlorido monohidratas

L-Treoninas

L-Metioninas

Polisorbatas 80

Injekcinis vanduo

## 6.2 Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.

## 6.3 Tinkamumo laikas

*Neatkimšto flakono:* 3 metai..

*Praskiesto vaistinio preparato*. Praskiesto vaistinio preparato infuzinis tirpalas natrio chlorido 9 mg/ml (0,9 %) arba 4,5 mg/ml (0,45 %) injekciniame tirpale fiziškai ir chemiškai stabilus. Jis gali būti laikomas 48 valandas 30 °C temperatūroje ir iki 1 mėnesio šaldytuve 2 °C – 8 °C temperatūroje.

Mikrobiologiniu požiūriu, paruoštas infuzinis tirpalas turi būti nedelsiant suvartotas. Iš karto nesuvartojus, už laikymo trukmę ir sąlygas iki vartojimo atsako medicinos darbuotojas; paprastai 2°C–8°C temperatūroje turėtų būti laikoma ne ilgiau kaip 24 valandas, nebent skiedimas atliktas kontroliuojamomis ir patvirtintomis aseptinėmis sąlygomis.

## 6.4 Specialios laikymo sąlygos

Laikyti šaldytuve (2°C–8°C). Negalima užšaldyti.

Flakonus laikyti išorinėje dėžutėje, kad vaistinis preparatas būtų apsaugotas nuo šviesos.

Praskiesto vaistinio preparato laikymo sąlygos pateikiamos 6.3 skyriuje.

## 6.5 Talpyklės pobūdis ir jos turinys

Avtozma tiekiamas flakonuose (I tipo stiklo), užkimštuose kamščiais (butilo gumos); flakonuose yra 4 ml, 10 ml arba 20 ml koncentrato. Supakuota po 1 ir 4 flakonus.

Gali būti tiekiamos ne visų dydžių pakuotės.

## 6.6 Specialūs reikalavimai atliekoms tvarkyti ir vaistiniam preparatui ruošti

Tirpinimo prieš vartojimą instrukcija

Parenteralinio vartojimo vaistinius preparatus prieš vartojimą reikia apžiūrėti, ar juose nėra neištirpusių dalelių ir ar nepakitusi jų spalva. Skiesti galima tik tokius tirpalus, kurie yra skaidrūs arba šiek tiek opaliniai, bespalviai arba gelsvi ir kuriuose nėra matomų dalelių. Naudokite sterilią adatą ir švirkštą Avtozma paruošimui. Jei naudojami iš polivinilchlorido (PVC) pagaminti infuzijos maišeliai, jų sudėtyje neturi būti di(2-etilheksil)ftalato (be DEHP).

RA, CIS (sveriantiems ≥ 30 kg) ir COVID-19 liga sergantiems pacientams

Aseptinėmis sąlygomis iš 100 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (0,4 ml/kg) ir suleisti į infuzijos maišelį. Galutinis tūris turi būti 100 ml. Tirpalui išmaišyti infuzijos maišelį atsargiai apversti, kad nesusidarytų putų.

Vartojimas vaikų populiacijai

≥ 30 kg sveriantiems sJIA, pJIA ir CIS sergantiems pacientams

Aseptinėmis sąlygomis iš 100 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,4 ml/kg**) ir suleisti į infuzijos maišelį. Galutinis tūris turi būti 100 ml. Tirpalui išmaišyti infuzijos maišelį atsargiai apversti, kad nesusidarytų putų.

< 30 kg sveriantiems sJIA ir CIS sergantiems pacientams

Aseptinėmis sąlygomis iš 50 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,6 ml/kg**) ir suleisti į infuzijos maišelį. Galutinis tūris turi būti 50 ml. Tirpalui išmaišyti infuzijos maišelį atsargiai apversti, kad nesusidarytų putų.

< 30 kg sveriantiems pJIA sergantiems pacientams

Aseptinėmis sąlygomis iš 50 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,5 ml/kg**) ir suleisti į infuzijos maišelį. Galutinis tūris turi būti 50 ml. Tirpalui išmaišyti infuzijos maišelį atsargiai apversti, kad nesusidarytų putų.

Avtozma skirtas tik vienkartiniam vartojimui.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

## 7. REGISTRUOTOJAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 8. REGISTRACIJOS PAŽYMĖJIMO NUMERIAI

EU/1/24/1896/001

EU/1/24/1896/002

EU/1/24/1896/003

EU/1/24/1896/004

EU/1/24/1896/005

EU/1/24/1896/006

## 9. REGISTRAVIMO / PERREGISTRAVIMO DATA

Registravimo data: 14 vasaris 2025

## 10. TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje <https://www.ema.europa.eu.>

BT_1000x858pxVykdoma papildoma šio vaistinio preparato stebėsena. Tai padės greitai nustatyti naują saugumo informaciją. Sveikatos priežiūros specialistai turi pranešti apie bet kokias įtariamas nepageidaujamas reakcijas. Apie tai, kaip pranešti apie nepageidaujamas reakcijas, žr. 4.8 skyriuje.

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkšte

## 2. KOKYBINĖ IR KIEKYBINĖ SUDĖTIS

Kiekviename užpildytame švirkšte 0,9 ml tirpalo yra 162 mg tocilizumabo.

Tocilizumabas yra rekombinantinis humanizuotas monokloninis imunoglobulino G1 (IgG1) poklasio antikūnas prieš tirpius ir prie membranų prisijungusius žmogaus interleukino-6 receptorius.

Pagalbinės medžiagos, kurių poveikis žinomas:

*Polisorbatas*

Kiekviename 162 mg užpildytame švirkšte yra 0,2 mg polisorbato 80.

Visos pagalbinės medžiagos išvardytos 6.1 skyriuje.

## 3. FARMACINĖ FORMA

Injekcinis tirpalas užpildytame švirkšte.

Skaidrus arba šiek tiek opalinis, bespalvis arba geltonas tirpalas, kurio pH 5,7–6,3, o osmoliališkumas 280–340 mmol/kg.

## 4. KLINIKINĖ INFORMACIJA

## 4.1 Terapinės indikacijos

Reumatoidinis artritas (RA)

Avtozma ir metotreksato (angl., MTX) derinys yra skirtas:

* sunkiu, aktyviu ir progresuojančiu reumatoidiniu artritu (RA) sergantiems ir MTX dar negydytiems suaugusiesiems gydyti;
* vidutinio arba didelio aktyvumo RA sergantiems suaugusiesiems gydyti, jei ankstesnis gydymas vienu ar daugiau ligą modifikuojančių vaistų nuo reumato (LMVNR) ar navikų nekrozės faktoriaus (NNF) antagonistų buvo nepakankamai veiksmingas arba pacientai jo netoleravo.

Jei ligoniai MTX netoleravo arba toliau MTX vartoti netinka, šiuos ligonius galima gydyti vien Avtozma.

Nustatyta, kad gydymas Avtozma mažina sąnarių pažeidimo, nustatyto rentgeniniu tyrimu, progresavimo greitį ir gerina fizinę pacientų būklę, skiriant jo kartu su metotreksatu.

Sisteminis jaunatvinis idiopatinis artritas (sJIA)

Avtozma skiriamas 1 metų amžiaus ir vyresnių ligonių, sergančių aktyviu sisteminiu jaunatviniu idiopatiniu artritu (sJIA), gydymui, jei ankstesnis gydymas nesteroidiniais vaistais nuo uždegimo (NVNU) ir sisteminio poveikio kortikosteroidais buvo nepakankamai veiksmingas. Ligonius galima gydyti vien Avtozma, monoterapija (jeigu jie MTX netoleruoja arba MTX vartoti netinka) arba kartu su MTX.

Jaunatvinis idiopatinis poliartritas (pJIA)

Avtozma derinyje su metotreksatu (MTX) skirtas 2 metų ir vyresnių pacientų, sergančių jaunatviniu idiopatiniu poliartritu (angl. pJIA; kai reumatoidinis faktorius yra teigiamas arba neigiamas ir yra išplitęs oligoartritas), gydymui, jei ankstesnis gydymas MTX buvo nepakankamai veiksmingas Ligonius galima gydyti vien Avtozma, jeigu jie MTX netoleruoja arba jiems netinka skirti tolesnio gydymo MTX. Pacientus galima gydyti vien Avtozma, jeigu jie MTX netoleruoja arba jiems netinka skirti tolesnio gydymo MTX.

Gigantinių ląstelių arteritas (GLA)

Avtozma skirtas gigantinių ląstelių arteritu ( GLA) sergantiems suaugusiesiems gydyti.

## 4.2 Dozavimas ir vartojimo metodas

Po oda vartojamos farmacinės formos tocilizumabas yra leidžiamas vienkartinio vartojimo užpildytu švirkštu, turinčiu adatos apsaugos įtaisą. Gydymą turi pradėti sveikatos priežiūros specialistas, turintis RA, pJIA ir (arba) GLA diagnozavimo ir gydymo patirties.

Pirmoji injekcija turi būti suleidžiama prižiūrint kvalifikuotam sveikatos priežiūros specialistui. Pacientas arba jo tėvas (globėjas) gali savarankiškai susišvirkšti Avtozma tik tuo atveju, jei gydytojas nustato, kad tai yra įmanoma, o pacientas arba jo tėvas (globėjas) sutinka su būtina medicinine priežiūra ir yra išmokytas tinkamai suleisti vaistinį preparatą.

Pacientams, kuriems gydymas į veną leidžiamu tocilizumabu yra keičiamas gydymu po oda leidžiamu tocilizumabu infekcijos gydymą, pirmąją dozę po oda reikia sušvirkšti kitos planinės į veną leidžiamos dozės metu kvalifikuotam sveikatos priežiūros specialistui prižiūrint.

Visiems Avtozma gydomiems ligoniams reikia duoti „Paciento budrumo kortelę”.

Turi būti įvertintas paciento arba jo tėvo (globėjo) pasiruošimas vartoti po oda leidžiamą vaisto formą namuose, o pacientui arba jo tėvui (globėjui) turi būti nurodyta, kad pasireiškus alerginės reakcijos simptomams apie tai praneštų sveikatos priežiūros specialistui prieš suleidžiant kitą dozę.. Pasireiškus sunkiai alerginei reakcijai, pacientai privalo nedelsdami kreiptis skubios medicininės pagalbos (žr. 4.4 skyrių).

Dozavimas

RA

Rekomenduojamas dozavimas yra po 162 mg vieną kartą per savaitę suleisti po oda.

Informacijos apie į veną leidžiamos Avtozma farmacinės formos keitimą į po oda leidžiamą fiksuotos dozės farmacinę formą yra nedaug. Reikia laikytis kartą per savaitę skiriamos dozės vartojimo intervalo.

Pacientai, kuriems į veną leidžiama vaisto farmacinė forma keičiama į po oda leidžiamą farmacinę formą, pirmąją pastarosios formos dozę turi suleisti vietoje kitos numatytos į veną leidžiamos vaisto dozės, stebint kvalifikuotam sveikatos priežiūros specialistui.

GLA

Rekomenduojamas dozavimas yra suleisti po oda 162 mg vieną kartą per savaitę kartu laipsniškai mažinant vartojamų gliukokortikoidų dozę. Avtozma gali būti skiriamas vienas, prieš tai nutraukus gydymą gliukokortikoidais. Ūminių ligos atkryčių gydymui monoterapijos Avtozma skirti negalima (žr. 4.4 skyrių).

Remiantis lėtiniu GLA pobūdžiu, ilgesnis nei 52 savaičių trukmės gydymas turi būti pagristas ligos

aktyvumu, gydytojo nuožiūra bei paciento pasirinkimu.

RA ir GLA

Dozės koregavimas atsižvelgiant į laboratorinių tyrimų pokyčius (žr. 4.4 skyrių).

* Kepenų fermentų tyrimų pokyčiai

| Laboratorinė reikšmė | Veiksmas |
| --- | --- |
| Daugiau 1, bet mažiau kaip 3 kartus viršija viršutinę normos ribą (VNR). | Jeigu tai tinka, keisti kartu vartojamo LMVNR (RA) arba imunomoduliatoriaus (GLA) dozę.  Šiems rodmenims nuolat didėjant, Avtozma vartojimo intervalą mažinti iki skyrimo kas antrą savaitę arba gydymą Avtozma nutraukti, kol alaninaminotransferazės (ALT) arba aspartataminotransferazės (AST) aktyvumas sunormalės.  Iš naujo pradėti gydyti skiriant kartą per savaitę arba kas antrą savaitę, atsižvelgiant į klinikinę situaciją. |
| Daugiau 3 bet mažiau kaip 5 kartus viršija VNR. | Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis rekomendacijomis daugiau kaip 1, bet mažiau kaip 3 kartus viršijus VNR.  Jei padidėjimas daugiau kaip 3 kartus virš VNR išlieka (patvirtinus kartotinai tiriant, žr. 4.4 skyrių), gydymą Avtozma nutraukti. |
| Daugiau kaip 5 kartus viršija VNR. | Gydymą Avtozma nutraukti. |

* Mažas absoliutus neutrofilų skaičius (ANS)

Nerekomenduojama pradėti gydyti anksčiau tocilizumabu negydytų pacientų, kurių absoliutus neutrofilų skaičius (ANS) yra mažesnis kaip 2 × 109/l.

|  |  |
| --- | --- |
| Laboratorinė reikšmė (ląstelių skaičius × 109/l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Nutraukti Avtozma vartojimą.  Kai ANS pasidaro > 1 × 109/l, gydymą Avtozma atnaujinti skiriant kas antrą savaitę ir, atsižvelgiant į klinikinę situaciją, dozės skyrimą dažninti iki karto per savaitę. |
| ANS < 0,5 | Gydymą Avtozma nutraukti. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103/mkl) | Veiksmas |
| 50 – 100 | Nutraukti Avtozma vartojimą.  Kai trombocitų skaičius > 100 × 103/mkl, gydymą Avtozma  atnaujinti skiriant kas antrą savaitę ir, atsižvelgiant į klinikinę situaciją, dozės skyrimą dažninti iki karto per savaitę. |
| < 50 | Gydymą Avtozma nutraukti. |

RA ir GLA

*Praleista dozė*

Jeigu pacientas praleidžia po oda skiriamą kassavaitinę Avtozma injekciją ir praėjo mažiau kaip 7 dienos nuo numatytos dozės vartojimo dienos, jam ar jai reikia nurodyti vartoti praleistąją dozę kitą numatyto dozavimo režimo dieną. Jeigu pacientas praleidžia po oda kas antrą savaitę skiriamą Avtozma injekciją ir praėjo mažiau kaip 7 dienos nuo numatytos dozės vartojimo dienos, jam ar jai reikia nurodyti vartoti praleistąją dozę iškart prisiminus, o kitą dozę vartoti kitą numatyto dozavimo režimo dieną.

Specialios populiacijos

*Senyvi pacientai*

Vyresniems nei 65 metų pacientams dozės keisti nereikia.

*Inkstų funkcijos sutrikimas*

Pacientams, kuriems yra lengvas arba vidutinio sunkumo inkstų sutrikimas, dozės keisti nereikia. Pacientams, kurių inkstų sutrikimas yra sunkus, Avtozma netirtas (žr. 5.2 skyrių). Šių ligonių inkstų funkciją reikia dažnai tikrinti.

*Kepenų funkcijos sutrikimas*

Ligonių, kuriems yra kepenų funkcijos sutrikimas, gydymas Avtozma netirtas. Taigi, jokių dozavimo rekomendacijų pateikti negalima.

*Vaikų populiacija*

Po oda leidžiamos farmacinės formos Avtozma saugumas ir veiksmingumas vaikams nuo gimimo iki mažiau kaip 1 metų neištirti. Duomenų nėra.

Dozę galima keisti tik laikui bėgant pastoviai keičiantis paciento kūno masei. Avtozma galima vartoti vieną arba kartu su MTX.

*sJIA sergantiems pacientams*

Rekomenduojamas dozavimas vyresniems kaip 1 metų 30 kg ir daugiau sveriantiems pacientams yra suleisti po oda 162 mg dozę kas savaitę, o mažiau kaip 30 kg sveriantiems pacientams – suleisti po oda 162 mg dozę kas dvi savaites.

Norint skirti po oda vartojamos farmacinės formos Avtozma, pacientas turi sverti ne mažiau kaip 10 kg.

*pJIA sergantiems pacientams*

Rekomenduojamas dozavimas vyresniems kaip 2 metų 30 kg ir daugiau sveriantiems pacientams yra suleisti po oda 162 mg dozę kas 2 savaites, o mažiau kaip 30 kg sveriantiems pacientams – suleisti po oda 162 mg dozę kas 3 savaites.

Dozės koregavimas dėl laboratorinių tyrimų nuokrypių (sJIA ir pJIA)

Jeigu būtina, reikia koreguoti kartu vartojamų MTX ir (arba) kitų vaistinių preparatų dozes arba nutraukti jų vartojimą, o tocilizumabo laikinai nevartoti, kol bus įvertinta klinikinė situacija. Kadangi sJIA ar pJIA sergantiems pacientams gali būti daug gretutinių būklių, kurios gali turėti įtakos laboratorinių rodmenų reikšmėms, pasireiškus šių rodmenų pokyčiams, sprendimas nutraukti tocilizumabo vartojimą turi būti priimtas po medicininio kiekvieno paciento būklės įvertinimo.

* Kepenų fermentų tyrimų pokyčiai

|  |  |
| --- | --- |
| Laboratorinė reikšmė | Veiksmas |
| Daugiau 1, bet mažiau kaip 3 kartus viršija VNR | Jeigu tinka, keisti kartu vartojamo MTX dozę.  Šiems rodmenims esant nuolat padidėjusiems nurodytose ribose, Avtozma vartojimą nutraukti, kol ALT / AST aktyvumas taps normaliu. |
| Daugiau kaip 3, bet mažiau kaip 5 kartus viršija VNR | Jeigu tinka, keisti kartu vartojamo MTX dozę.  Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis anksčiau pateiktomis rekomendacijomis, taikomomis kai rodmuo daugiau kaip 1, bet mažiau kaip 3 kartus viršija VNR. |
| Daugiau kaip 5 kartus viršija VNR | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

* Mažas absoliutus neutrofilų skaičius (ANS)

|  |  |
| --- | --- |
| Laboratorinė reikšmė (ląstelių skaičius × 109 / l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Laikinai nutraukti Avtozma vartojimą.  Kai ANS tampa > 1 × 109/l, gydymą Avtozma atnaujinti. |
| ANS < 0,5 | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103 µl) | Veiksmas |
| 50 – 100 | Jeigu tinka, keisti kartu vartojamo MTX dozę.  Laikinai nutraukti Avtozma vartojimą.  Kai trombocitų skaičius tampa > 100 × 103 / µl gydymą Avtozma atnaujinti. |
| < 50 | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

Tocilizumabo dozavimo dažnio mažinimas pasireiškus laboratorinių tyrimų pokyčių su sJIA ar pJIA sirgusiais pacientais netirtas.

Po oda leidžiamos farmacinės formos Avtozma saugumas ir veiksmingumas vaikams, kuriems yra kitos būklės, išskyrus sJIA ar pJIA, nenustatyti.

Turimi duomenys apie į veną vartojamos farmacinės formos vaistinį preparatą rodo, kad klinikinis pagerėjimas nuo gydymo tocilizumabu pradžios pasireiškia per 12 savaičių. Paciento, kurio būklė per tokį laikotarpį nepagerėja, tolesnis gydymas turi būti atidžiai persvarstytas.

Praleista dozė

Jeigu sJIA sergantis pacientas vėluoja susileisti kassavaitinę Avtozma dozę po oda mažiau kaip 7 dienas nuo numatyto dozės suleidimo laiko, jis turi susileisti praleistąją dozę kitai dozei numatytu laiku. Jeigu pacientas vėluoja susileisti Avtozma dozę, kurią vartoja po oda kas dvi savaites, mažiau kaip 7 dienas nuo numatyto dozės leidimo laiko, jis turi susileisti praleistąją dozę iš karto, kai tik prisimins, o kitą dozę susileisti jai numatytu laiku.

Jeigu pJIA sergantis pacientas vėluoja susileisti Avtozma po oda mažiau kaip 7 dienas nuo numatyto dozės švirkštimo laiko, jis turi susišvirkšti praleistąją dozę iš karto, kai tik prisimins, o kitą dozę susileisti numatytu laiku. Jeigu pacientas vėluoja susileisti Avtozma po oda daugiau kaip 7 dienas nuo numatyto dozės švirkštimo laiko arba nežino, kada jam reikia susileisti Avtozma, turi kreiptis į gydytoją arba vaistininką.

Vartojimo metodas

Avtozma yra leidžiama po oda.

Tinkamai apmokyti injekcijos atlikimo technikos pacientai gali patys leistis Avtozma, jeigu gydytojas nusprendžia, kad tai yra tinkama. Visas užpildytame švirkšte esantis tirpalo tūris (0,9 ml) turi būti suleistas po oda. Reikia keisti rekomenduojamas injekcijos sritis (pilvo, šlaunų ir žasto odoje), o vaistinio preparato niekada negalima leisti tose srityse, kur yra apgamų ar randų arba kurių oda jautri, sumušta, paraudusi, sukietėjusi ar nėra sveika.

Užpildyto švirkšto negalima purtyti.

Išsami Avtozma užpildyto švirkšto skyrimo instrukcija pateikiama pakuotės lapelyje, taip pat žr. 6.6 skyrių.

## 4.3 Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

Aktyvi sunki infekcinė liga (žr. 4.4 skyrių).

## 4.4 Specialūs įspėjimai ir atsargumo priemonės

Po oda vartojamos farmacinės formos Avtozma nėra skirtas leisti į veną.

Po oda vartojamos farmacinės formos Avtozma nėra skirtas gydyti sJIA sergančius ir mažiau kaip 10 kg sveriančius vaikus.

*Atsekamumas*

Norint pagerinti biologinio vaistinio preparato atsekamumą, paciento medicininiuose dokumentuose reikia aiškiai įrašyti (ar nurodyti) prekinį paskirto vaistinio preparato pavadinimą ir serijos numerį.

*Infekcinės ligos*

Pacientams, vartojantiems imuninę sistemą slopinančių vaistinių preparatų, įskaitant tocilizumabą, buvo pastebėta sunkių ir kartais mirtinų infekcinių ligų atvejų (žr. 4.8 skyrių). Gydymą Avtozma draudžiama pradėti esant aktyviai infekcinei ligai (žr. 4.3 skyrių). Jei pacientas suserga sunkia infekcine liga, tocilizumabo vartojimas turi būti nutraukiamas, kol infekcinė liga bus pagydyta (žr. 4.8 skyrių). Svarstant, ar gydyti Avtozma pacientus, kuriems buvo kartotinių ar lėtinių infekcinių ligų arba yra gretutinių ligų (pvz., divertikulitas, diabetas ir intersticinė plaučių liga), kurios gali sudaryti palankias sąlygas infekcinių ligų atsiradimui, sveikatos priežiūros specialistams reikia būti atsargiems.

Gydant imuninę sistemą slopinančiais vaistiniais preparatais, tokiais kaip Avtozma, rekomenduojama būti budriems, kad būtų laiku nustatytos sunkios infekcinės ligos, kadangi dėl ūminės fazės reaktantų slopinimo ūminio uždegimo požymiai ir simptomai gali būti susilpnėję. Tiriant, ar pacientui nėra galimos infekcinės ligos, reikia atsižvelgti į tocilizumabo poveikį C reaktyviajam baltymui (CRB), neutrofilams ir infekcijos požymiams bei simptomams. Pacientus (įskaitant jaunesnius sJIA arba pJIA sergančius pacientus, kuriems yra sunkiau pranešti apie savo simptomus) ir sJIA arba pJIA sergančių pacientų tėvus ar globėjus reikia įspėti nedelsiant kreiptis į savo sveikatos priežiūros specialistą atsiradus bet kokiems infekciją rodantiems simptomams, kad būtų užtikrintas greitas ligos įvertinimas ir paskirtas reikiamas gydymas.

*Tuberkuliozė*

Prieš pradedant gydyti Avtozma visus pacientus reikia ištirti dėl latentinės tuberkuliozės (TB), kaip tai rekomenduojama gydant kitais biologiniais preparatais. Prieš pradedant gydyti Avtozma preparatu, pacientus, kuriems yra latentinė TB, reikia gydyti įprastiniais vaistais nuo mikobakterijų. Vaistinį preparatą skiriantiems gydytojams primename apie klaidingai neigiamos tuberkulino reakcijos odoje bei TB interferono gama kraujo tyrimo rezultato pavojų, ypač pacientams, kurie sunkiai serga arba kurių imunitetas yra nusilpęs.

Pacientams ir pJIA ar sJIA sergančių pacientų tėvams ar globėjams reikia patarti, kad jie kreiptųsi medicininės pagalbos, jeigu gydymo Avtozma metu arba po jo atsiranda galimai tuberkuliozės infekcijos požymių ar simptomų (pvz., užsitęsęs kosulys, išsekimas ar kūno masės mažėjimas, nežymus karščiavimas).

*Virusų reaktyvavimas*

Gauta pranešimų apie virusų (pvz., hepatito B viruso) reaktyvavimą, RA gydant biologiniais preparatais. Pacientai, kuriems atrankos metu buvo nustatyta hepatito viruso infekcijos žymenų, nebuvo įtraukiami į klinikinius tocilizumabo tyrimus.

*Divertikulito komplikacijos*

Gydant tocilizumabu, nedažnai gauta pranešimų apie divertikulų prakiurimą, kaip divertikulito komplikaciją (žr. 4.8 skyrių). Jei pacientui yra buvęs žarnų išopėjimas ar divertikulitas, Avtozma reikia vartoti atsargiai. Jei pacientui atsiranda simptomų, galinčių rodyti komplikuotą divertikulitą, pavyzdžiui, pilvo skausmas, kraujavimas ir (arba) nepaaiškinamas vidurių pakitimas ir karščiavimas, pacientą reikia greitai tirti, kad anksti būtų nustatytas divertikulitas, kuris gali būti susijęs su virškinimo trakto prakiurimu.

*Padidėjusio jautrumo reakcijos*

Esama pranešimų, kad tocilizumabo vartojimas būna susijęs su sunkia padidėjusio jautrumo reakcija, įskaitant anafilaksiją (žr. 4.8 skyrių). Tokios reakcijos gali būti dar sunkesnės ir net gali lemti mirtį tiems pacientams, kuriems padidėjusio jautrumo reakcijų pasireiškė ankstesnio gydymo Avtozma metu, net jei jiems buvo skirta premedikacija steroidais ir antihistamininiais preparatais. Jeigu pasireikštų anafilaksinė reakcija arba kitokia sunki padidėjusio jautrumo reakcija, Avtozma vartojimą reikia nedelsiant nutraukti, pradėti skirti tinkamą gydymą ir Avtozma daugiau nevartoti.

*Aktyvi kepenų liga ir kepenų funkcijos sutrikimas*

Gydymas tocilizumabu, ypač vartojant jį kartu su MTX, gali būti susijęs su padidėjusiu kepenų transaminazių aktyvumu, todėl svarstant aktyvia kepenų liga ar kepenų funkcijos sutrikimu sergančių ligonių gydymą, reikia laikytis atsargumo priemonių (žr. 4.2 ir 4.8 skyrius).

*Toksinis poveikis kepenims*

Gydant tocilizumabu yra dažnai pastebėtas trumpalaikis arba protarpinis nedidelis ir vidutinio laipsnio kepenų transaminazių aktyvumo padidėjimas (žr. 4.8 skyrių). Kartu su tocilizumabu vartojant potencialiai hepatotoksiškų vaistų (pvz., MTX) pastebėta, kad toks poveikis pasitaiko dažniau. Būtina apsvarstyti, ar nevertėtų atlikti kitų kepenų funkcijos tyrimų, įskaitant bilirubino koncentracijos nustatymą, kai kliniškai svarbu.

Vartojant tocilizumabą yra pastebėta sunki vaisto sukelta kepenų pažaida, įskaitant ūminį kepenų nepakankamumą, hepatitą ir gelta (žr. 4.8 skyrių). Sunki kepenų pažaida pasireiškė nuo gydymo tocilizumabu pradžios praėjus nuo 2 savaičių iki daugiau nei 5 metų. Pastebėta kepenų nepakankamumo atvejų, dėl kurių kepenis reikėjo persodinti. Pacientams reikia patarti, kad pasireiškus kepenų pažaidos požymiams ar simptomams jie nedelsdami kreiptųsi į gydytoją.

Svarstant, ar pradėti gydyti Avtozma preparatu pacientus, kurių ALT ar AST kiekis daugiau kaip 1,5 karto didesnis už VNR, reikia būti atsargiems. Ligonių, kurių pradinis ALT ar AST aktyvumas yra daugiau kaip 5 kartus didesnis už VNR, gydyti vaistiniu preparatu nerekomenduojama.

RA, pJIA ar sJIA sergantiems pacientams per pirmuosius 6 gydymo mėnesius ALT ir AST kiekį reikia tikrinti kas 4 – 8 savaites, paskui – kas 12 savaičių. Apie rekomenduojamus pakeitimus, įskaitant gydymo Avtozma nutraukimą, atsižvelgiant į transaminazių aktyvumą žr. 4.2 skyriuje. ALT ar AST kiekiui padidėjus daugiau kaip 3–5 kartus už VNR, jei tai patvirtinta kartotiniu tyrimu, gydymą Avtozma reikia nutraukti.

*Kraujo rodmenų pokyčiai*

Gydant tocilizumabu po 8 mg/kg kartu su MTX, sumažėjo neutrofilų ir trombocitų kiekis (žr. 4.8 skyrių). Ligoniams, anksčiau gydytiems NNF antagonistu, gali būti didesnis neutropenijos pavojus.

Nerekomenduojama pradėti gydyti anksčiau tocilizumabu negydytų pacientų, kurių ANS yra mažesnis kaip 2 × 109/l. Svarstant, ar pradėti gydyti Avtozma ligonius, kurių trombocitų skaičius yra sumažėjęs (t. y., trombocitų skaičius mažesnis kaip 100 × 103/ µl), reikia būti atsargiems. Ligonių, kurių ANS yra < 0,5 × 109/l arba trombocitų skaičius <50 × 103/ µl, toliau gydyti nerekomenduojama.

Sunki neutropenija gali būti susijusi su padidėjusia sunkių infekcinių ligų rizika, nors iki šiol su tocilizumabu vykdytų klinikinių tyrimų metu nebuvo aiškaus ryšio tarp sumažėjusio neutrofilų skaičiaus ir sunkių infekcinių ligų išsivystymo atvejų.

RA arba GLA sergantiems pacientams neutrofilų ir trombocitų skaičių reikia tikrinti nuo 4 iki 8 savaitės nuo gydymo pradžios, paskui – pagal įprastinę klinikinę praktiką. Dozių keitimo rekomendacijas, atsižvelgiant į ANS ir trombocitų skaičių, žr. 4.2 skyriuje.

Neutrofilų ir trombocitų skaičių sJIA ar pJIA sergančių pacientų kraujyje reikia stebėti antrosios injekcijos švirkštimo dieną ir po to, laikantis geros klinikinės praktikos gairių (žr. 4.2 skyrių).

*Lipidų rodmenys*

Gydant ligonius tocilizumabu, pastebėtas lipidų rodmenų padidėjimas, įskaitant bendrąjį cholesterolį, mažo tankio lipoproteinus (MTL), didelio tankio lipoproteinus (DTL) ir trigliceridus (žr. 4.8 skyrių). Daugumai ligonių aterogeninių rodmenų nepadaugėjo, o bendrojo cholesterolio padaugėjimą mažino gydymas lipidų kiekį mažinančiais vaistais.

Praėjus 4 – 8 savaitėms po gydymo Avtozma pradžios, visiems pacientams reikia patikrinti lipidų koncentraciją. Pacientus reikia gydyti pagal vietines klinikines hiperlipidemijos gydymo rekomendacijas.

*Nervų sistemos sutrikimai*

Gydytojai turi budriai stebėti, ar neatsiranda simptomų, galinčių rodyti naujai prasidedančius centrinės sistemos sutrikimus, susijusius su demielinizacija. Ar Avtozma gali sukelti demielinizaciją centrinėje nervų sistemoje, kol kas nežinoma.

*Piktybiniai navikai*

RA sergantiems ligoniams yra didesnis pavojus susirgti piktybiniais navikais. Imuninės sistemos atsaką keičiantys vaistiniai preparatai gali padidinti piktybinių navikų pavojų.

*Vakcinacija*

Gydant Avtozma, gyvosiomis ir gyvosiomis susilpnintomis vakcinomis neturėtų būti skiepijama, nes klinikinis saugumas nenustatytas. Atsitiktinių imčių atviro klinikinio tyrimo metu RA sirgę suaugę pacientai, gydyti tocilizumabu ir MTX, gebėjo įgyti veiksmingą imunininį atsaką tiek į 23-valentę pneumokokinę polisacharidinę vakciną, tiek ir į stabligės anatoksino vakciną: šis atsakas buvo panašus į vien tik MTX vartojusių pacientų atsaką. Rekomenduojama, kad visi, bet ypač vaikai ar senyvi pacientai prieš pradedant gydyti Avtozma būtų paskiepyti visomis pagal amžių reikalingomis vakcinomis, atsižvelgiant į šiuolaikines imunizacijos rekomendacijas. Laikotarpis tarp skiepijimo gyvosiomis vakcinomis ir gydymo Avtozma pradžios turi atitikti šiuolaikines vakcinacijos rekomendacijas dėl imuninę sistemą slopinančių preparatų vartojimo.

*Širdies ir kraujagyslių sutrikimų rizika*

RA sergantiems asmenims būna padidėjęs širdies ir kraujagyslių sutrikimų pavojus, todėl imantis įprastinių sveikatos priežiūros priemonių, šiuos rizikos veiksnius (pvz., hipertenziją, hiperlipidemiją) reikia šalinti.

*Derinimas su NNF antagonistais*

Nėra jokios Avtozma vartojimo su NNF antagonistais ar kitais biologiniais preparatais RA sergantiems pacientams gydyti patirties. Avtozma vartoti su kitais biologiniais preparatais nerekomenduojama.

*GLA*

Ūminių ligos atkryčių gydymui Avtozma monoterapijos skirti negalima, kadangi veiksmingumas tokiam atvejui nenustatytas. Gliukokortikoidai turi būti skiriami gydytojo sprendimu ir vadovaujantis medicinos praktikos gairėmis.

*sJIA*

Makrofagų aktyvavimo sindromas (MAS) yra pavojų gyvybei keliantis sutrikimas, galintis pasireikšti sJIA sergantiems pacientams. Su aktyvų MAS epizodą patiriančiais pacientais tocilizumabo klinikinių tyrimų metu netirtas.

Pagalbinės medžiagos, kurių poveikis žinomas

*Polisorbatas*

Kiekviename 162 mg užpildytame švirkšte yra 0,2 mg polisorbato 80.

Polisorbatai gali sukelti alerginių reakcijų. Polisorbatams alergiški pacientai negali vartoti šio vaisto.

## 4.5 Sąveika su kitais vaistiniais preparatais ir kitokia sąveika

Sąveikos tyrimai atlikti tik suaugusiesiems.

Vienkartinės 10 mg/kg Avtozma dozės vartojimas kartu su 10–25 mg MTX kartą per savaitę klinikai reikšmingo poveikio MTX ekspozicijai neturėjo.

Populiacinės farmakokinetikos analizės duomenimis, jokio MTX, nesteroidinių vaistų nuo uždegimo (NVNU) ar kortikosteroidų poveikio tocilizumabo klirensui RA sergančių pacientų organizme nenustatyta. Kumuliacinės kortikosterodo dozės poveikio tocilizumabo ekspozicijai GLA sergančių pacientų organizme nepastebėta.

Citokinai, pavyzdžiui, IL-6, slopina kepenų CYP450 fermentų ekspresiją, tai skatina lėtinį uždegimą. Todėl pradėjus gydyti stipriais citokinus slopinančiais vaistais, pavyzdžiui, Avtozma, CYP450 ekspresija gali atsinaujinti.

*In vitro* tyrimų žmogaus hepatocitų kultūroje duomenys rodo, kad IL-6 mažina CYP1A2, CYP2C9, CYP2C19 ir CYP3A4 fermentų ekspresiją. Tocilizumabas šių fermentų ekspresiją normalizuoja.

Klinikinio tyrimo, kuriame dalyvavo RA sergantys pacientai, metu paskyrus vienkartinę tocilizumabo dozę, po vienos savaitės simvastatino (CYP3A4 substrato) koncentracija sumažėjo 57 % ir tapo panašia ar nedaug didesne už simvastatino koncentraciją sveikiems savanoriams.

Pradedant ar baigiant gydyti tocilizumabu pacientus, vartojančius vaistinių preparatų, kurie yra ivindividualiai priderinti ir yra metabolizuojami CYP450 3A4, 1A2 ar 2C9 (pvz., metilprednizolono, deksametazono [nepamirštant geriamųjų gliukokortikoidų nutraukimo sindromo galimybės], atorvastatino, kalcio kanalų blokatoriųi, teofilino, varfarinos, fenprokumono, fenitoino, ciklosporino ar benzodiazepinų), reikia atidžiai stebėti, nes gydomajam poveikiui palaikyti gali tekti didinti dozes. Kadangi tocilizumabo pusinės eliminacijos laikas (t1/2) yra palyginti ilgas, jo poveikis CYP450 fermentų aktyvumui gali išlikti keletą savaičių po gydymo nutraukimo.

## 4.6 Vaisingumas, nėštumo ir žindymo laikotarpis

Vaisingos moterys

Vaisingos moterys turi naudoti veiksmingą kontracepcijos metodą gydymo metu ir paskui bent 3 mėnesius.

Nėštumas

Reikiamų duomenų apie Avtozma vartojimą nėštumo metu nėra. Su gyvūnais atlikti tyrimai parodė, kad didelė dozė sukelia padidėjusį savaiminių persileidimų, gemalo ar vaisiaus žūties pavojų (žr. 5.3 skyrių). Galimas pavojus žmogui nežinomas.

Avtozma nėštumo metu vartoti negalima, išskyrus neabejotinai būtinus atvejus.

Žindymas

Ar tocilizumabas prasiskverbia į moters pieną, nežinoma. Avtozma išsiskyrimas į gyvūnų patelių pieną netirtas. Sprendžiant tęsti ar nutraukti žindymą ar tęsti ar nutraukti gydymą Avtozma preparatu, reikia atsižvelgti į žindymo naudą kūdikiui ir gydymo Avtozma preparatu naudą moteriai.

Vaisingumas

Turimi ikiklinikinių tyrimų duomenys Avtozma poveikio vaisingumui nerodo.

## 4.7 Poveikis gebėjimui vairuoti ir valdyti mechanizmus

Tocilizumabas gebėjimą vairuoti ir valdyti mechanizmus veikia nereikšmingai (žr. 4.8 skyrių apie svaigulį).

## 4.8 Nepageidaujamas poveikis

Saugumo duomenų santrauka

Saugumo pobūdis yra nustatytas remiantis 4 510 tocilizumabo klinikiniuose tyrimuose dalyvavusių pacientų duomenimis; dauguma šių pacientų dalyvavo suaugusiųjų RA klinikiniuose tyrimuose (n = 4009), likusieji – GLA (n = 149), pJIA (n = 240) ir sJIA (n = 112) klinikiniuose tyrimuose. Saugumo pobūdis skiriant tocilizumabą pagal visas šias indikacijas išlieka panašus ir nediferencijuojamas.

Dažniausios nepageidaujamos reakcijos į vaistą (NRV) buvo viršutinių kvėpavimo takų infekcijos, nazofaringitas, galvos skausmas, hipertenzija ir ALT koncentracijos padidėjimas.

Sunkiausios NRV buvo sunkios infekcinės ligos, divertikulito komplikacijos ir padidėjusio jautrumo reakcijos.

Lentelėje pateiktas nepageidaujamų reakcijų į vaistą sąrašas

Klinikinių tyrimų ir (arba) tocilizumabo vartojimo po vaisto pateikimo į rinką metu gautuose spontaniniuose pranešimuose, literatūroje aprašytuose atvejuose bei neintervencinių tyrimų programų metu pastebėtos NRV yra išvardintos1 lentelėje pagal MedDRA organų sistemų klases ir dažnį. Kiekviena NRV yra priskirta tam tikrai dažnio kategorijai, apibūdinamai taip: labai dažni (≥ 1/10), dažni (nuo ≥ 1/100 iki < 1/10), nedažni (nuo ≥ 1/1 000 iki < 1/100), reti (nuo ≥1/10 000 iki <1/1 000), labai reti (<1/10 000). Kiekvienoje dažnio grupėje nepageidaujamas poveikis pateikiamas mažėjančio sunkumo tvarka.

1 lentelė. NRV, pasireiškusių tocilizumabu gydytiems pacientams, sąrašas

| **MedDRA Organų sistemų klasė** | **Pasirenkamųjų terminų dažnio kategorijos** | | | |
| --- | --- | --- | --- | --- |
| **Labai dažnas** | **Dažnas** | **Nedažnas** | **Retas** |
| Infekcijos ir infestacijos | Viršutinių kvėpavimo takų infekcijos | Celiulitas, pneumonija, burnos paprastoji pūslelinė, juostinė pūslelinė | Divertikulitas |  |
| Kraujo ir limfinės sistemos sutrikimai |  | Leukopenija, neutropenija, hipofibrinogenemija |  |  |
| Imuninės sistemos sutrikimai |  |  |  | Anafilaksija (mirtina)1, 2 ,3 |
| Endokrininiai sutrikimai |  |  | Hipotirozė |  |
| Metabolizmo ir mitybos  sutrikimai | Hipercholesterolemi ja\* |  | Hipertrigliceride mija |  |
| Nervų sistemos sutrikimai |  | Galvos skausmas, svaigulys |  |  |
| Akių sutrikimai |  | Konjunktyvitas |  |  |
| Kraujagyslių sutrikimai |  | Hipertenzija |  |  |
| Kvėpavimo sistemos, krūtinės ląstos ir tarpuplaučio sutrikimai |  | Kosulys, dusulys |  |  |
| Virškinimo trakto sutrikimai |  | Pilvo skausmas, burnos išopėjimas, gastritas | Stomatitas, skrandžio opa |  |
| Kepenų, tulžies pūslės ir latakų sutrikimai |  |  |  | Vaisto sukelta kepenų pažaida, hepatitas, gelta Labai reti: kepenų nepakankamumas |
| Odos ir poodinio audinio sutrikimai |  | Išbėrimas, niežėjimas, dilgėlinė |  | *Stevens-Johnson* sindromas3 |
| Inkstų ir šlapimo takų sutrikimai |  |  | Inkstų akmenligė |  |
| Bendrieji sutrikimai ir vartojimo vietos pažeidimai | Injekcijos vietos reakcija (IVR) | Periferinė edema, padidėjusio jautrumo reakcija |  |  |
| Tyrimai |  | Kepenų transaminazių aktyvumo padidėjimas, kūno svorio padidėjimas, bendrojo bilirubino kiekio padidėjimas\* |  |  |

\* įskaičiuoti padidėjimų atvejai, nustatyti įprastos laboratorinės stebėsenos metu (žiūrėkite aprašymą žemiau)

1 žr. 4.3 skyrių.

2 žr. 4.4 skyrių.

3 ši nepageidaujama reakcija buvo nustatyta poregistracinės stebėsenos metu, tačiau kontroliuotų klinikinių tyrimų metu nebuvo pastebėta. Ši dažnio kategorija buvo apytikriai apskaičiuota kaip viršutinė 95 % pasikliautinojo interval riba, apskaičiuota remiantis bendru pacientų, gydytų tocilizumabu klinikinių tyrimų metu, skaičiumi.

Vartojimas po oda

**RA**

Po oda leidžiamo tocilizumabo saugumas RA sergantiems pacientams buvo tirtas dvigubai koduoto, kontroliuoto, daugiacentrio SC-I klinikinio tyrimo metu. SC-I tyrimas buvo ne prastesnio poveikio nustatymo tyrimas, kurio metu buvo vertinamas kartą per savaitę vartojamos 162 mg tocilizumabo dozės veiksmingumas ir saugumas, lyginant su 8 mg/kg kūno svorio intraveninio tocilizumabo poveikiu, 1 262 RA sergantiems pacientams. Visiems pacientams buvo skiriamas bazinis gydymas ne biologiniais LMVNR. Nustatytas po oda leidžiamo tocilizumabo saugumas ir imunogeniškumas buvo panašūs į žinomus intraveninio tocilizumabo saugumo duomenis; jokių naujų ar netikėtų nepageidaujamų reakcijų nepastebėta (žr. 1 lentelę). Po oda leidžiamo vaistinio preparato vartojusiems pacientams pastebėta dažnesnių injekcijos vietos reakcijų, lyginant su gavusiaisiais placebo poodines injekcijas pacientais intraveninio vaistinio preparato grupėje.

*Injekcijos vietos reakcijos*

Per 6 mėnesių trukmės kontroliuojamąjį SC-I tyrimo laikotarpį injekcijos vietos reakcijų pasireiškė, atitinkamai, 10,1 % (64 atvejai iš 631) ir 2,4 % (15 atvejų iš 631) dažniu po oda leidžiamo tocilizumabo ir po oda leidžiamo placebo (intraveninio vaistinio preparato grupėje) kartą per savaitę vartojusiems pacientams. Šios injekcijos vietos reakcijos (įskaitant eritemą, niežėjimą, skausmą ir hematomą) buvo lengvos ar vidutinio sunkumo. Dauguma šių reakcijų praėjo savaime neskiriant jokio gydymo ir nė dėl vienos iš jų neprireikė nutraukti tiriamojo vaistinio preparato vartojimo.

*Kraujo rodmenų pokyčiai*

*Neutrofilai*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, mažesnis kaip 1 × 109/l neutrofilų skaičius nustatytas 2,9 % pacientų, vartojusių po oda leidžiamą vaistinio preparato formą kartą per savaitę.

Aiškaus ryšio tarp mažesnio kaip 1 × 109/l neutrofilų skaičius ir sunkių infekcijų pasireiškimo

nenustatyta.

*Trombocitai*

6 mėnesių trukmės tocilizumabo SC-I tyrimo metu atliekant įprastus laboratorinius tyrimus, nė vienam iš po oda leidžiamą vaistinio preparato formą kartą per savaitę vartojusių pacientų nenustatyta 50 × 103 / µl ar mažesnio trombocitų skaičiaus.

*Kepenų transaminazių aktyvumo padidėjimas*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, ALT ar AST aktyvumo padidėjimas 3 kartus virš VNR ar daugiau pastebėtas, atitinkamai, 6,5 % ir 1,4 % po oda leidžiamą vaistinio preparato formą kartą per savaitę vartojusių pacientų.

*Lipidų rodmenys*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, 19 % po oda leidžiamą vaistinio preparato formą kartą per savaitę vartojusių pacientų pasireiškė ilgalaikis bendrojo cholesterolio koncentracijos padidėjimas > 6,2 mmol/l (240 mg/dl), o 9 % pacientų pasireiškė ilgalaikis MTL cholesterolio koncentracijos padidėjimas ≥ 4,1 mmol/l (160 mg/dl).

**sJIA (SC)**

Po oda vartojamos tocilizumabo farmacinės formos saugumo savybės buvo vertintos tiriant 51 sJIA sirgusį vaiką (nuo 1 iki 17 metų amžiaus). Apibendrinant, nepageidaujamos reakcijos, pasireiškusios sJIA sirgusiems pacientams buvo tokios pačios kaip ir pasireiškusios RA sirgusiems pacientams (žr. anksčiau poskyrį "Nepageidaujamas poveikis").

*Infekcinės ligos*

Infekcinių ligų dažnis sJIA sirgusiems pacientams, gydytiems po oda vartojama tocilizumabo farmacine forma, buvo panašus kaip ir sJIA sirgusiems pacientams, gydytiems į veną vartojama tocilizumabo farmacine forma.

*Injekcijos vietos reakcijos (IVR)*

Po oda vartojamos farmacinės formos klinikiniame tyrime (WA28118) iš viso 41,2 % (21 iš 51) sJIA sirgusių pacientų patyrė IVR į po oda vartotą tocilizumabą. Dažniausios IVR buvo eritema, niežėjimas, skausmas ir patinimas injekcijos vietoje. Dauguma pastebėtų IVR buvo 1-ojo laipsnio reiškiniai, visais atvejais IVR buvo nesunkios, nė vienam pacientui nereikėjo nutraukti gydymo ar atidėti dozę.

*Laboratorinių tyrimų nuokrypiai*

52 savaičių trukmės atviro po oda vartojamos farmacinės formos klinikinio tyrimo (WA28118) metu neutrofilų skaičius iki mažesnio kaip 1 × 109 / l sumažėjo 23,5 % pacientų, gydytų po oda vartojama tocilizumabo farmacine forma. 2 % pacientų, gydytų po oda vartojama tocilizumabo farmacine forma, trombocitų skaičius sumažėjo iki mažesnio kaip 100 × 103 / µl. Po oda vartojama tocilizumabo farmacine forma gydytų pacientų kraujyje ALT arba AST aktyvumas ≥ 3 x VNR padidėjo, atitinkamai, 9,8 % ir 4,0 % pacientų.

*Lipidų rodmenys*

52 savaičių trukmės atviro po oda vartojamos farmacinės formos klinikinio tyrimo (WA28118) metu, MTL cholesterolio koncentracijos padidėjimas nuo pradinės iki ≥ 130 mg/dl nustatytas 23,4 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dl nustatytas 35,4 % pacientų bet kuriuo gydymo metu.

**pJIA (SC)**

Be to, po oda vartojamos tocilizumabo farmacinės formos saugumo savybės buvo vertintos tiriant 52 pJIA sirgusius vaikus. Bendroji pacientų tocilizumabo ekspozicija pJIA sirgusių pacientų visos ekspozicijos populiacijoje buvo 184,4 pacientų - metų į veną vartojamos farmacinės formos grupėje ir 50,4 pacientų - metų po oda vartojamos tocilizumabo farmacinės formos grupėje. Apibendrinant, saugumo savybės, nustatytos tiriant pJIA sirgusius pacientus, atitiko žinomus tocilizumabo saugumo duomenis, išskyrus IVR (žr. 1 lentelę). pJIA sirgusiems pacientams IVR pasireiškė dažniau, po oda vartojamos tocilizumabo farmacinės formos, lyginant su suaugusiais RA sirgusiais pacientais.

*Infekcinės ligos*

Po oda vartojamos tocilizumabo farmacinės formos klinikiniame tyrime infekcinių ligų dažnis pJIA sirgusiems ir po oda vartojamu tocilizumabu gydytiems pacientams buvo panašus, lyginant su pJIA sirgusiais ir į veną vartojamu tocilizumabo gydytais pacientais.

*Injekcijos vietos reakcijos*

Iš viso 28,8 % (15 iš 52) pJIA sirgusių pacientų patyrė IVR į po oda vartotą tocilizumabą. Šios IVR pasireiškė 44 % pacientų, svėrusių ≥ 30 kg, lyginant su 14,8 % pacientų, svėrusių mažiau nei 30 kg. Dažniausios IVR buvo injekcijos vietos raudonė (eritema), patinimas, hematoma, skausmas ir niežėjimas. Visos pastebėtos IVR buvo nesunkūs 1-ojo laipsnio reiškiniai, nė vienam pacientui nereikėjo nutraukti gydymo ar atidėti dozę.

*Laboratorinių tyrimų nuokrypiai*

Atliekant įprastą laboratorinę visos tocilizumabo ekspozicijos populiacijos stebėseną nustatyta, kad 15,4 % pacientų, gydytų po oda vartojama tocilizumabo farmacine forma, neutrofilų skaičius sumažėjo iki mažesnio nei 1 × 109 / l. Po oda vartojama tocilizumabo farmacine forma gydytų pacientų kraujyje ALT arba AST aktyvumas ≥ 3 x VNR padidėjo, atitinkamai, 9,6 % ir 3,8 % pacientų. Nė vienam pacientui, gydytam po oda vartojamu tocilizumabu, trombocitų skaičius nesumažėjo iki < 50 × 103 /µl.

*Lipidų parametrai*

Po oda vartojamos farmacinės formos klinikinio tyrimo metu, MTL cholesterolio koncentracijos padidėjimas nuo pradinės iki ≥ 130 mg/dl nustatytas 14,3 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dL nustatytas 12,8 % pacientų bet kuriuo gydymo metu.

**GLA (SC)**

Po oda leidžiamo tocilizumabo saugumas yra tirtas vieno III fazės klinikinio tyrimo (WA28119) metu, kuriame dalyvavo 251 GLA sergantis pacientas. Šio klinikinio tyrimo 12 mėnesių trukmės dvigubai koduotos ir placebu kontroliuotos fazės metu bendra pacientų - metų trukmė visuose tocilizumabu gydytose populiacijose buvo 138,5 pacientų - metų. Bendrieji saugumo duomenys, stebėti gydymo tocilizumabu grupėse, atitiko žinomus tocilizumabo saugumo duomenis (žr. 1 lentelę).

*Infekcijos*

Infekcijos ar sunkios infekcijos reiškinių dažnis tarp tocilizumabo vieną kartą per savaitę gydymo grupių buvo subalansuotas (200,2 / 9,7 reiškinio 100 pacientų - metų), lyginant su placebo ir plius 26 savaičių trukmės gydymo prednizonu mažinamomis dozėmis deriniu (156,0 / 4,2 reiškinio 100 pacientų - metų) ir placebu derinyje su 52 savaičių trukmės gydymu prednizonu mažinamomis dozėmis (210,2 / 12,5 reiškinio 100 pacientų - metų).

*Injekcijos vietos reakcijos*

Po oda leidžiamo tocilizumabo vieną kartą per savaitę vartojusiųjų grupėje iš viso 6 % (6 atvejai iš 100) pacientų nustatyta injekcijos vietos reakcijų. Sunkių injekcijos vietos reakcijų ar tokių, dėl kurių reikėtų nutraukti tiriamojo vaistinio preparato vartojimą, nenustatyta.

*Kraujo rodmenų pokyčiai Neutrofilai*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, mažesnis kaip 1 × 109/l neutrofilų skaičius nustatytas 4 % tocilizumabo po oda vieną kartą per savaitę gydymo grupės pacientų. To nebuvo stebėta nė vienoje placebo su prednizonu mažinamomis dozėmis gydymo grupėje.

*Trombocitai*

12 mėnesių trukmės tocilizumabo klinikinio tyrimo metu atliekant įprastus laboratorinius tyrimus, vienam tocilizumabo po oda vieną kartą per savaitę gydymo grupėje vienam (1%, 1 iš 100) pacientui nustatytas vienas praeinantis trombocitų skaičiaus sumažėjimo mažiau kaip 100 × 103 / µl atvejis, nesusijęs su kraujavimu. Trombocitų skaičiaus sumažėjimo iki mažiau kaip 100 × 103 / µl atvejų nė vienoje placebo su prednizonu mažinamomis dozėmis gydymo grupėje nestebėta.

*Kepenų transaminazių aktyvumo padidėjimas*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, tocilizumabo po oda vieną kartą per savaitę gydymo grupėje ALT ar AST aktyvumo padidėjimas 3 kartus virš VNR ar daugiau pastebėtas 3 % pacientų, lyginant su 2 % gydymo placebu su 52 savaičių trukmės prednizonu mažinamomis dozėmis grupės pacientų, o gydymo placebu su 26 savaičių trukmės prednizonu mažinamomis dozėmis grupėje tokių atvejų nebuvo. AST padidėjimas > 3 VLN pasireiškė 1 % pacientų tocilizumabo po oda kas savaitę vartojusioje grupėje, palyginti su nė vienu pacientu nė vienoje iš placebo ir prednizonu mažinamomis dozėmis grupių.

*Lipidų rodmenys*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, tocilizumabo po oda vieną kartą per savaitę gydymo grupėje 34 % pacientų pasireiškė ilgalaikis bendrojo cholesterolio koncentracijos padidėjimas > 6,2 mmol/l (240 mg/dl), o 15 % pacientų pasireiškė ilgalaikis MTL cholesterolio koncentracijos padidėjimas ≥ 4,1 mmol/l (160 mg/dl).

Vartojimas į veną

**RA**

Tocilizumabo saugumas buvo tirtas penkių III fazės, dvigubai koduotų kontroliuotų klinikinių tyrimų ir šių tyrimų tęstinių laikotarpių metu.

*Visa kontrolinė* populiacija apima visus pacientus, dalyvavusius kiekvieno pagrindinio tyrimo dvigubai koduotose fazėse nuo randomizacijos iki arba pirmojo gydymo režimo pokyčio, arba iki dvejų metų. Keturių iš šių tyrimų kontrolės laikotarpio trukmė buvo 6 mėnesiai, o vieno tyrimo – iki 2 metų. Dvigubai koduotų kontroliuotų klinikinių tyrimų metu 774 pacientai buvo gydyti tocilizumabo 4 mg/kg doze derinyje su MTX, 1 870 pacientų – tocilizumabo 8 mg/kg doze derinyje su MTX ar kitais LMVNR, o 288 pacientai – vien tik tocilizumabo 8 mg/kg doze.

*Visa ekspozicijos* populiacija apima visus pacientus, kurie yra gavę bent vieną tocilizumabo dozę arba dvigubai koduoto kontroliuojamo laikotarpio, arba šių tyrimų atvirojo tęstinio laikotarpio metu. Iš 4 009 šios populiacijos pacientų, 3 577 buvo gydyti mažiausiai 6 mėnesius, 3 296 – mažiausiai vienerius metus, 2 806 – mažiausiai 2 metus, o 1 222 – 3 metus.

Atrinktų nepageidaujamų reakcijų apibūdinimas

*Infekcinės ligos*

6 mėnesių trukmės kontroliuojamųjų tyrimų duomenimis, visų infekcijų, apie kurias gauta pranešimų gydant tocilizumabu po 8 mg/kg kartu su LMVNR, dažnis buvo 127 atvejai iš 100 pacientų metų, palyginti su 112 atvejų iš 100 pacientų metų placebo ir LMVNR grupėje. Ilgalaikės preparato ekspozicijos populiacijos duomenimis, gydant tocilizumabu bendrasis infekcinių ligų dažnis buvo 108 atvejai 100 pacientų ekspozicijos metų.

6 mėnesių trukmės kontroliuojamųjų klinikinių tyrimų duomenimis, sunkių infekcinių ligų dažnis gydant tocilizumabu po 8 mg/kg kartu su LMVNR buvo 5,3 atvejo iš 100 paciento ekspozicijos metų, palyginti su 3,9 atvejo iš 100 paciento ekspozicijos metų placebo ir LMVNR grupėje. Monoterapijos tyrimo duomenimis, sunkių infekcinių ligų dažnis tocilizumabo grupėje buvo 3,6 atvejo iš 100 paciento ekspozicijos metų, o MTX grupėje – 1,5 atvejo iš 100 paciento ekspozicijos metų.

Visos ekspozicijos populiacijoje bendrasis sunkių infekcijų dažnis buvo 4,7 atvejo 100 pacientų metų. Pastebėtos sunkios infekcinės ligos, kai kurios lėmusios pacientų mirtį, buvo pneumonija, celiulitas, juosiančioji pūslelinė (*herpes zoster*), gastroenteritas, divertikulitas, sepsis ir bakterinis artritas. Be to, gauta pranešimų ir oportunistinių infekcijų atvejus..

*Intersticinė plaučių liga*

Susilpnėjusi plaučių funkcija gali padidinti infekcijų išsivystymo riziką. Buvo gauta pranešimų esant vaistiniam preparatui rinkoje apie intersticinę plaučių ligą (taip pat pneumonitą ir plaučių fibrozę), kai kurios jų baigėsi mirtimi.

*Virškinimo trakto perforacija*

6 mėnesių trukmės kontroliuojamųjų klinikinių tyrimų metu gydant tocilizumabu, bendrasis virškinimo trakto perforacijų dažnis buvo 0,26 atvejo 100 pacientų metų. Ilgalaikės preparato ekspozicijos populiacijos duomenimis, bendrasis virškinimo trakto perforacijų dažnis buvo 0,28 atvejo 100 pacientų metų. Gydant tocilizumabu, virškinimo trakto perforacijų atvejai pirmiausia buvo pranešami kaip divertikulito komplikacijos, įskaitant išplitusį pūlinį peritonitą, apatinės virškinimo trakto dalies perforaciją, fistulę ir abscesą.

*Reakcijos į infuziją*

6 mėnesių trukmės kontroliuojamųjų klinikinių tyrimų duomenimis, nepageidaujamų reiškinių, susijusių su infuzija (reiškinių, atsiradusių infuzijos metu arba 24 valandų laikotarpiu po jos), pastebėta 6,9 % pacientų tocilizumabo po 8 mg/kg kartu su LMVNR grupėje ir 5,1 % pacientų placebo ir LMVNR grupėje. Reiškiniai, pastebėti infuzijos metu, buvo pirminės hipertenzijos atvejai; reiškiniai, pastebėti 24 valandų laikotarpiu po infuzijos pabaigos, buvo galvos skausmas ir odos reakcijos (bėrimas, dilgėlinė). Šie reiškiniai gydymo vaistiniu preparatu neribojo.

Anafilaksinių reakcijų (iš viso pasireiškusių 6 iš 3 778 pacientų, t. y., 0,2 %) dažnis buvo keliskart didesnis gydant 4 mg/kg doze negu gydant 8 mg/kg doze. Kliniškai reikšmingų padidėjusio jautrumo reakcijų, susijusių su gydymu tocilizumabu, dėl kurių reikėjo nutraukti gydymą, iš viso užregistruota 13 iš 3 778 pacientų (0,3 %), gydytų tocilizumabu kontroliuojamųjų ir atvirųjų klinikinių tyrimų metu. Šios reakcijos dažniausiai pastebėtos atliekant antrąją–penktąją tocilizumabo infuziją (žr. 4.4 skyrių). Po vaistinio preparato registracijos pranešta apie mirtį lėmusios anafilaksijos atvejį intraveninio tocilizumabo vartojimo metu (žr. 4.4 skyrių).

*Kraujo rodmenų pokyčiai Neutrofilai*

6 mėnesių trukmės kontroliuojamųjų klinikinių tyrimų duomenimis, mažesnis kaip 1 × 109/l neutrofilų skaičius nustatytas 3,4 % pacientų, gydytų tocilizumabu po 8 mg/kg kartu su LMVNR, ir < 0,1 % pacientų, vartojusių placebą ir LMVNR. Maždaug pusei pacientų, kurių ANS tapo < 1 × 109/l, tai įvyko per 8 savaites nuo gydymo pradžios. Sumažėjimas žemiau 0,5 × 109/l užregistruotas 0,3 % pacientų, gydytų tocilizumabu po 8 mg/kg kartu su LMVNR. Gauta pranešimų apie infekcinių ligų, esant neutropenijai, atvejus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, neutrofilų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Trombocitai*

6 mėnesių trukmės kontroliuojamųjų klinikinių tyrimų duomenimis, mažesnis kaip 100 × 103/ µl trombocitų skaičius nustatytas 1,7 % pacientų, gydytų tocilizumabu po 8 mg/kg kartu su LMVNR, ir < 1 % pacientų, vartojusių placebą ir LMVNR. Šis sumažėjimas nebuvo susijęs su kraujavimu.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, trombocitų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

Vaistui jau esant rinkoje labai retai gauta pranešimų apie pancitopenijos atvejus.

*Kepenų fermentų aktyvumo padidėjimas*

6 mėnesių trukmės kontroliuojamųjų klinikinių tyrimų duomenimis, laikinas ALT ar AST aktyvumo padidėjimas daugiau kaip 3 kartus virš VNR pastebėtas 2,1 % pacientų, gydytų tocilizumabu po 8 mg/kg, ir 4,9 % pacientų, gydytų MTX, taip pat 6,5 % pacientų, gydytų tocilizumabu po 8 mg/kg kartu su LMVNR, ir 1,5 % pacientų, vartojusių placebą ir LMVNR.

Prie tocilizumabo monoterapijos pridėjus potencialiai hepatotoksiškų vaistų (pvz., MTX), šių fermentų aktyvumo padidėjimo atvejų padažnėjo. ALT ar AST aktyvumo padidėjimas daugiau kaip 5 kartus virš VNR pastebėtas 0,7 % pacientų, gydytų vien tocilizumabu, ir 1,4 % pacientų, gydytų tocilizumabu kartu su LMVNR; daugumai jų gydymas tocilizumabu buvo visiškai nutrauktas. Dvigubai koduoto, kontroliuojamo tyrimo laikotarpio metu netiesioginio bilirubino koncentracijos padidėjimo virš viršutinės normos ribos, matuojant ją kaip įprastą laboratorinį parametrą, dažnis pacientams, gydytiems 8 mg/kg kūno svorio tocilizumabo doze ir kartu LMVNR, buvo 6,2 %. Netiesioginio bilirubino koncentracija nuo 1 iki 2 kartų viršijo VNR iš viso 5,8 % pacientų, o 0,4 % pacientų šis padidėjimas VNR viršijo daugiau kaip 2 kartus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, ALT ar AST aktyvumo padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Lipidų rodmenys*

6 mėnesių trukmės kontroliuojamųjų tyrimų laikotarpiu dažnai gauta pranešimų apie lipidų, pavyzdžiui, bendrojo cholesterolio, trigliceridų, MTL cholesterolio ir (arba) DTL cholesterolio, kiekio padidėjimą. Įprastos laboratorinės stebėsenos metu nustatyta, kad maždaug 24 % pacientų, gydytų tocilizumabu klinikinių tyrimų metu, pasireiškė ilgalaikis bendrojo cholesterolio kiekio padidėjimas ≥ 6,2 mmol/l, o 15 % – ilgalaikis MTL padaugėjimas iki ≥ 4,1 mmol/l. Lipidų padaugėjimą mažino gydymas lipidų kiekį mažinančiais vaistais.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, lipidų rodiklių padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Piktybiniai navikai*

Galimam piktybinių navikų padažnėjimui po gydymo tocilizumabu įvertinti klinikinių duomenų nepakanka. Šiuo metu atliekamas ilgalaikio saugumo įvertinimas.

*Odos reakcijos*

Vaistiniam preparatui esant rinkoje, retai pasitaikė *Stevens – Johnson* sindromas.

Imunogeniškumas

Gydant tocilizumabu gali susidaryti antikūnų prieš tocilizumabą. Galima stebėti koreliaciją tarp antikūnų susidarymo ir klinikinio atsako ar nepageidaujamų reiškinių pasireiškimo.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi [V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema.

## 4.9 Perdozavimas

Apie tocilizumabo perdozavimą duomenų turima nedaug. Gautas vienas pranešimas apie atsitiktinį perdozavimą, kai daugine mieloma sergantis pacientas gavo vienkartinę 40 mg/kg dozę į veną. Jokių nepageidaujamų reakcijų nepastebėta.

Sveikiems savanoriams, kurie gavo vienkartinę dozę, siekiančią 28 mg/kg, jokių sunkių nepageidaujamų reakcijų nepastebėta, nors pasitaikė neutropenija, dėl kurios reikėjo riboti dozę.

## 5. FARMAKOLOGINĖS SAVYBĖS

## 5.1 Farmakodinaminės savybės

Farmakoterapinė grupė – imunosupresantai, interleukino inhibitoriai; ATC kodas – L04AC07.

Avtozma yra panašus biologinis vaistinis preparatas. Išsami informacija pateikiama Europos vaistų agentūros tinklalapyje: <https://www.ema.europa.eu>.

Veikimo mechanizmas

Tocilizumabas specifiškai jungiasi tiek prie tirpių, tiek prie susijungusių su membrana IL-6 receptorių (sIL-6R ir mIL-6R). Nustatyta, kad tocilizumabas slopina signalo perdavimą per sIL-6R ir mIL-6R. IL-6 yra pleotropinis uždegimą palaikantis citokinas, kurį gamina įvairios ląstelės, įskaitant T ir B ląsteles, monocitus ir fibroblastus. IL-6 dalyvauja įvairiuose fiziologiniuose procesuose, pavyzdžiui, T ląstelių aktyvinime, imunoglobulinų sekrecijos skatinime, kepenų ūminės fazės baltymų sintezės skatinime ir kraujodaros skatinime. IL-6 dalyvauja ligų patogenezėje, įskaitant uždegimu pasireiškiančias ligas, osteoporozę ir navikus.

Farmakodinaminis poveikis

Klinikinių tocilizumabo tyrimų metu buvo stebėtas greitas CRB, eritrocitų nusėdimo greičio (ENG), serumo amiloido A (SAA) ir fibrinogeno kiekio sumažėjimas. Gydymas tocilizumabu buvo susijęs su trombocitų skaičiaus sumažėjimu, neišeinančiu iš normalių ribų; tai sutinka su poveikiu ūminės fazės reaktantams. Pastebėtas hemoglobino kiekio padaugėjimas; tai įvyksta dėl to, kad tocilizumabas mažina IL-6 skatinamąjį poveikį hepcidino gamybai, dėl to padidėja geležies prieinamumas. tocilizumabu gydytiems ligoniams CRB sumažėjimas iki normalių ribų pastebėtas jau po dviejų savaičių, šis sumažėjimas išlieka, kol gydoma.

GLA klinikinio tyrimo WA28119 metu buvo stebėtas panašiai greitas CRB ir ENG mažėjimas, kartu šiek tiek didėjant vidutinei hemoglobino koncentracijai eritrocite. Sveikiems savanoriams skiriant nuo 2 mg/kg iki 28 mg/kg kūno svorio intraveninio tocilizumabo ir nuo 81 mg iki 162 mg poodinio tocilizumabo dozes, absoliutus neutrofilų skaičius sumažėjo iki mažiausių reikšmių praėjus 2-5 dienoms nuo vaisto vartojimo. Vėliau neutrofilų skaičius atsistatė iki pradinių reikšmių, atsistatymas priklausė nuo vartotos dozės.

Sergantiems pacientams neutrofilų skaičiaus kitimo pobūdis po tocilizumabo vartojimo buvo panašus kaip ir sveikiems tiriamiesiems (žr. 4.8 skyrių).

Vartojimas po oda

**RA**

Klinikinis veiksmingumas

Po oda leidžiamo tocilizumabo veiksmingumas lengvinant RA požymius ir simptomus bei sukeliant radiologinį atsaką buvo įvertintas atlikus du atsitiktinių imčių, dvigubai koduotus, kontroliuojamuosius, daugiacentrius tyrimus. Į I tyrimą (SC-I) buvo įtraukiami > 18 metų pacientai, kuriems buvo nustatytas vidutinio sunkumo ar sunkus aktyvus RA remiantis ARK kriterijais ir kuriems tyrimo pradžioje buvo bent 4 skausmingi ir 4 patinę sąnariai. Visiems pacientams buvo skiriamas bazinis gydymas ne biologiniais LMVNR. Į II tyrimą (SC-II) buvo įtraukiami > 18 metų pacientai, kuriems buvo nustatytas vidutinio sunkumo ar sunkus aktyvus RA remiantis ARK kriterijais ir kuriems tyrimo pradžioje buvo bent 8 skausmingi ir 6 patinę sąnariai.

Pakeitus vaistinio preparato vartojimą iš 8 mg/kg kūno svorio intraveninės dozės kartą kas 4 savaites į 162 mg poodinę dozę kartą per savaitę, pasikeis vaistinio preparato ekspozicija. Šis pokytis priklausys nuo paciento kūno svorio (bus didesnis mažo kūno svorio pacientams ir mažesnis didelio kūno svorio pacientams), tačiau klinikinis atsakas yra panašus į nustatytąjį intraveniniu vaistiniu preparatu gydytiems pacientams.

Klinikinis atsakas

SC-I tyrimo metu buvo vertinamas poveikis vidutinio sunkumo ar sunkiu aktyviu RA sergantiems pacientams, kuriems klinikinis atsakas į ankstesnį gydymą nuo reumato, įskaitant vieną ar daugiau LMVNR, buvo nepakankamas; maždaug 20 % pacientų nustatytas nepakankamas atsakas vartojant bent vieną NNF inhibitorių. SC-I tyrimo metu 1 262 pacientai atsitiktine tvarka buvo suskirstyti į grupes santykiu 1:1 ir jiems buvo paskirta arba 162 mg tocilizumabo dozė po oda kartą per savaitę, arba 8 mg/kg kūno svorio tocilizumabo dozė į veną kas keturias savaites, kartu su ne biologiniais LMVNR. Pirminė tyrimo vertinamoji baigtis buvo pacientų, kuriems po 24 savaičių nustatytas ARK20 atsakas, dalies skirtumas. SC-I tyrimo rezultatai pateikiami 2 lentelėje.

2 lentelė. ARK atsakai, nustatyti SC-I tyrimo metu po 24 savaičių (procentinė pacientų dalis)

|  | SC-Ia | |
| --- | --- | --- |
|  | TCZ po oda 162 mg  kartą per savaitę  + LMVNR N = 558 | TCZ į veną 8 mg/kg  + LMVNR  N = 537 |
| ARK20 po 24 sav. | 69,4 % | 73,4 % |
| Svorinis skirtumas (95 % PI) | -4,0 (-9,2; 1,2) | |
| ARK50 po 24 sav. | 47,0 % | 48,6 % |
| Svorinis skirtumas (95 % PI) | -1,8 (-7,5; 4,0) | |
| ARK70 po 24 sav. | 24,0 % | 27,9 % |
| Svorinis skirtumas (95 % PI) | -3,8 (-9,0; 1,3) | |

TCZ = tocilizumabas

a = Protokolo reikalavimus atitinkanti populiacija

SC-I tyrimo metu pacientams nustatytas vidutinis Ligos aktyvumo balas (LAB28) prieš pradedant tyrimą buvo, atitinkamai, 6,6 ir 6,7 po oda leidžiamo ir į veną leidžiamo vaistinio preparato vartojusiųjų grupėse. Po 24 savaičių abejose tiriamosiose grupėse nustatytas reikšmingas LAB28 įvertinimo sumažėjimas 3,5 nuo pradinių reikšmių (vidutinis pagerėjimas); panašiai daliai pacientų pasiekta LAB28 klinikinė remisija (LAB28 < 2,6) po oda leidžiamo (38,4 %) ir į veną leidžiamo preparato (36,9 %) vartojusiųjų grupėse.

*Radiologinis atsakas*

Rentgenologinis atsakas skiriant po oda leidžiamo tocilizumabo buvo įvertintas atlikus dvigubai koduotą, kontroliuojamąjį, daugiacentrį tyrimą, kuriame dalyvavo aktyviu RA sergantys pacientai (SC-II tyrimas). Į SC-II tyrimą buvo įtraukiami vidutinio sunkumo ar sunkiu aktyviu RA sergantys pacientai, kuriems klinikinis atsakas į ankstesnį gydymą nuo reumato, įskaitant vieną ar daugiau LMVNR, buvo nepakankamas; maždaug 20 % pacientų nustatytas nepakankamas atsakas vartojant bent vieną NNF inhibitorių. Į tyrimą buvo įtraukiami > 18 metų pacientai, kuriems buvo nustatytas aktyvus RA remiantis ARK kriterijais ir kuriems tyrimo pradžioje buvo bent 8 skausmingi ir 6 patinę sąnariai. SC-II tyrimo metu 656 pacientai atsitiktine tvarka buvo suskirstyti į grupes santykiu 2:1 ir jiems buvo paskirta arba 162 mg tocilizumabo dozė po oda kas antrą savaitę, arba placebo, derinant su ne biologiniais LMVNR.

SC-II tyrimo metu struktūrinio sąnarių pažeidimo slopinimas buvo vertinamas radiologiškai ir išreiškiamas van der Heijde modifikuoto vidutinio bendrojo Sharp balo (mTSS) pokyčiu nuo pradinių reikšmių. Po 24 savaičių nustatytas struktūrinio sąnarių pažeidimo slopinimas, o po oda leidžiamo tocilizumabo vartojusiems pacientams nustatytas reikšmingai mažesnis radiologinis progresavimas, lyginant su placebo grupe (vidutinis mTSS 0,62, lyginant su 1,23; p = 0,0149 (*van Elteren*). Šie rezultatai panašūs į gautuosius pacientams, kurie vartojo į veną leidžiamo tocilizumabo.

SC-II tyrimo metu po 24 savaičių ARK20 atsakas nustatytas 60,9 % po oda leidžiamo tocilizumabo kas antrą savaitę vartojusių pacientų, ARK50 atsakas 39,8 % pacientų ir ARK70 atsakas 19,7 % pacientų, palyginus su placebo grupe, kurioje ARK20 atsakas nustatytas 31,5 % pacientų, ARK50 atsakas 12,3 % pacientų ir ARK70 5,0 % pacientų. Pacientams nustatytas vidutinis LAB28 rodiklis prieš pradedant tyrimą buvo, atitinkamai, 6,7 ir 6,6 po oda leidžiamo vaistinio preparato ir placebo vartojusiųjų grupėse. Po 24 savaičių nustatytas reikšmingas LAB28 įvertinimo sumažėjimas 3,1 nuo pradinių reikšmių po oda leidžiamo vaistinio preparato grupėje, lyginant su 1,7 sumažėjimu placebo grupėje; o LAB28 < 2,6 nustatytas 32,0 % po oda leidžiamo vaistinio preparato vartojusių pacientų ir 4,0 % placebo grupės pacientų.

*Baigtys, susijusios su sveikata ir gyvenimo kokybe*

SC-I tyrimo metu po 24 savaičių vidutinis HAQ-DI įvertinimo balo sumažėjimas nuo pradinių reikšmių buvo 0,6 abejose po oda leidžiamo ir į veną leidžiamo vaistinio preparato vartojusiųjų grupėse. Pacientų, kuriems nustatytas kliniškai reikšmingas HAQ-DI įvertinimo pagerėjimas po 24 savaičių (pokytis nuo pradinių reikšmių ≥ 0,3 balo), dalis taip pat buvo panaši abejose grupėse (65,2 % po oda leidžiamo vaistinio preparato, lyginant su 67,4 % į veną leidžiamo vaistinio preparato vartojusiųjų pacientų), o svorinis šių pacientų dalių skirtumas buvo -2,3 % (95% PI -8,1, 3,4). Vertinant SF-36 skalę, vidutinis psichikos dalies įvertinimo balo pokytis nuo pradinių reikšmių iki 24- osios savaitės buvo 6,22 po oda leidžiamo vaistinio preparato ir 6,54 į veną leidžiamo vaistinio preparato vartojusiųjų grupėse, o fizinės dalies įvertinimo balo pokytis taip pat buvo panašus, t.y., atitinkamai, 9,49 ir 9,65.

SC-II tyrimo metu po 24 savaičių vidutinis HAQ-DI įvertinimo balo sumažėjimas nuo pradinių reikšmių buvo reikšmingai didesnis po oda leidžiamo tocilizumabo kas antrą savaitę vartojusiems pacientams (0,4), lyginant su placebo grupe (0,3). Pacientų, kuriems nustatytas kliniškai reikšmingas HAQ-DI įvertinimo pagerėjimas po 24 savaičių (pokytis nuo pradinių reikšmių ≥ 0,3 balo), dalis po oda leidžiamo tocilizumabo kas antrą savaitę vartojusiųjų tarpe buvo didesnė (58 %), lyginant su placebo grupe (46,8 %). SF-36 skalės vidutiniai psichikos ir fizinės dalių įvertinimo balų pokyčiai buvo reikšmingai didesni po oda leidžiamo tocilizumabo vartojusiųjų grupėje (6,5 ir 5,3), lyginant su placebo grupe (3,8 ir 2,9).

**sJIA pacientai (SC)**

Klinikinis veiksmingumas

Norint nustatyti tinkamą po oda leidžiamo tocilizumabo dozę, kuri pasiektų panašų farmakokinetikos - farmakodinamikos (FK / FD) ir saugumo pobūdį, kaip ir leidžiant į veną, buvo atliktas 52 savaičių trukmės atviras, daugiacentris FK - FD ir saugumo klinikinis tyrimas (WA28118) su sJIA sirgusiais vaikais nuo 1 iki 17 metų amžiaus.

Į šį klinikinį tyrimą įtrauktiems pacientams 52 savaites tocilizumabo dozė buvo paskirta pagal jų kūno masę (KM), kai ≥ 30 kg svėrusiems pacientams (n = 26) buvo skiriama 162 mg tocilizumabo dozė kas savaitę (angl. QW), o mažiau kaip 30 kg svėrusiems pacientams (n = 25) dozė buvo 162 mg tocilizumabo kas 10 dienų (angl. Q10D; n = 8) arba kas dvi savaites (angl. Q2W; n = 17). Iš šių 51 paciento 26 (51 %) buvo dar negydyti tocilizumabu, o 25 (49 %) tocilizumabo buvo vartoję į veną, o šio klinikinio tyrimo pradžioje tocilizumabą paskirta leisti po oda.

Žvalgomieji veiksmingumo rezultatai parodė, kad abiejų kūno masės grupių (iki 30 kg ir ≥ 30 kg) pacientams po oda leidžiant tocilizumabą visi žvalgomieji veiksmingumo parametrai, tarp jų juvenilinio artrito ligos aktyvumo rodmuo (angl. *Juvenile Arthritis Disease Activity Score*, JADAS) -71, tocilizumabu anksčiau negydytiems pacientams pagerėjo, o pacientams, kuriems vietoje į veną leisto tocilizumabo paskirta jo leisti po oda, viso klinikinio tyrimo metu buvo palaikyti.

**pJIA pacientai (SC)**

Norint nustatyti tinkamą po oda leidžiamo tocilizumabo dozę, kuri pasiektų panašų farmakokinetikos - farmakodinamikos (FK / FD) ir saugumo pobūdį, kaip ir leidžiant į veną, buvo atliktas 52 savaičių trukmės atviras, daugiacentris FK - FD ir saugumo tyrimas su pJIA sirgusiais vaikais nuo 1 iki 17 metų amžiaus.

Į šį klinikinį tyrimą įtrauktiems pacientams 52 savaites tocilizumabo dozė buvo paskirta pagal jų kūno masę (KM), kai ≥ 30 kg svėrusiems pacientams (n = 25) buvo skiriama 162 mg tocilizumabo dozė kas 2 savaites (ang. Q2W), o mažiau kaip 30 kg sveriantiems pacientams (n = 27) dozė buvo 162 mg tocilizumabo kas 3 savaites (angl. Q3W). Iš šių 52 pacientų 37 (71 %) buvo dar negydyti tocilizumabu, o 15 (29 %) tocilizumabo vartojo į veną ir šio klinikinio tyrimo pradžioje tocilizumabą paskirta leisti po oda.

Pacientams, sveriantiems mažiau kaip 30 kg, leidžiant 162 mg dozę kas 3 savaites ir pacientams, kurių kūno masė ≥ 30 kg, leidžiant 162 mgdozę kas 2 savaites tocilizumabas sukėlė tokią FK ekspoziciją ir tokį FD poveikį, kurie palaiko veiksmingumo ir saugumo vertinamąsias baigtis, panašias į rezultatus, gautus tiriant pJIA sergantiems pacientams gydyti patvirtintus tocilizumabo dozavimo į veną režimus.

Žvalgomieji veiksmingumo rezultatai parodė, kad abiejų kūno masės grupių (iki 30 kg ir ≥ 30 kg) pacientams po oda leidžiamas tocilizumabas pagerino tocilizumabu negydytų pacientų juvenilinio artrito ligos aktyvumo rodmens (angl. *Juvenile Arthritis Disease Activity Score*, JADAS) -71 medianą, o pacientams, kurie vietoje į veną leisto tocilizumabo pradėjo jo leisti po oda, tocilizumabą vartojant viso klinikinio tyrimo metu JADAS-71 mediana buvo išlaikyta.

**GLA (SC)**

Klinikinis veiksmingumas

Klinikinis tyrimas WA28119 buvo atsitiktinių imčių, daugiacentris, dvigubai koduotas, placebu kontroliuotas III fazės pranašumo tyrimas, skirtas įvertinti tocilizumabo veiksmingumą ir saugumą GLA sergantiems pacientams.

Du šimtai penkiasdešimt vienas (251) pacientas, sergantis naujai prasidėjusia ar atsinaujinusia GLA, buvo įtrauktas į šį tyrimą ir priskirtas vienai iš keturių gydymo grupių. Šį klinikinį tyrimą sudarė 52 savaičių trukmės koduotas laikotarpis (1-oji dalis) ir 104 savaičių trukmės atviras tęstinis tyrimas (2-oji dalis). Antrosios dalies tikslas buvo aprašyti ilgalaikį saugumą ir veiksmingumo palaikymą po 52 gydymo tocilizumabu savaičių, ištirti atkryčio dažnį, ilgesnio nei 52 savaitės gydymo tocilizumabu poreikį bei įgyti supratimą apie galimą tocilizumabo ilgalaikį steroidų tausojimo poveikį.

Du po oda leidžiamo tocilizumabo dozavimai (po 162 mg kas savaitę ir po 162 mg kas antrą savaitę) buvo palyginti su dviem skirtingomis placebo kontrolinėmis grupėmis, kurios buvo sudarytos atsitiktine tvarka suskirsčius tiriamuosius santykiu 2:1:1:1.

Visiems pacientams buvo taikyta foninė gliukokortikoidų (prednizono) terapija. Abiejose gydymo tocilizumabu grupėse ir vienoje iš placebo grupių po gydymo buvo skirtas iš anksto nustatytas 26 savaičių trukmės gydymas mažėjančiomis prednizolono dozėmis, tuo tarpu antrojoje placebo grupėje buvo skirtas iš anksto nustatytas 52 savaičių trukmės gydymas mažinamomis prednizolono dozėmis, sudarytas taip, kad kuo labiau atitiktų įprastą praktiką.

Gydymo gliukokortikoidu trukmė atrankos laikotarpiu ir prieš paskiriant tocilizumabą (ar placebą) visose 4 gydymo grupėse buvo panaši (žr. 3 lentelę).

3 lentelė. Gydymo kortikosteroidu trukmė klinikinio tyrimo WA28119 atrankos laikotarpiu

|  |  |  |  |  |
| --- | --- | --- | --- | --- |
|  | **Placebo + 26 savaičių trukmės prednizono dozės mažinimo laikotarpis**  **N = 50** | **Placebo + 52 savaičių trukmės prednizono dozės mažinimo**  **laikotarpis**  **N = 51** | **Tocilizumabo 162 mg po oda kas savaitę + 26 savaičių trukmės prednizono dozės mažinimo laikotarpis**  **N = 100** | **Tocilizumabo 162 mg po oda kas dvi savaitės + 26 savaičių trukmės prednizono dozės mažinimo laikotarpis**  **N = 49** |
| **Trukmė (paromis)** | | | | |
| Vidurkis (SN) | 35,7 (11,5) | 36,3 (12,5) | 35,6 (13,2) | 37,4 (14,4) |
| Mediana | 42,0 | 41,0 | 41,0 | 42,0 |
| Min – Maks. | 6 – 63 | 12 – 82 | 1 – 87 | 9 - 87 |

Pagrindinė (pirminė) veiksmingumo vertinamoji baigtis, įvertinta skaičiuojant dalį pacientų, pasiekusių gydymo steroidais nereikalaujančią ilgalaikės remisijos būklę 52-ąją savaitę gydant tocilizumabu su 26 savaičių trukmės prednizono mažinamomis dozėmis, lyginant su gydymu placebu derinyje su 26 savaičių gydymu prednizono mažinamomis dozėmis, buvo pasiekta (4 lentelė).

Be to, svarbiausia papildoma (antrinė) vertinamoji baigtis, paremta dalimi pacientų, pasiekusių ilgalaikę remisiją 52-ąją savaitę, lyginant gydymą tocilizumabu pderinyje su prednizonu 26 savaites mažinamomis dozėmis su gydymu placebu derinyje su prednizonu 52 savaites mažinamomis dozėmis, taip pat buvo pasiekta (4 lentelė).

Nustatyta, kad norint pasiekti gydymo steroidais nereikalaujančią ilgalaikės remisijos būklę 52-ąją savaitę, gydymo tocilizumabu poveikis buvo statistiškai reikšmingai pranašesnis už placebą, palyginus gydymą tocilizumabu derinyje su 26 savaičių trukmės gydymu prednizono mažinamomis dozėmis su gydymu placebu derinyje su 26 savaičių trukmės prednizono mažinamomis dozėmis ir su gydymu placebu pderinyje su 52 savaičių gydymu prednizono mažinamomis dozėmis.

Ilgalaikės remisijos būklę 52-ąją savaitę pasiekusių pacientų procentinė dalis yra parodyta 4 lentelėje.

*Papildomos(antrinės) vertinamosios baigtys*

Laiko iki pirmojo GLA paūmėjimo įvertinimas parodė reikšmingai mažesnę paūmėjimo riziką vieną kartą per savaitę po oda leidžiamo tocilizumabo grupėje, lyginant su placebo derinyje su 26 savaičių trukmės prednizono dozės mažinimo grupėje bei placebo ir 52 savaičių trukmės prednizono dozės mažinimo derinio grupėje, o taip pat kas antrą savaitę po oda leidžiamo tocilizumabo grupėje, lyginant su placebo ir 26 savaičių gydymo prednizonu derinio grupėje (lyginama esant 0,01 reikšmingumo lygmeniui). Be to, nustatyta, kad po oda kas savaitę leidžiamas tocilizumabas kliniškai reikšmingai sumažino paūmėjimo riziką, lyginant su placebo ir 26 savaičių gydymo prednizonu deriniu pacientams, kurie į šį tyrimą buvo įtraukti dėl recidyvuojančio GLA, taip pat tiems, kuriems sirgo naujai prasidėjusia liga (4 lentelė).

*Kumuliacinė gliukokortikoidų dozė*

Kumuliacinė prednizono dozė 52-ąją savaitę abiejose tocilizumabo dozės grupėse buvo reikšmingai mažesnė, lyginant su dviem placebo grupėmis (4 lentelė). Atskirai analizuotų pacientų, kuriems per pirmąsias 52 savaites prednizono buvo papildomai paskirta GLA paūmėjimui gydyti, kumuliacinė prednizono dozė labai svyravo. Tocilizumabo vieną kartą per savaitę ir kas antrą savaitę gydymo grupių pacientams papildomai paskirto prednizono kumuliacinės dozės mediana buvo, atitinkamai, 3 129,75 mg ir 3 847 mg. Jos buvo žymiai mažesnės nei placebo ir 26 savaičių trukmės prednizono dozės mažinimo lderinio bei placebo ir 52 savaičių trukmės prednizono dozės mažinimo derinio grupėse (atitinkamai, 4 023,5 mg ir 5 389,5 mg).

4 lentelė. Klinikinio tyrimo WA28119 metu gauti veiksmingumo rezultatai

|  | **Placebas + 26 savaičių trukmės prednizono dozės mažinimo laikotarpis**  **N = 50** | **Placebas + 52 savaičių trukmės prednizono dozės mažinimo laikotarpis**  **N = 51** | **Tocilizumabo 162 mg po oda kas savaitę + 26 savaičių trukmės**  **prednizono dozės mažinimo laikotarpis**  **N = 100** | **Tocilizumabo 162 mg po oda kas dvi savaitės + 26 savaičių trukmės prednizono dozės mažinimo laikotarpis**  **N = 49** |
| --- | --- | --- | --- | --- |
| **Pagrindinė vertinamoji baigtis** | | | | |
| Ilgalaikė remisija (Tocilizumabo grupės vs Placebo + 26) | | | | |
| Reagavę į gydymą 52-ąją savaitę, n (%) | 7 (14 %) | 9 (17,6 %) | 56 (56 %) | 26 (53.1%) |
| Nepatikslintas proporcijų skirtumas (99,5 % PI) | N/A | N/A | 42 %\*  (18,00; 66,00) | 39,06 %\*  (12,46; 65,66) |
| **Svarbiausia papildoma vertinamoji baigtis** | | | | |
| Ilgalaikė remisija (Tocilizumabo grupės vs Placebo + 52) | | | | |
| Reagavę į gydymą 52-ąją savaitę, n (%) | 7 (14 %) | 9 (17,6 %) | 56 (56 %) | 26 (53,1 %) |
| Nepatikslintas proporcijų skirtumas (99,5 % PI) | N/A | N/A | 38,35 %\*  (17,89; 58,81) | 35,41 %\*\*  (10,41; 60 41) |
| **Kitos papildomos vertinamosios baigtys** | | | | |
| Laikas iki pirmojo GLA paūmėjimo¹ (Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Tocilizumabo grupės vs Placebo + 52) RS (99% PI)  Laikas iki pirmojo GLA paūmėjimo¹ (Recidyvavę pacientai;Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Recidyvavę pacientai;; Tocilizumabo grupės vs Placebo + 52) RS (99 % PI)  Laikas iki pirmojo GLA paūmėjimo¹ (Nauji pacientai; Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Nauji pacientai;  Tocilizumabo grupės vs Placebo + 52) RS (99 % PI) | N/A  N/A  N/A  N/A  N/A  N/A | N/A  N/A  N/A  N/A  N/A  N/A | 0,23\*  (0,11; 0,46)  0,39\*\*  (0,18; 0,82)  0,23\*\*\*  (0,09; 0,61)  0,36  (0,13; 1,00)  0,25\*\*\*  (0,09; 0,70)  0,44  (0,14; 1,32) | 0,28\*\*  (0,12; 0,66)  0,48  (0,20; 1,16)  0,42  (0,14; 1,28)  0,67  (0,21; 2,10)  0,20\*\*\*  (0,05; 0,76)  0,35  (0,09; 1,42) |
| Kumuliacinė gliukokortikoido dozė (mg) |  |  |  |  |
| mediana 52-ąją savaitę (Tocilizumabo grupės vs Placebo + 262)  mediana 52-ąją savaitę (Tocilizumabo grupės vs Placebo + 522) | 3296,00  N/A | N/A  3817,50 | 1862,00\*  1862,00\* | 1862,00\*  1862,00\* |
| **Žvalgomosios vertinamosios baigtys** | | | | |
| Metinis ligos atkryčio dažnis, 52-ąją savaitė§ | 1,74 | 1,30 | 0,41 | 0,67 |
| Vidurkis (SN) | (2,18) | (1,84) | (0,78) | (1,10) |

\* p < 0,0001

\*\* p < 0,005 (slenkstis pagrindinio ir svarbiausių papildomų pranašumo tyrimų reikšmingumui)

\*\*\* Aprašomoji p reikšmė < 0,005

\*\*\*\* Paūmėjimas: GLA požymių arba simptomų pasikartojimas ir (arba) ESR ≥ 30 mm / val. – reikia didinti

prednizono dozę

Remisija: nėra uždegimo ir normalizuojasi CRB koncentracija

Ilgalaikė remisija: remisija nuo 12-osios iki 52-osios savaitės. Pacientai privalo laikytis protokole apibrėžtos laipsniško prednizono dozės mažinimo schemos

1 analizė laiko (dienomis) tarp klinikinės remisijos ir pirmojo ligos paūmėjimo

2 p-reikšmė yra nustatyta naudojant *Van Elteren* neparametrinių duomenų analizę

§ statistinės analizės nebuvo atliktos N/A = netaikoma

RS = rizikos santykis

PI = pasikliautinasis intervalas

*Gyvenimo kokybę nurodančios baigtys*

Klinikinio tyrimo metu WA28119 klausimyno SF-36 rezultatai buvo suskirstyti į fizinių ir psichinių komponentų santraukas balais (FKS ir PKS, atitinkamai). Vidutinis FKS vidutinis pokytis nuo buvusio prieš pradedant tyrimą iki 52-osios savaitės gydymo tocilizumabu vieną kartą per savaitę ir kas antrą savaitę grupėse buvo didesnis (rodo didesnį pagerėjimą) (atitinkamai, 4,10 ir 2,76), nei dviejose placebo grupėse (placebas ir 26 savaitės: – 0,28; placebas ir 52 savaitės: - 1,49), tačiau tik tocilizumabo vieną kartą per savaitę ir 26 savaičių trukmės prednizono dozės mažinimo grupės bei placebo ir 52 savaičių trukmės prednizono dozės mažinimo laikotarpis grupės (5,59; 99 % PI: 8,6; 10.32) palyginimas parodė statistiškai reikšmingą skirtumą (p = 0,0024). PKS vidutinis pokytis nuo buvusio prieš pradedant tyrimą iki 52-osios savaitės abiejose gydymo tocilizumabu grupėse (7,28 ir 6,12, atitinkamai) buvo didesnis, nei placebo ir 52 savaičių prednizono dozės mažinimo laikotarpis grupėje (2,84) (nors skirtumai nebuvo statistiškai reikšmingi (vieną kartą per savaitę: p = 0,0252; kas antrą savaitę: p = 0,1468)) ir panašus į placebo ir 26 savaičių prednizono dozės mažinimo laikotarpis grupės (6,67).

Paciento globalinis ligos aktyvumo vertinimas buvo atliktas pasitelkus 0-100 mm vaizdinių analogų skalę (VAS). Vidutinis paciento globalaus VAS pokytis nuo buvusio prieš pradedant tyrimą iki 52-osios savaitės gydymo tocilizumabu vieną kartą per savaitę ir kas antrą savaitę grupėse (- 19,0; - 25,3, atitinkamai) buvo mažesnis (rodo didesnį pagerėjimą), nei abiejose placebo grupėse (placebas ir 26 savaitės: - 3,4; placebas ir 52 savaitės: - 7,2), nors tik gydymo tocilizumabu kas antrą savaitę plius 26 savaičių prednizolono dozės mažinimo laikotarpis grupė parodė statistiškai reikšmingą skirtumą, lyginant su placebo grupėmis (placebas ir 26 savaitės: p = 0,0059; o placeboas ir 52 savaitės: p = 0,0081).

FACIT-Nuovargis balų pokytis nuo buvusio prieš pradedant tyrimą iki 52-osios savaitės buvo apskaičiuotas visoms grupėms. Balų pokyčio vidurkiai (SN): tocilizumabas vieną kartą per savaitę ir 26 savaitės: 5,61 (10, 115); tocilizumabas kas antrą savaitę ir 26 savaitės: 1,81 (8,836); placebas ir 26 savaitės: 0,26 (10, 702); placebas ir 52 savaitės: - 1,63 (6,753).

EQ5D balų pokytis nuo buvusio prieš pradedant tyrimą iki 52-osios savaitės buvo tocilizumabo vieną kartą per savaitę ir 26 savaitės grupėje: 0,10 (0,198); tocilizumabo kas antrą savaitę ir 26 savaitės grupėje: 0,05 (0,215); placebas ir 26 savaitės: 0,07 (0,293); placebas ir 52 savaitės: - 0,02 (0,159).

Aukštesni balai nurodo FACIT-Nuovargis ir EQ5D pagerėjimą.

Vartojimas į veną

**RA**

Klinikinis veiksmingumas

RA požymius ir simptomus mažinantis tocilizumabo poveikis vertintas atliekant penkis atsitiktinės atrankos dvigubai koduotus daugiacentrius tyrimus. I–V tyrimuose dalyvavo ≥ 18 metų pacientai, sergantys aktyviu RA, diagnozuotu pagal Amerikos reumatologijos kolegijos (ARK) kriterijus, jei tyrimo pradžioje jiems buvo bent aštuoni jautrūs ir šeši patinę sąnariai.

Atliekant I tyrimą, buvo gydoma vien tocilizumabu, leidžiamu į veną kas keturias savaites. II, III ir V tyrimuose tocilizumabo buvo leidžiama į veną kas keturias savaites kartu su MTX, lyginant su placebu ir MTX. IV tyrime tocilizumabo buvo leidžiama į veną kas keturias savaites kartu su kitais LMVNR, lyginant su placebu ir kitais LMVNR. Pagrindinis galutinis visų penkių tyrimų vertinimo rodmuo buvo dalis ligonių, kurių gydymo atsakas po 24 savaičių pasiekė ARK 20 įvertinimą.

I tyrime dalyvavo 673 ligoniai, šešis mėnesius iki atsitiktinės atrankos negydyti MTX, kuriems ankstesnis gydymas MTX nebuvo nutrauktas dėl kliniškai reikšmingo toksinio poveikio arba neveiksmingumo. Dauguma (67 %) ligonių anksčiau nebuvo gydyti MTX. Tocilizumabo monoterapijos grupėje jo dozė buvo 8 mg/kg, leidžiama kas keturias savaites. Lyginamoji grupė kas savaitę vartojo MTX (pastarojo dozė aštuonių savaičių laikotarpiu kas savaitę buvo koreguojama nuo 7,5 mg iki didžiausios 20 mg dozės).

II tyrime – dvejų metų trukmės tyrime su planuota tarpine analize po 24 savaičių, 52 savaičių ir 104 savaičių – įvertinti 1 196 ligoniai, kurių klinikinis atsakas į gydymą MTX buvo nepakankamas. Aklu būdu ligoniams kas keturias savaites buvo skiriama po 4 arba 8 mg/kg tocilizumabo arba placebo, iš viso 52 savaites, derinant su pastoviai duodamu MTX (po 10–25 mg kas savaitę). Po 52 savaičių visiems pacientams galėjo būti skiriamas atviras gydymas 8 mg/kg tocilizumabo doze. Iš tyrimą baigusių pacientų, kurie iš pradžių buvo randomizuoti į placebo ir MTX grupę, 86 % antraisiais metais buvo skiriamas atviras gydymas 8 mg/kg tocilizumabo doze. Pagrindinė vertinamoji baigtis po 24 savaičių buvo proporcija pacientų, kurių gydymo atsakas pasiekė ARK 20 įvertinimą. Po 52 savaičių ir 104 savaičių su pagrindine susijusios vertinamosios baigtys buvo sąnarių pažeidimo prevencija ir fizinės veiklos pagerėjimas.

III tyrimu vertinti 623 ligoniai, kurių klinikinis atsakas į gydymą MTX buvo nepakankamas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

IV tyrimu vertinta 1220 ligonių, kurie nepakankamai reagavo į esamą reumatologinį gydymą, įskaitant vieną ar daugiau LMVNR. Kas keturias savaites buvo skiriama po 8 mg/kg tocilizumabo arba placebo kartu su stabiliu LMVNR.

V tyrimu vertintas gydymas 499 ligonių, kuriems buvo nepakankamas klinikinis atsakas į gydymą vienu ar daugiau NNF antagonistų. Prieš atsitiktinę atranką gydymas NNF antagonistu buvo nutrauktas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

Klinikinis atsakas

Visuose tyrimuose po 6 mėnesių gydymo tocilizumabu po 8 mg/kg atsako dažnis pagal ARK 20, 50, 70 buvo statistiškai reikšmingai didesnis, palyginti su kontrolinėmis grupėmis (5 lentelė). I tyrime nustatytas tocilizumabo 8 mg/kg pranašumas prieš veiklųjį palyginamąjį preparatą MTX.

Gydymo poveikis buvo panašus nepriklausomai nuo reumatoidinio faktoriaus buvimo, amžiaus, lyties, rasės, ankstesnio gydymo kursų skaičiaus ar ligos pasireiškimo. Laikas iki poveikio pradžios buvo trumpas (pasireiškė jau antrąją savaitę), o gydymą tęsiant poveikio dydis toliau gerėjo. Atviruose pratęstuose I-V tyrimuose tebetrunkantis atsakas buvo matyti daugiau kaip 3 metus.

Visuose tyrimuose tocilizumabu po 8 mg/kg gydytiems ligoniams pastebėtas reikšmingas pagerėjimas pagal visus individualius ARK atsako komponentus, įskaitant jautrių ir patinusių sąnarių skaičių, paciento ir gydytojo bendrąjį įvertinimą, negalios laipsnį, skausmo įvertinimą ir CRB, palyginti su ligoniais, vartojusiais placebą kartu su MTX ar kitus LMVNR.

Atliekant I–V tyrimus, pradinis vidutinis ligos aktyvumo balas (LAB28) buvo 6,5–6,8. Tocilizumabu gydytų ligonių grupėje pastebėtas reikšmingas pradinio LAB28 sumažėjimas (vidutinis pagerėjimas), siekęs 3,1–3,4, lyginant su kontroline grupe (1,3–2,1). Po 24 savaičių tocilizumabo grupėje reikšmingai didesnei daliai pacientų (28–34 %) įvyko klinikinė remisija pagal LAB28 (LAB28 < 2,6), lyginant su 1–12 % kontrolinėje grupėje. Atliekant II tyrimą, po 104 savaičių 65 % pacientų LAB28 tapo < 2,6, lyginant su 48 % pacientų po 52 savaičių ir 33 % pacientų po 24 savaičių.

Bendroji II, III ir IV tyrimų duomenų analizė parodė, kad tocilizumabo 8 mg/kg kartu su LMNVR grupėje ARK 20, 50 ir 70 atsakas pasiektas žymiai dažniau, palyginti su gydymo tocilizumabu po 4 mg/kg kartu su LMNVR grupe (atitinkamai, 59 % palyginti su 50 %, 37 % palyginti su 27 %, 18 % palyginti su 11 %) (p<0,03). Panašiai ir pagal LAB28 vertinimą: procentas ligonių, kuriems įvyko remisija pagal LAB28 (LAB28 < 2,6) buvo reikšmingai didesnis gydymo tocilizumabu 8 mg/kg kartu su LMNVR grupėje, palyginti su gydymo tocilizumabu po 4 mg/kg plius LMNVR grupe (atitinkamai 31 % ir 16 %; p < 0,0001).

5 lentelė. Atsakas pagal ARK placebo, MTX ir LMVNR kontroliuojamuosiuose tyrimuose **(**ligonių %)

|  | **I tyrimas AMBITION** | | **II tyrimas LITHE** | | **III tyrimas OPTION** | | **IV tyrimas TOWARD** | | **V tyrimas RADIATE** | |
| --- | --- | --- | --- | --- | --- | --- | --- | --- | --- | --- |
| **Sav.** | **TCZ 8 mg/kg** | **MTX** | **TCZ 8 mg/kg + MTX** | **PBO + MTX** | **TCZ 8 mg/kg + MTX** | **PBO + MTX** | **TCZ 8 mg/kg + LMVNR** | **PBO + LMVNR** | **TCZ 8 mg/kg + MTX** | **PBO + MTX** |
|  | **N = 286** | **N = 284** | **N = 398** | **N = 393** | **N = 205** | **N = 204** | **N = 803** | **N = 413** | **N = 170** | **N = 158** |
| **ACR 20** | | | | | | | | | | |
| 24 | 70%\*\*\* | 52% | 56%\*\*\* | 27% | 59%\*\*\* | 26% | 61%\*\*\* | 24% | 50%\*\*\* | 10% |
| 52 |  |  | 56%\*\*\* | 25% |  |  |  |  |  |  |
| **ACR 50** | | | | | | | | | | |
| 24 | 44%\*\* | 33% | 32%\*\*\* | 10% | 44%\*\*\* | 11% | 38%\*\*\* | 9% | 29%\*\*\* | 4% |
| 52 |  |  | 36%\*\*\* | 10% |  |  |  |  |  |  |
| **ACR 70** | | | | | | | | | | |
| 24 | 28%\*\* | 15% | 13%\*\*\* | 2% | 22%\*\*\* | 2% | 21%\*\*\* | 3% | 12%\*\* | 1% |
| 52 |  | | 20%\*\*\* | 4% |  | |  |  |  |  |

TCZ - tocilizumabas

MTX - metotreksatas

PBO - placebas

LMVNR - ligą modifikuojantys vaistai nuo reumato

\*\* - p < 0,01, TCZ palyginti su PBO + MTX/LMVNR

\*\*\* - p < 0,0001, TCZ palyginti su PBO + MTX/LMVNR

*Didysis klinikinis atsakas*

Po 2 metų trukmės gydymo tocilizumabu kartu su MTX, 14 % pacientų pasiektas didysis klinikinis atsakas (ARK 70 įvertintas atsakas išliko 24 savaites ar ilgiau).

*Rentgenologinis atsakas*

Atliekant II tyrimą, kai MTX poveikis buvo nepakankamas, struktūrinio sąnarių pažeidimo slopinimas buvo vertinamas rentgenologiškai ir išreiškiamas modifikuotais Sharp balais ir sudedamosiomis jų dalimis: erozijos laipsniu ir sąnarinio tarpo susiaurėjimo laipsniu. Pacientams, gydytiems tocilizumabu, struktūrinių sąnarių pokyčių slopinimą rodė žymiai mažesnis rentgenologinis progresavimas, palyginti su kontroline grupe (6 lentelė).

II tyrimo atviro pratęsimo duomenimis, tocilizumabu kartu su MTX gydytiems pacientams struktūrinių sąnarių pažeidimų progresavimo slopinimas išliko ir antraisiais gydymo metais. Po 104 savaičių vidutinis bendrasis *Sharp-Genant* balas, lyginant su pradiniu įvertinimu, buvo reikšmingai mažesnis 8 mg/kg tocilizumabo dozę kartu su MTX vartojusiems pacientams (p < 0,0001), lyginant su placebo ir MTX grupės pacientais.

6 lentelė. Vidutiniai rentgenologiniai pokyčiai, įvykę per 52 savaites atliekant II tyrimą

|  |  |  |
| --- | --- | --- |
|  | **PBO + MTX**  **(+ TCZ nuo 24 savaitės)**  **N = 393** | **TCZ 8 mg/kg + MTX**  **N = 398** |
| Bendrasis *Sharp-Genant* balas | 1,13 | 0,29\* |
| Erozijų laipsnis | 0,71 | 0,17\* |
| STS laipsnis | 0,42 | 0,12\*\* |

PBO - placebas

MTX - metotreksatas

TCZ - tocilizumabas

STS - sąnarinio tarpo susiaurėjimas

\* - p ≤ 0,0001, TCZ palyginti su PBO + MTX

\*\* - p < 0,005, TCZ palyginti su PBO + MTX

Po 1 metų trukmės gydymo tocilizumabu kartu su MTX, 85 % pacientų (n = 348) nenustatyta struktūrinių sąnarių pažeidimų progresavimo, t.y. bendrojo Sharp balo pokytis įvertintas nuliu ar mažiau, lyginant su 67 % placebo ir MTX grupės pacientų (n = 290) (p ≤ 0,001). Šis skirtumas išliko pastovus ir po 2 metų gydymo (83 %; n = 353). Devyniasdešimt trims procentams (93 %; n = 271) pacientų nenustatyta sąnarių pažeidimų progresavimo tarp 52 savaitės ir 104 savaitės.

*Baigtys, susijusios su sveikata ir gyvenimo kokybe*

Pagal tocilizumabu gydytų pacientų pranešimus, pagerėjo visi baigties rodikliai (pagal Sveikatos įvertinimo klausimyno neįgalumo indeksą HAQ-DI, trumpąją formą SF-36 ir Lėtinės ligos gydymo funkcinio įvertinimo FACIT klausimynus). Pacientams, gydytiems tocilizumabu, nustatytas statistiškai reikšmingas pagerėjimas pagal HAQ-DI balus, palyginti su pacientais, gydytais LMVNR. II tyrimo atviro pratęsimo laikotarpio duomenimis, fizinės pacientų būklės pagerėjimas išliko iki 2 metų. Po 52 savaičių vidutinis HAQ-DI balo pokytis buvo -0,58 8 mg/kg tocilizumabo dozę kartu su MTX vartojusiųjų grupėje, lyginant su -0,39 placebo ir MTX grupėje. Vidutinis HAQ-DI balo pokytis 8 mg/kg tocilizumabo dozę kartu su MTX vartojusiųjų grupėje išliko ir po 104 savaičių (-0,61).

*Hemoglobino kiekis*

Gydant tocilizumabu, po 24 savaičių pastebėtas statistiškai reikšmingas hemoglobino kiekio padidėjimas, palyginti su LMVNR (p < 0,0001). Vidutinis hemoglobino kiekis padidėjo po 2 savaičių ir išliko normalus iki pat 24 savaitės.

*Tocilizumabo ir adalimumabo monoterapijos poveikio palyginimas*

Buvo atliktas 24 savaičių trukmės dvigubai koduotas klinikinis tyrimas VI (WA19924), kurio metu buvo lyginamas tocilizumabo monoterapijos ir adalimumabo monoterapijos poveikis; į šį tyrimą buvo įtraukti 326 RA sergantys pacientai, kurie netoleravo gydymo MTX arba kuriems tolesnis MTX vartojimas buvo laikomas netikslingu (įskaitant tuos, kuriems MTX poveikis buvo nepakankamas). Tocilizumabo grupėje pacientams buvo skiriamos intraveninės (IV) tocilizumabo infuzijos (po 8 mg/kg kūno svorio) kas 4 savaites ir placebo injekcijos po oda (SC) kas 2 savaites. Adalimumabo grupėje pacientams buvo skiriamos adalimumabo injekcijos po oda (po 40 mg) kas 2 savaites ir intraveninės placebo infuzijos kas 4 savaites.

Analizuojant pirminę vertinamąją baigtį (LAB28 pokytį) ir visas antrines vertinamąsias baigtis, nustatyta, kad tocilizumabo poveikis buvo statistiškai patikimai veiksmingesnis nei adalimumabo poveikis kontroliuojant ligos aktyvumą nuo tyrimo pradžios iki 24-osios savaitės (žr. 7 lentelę).

7 lentelė. VI klinikinio tyrimo (WA19924) veiksmingumo rezultatai

|  |  |  |  |
| --- | --- | --- | --- |
|  | **ADA + Placebas (IV)**  **N = 162** | **TCZ + Placebas (SC)**  **N = 163** | **p reikšmė(a)** |
| **Pagrindinė vertinamoji baigtis – vidutinis pokytis nuo tyrimo pradžios iki 24-osios savaitės** | | | |
| LAB28 (pakoreguotas vidurkis) | -1,8 | -3,3 |  |
| Pakoreguoto vidurkio skirtumas (95 % PI) | -1,5 (-1,8; -1,1) | | <0,0001 |
| **Papildomos vertinamosios baigtys – pacientų, kuriems po 24(b) savaičių gydymas buvo veiksmingas, procentinė dalis** | | | |
| LAB28 < 2,6, n (%) | 17 (10,5) | 65 (39,9) | <0,0001 |
| LAB28 ≤ 3,2, n (%) | 32 (19,8) | 84 (51,5) | <0,0001 |
| ARK20 atsakas, n (%) | 80 (49,4) | 106 (65,0) | 0,0038 |
| ARK50 atsakas, n (%) | 45 (27,8) | 77 (47,2) | 0,0002 |
| ARK70 atsakas, n (%) | 29 (17,9) | 53 (32,5) | 0,0023 |

a p reikšmė pakoreguota pagal regionus ir RA trukmę visoms vertinamosioms baigtims ir papildomai pagal pradines reikšmes visoms tęstinėms vertinamosioms baigtims.

b Jeigu duomenys nebuvo gauti, pacientas buvo priskiriamas tų, kuriems gydymas buvo neveiksmingas, grupei. Daugialypumas kontroliuotas naudojant Bonferroni-Holm procedūrą.

Bendras pasireiškusių nepageidaujamų reiškinių pobūdis tocilizumabo ir adalimumabo vartojusiųjų grupėse buvo panašus. Pacientų, kuriems pasireiškė sunkių nepageidaujamų reiškinių, dalis abiejose grupėse buvo panaši (tocilizumabo vartojusiųjų grupėje 11,7 %, o adalimumabo grupėje 9,9 %). Tocilizumabo vartojusiujų grupėje nepageidaujamų reakcijų pobūdis buvo panašus į jau žinomą tocilizumabo saugumo savybių pobūdį, o nepageidaujamos reakcijos buvo praneštos panašiu dažnumu, lyginant su 1 lentelėje nurodytais dažniais. Tocilizumabo vartojusiujų grupėje dažniau buvo pranešta apie infekcijas ir infestacijas (48 %, lyginant su 42 %), tačiau sunkių infekcijų dažnių skirtumo (3,1 %) nebuvo. Abiejų grupių pacientams nustatytų laboratorinių saugumo rodiklių pokyčių pobūdis buvo panašus (sumažėjęs neutrofilų ir trombocitų skaičius, padidėjusi ALT, AST ir lipidų koncentracija), tačiau tocilizumabo vartojusiųjų grupėje lyginant su adalimumabo grupe nustatyti laboratorinių rodiklių pokyčiai buvo didesni, o ryškių pokyčių dažnis buvo didesnis. Keturiems pacientams (2,5 %) tocilizumabo vartojusiųjų grupėje ir dviems pacientams (1,2 %) adalimumabo vartojusiųjų grupėje pasireiškė 3-iojo arba 4-ojo sunkumo laipsnių pagal CTC klasifikaciją neutrofilų skaičiaus sumažėjimas. Vienuolikai pacientų (6,8 %) tocilizumabo vartojusiųjų grupėje ir penkiems pacientams (3,1 %) adalimumabo vartojusiųjų grupėje nustatytas 2-ojo ar didesnio sunkumo laipsnio pagal CTC klasifikaciją ALT koncentracijos padidėjimas. Vidutinis MTL koncentracijos padidėjimas nuo pradinių reikšmių buvo 0,64 mmol/l (25 mg/dl) tocilizumabo vartojusiųjų grupėje ir 0,19 mmol/l (7 mg/dl) adalimumabo vartojusiųjų grupėje. Tocilizumabo vartojusiems pacientams nustatytos vaistinio preparato saugumo savybės buvo panašios į žinomą tocilizumabo saugumo savybių pobūdį; jokių naujų ar netikėtų nepageidaujamų reakcijų nebuvo pastebėta (žr. 1 lentelę).

## 5.2 Farmakokinetinės savybės

Tocilizumabo farmakokinetikai yra būdinga netiesinio pobūdžio eliminacija, kuri yra linijinio klirenso ir šalinimo pagal *Michaelis-Menten* eliminacijos derinys. Netiesinė tocilizumabo eliminacijos dalis lemia ekspozicijos padidėjimą, kuris yra didesnis negu priklausantis nuo dozės. Tocilizumabo farmakokinetikos parametrai laikui bėgant nekinta. Dėl bendrojo klirenso priklausomybės nuo tocilizumabo koncentracijos serume, tocilizumabo pusinės eliminacijos laikotarpis taip pat priklauso nuo koncentracijos ir kinta priklausomai nuo koncentracijos serume lygmens. Populiacijos farmakokinetikos analizė visose iki šiol tirtose pacientų populiacijose rodo, kad jokio ryšio tarp tariamo klirenso ir antikūnų prieš vaistinį preparatą buvimo nėra.

RA

Vartojimas į veną

Tocilizumabo farmakokinetika nustatyta atlikus populiacinę farmakokinetikos analizę naudojant duomenų bazę, kurią sudarė 3552 RA sergantys pacientai, 24 savaites gydyti arba vienos valandos trukmės tocilizumabo 4 ar 8 mg/kg dozės infuzija kas 4 savaites, arba 162 mg tocilizumabo dozę švirkščiant po oda arba kas savaitę, arba kas antrą savaitę.

Buvo apytikriai apskaičiuoti tokie tocilizumabo, dozuojamo po 8 mg/kg kas 4 savaites, farmakokinetikos rodmenys (numatomasis vidurkis ± SN): pusiausvyros būsenos plotas po koncentracijos kreive (AUC) = 38 000 ± 13 000 h mkg/ml, mažiausioji koncentracija (Cmin) = 15,9 ± 13,1 mkg/ml, didžiausioji koncentracija (Cmax) = 182 ± 50,4 mkg/ml, o AUC ir Cmax akumuliacijos santykiai buvo maži – atitinkamai, 1,32 ir 1,09. Cmin akumuliacijos santykis buvo didesnis (2,49), o tai buvo tikėtina atsižvelgiant į nelinijinio pobūdžio klirensą, kai koncentracijos mažesnės. Cmax pusiausvyrinė būklė nusistovėjo po pirmojo suleidimo, AUC – po 8 savaičių, o Cmin – po 20 savaičių. Tocilizumabo AUC, Cmin ir Cmax reikšmės didėjo, didėjant kūno svoriui. Kai kūno svoris yra ≥ 100 kg, nusistovėjus pusiausvyrinei koncentracijai numanomos vidutinės (± SN) tocilizumabo AUC, Cmin ir Cmax reikšmės yra, atitinkamai, 50 000 ± 16 800 mkg•h/ml, 24,4 ± 17,5 mkg/ml ir 226 ± 50,3 mkg/ml, t. y., didesnės nei vidutinės nustatytos ekspozicijos reikšmės aukščiau paminėtoje pacientų populiacijoje (tai yra visų kūno svorių grupėse). Tocilizumabo dozės ir atsako kreivė, didėjant ekspozicijai, artėja prie horizontalios linijos, todėl laipsniškai didėjant tocilizumabo koncentracijai veiksmingumo didėjimas mažėja; tokiu būdu pacientams, kuriems skiriama didesnė kaip 800 mg tocilizumabo dozė, kliniškai reikšmingo veiksmingumo didėjimo nenustatyta. Todėl didesnės kaip 800 mg tocilizumabo dozės infuzijos skirti nerekomenduojama (žr. 4.2 skyrių).

Pasiskirstymas

RA sergančių pacientų organizme centrinis pasiskirstymo tūris buvo 3,72 l , periferinis pasiskirstymo tūris – 3,35 l , dėl to pasiskirstymo tūris nusistovėjus pusiausvyrai buvo 7,07 l litro.

Eliminacija

Suleisto į veną tocilizumabo pašalinimas iš kraujotakos yra dvifazis. Tocilizumabo bendrasis klirensas priklausė nuo koncentracijos, tai – tiesinio klirenso ir ne tiesinio klirenso suma. Atliekant populiacinės farmakokinetikos analizę, apytikriai apskaičiuotas tiesinis klirensas buvo vienas iš rodiklių ir prilygo 9,5 ml/val. Kai tocilizumabo koncentracijos nedidelės, nuo koncentracijos priklausantis netiesinio pobūdžio klirensas yra svarbiausias. Kai tik netiesinio klirenso vyksmas prisotinamas, t. y., kai tocilizumabo koncentracijos yra didesnės, klirensas daugiausia būna tiesinio pobūdžio.

Tocilizumabo t1/2 priklausė nuo koncentracijos. Dozuojant po 8 mg/kg kas 4 savaites, tikrasis t1/2 kartu su koncentracijos mažėjimu sutrumpėjo nuo 18 dienų iki 6 dienų.

Tiesinis pobūdis

Tocilizumabo farmakokinetikos rodmenys laikui bėgant nekito. Dozuojant po 4 ir 8 mg/kg kas 4 savaites, pastebėtas didesnis negu proporcingas dozei AUC ir Cmin padidėjimas. Cmax padidėjo proporcingai pagal dozę. Pusiausvyrinės apykaitos sąlygomis numatomasis AUC ir Cmax buvo, atitinkamai, 3,2 ir 30 kartų didesnis dozuojant po 8 mg/kg, lyginant su 4 mg/kg doze.

Vartojimas po oda

Tocilizumabo farmakokinetika nustatyta atlikus populiacinę farmakokinetikos analizę naudojant duomenų bazę, kurią sudarė 3552 RA sergantys pacientai, 24 savaites gydyti 162 mg po oda leidžiant vieną kartą per savaitę, 162 mg po oda leidžiant kas antrą savaitę arba 4 mg/kg ar 8 mg/kg kūno svorio dozę leidžiant į veną kas 4 savaites.

Tocilizumabo farmakokinetikos rodmenys laikui bėgant nekito. Skiriant 162 mg dozę vieną kartą per savaitę, prognozuoti vidutiniai (± SN) pusiausvyrinės tocilizumabo apykaitos AUC 1-osios savaitės, Cmin ir Cmax dydžiai buvo, atitinkamai, 7970 ± 3432 mkg•val./ml, 43,0 ± 19,8 mkg/ml ir 49,8 ± 21,0 mkg/ml. AUC, Cmin ir Cmax akumuliacijos santykiai buvo, atitinkamai, 6,32, 6,30 ir 5,27. Pusiausvyros būsena pagal AUC, Cmin ir Cmax rodmenis buvo pasiekiama per 12 savaičių.

Skiriant 162 mg dozę kas antrą savaitę, prognozuoti vidutiniai (± SN) pusiausvyrinės tocilizumabo apykaitos AUC 2-osios savaitės, Cmin ir Cmax vertės buvo, atitinkamai, 3430 ± 2660 mkg•val./ml, 5,7 ± 6,8 mkg/ml ir 13,2 ± 8,8 mkg/ml. AUC, Cmin ir Cmax akumuliacijos santykiai buvo, atitinkamai, 2,67, 6,02 ir 2,12. Pusiausvyrinė apykaita pagal AUC ir Cmin rodmenis buvo pasiekiama per 12 savaičių, o pagal Cmax – per 10 savaičių.

Absorbcija

RA sergantiems pacientams vaistinio preparato suleidus po oda, laikas, per kurį pasiekiama maksimali tocilizumabo koncentracija serume (tmax), buvo 2,8 dienos. Biologinis po oda leidžiamos farmacinės formos prieinamumas buvo 79 %.

Eliminacija

RA sergantiems pacientams vaistinio preparato suleidus po oda ir nusistovėjus pusiausvyrinei apykaitai, nuo koncentracijos veiksmingas t1/2 yra iki 13 dienų suleidus 162 mg dozę vieną kartą per savaitę ir 5 dienos – suleidus 162 mg dozę kas antrą savaitę.

sJIA

Vartojimas po oda

Tocilizumabo farmakokinetika sJIA sergančių pacientų organizme buvo apibūdinta populiacijos farmakokinetikos analize, kurioje dalyvavo 140 pacientų, kuriems kas 2 savaites buvo skiriama 8 mg / kg kūno masės (sveriantiems ≥ 30 kg), 12 mg / kg kūno masės kas 2 savaites (sveriantiems mažiau kaip 30 kg) dozės į veną, 162 mg kas savaitę (sveriantiems ≥30 kg), 162 mg kas 10 dienų arba kas 2 savaites (pacientams, sveriantiems mažiau kaip 30 kg) dozės po oda.

Duomenų apie ekspoziciją po oda vartojama tocilizumabo farmacine forma sJIA sergančių vaikų iki 2 metų amžiaus, sveriančių mažiau kaip 10 kg, organizme yra nedaug.

sJIA sergančius pacientus po oda leidžiamos farmacinės formos tocilizumabu galima gydyti tik tuo atveju, jeigu jie sveria bent 10 kg (žr. 4.2 skyrių).

8 lentelė. Numanomi FK parametrų reikšmių vidurkiai (± SN) vartojant po oda, nusistovėjus pusiausvyrai, sJIA sergančių pacientų organizme

| **Tocilizumabo FK parametrai** | **162 mg dozė kas savaitę**  **(KM ≥ 30 kg)** | **162 mg doze kas dvi savaitės**  **(KM mažiau kaip 30 kg)** |
| --- | --- | --- |
| Cmax (mkg/ml) | 99,8 ± 46,2 | 134 ± 58,6 |
| Cmin (mkg/ml) | 79,2 ± 35,6 | 65,9 ± 31,3 |
| Cmean (mkg/ml) | 91,3 ± 40,4 | 101 ± 43,2 |
| Kaupimasis Cmax | 3,66 | 1,88 |
| Kaupimasis Cmin | 4,39 | 3,21 |
| Kaupimasis Cmean ar AUCτ\* | 4,28 | 2,27 |

\* τ = 1 savaitė arba 2 savaitės dozuojant po oda dviem režimais

Suleidus po oda maždaug 90 % pusiausvyrinės koncentracijos buvo pasiekta 12-ąją savaitę dozuojant po 162 mg tiek kas savaitę (QW), tiek kas dvi savaites (Q2W) režimu.

Absorbcija

sJIA sergantiems pacientams vaistinio preparato suleidus po oda, absorbcijos pusinis laikas buvo maždaug 2 dienos, o po oda vartojamos farmacinės formos biologinis prieinamumas sJIA sirgusių pacientų organizme buvo 95 %.

Pasiskirstymas

sJIA sergančių vaikų organizme centrinis pasiskirstymo tūris buvo 1,87 l, periferinis pasiskirstymo tūris – 2,14 l, dėl to pasiskirstymo tūris nusistovėjus pusiausvyrinei koncentracijai buvo 4,01 litro.

Eliminacija

Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinis klirensas buvo apytikriai apskaičiuotas kaip populiacijos farmakokinetikos analizės parametras ir sisteminiu idiopatiniu artritu sergančių vaikų organizme siekia 5,7 ml/val. Suleidus po oda, nusistovėjus pusiausvyrinei koncentracijai dozavimo intervalo metu, sJIA sergančių pacientų organizme tocilizumabo veiksmingas t1/2 trunka iki 14 parų, dozuojant po 162 mg tiek kas savaitę (QW), tiek kas dvi savaites (Q2W) režimu.

pJIA

Vartojimas po oda

Tocilizumabo farmakokinetika pJIA sergančių pacientų organizme buvo apibūdinta populiacijos farmakokinetikos analize, kurioje dalyvavo 237 pacientai, kuriems kas 4 savaites buvo skiriama 8 mg / kg kūno masės (sveriantiems ≥ 30 kg), 10 mg / kg kūno masės kas 4 savaites (sveriantiems mažiau kaip 30 kg) dozės į veną, bei 162 mg kas 2 savaites (sveriantiems ≥30 kg) arba 162 mg kas 3 savaites (pacientams, sveriantiems mažiau kaip 30 kg) dozės po oda.

9 lentelė. Numanomi FK parametrų pJIA sergančių pacientų organizme vidurkis ± SN esant pastoviai koncentracijai dozuojant po oda

|  |  |  |
| --- | --- | --- |
| **Tocilizumabo FK parametrai** | **162 mg Q2W**  **≥ 30 kg** | **162 mg Q3W iki**  **30 kg** |
| Cmax (µg /ml) | 29,4 ± 13,5 | 75,5 ± 24,1 |
| Cmin (µg /ml) | 11,8 ± 7,08 | 18,4 ± 12,9 |
| Cmean (µg /ml) | 21,7 ± 10,4 | 45,5 ± 19,8 |
| Kaupimasis Cmax | 1,72 | 1,32 |
| Kaupimasis Cmin | 3,58 | 2,08 |
| Kaupimasis Cvid ar AUCτ \* | 2,04 | 1,46 |

\* τ = dviems kas 2 savaites arba kas 3 savaites vartojimo po oda režimams

Suleidus į veną, 10 mg/kg (KM < 30 kg) dozės grupėje maždaug 90 % pusiausvyrinės koncentracijos buvo pasiekta 12-ąją savaitę, o 8 mg/kg (KM ≥ 30 kg) dozės grupėje - 16-ąją savaitę. Suleidus po oda, maždaug 90 % pusiausvyrinės koncentracijos tiek 162 mg kas dvi savaites (Q2W), tiek kas tris savaites (Q3W) režimuose buvo pasiekta 12-ąją savaitę.

Absorbcija

pJIA sergantiems pacientams vaistinio preparato suleidus po oda, absorbcijos pusinis laikas buvo maždaug 2 dienos, o po oda vartojamos farmacinės formos biologinis prieinamumas pJIA sirgusių pacientų organizme buvo 96 %.

Pasiskirstymas

pJIA sergančių vaikų organizme centrinis pasiskirstymo tūris buvo 1,97 l, periferinis pasiskirstymo tūris – 2,03 l, dėl to pasiskirstymo tūris nusistovėjus pusiausvyrinei koncentracijai buvo 4,0 litro.

Eliminacija

pJIA sergančių pacientų populiacijos farmakokinetinė analizė rodo, kad tiesiniam klirensui turi įtakos kūno masė, taigi, skiriant dozę reikia į tai atsižvelgti (žr. 9 lentelę).

Suleidus po oda, nusistovėjus pusiausvyrinei koncentracijai dozavimo intervalo metu, pJIA sergančių pacientų organizme tocilizumabo veiksmingas t1/2 trunka iki 10 parų, kai kūno masė mažesnė kaip 30 kg (162 mg po oda Q3W), ir iki 7 parų, kai kūno masė ≥ 30 kg (Q2W). Suleidus į veną, tocilizumabo eliminacija iš kraujotakos yra dviejų fazių. Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinis klirensas buvo apytikriai apskaičiuotas kaip populiacijos farmakokinetikos analizės parametras ir yra 6,25 ml / val. Esant mažai tocilizumabo koncentracijai svarbiausias vaidmuo tenka nuo koncentracijos priklausomam netiesiniam klirensui. Kai tik netiesinio klirenso kelias prisisotina, esant didesnei tocilizumabo koncentracijai, klirensą daugiausia nulemia tiesinis klirensas.

GLA

Vartojimas po oda

Tocilizumabo farmakokinetika GLA sergančių pacientų organizme buvo nustatyta naudojant populiacijos FK modelį, apimantį 149 GLA sirgusių pacientų, gydytų 162 mg doze po oda leidžiama kas savaitę arba 162 mg doze po oda leidžiama kas antrą savaitę, duomenų rinkinį. Sukurtasis modelis turėjo tokią pačią struktūrą, kaip ir populiacijos farmakokinetikos modelis, anksčiau sukurtas remiantis duomenimis apie RA sirgusius pacientus (žr. 10 lentelę).

10 lentelė. Prognozuoti FK parametrų vidurkiai ± SN nusistovėjus pusiausvyrinei apykaitai GLA sergantiems pacientams vaistinio preparato suleidus po oda

|  |  |  |
| --- | --- | --- |
|  | **Vartojamas po oda** | |
| **Tocilizumabo FK parametrai** | **Po 162 mg kas antrą savaitę** | **Po 162 mg kas savaitę** |
| Cmax (mkg /ml) | 19,3 ± 12,8 | 73 ± 30,4 |
| Cmin (mkg /ml) | 11,1 ± 10,3 | 68,1± 29,5 |
| Cmean (mkg /ml) | 16,2 ± 11,8 | 71,3 ± 30,1 |
| Kumuliacinis Cmax | 2,18 | 8,88 |
| Kumuliacinis Cmin | 5,61 | 9,59 |
| Kumuliacinis Cvid ar AUCτ \* | 2,81 | 10,91 |

\* τ = dviems kas 2 savaites arba kas 1 savaitę vartojimo po oda režimams

Tocilizumabą leidžiant kas savaitę, pusiausvyrinės apykaitos pobūdis buvo beveik plokščias su labai mažais svyravimais tarp mažiausios ir didžiausios verčių, tuo tarpu tocilizumabą leidžiant kas antrą savaitę svyravimai buvo dideli. Maždaug 90 % pusiausvyros (AUCτ) leidžiant kas antrą savaitę buvo pasiekta 14-ąją savaitę, o leidžiant kas savaitę - 17-ąją savaitę.

Remiantis šiuolaikiniu FK apibūdinimu, šioje populiacijoje pastebėta mažiausioji tocilizumabo koncentracija nusistovėjus pusiausvyrinei apykaitai yra 50 % didesnė, palyginus su vidutine koncentracija, nustatyta dideliame RA populiacijos duomenų rinkinyje. Šie skirtumai atsiranda dėl nežinomų priežasčių. FK skirtumų nelydi žymūs FD parametrų skirtumai, taigi, jų klinikinė reikšmė nežinoma.

GLA sergančių pacientų atveju didesnė ekspozicija buvo pastebėta pacientams, kurių mažesnė kūno masė. Po 162 mg vieną kartą per savaitę dozavimo režimo atveju, pacientų, kurių kūno masė mažesnė nei 60 kg, organizme pusiausvyrinė Cvid buvo 51 % didesnė, lyginant su pacientais, kurių kūno masė buvo nuo 60 kg iki 100 kg. Po 162 mg kas antrą savaitę dozavimo režimo atveju, pacientų, kurių kūno masė mažesnė nei 60 kg, organizme pusiausvyrinė Cvid buvo 129 % didesnė, lyginant su pacientais, kurių kūno masė buvo nuo 60 kg iki 100 kg. Apie daugiau kaip 100 kg sveriančius pacientus duomenų yra nedaug (n = 7).

Absorbcija

Suleidus po oda GLA sergantiems pacientams, absorbcijos t½ buvo apie 4 dienos. Po oda vartojamos farmacinės formos biologinis prieinamumas buvo 0,8. Gydymo tocilizumabu vieną kartą per savaitę grupėje Tmax mediana buvo 3 paros, o gydymo tocilizumabu kas antrą savaitę - 4,5 paros.

Pasiskirstymas

GLA sergančių pacientų organizme centrinis pasiskirstymo tūris buvo 4,09 litro, periferinis pasiskirstymo tūris buvo 3,37 litro, taigi, pasiskirstymo tūris nusistovėjus pusiausvyrinei apykaitai yra 7,46 litro.

Eliminacija

Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinio pobūdžio klirensas buvo apskaičiuotas kaip populiacijos farmakokinetikos analizės parametras ir GLA sergantiems pacientams buvo 6,7 ml / val.

GLA sergančių pacientų organizme nusistovėjus pusiausvyrinei apykaitai, efektyvus tocilizumabo T ½ dozuojant po 162 mg kas savaitę režimu svyravo nuo 18,3 iki 18,9 paros, o dozuojant po 162 mg kas antrą savaitę režimu - nuo 4,2 ir 7,9 paros. Esant didelei koncentracijai serume, kai bendrajame tocilizumabo klirense dominuoja tiesinio pobūdžio klirensas, efektyvus t ½ (maždaug 32 paros) buvo gautas iš populiacijos parametrų įverčių.

Ypatingos populiacijos

*Sutrikusi inkstų funkcija.* Inkstų sutrikimo įtaka tocilizumabo farmakokinetikai formaliai netirta. Atliekant populiacinės farmakokinetikos analizę, daugumos RA arba GLA sergančių tirtų pacientų inkstų veikla buvo normali arba lengvai sutrikusi. Lengvas inkstų funkcijos susilpnėjimas (kreatinino klirensas apskaičiuotas pagal *Cockcroft-Gault* formulę) tocilizumabo farmakokinetikai įtakos neturėjo.

Maždaug trečdaliui GLA tyrime dalyvavusių pacientų prieš pradedant tyrimą jau sirgo vidutinio sunkumo inkstų funkcijos sutrikimas (apytikriai apskaičiuotas kreatinino klirensas 30 – 59 ml / min). Poveikio ekspozicijai tocilizumabui šių pacientų organizme nepastebėta.

Pacientams, kuriems yra lengvas arba vidutinio sunkumo inkstų funkcijos sutrikimas, dozės koreguoti nereikia.

*Sutrikusi kepenų funkcija.* Kepenų *funkcijos* sutrikimo įtaka tocilizumabo farmakokinetikai formaliai netirta.

*Amžius, lytis ir etninė grupė.* RA arba GLA sergančiųjų populiacinės farmakokinetikos analizės duomenimis, amžius, lytis ir etninė kilmė tocilizumabo farmakokinetikai įtakos neturėjo.

sJIA ar pJIA sergančių pacientų populiacijos FK analizė patvirtino, kad kūno dydis yra vienintelė kovariantė, turinti pastebimą poveikį tocilizumabo farmakokinetikai, įskaitant eliminaciją ir absorbciją, taigi, skiriant dozę reikia į tai atsižvelgti (žr. 8 ir 9 lenteles).

## 5.3 Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo ir toksinio poveikio reprodukcijai bei vystymuisi ikiklinikinių tyrimų duomenys specifinio pavojaus žmogui nerodo.

Tocilizumabo kancerogeniškumas netirtas, kadangi, Ig G1 monokloniniai antikūnai, manoma, neturi būdingo kancerogeninio pajėgumo.

Esami ikiklinikinių tyrimų duomenys pademonstravo IL-6 poveikį piktybinio proceso progresavimui ir įvairių vėžio rūšių atsparumui apoptozei. Šie duomenys nerodo tiesioginio gydymo tocilizumabu pavojaus vėžiui prasidėti ir progresuoti. Be to, 6 mėnesius tiriant lėtinį toksinį poveikį *Cynomolgus* beždžionėms arba tiriant IL-6 neturinčias peles, proliferacinių pokyčių nepastebėta.

Esami ikiklinikinių tyrimų duomenys gydymo tocilizumabu poveikio vaisingumui nerodo. Tiriant lėtinį toksinį poveikį *Cynomolgus* beždžionėms, įtakos endokrininiam aktyvumui ir reprodukcinei sistemai nepastebėta, o IL-6 neturinčių pelių reprodukcinė veikla nesutriko. Tocilizumabas, duotas *Cynomolgus* beždžionėms ankstyvuoju nėštumo laikotarpiu, tiesioginio ar netiesioginio žalingo poveikio nėštumui ar gemalo bei vaisiaus raidai neturėjo. Tačiau kai didelės dozės (50 mg/kg per parą) grupėje sisteminė ekspozicija buvo didelė (> 100 kartų didesnė už žmonių ekspoziciją), šiek tiek dažniau pasitaikė persileidimų, gemalo bei vaisiaus žuvimo atvejų, palyginti su placebo ir mažų dozių grupėmis. Nors neatrodo, kad IL-6 būtų esminis citokinas vaisiaus augimui ar imuninei motinos ir vaisiaus sąveikos kontrolei, minėtų duomenų ryšio su tocilizumabo vartojimu negalima paneigti.

Skiriant preparato analogo pelėms, nenustatyta toksinio poveikio pelių jaunikliams, tai yra, nenustatyta skeleto augimo, imuninės sistemos funkcijos ir lytinio brendimo sutrikimų.

Ikiklinikinių su *Cynomolgus* beždžionėmis atliktų tyrimų tocilizumabo saugumo duomenys nerodo, kad būtų skirtumų tarp į veną leidžiamos ir po oda leidžiamos vaistinio preparato formų.

## 6. FARMACINĖ INFORMACIJA

## 6.1 Pagalbinių medžiagų sąrašas

L-Histidinas

L-Histidino monohidrochlorido monohidratas

L-Treoninas

L-Metioninas

Polisorbatas 80

Injekcinis vanduo

## 6.2 Nesuderinamumas

Nesuderinamumo tyrimų neatlikta, todėl šio vaistinio preparato maišyti su kitais negalima.

## 6.3 Tinkamumo laikas

42 mėnesiai.

## 6.4 Specialios laikymo sąlygos

Laikyti šaldytuve (2°C – 8°C). Negalima užšaldyti. Išimtą iš šaldytuvo užpildytą švirkštą galima laikyti iki 3 savaičių ne aukštesnėje kaip 30°C temperatūroje.

Užpildytus švirkštus laikyti išorinėje dėžutėje, kad vaistinis preparatas būtų apsaugotas nuo šviesos ir drėgmės.

## 6.5 Talpyklės pobūdis ir jos turinys

0,9 ml tirpalo yra užpildytame (I tipo stiklo) švirkšte su įstatyta adata. Švirkštas uždengtas tvirta apsauga adatai (poliizopreno guma ir polipropilenas) ir steriliu, „fluorotec“ dengtu elastomeriniu stūmoklio kamščiu (su silikonu).

Pacientams naudoti skirtas Avtozma užpildytas švirkštas tiekiamas pakuotėse, kuriose yra:

* 1 užpildytas švirkštas
* 2 užpildyti švirkštai
* 4 užpildyti švirkštai
* 12 (3 pakuotės po 4) užpildytų švirkštų (sudėtinės pakuotės)

Gali būti tiekiamos ne visų dydžių pakuotės.

## 6.6 Specialūs reikalavimai atliekoms tvarkyti ir vaistiniam preparatui ruošti

Avtozma tiekiamas vienkartiniam naudojimui skirtuose užpildytuose švirkštuose, kurie įdėti į apsauginį dėklą. Užpildytą švirkštą išėmus iš šaldytuvo, prieš suleidžiant Avtozma reikia palaikyti mažiausiai 30 minučių, kad sušiltų iki kambario temperatūros (18 °C–28 °C). Užpildyto švirkšto negalima purtyti.

Nuėmus dangtelį, kad vaistinis preparatas neišdžiūtų ir neužkimštų adatos, injekciją būtina pradėti per 5 minutes. Užpildyto švirkšto nepanaudojus per 5 minutes nuo dangtelio nuėmimo, užpildytą švirkštą reikia išmesti į aštriems daiktams skirtą talpyklę ir naudoti naują užpildytą švirkštą. Jeigu įdūrę adatą negalite nuspausti stūmoklio, Jūs turite išmesti užpildytą švirkštą į aštriems daiktams skirtą talpyklę ir naudoti naują užpildytą švirkštą.

Šio vaistinio preparato negalima vartoti, jeigu tirpalas yra drumstas, jame matoma dalelių ar tirpalas yra kokios nors kitos spalvos nei bespalvis ar geltonas arba jeigu bet kuri užpildyto švirkšto dalis yra pažeista.

Išsamios Avtozma užpildyto švirkšto naudojimo instrukcijos pateikiamos pakuotės lapelyje.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

## 7. REGISTRUOTOJAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 8. REGISTRACIJOS PAŽYMĖJIMO NUMERIAI

EU/1/24/1896/007

EU/1/24/1896/008

EU/1/24/1896/009

EU/1/24/1896/013

## 9. REGISTRAVIMO / PERREGISTRAVIMO DATA

Registravimo data: 14 vasaris 2025

## 10. TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje <https://www.ema.europa.eu.>

BT_1000x858pxVykdoma papildoma šio vaistinio preparato stebėsena. Tai padės greitai nustatyti naują saugumo informaciją. Sveikatos priežiūros specialistai turi pranešti apie bet kokias įtariamas nepageidaujamas reakcijas. Apie tai, kaip pranešti apie nepageidaujamas reakcijas, žr. 4.8 skyriuje.

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkštiklyje

## 2. KOKYBINĖ IR KIEKYBINĖ SUDĖTIS

Kiekviename užpildytame švirkštiklyje 0,9 ml tirpalo yra 162 mg tocilizumabo.

Tocilizumabas yra rekombinantinis humanizuotas monokloninis imunoglobulino G1 (IgG1) poklasio antikūnas prieš tirpius ir prie membranų prisijungusius žmogaus interleukino-6 receptorius.

Pagalbinės medžiagos, kurių poveikis žinomas:

*Polisorbatas*

Kiekviename 162 mg užpildytame švirkštiklyje yra 0,2 mg polisorbato 80.

Visos pagalbinės medžiagos išvardytos 6.1 skyriuje.

## 3. FARMACINĖ FORMA

Injekcinis tirpalas užpildytame švirkštiklyje. Skaidrus arba šiek tiek opalinis, bespalvis arba geltonas tirpalas, kurio pH 5,7–6,3, o osmoliališkumas 280–340 mmol/kg.

## 4. KLINIKINĖ INFORMACIJA

## 4.1 Terapinės indikacijos

Reumatoidinis artritas (RA)

Avtozma ir metotreksato (angl., MTX) derinys yra skirtas:

* sunkiu, aktyviu ir progresuojančiu reumatoidiniu artritu (RA) sergantiems ir MTX dar negydytiems suaugusiesiems gydyti;
* vidutinio arba didelio aktyvumo RA sergantiems suaugusiesiems gydyti, jei ankstesnis gydymas vienu ar daugiau ligą modifikuojančių vaistų nuo reumato (LMVNR) ar navikų nekrozės faktoriaus (NNF) antagonistų buvo nepakankamai veiksmingas arba pacientai jo netoleravo.

Jei ligoniai MTX netoleravo arba toliau MTX vartoti netinka, šiuos ligonius galima gydyti vien Avtozma.

Nustatyta, kad gydymas Avtozma mažina sąnarių pažeidimo, nustatyto rentgeniniu tyrimu, progresavimo greitį ir gerina fizinę pacientų būklę, skiriant jo kartu su metotreksatu.

Sisteminis jaunatvinis idiopatinis artritas (sJIA)

Avtozma skiriamas 12 metų amžiaus ir vyresnių ligonių, sergančių aktyviu sisteminiu jaunatviniu idiopatiniu artritu (sJIA), gydymui, jei ankstesnis gydymas nesteroidiniais vaistais nuo uždegimo (NVNU) ir sisteminio poveikio kortikosteroidais buvo nepakankamai veiksmingas (žr. 4.2 skyrių). Pacientus galima gydyti vien Avtozma (jeigu jie MTX netoleruoja arba MTX vartoti netinka), arba kartu su MTX.

Jaunatvinis idiopatinis poliartritas (pJIA)

Avtozma derinyje su metotreksatu (MTX) skirtas 12 metų ir vyresnių pacientų, sergančių jaunatviniu idiopatiniu poliartritu (angl. pJIA; kai reumatoidinis faktorius yra teigiamas arba neigiamas ir yra išplitęs oligoartritas), gydymui, jeigu ankstesnis gydymas MTX buvo nepakankamai veiksmingas (žr. 4.2 skyrių).

Pacientus galima gydyti vien Avtozma, jeigu jie MTX netoleruoja arba tolesnis gydymas MTX jiems netinka.

Gigantinių ląstelių arteritas (GLA)

Avtozma yra skirtas gigantinių ląstelių arteritu (toliau - GLA) sergantiems suaugusiesiems gydyti.

## 4.2 Dozavimas ir vartojimo metodas

Po oda vartojamos farmacinės formos tocilizumabas yra suleidžiamas vienkartinio vartojimo užpildytu švirkštikliu. Gydymą turi pradėti sveikatos priežiūros specialistas, turintis RA, sJIA, pJIA ir (arba) GLA diagnozavimo ir gydymo patirties. Užpildyto švirkštiklio negalima skirti jaunesnių kaip 12 metų vaikų gydymui, nes dėl plonesnio jų poodinio audinio sluoksnio kyla rizika sušvirkšti į raumenis.

Pirmoji injekcija turi būti suleidžiama prižiūrint kvalifikuotam sveikatos priežiūros specialistui. Pacientas arba jo tėvas (globėjas) gali savarankiškai susišvirkšti Avtozma tik tuo atveju, jeigu gydytojas nustato, kad tai yra įmanoma, o pacientas arba jo tėvas (globėjas) sutinka su būtina medicinine stebėsena ir yra išmokytas tinkamai suleisti vaistinį preparatą.

Pacientams, kuriems gydymas į veną suleidžiama tocilizumabo farmacine forma yra keičiamas gydymu po oda suleidžiama tocilizumabo farmacine forma, pirmąją dozę po oda reikia sušvirkšti kitos planinės į veną leidžiamos dozės momentu, kvalifikuotam sveikatos priežiūros specialistui prižiūrint.

Visiems Avtozma gydomiems pacientams reikia duoti „Paciento budrumo kortelę”.

Turi būti įvertintas paciento arba jo tėvo (globėjo) pasiruošimas po oda suleidžiamos farmacinės formos vaistinį preparatą vartoti namuose, o pacientui arba jo tėvui (globėjui) turi būti nurodyta, kad pasireiškus alerginės reakcijos simptomams apie tai praneštų sveikatos priežiūros specialistui prieš susileisdamas kitą dozę. Pasireiškus sunkiai alerginei reakcijai, pacientai privalo nedelsdami kreiptis skubios medicininės pagalbos (žr. 4.4 skyrių).

Dozavimas

RA

Rekomenduojamas dozavimas yra po 162 mg vieną kartą per savaitę suleisti po oda.

Informacijos apie į veną leidžiamos Avtozma farmacinės formos keitimą į po oda leidžiamą fiksuotos dozės farmacinę formą yra nedaug. Reikia laikytis kartą per savaitę skiriamos dozės vartojimo intervalo.

Pacientai, kuriems į veną leidžiama vaisto farmacinė forma keičiama į po oda leidžiamą farmacinę formą, pirmąją pastarosios formos dozę turi suleisti vietoje kitos numatytos į veną leidžiamos vaisto dozės, stebint kvalifikuotam sveikatos priežiūros specialistui.

GLA

Rekomenduojamas dozavimas yra suleisti po oda 162 mg vieną kartą per savaitę kartu laipsniškai mažinant vartojamų gliukokortikoidų dozę. Avtozma gali būti skiriamas vienas, prieš tai nutraukus gydymą gliukokortikoidais. Ūminių ligos atkryčių gydymui monoterapijos Avtozma skirti negalima (žr. 4.4 skyrių).

Remiantis lėtiniu GLA pobūdžiu, ilgesnis nei 52 savaičių trukmės gydymas turi būti pagristas ligos aktyvumu, gydytojo nuožiūra bei paciento pasirinkimu.

RA ir GLA

Dozės koregavimas atsižvelgiant į laboratorinių tyrimų pokyčius (žr. 4.4 skyrių).

* Kepenų fermentų tyrimų pokyčiai

| Laboratorinė reikšmė | Veiksmas |
| --- | --- |
| Daugiau 1, bet mažiau kaip 3 kartus viršija viršutinę normos ribą (VNR). | Jeigu tai tinka, keisti kartu vartojamo LMVNR (RA) arba  imunomoduliatoriaus (GLA) dozę.  Šiems rodmenims nuolat didėjant, Avtozma vartojimo intervalą mažinti iki skyrimo kas antrą savaitę arba gydymą Avtozma nutraukti, kol alaninaminotransferazės (ALT) arba aspartataminotransferazės (AST) aktyvumas sunormalės.  Iš naujo pradėti gydyti skiriant kartą per savaitę arba kas antrą savaitę, atsižvelgiant į klinikinę situaciją. |
| Daugiau 3 bet mažiau kaip 5 kartus viršija VNR. | Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis rekomendacijomis daugiau kaip 1, bet mažiau kaip 3 kartus viršijus VNR.  Jei padidėjimas daugiau kaip 3 kartus virš VNR išlieka (patvirtinus kartotinai tiriant, žr. 4.4 skyrių), gydymą Avtozma nutraukti. |
| Daugiau kaip 5 kartus viršija VNR. | Gydymą Avtozma nutraukti. |

* Mažas absoliutus neutrofilų skaičius (ANS)

Nerekomenduojama pradėti gydyti anksčiau tocilizumabu negydytų pacientų, kurių absoliutus neutrofilų skaičius (ANS) yra mažesnis kaip 2 × 109/l.

|  |  |
| --- | --- |
| Laboratorinė reikšmė (ląstelių skaičius × 109/l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Nutraukti Avtozma vartojimą.  Kai ANS pasidaro > 1 × 109/l, gydymą Avtozma atnaujinti skiriant kas antrą savaitę ir, atsižvelgiant į klinikinę situaciją, dozės skyrimą dažninti iki karto per savaitę. |
| ANS < 0,5 | Gydymą Avtozma nutraukti. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103/µl) | Veiksmas |
| 50–100 | Nutraukti Avtozma vartojimą.  Kai trombocitų skaičius > 100 × 103/µl, gydymą Avtozma atnaujinti skiriant kas antrą savaitę ir, atsižvelgiant į klinikinę situaciją, dozės skyrimą dažninti iki karto per savaitę. |
| < 50 | Gydymą Avtozma nutraukti. |

RA ir GLA

Praleista dozė

Jeigu pacientas praleidžia po oda skiriamą kassavaitinę Avtozma injekciją ir praėjo mažiau kaip 7 dienos nuo numatytos dozės vartojimo dienos, jam ar jai reikia nurodyti vartoti praleistąją dozę kitą numatyto dozavimo režimo dieną. Jeigu pacientas praleidžia po oda kas antrą savaitę skiriamą Avtozma injekciją ir praėjo mažiau kaip 7 dienos nuo numatytos dozės vartojimo dienos, jam ar jai reikia nurodyti vartoti praleistąją dozę iškart prisiminus, o kitą dozę vartoti kitą numatyto dozavimo režimo dieną.

Ypatingos populiacijos

*Senyvi pacientai*

Vyresniems nei 65 metų pacientams dozės keisti nereikia.

*Inkstų funkcijos sutrikimas*

Pacientams, kuriems yra lengvas arba vidutinio sunkumo inkstų sutrikimas, dozės keisti nereikia. Pacientams, kurių inkstų sutrikimas yra sunkus, Avtozma netirtas (žr. 5.2 skyrių). Šių ligonių inkstų funkciją reikia dažnai tikrinti.

*Kepenų funkcijos sutrikimas*

Ligonių, kuriems yra kepenų funkcijos sutrikimas, gydymas Avtozma netirtas. Taigi, jokių dozavimo rekomendacijų pateikti negalima.

*Vaikų populiacija*

Avtozma po oda leidžiamos farmacinės formos saugumas ir veiksmingumas vaikams nuo gimimo iki mažiau kaip 1 metų neištirti. Duomenų nėra.

Dozę galima keisti tik laikui bėgant pastoviai keičiantis paciento kūno masei. Avtozma galima vartoti vieną arba kartu su MTX.

*sJIA sergantiems pacientams*

Rekomenduojamas dozavimas vyresniems kaip 12 metų 30 kg ir daugiau sveriantiems pacientams yra suleisti po oda 162 mg dozę kas savaitę, o mažiau kaip 30 kg sveriantiems pacientams – suleisti po oda 162 mg dozę kas dvi savaites.

Užpildyto švirkštiklio negalima skirti jaunesnių kaip 12 metų vaikų gydymui.

Skiriant po oda vartojamos farmacinės formos Avtozma, pacientas turi sverti ne mažiau kaip 10 kg.

*pJIA sergantiems pacientams*

Rekomenduojamas dozavimas vyresniems kaip 12 metų 30 kg ir daugiau sveriantiems pacientams yra suleisti po oda 162 mg dozę kas 2 savaites, o mažiau kaip 30 kg sveriantiems pacientams – suleisti po oda 162 mg dozę kas 3 savaites.

Užpildyto švirkštiklio negalima skirti jaunesnių kaip 12 metų vaikų gydymui.

Dozės koregavimas dėl laboratorinių tyrimų nuokrypių (sJIA ir pJIA)

Jeigu būtina, reikia koreguoti kartu vartojamų MTX ir (arba) kitų vaistinių preparatų dozes arba nutraukti jų vartojimą, o tocilizumabo laikinai nevartoti, kol bus įvertinta klinikinė situacija. Kadangi sJIA ar pJIA sergantiems pacientams gali būti daug gretutinių būklių, kurios gali turėti įtakos laboratorinių rodmenų reikšmėms, pasireiškus šių rodmenų pokyčiams, sprendimas nutraukti tocilizumabo vartojimą turi būti priimtas po medicininio kiekvieno paciento būklės įvertinimo.

* Kepenų fermentų tyrimų pokyčiai

| Laboratorinė reikšmė | Veiksmas |
| --- | --- |
| Daugiau 1, bet mažiau kaip 3 kartus viršija VNR | Jeigu tinka, keisti kartu vartojamo MTX dozę.  Šiems rodmenims esant nuolat padidėjusiems nurodytose ribose, Avtozma vartojimą nutraukti, kol ALT / AST aktyvumas taps normaliu. |
| Daugiau kaip 3, bet mažiau kaip 5 kartus viršija VNR | Jeigu tinka, keisti kartu vartojamo MTX dozę.  Nutraukti Avtozma vartojimą iki rodmuo bus mažiau kaip 3 kartus didesnis už VNR ir vadovautis anksčiau pateiktomis rekomendacijomis, taikomomis kai rodmuo daugiau kaip 1, bet mažiau kaip 3 kartus viršija VNR. |
| Daugiau kaip  5 kartus viršija VNR | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

* Mažas absoliutus neutrofilų skaičius (ANS)

|  |  |
| --- | --- |
| Laboratorinė reikšmė (ląstelių skaičius × 109 / l) | Veiksmas |
| ANS > 1 | Dozės nekeisti. |
| ANS nuo 0,5 iki 1 | Laikinai nutraukti Avtozma vartojimą.  Kai ANS tampa > 1 × 109/l, gydymą Avtozma atnaujinti. |
| ANS < 0,5 | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

* Mažas trombocitų skaičius

|  |  |
| --- | --- |
| Laboratorinė reikšmė (ląstelių skaičius × 103 µl) | Veiksmas |
| 50 – 100 | Jeigu tinka, keisti kartu vartojamo MTX dozę.  Laikinai nutraukti Avtozma vartojimą.  Kai trombocitų skaičius tampa > 100 × 103 / mkl gydymą Avtozma atnaujinti. |
| < 50 | Gydymą Avtozma nutraukti.  Sprendimas nutraukti Avtozma vartojimą sJIA ar pJIA sergantiems pacientams pasireiškus laboratorinių tyrimų pokyčiams turi būti priimtas po kiekvieno paciento būklės medicininio įvertinimo. |

Tocilizumabo dozavimo dažnio mažinimas pasireiškus laboratorinių tyrimų pokyčių su sJIA ar pJIA sirgusiais pacientais netirtas.

Po oda leidžiamos farmacinės formos Avtozma saugumas ir veiksmingumas vaikams, kuriems yra kitos būklės, išskyrus sJIA ar pJIA, nenustatyti.

Turimi duomenys apie į veną vartojamos farmacinės formos vaistinį preparatą rodo, kad klinikinis pagerėjimas nuo gydymo tocilizumabu pradžios pasireiškia per 12 savaičių. Paciento, kurio būklė per tokį laikotarpį nepagerėja, tolesnis gydymas turi būti atidžiai persvarstytas.

Praleista dozė

Jeigu sJIA sergantis pacientas vėluoja susileisti kassavaitinę Avtozma dozę po oda mažiau kaip 7 dienas nuo numatyto dozės suleidimo laiko, jis turi susileisti praleistąją dozę kitai dozei numatytu laiku. Jeigu pacientas vėluoja susileisti Avtozma dozę, kurią vartoja po oda kas dvi savaites, mažiau kaip 7 dienas nuo numatyto dozės leidimo laiko, jis turi susileisti praleistąją dozę iš karto, kai tik prisimins, o kitą dozę susileisti jai numatytu laiku.

Jeigu pJIA sergantis pacientas vėluoja susileisti Avtozma po oda mažiau kaip 7 dienas nuo numatyto dozės švirkštimo laiko, jis turi susišvirkšti praleistąją dozę iš karto, kai tik prisimins, o kitą dozę susileisti numatytu laiku. Jeigu pacientas vėluoja susileisti Avtozma po oda daugiau kaip 7 dienas nuo numatyto dozės švirkštimo laiko arba nežino, kada jam reikia susileisti Avtozma, turi kreiptis į gydytoją arba vaistininką.

Vartojimo metodas

Avtozma yra leidžiamas po oda.

Tinkamai apmokyti injekcijos atlikimo technikos pacientai gali patys leistis Avtozma, jeigu gydytojas nusprendžia, kad tai yra tinkama. Visas užpildytame švirkštiklyje esantis tirpalo tūris (0,9 ml) turi būti suleistas po oda. Reikia keisti rekomenduojamas injekcijos sritis (pilvo, šlaunų ir žasto odoje), o vaisto niekada negalima švirkšti tose srityse, kur yra apgamų ar randų arba kurių oda jautri, sumušta, paraudusi, sukietėjusi ar nėra sveika.

Užpildyto švirkštiklio negalima purtyti.

Išsami Avtozma užpildyto švirkštiklio skyrimo instrukcija pateikiama pakuotės lapelyje, taip pat žr.

6.6 skyrių.

## 4.3 Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

Aktyvi sunki infekcinė liga (žr. 4.4 skyrių).

## 4.4 Specialūs įspėjimai ir atsargumo priemonės

Po oda vartojamos farmacinės formos Avtozma nėra skirtas leisti į veną.

*Atsekamumas*

Norint pagerinti biologinio vaistinio preparato atsekamumą, paciento medicininiuose dokumentuose reikia aiškiai įrašyti (ar nurodyti) prekinį paskirto vaistinio preparato pavadinimą ir serijos numerį.

*Infekcinės ligos*

Pacientams, vartojantiems imuninę sistemą slopinančių vaistinių preparatų, įskaitant tocilizumabą, buvo pastebėta sunkių ir kartais mirtinų infekcinių ligų atvejų (žr. 4.8 skyrių). Gydymą Avtozma draudžiama pradėti esant aktyviai infekcinei ligai (žr. 4.3 skyrių). Jei pacientas suserga sunkia infekcine liga, tocilizumabo vartojimas turi būti nutraukiamas, kol infekcinė liga bus pagydyta (žr. 4.8 skyrių). Svarstant, ar gydyti Avtozma pacientus, kuriems buvo kartotinių ar lėtinių infekcinių ligų arba yra gretutinių ligų (pvz., divertikulitas, diabetas ir intersticinė plaučių liga), kurios gali sudaryti palankias sąlygas infekcinių ligų atsiradimui, sveikatos priežiūros specialistams reikia būti atsargiems.

Gydant imuninę sistemą slopinančiais vaistiniais preparatais, tokiais kaip Avtozma, rekomenduojama būti budriems, kad būtų laiku nustatytos sunkios infekcinės ligos, kadangi dėl ūminės fazės reaktantų slopinimo ūminio uždegimo požymiai ir simptomai gali būti susilpnėję. Tiriant, ar pacientui nėra galimos infekcinės ligos, reikia atsižvelgti į Avtozma poveikį C reaktyviajam baltymui (CRB), neutrofilams ir infekcijos požymiams bei simptomams. Pacientus ir sJIA ar pJIA sergančių vaikų tėvus (globėjus) reikia įspėti nedelsiant kreiptis į savo sveikatos priežiūros specialistą atsiradus bet kokiems infekciją rodantiems simptomams, kad būtų užtikrintas greitas ligos įvertinimas ir paskirtas reikiamas gydymas.

*Tuberkuliozė*

Prieš pradedant gydyti Avtozma preparatu, visus pacientus reikia ištirti dėl latentinės tuberkuliozės (TB), kaip tai rekomenduojama gydant kitais biologiniais preparatais. Prieš pradedant gydyti Avtozma preparatu, pacientus, kuriems yra latentinė TB, reikia gydyti įprastiniais vaistais nuo mikobakterijų. Vaistinį preparatą skiriantiems gydytojams primename apie klaidingai neigiamos tuberkulino reakcijos odoje bei TB interferono gama kraujo tyrimo rezultato pavojų, ypač pacientams, kurie sunkiai serga arba kurių imunitetas yra nusilpęs.

Pacientams ir sJIA ar pJIA sergančių vaikų tėvams (globėjams) reikia patarti, kad jie kreiptųsi medicininės pagalbos, jeigu gydymo Avtozma metu arba po jo atsiranda galimai tuberkuliozės infekcijos požymių ar simptomų (pvz., užsitęsęs kosulys, išsekimas ar kūno masės mažėjimas, nežymus karščiavimas).

*Virusų reaktyvavimas*

Gauta pranešimų apie virusų (pvz., hepatito B viruso) reaktyvavimą, RA gydant biologiniais preparatais. Pacientai, kuriems atrankos metu buvo nustatyta hepatito viruso infekcijos žymenų, nebuvo įtraukiami į klinikinius tocilizumabo tyrimus.

*Divertikulito komplikacijos*

Gydant Avtozma, nedažnai gauta pranešimų apie divertikulų prakiurimą, kaip divertikulito komplikaciją (žr. 4.8 skyrių). Jei pacientui yra buvęs žarnų išopėjimas ar divertikulitas, Avtozma reikia vartoti atsargiai. Jei pacientui atsiranda simptomų, galinčių rodyti komplikuotą divertikulitą, pavyzdžiui, pilvo skausmas, kraujavimas ir (arba) nepaaiškinamas vidurių pakitimas ir karščiavimas, pacientą reikia greitai tirti, kad anksti būtų nustatytas divertikulitas, kuris gali būti susijęs su virškinimo trakto prakiurimu.

*Padidėjusio jautrumo reakcijos*

Esama pranešimų, kad tocilizumabo vartojimas būna susijęs su sunkia padidėjusio jautrumo reakcija, įskaitant anafilaksiją (žr. 4.8 skyrių). Tokios reakcijos gali būti dar sunkesnės ir net gali lemti mirtį tiems pacientams, kuriems padidėjusio jautrumo reakcijų pasireiškė ankstesnio gydymo Avtozma metu, net jei jiems buvo skirta premedikacija steroidais ir antihistamininiais preparatais. Jeigu pasireikštų anafilaksinė reakcija arba kitokia sunki padidėjusio jautrumo reakcija, Avtozma vartojimą reikia nedelsiant nutraukti, pradėti skirti tinkamą gydymą ir Avtozma daugiau nevartoti.

*Aktyvi kepenų liga ir kepenų funkcijos sutrikimas*

Gydymas Avtozma, ypač vartojant jį kartu su MTX, gali būti susijęs su padidėjusiu kepenų transaminazių aktyvumu, todėl svarstant aktyvia kepenų liga ar kepenų funkcijos sutrikimu sergančių ligonių gydymą, reikia laikytis atsargumo priemonių (žr. 4.2 ir 4.8 skyrius).

*Toksinis poveikis kepenims*

Gydant tocilizumabu yra dažnai pastebėtas trumpalaikis arba protarpinis nedidelis ir vidutinio laipsnio kepenų transaminazių aktyvumo padidėjimas (žr. 4.8 skyrių). Kartu su tocilizumabu vartojant potencialiai hepatotoksiškų vaistų (pvz., MTX) pastebėta, kad toks poveikis pasitaiko dažniau. Būtina apsvarstyti, ar nevertėtų atlikti kitų kepenų funkcijos tyrimų, įskaitant bilirubino koncentracijos nustatymą, kai kliniškai svarbu.

Vartojant tocilizumabą yra pastebėta sunki vaisto sukelta kepenų pažaida, įskaitant ūminį kepenų nepakankamumą, hepatitą ir gelta (žr. 4.8 skyrių). Sunki kepenų pažaida pasireiškė nuo gydymo tocilizumabu pradžios praėjus nuo 2 savaičių iki daugiau nei 5 metų. Pastebėta kepenų nepakankamumo atvejų, dėl kurių kepenis reikėjo persodinti. Pacientams reikia patarti, kad pasireiškus kepenų pažaidos požymiams ar simptomams jie nedelsdami kreiptųsi į gydytoją.

Svarstant, ar pradėti gydyti Avtozma preparatu pacientus, kurių ALT ar AST kiekis daugiau kaip 1,5 karto didesnis už VNR, reikia būti atsargiems. Ligonių, kurių pradinis ALT ar AST aktyvumas yra daugiau kaip 5 kartus didesnis už VNR, gydyti vaistiniu preparatu nerekomenduojama.

RA, GLA, pJIA ar sJIA sergantiems pacientams per pirmuosius 6 gydymo mėnesius ALT ir AST kiekį reikia tikrinti kas 4 – 8 savaites, paskui – kas 12 savaičių. Apie rekomenduojamus pakeitimus, įskaitant gydymo Avtozma nutraukimą, atsižvelgiant į transaminazių aktyvumą žr. 4.2 skyriuje. ALT ar AST kiekiui padidėjus daugiau kaip 3–5 kartus už VNR, jei tai patvirtinta kartotiniu tyrimu, gydymą Avtozma reikia nutraukti.

*Kraujo rodmenų pokyčiai*

Gydant tocilizumabu po 8 mg/kg kartu su MTX, sumažėjo neutrofilų ir trombocitų kiekis (žr. 4.8 skyrių). Ligoniams, anksčiau gydytiems NNF antagonistu, gali būti didesnis neutropenijos pavojus.

Nerekomenduojama pradėti gydyti anksčiau tocilizumabu negydytų pacientų, kurių ANS yra mažesnis kaip 2 × 109/l. Svarstant, ar pradėti gydyti tocilizumabu ligonius, kurių trombocitų skaičius yra sumažėjęs (t. y., trombocitų skaičius mažesnis kaip 100 × 103/µl), reikia būti atsargiems. Ligonių, kurių ANS yra <0,5 × 109/l arba trombocitų skaičius <50 × 103/µl, toliau gydyti nerekomenduojama.

Sunki neutropenija gali būti susijusi su padidėjusia sunkių infekcinių ligų rizika, nors iki šiol su tocilizumabu vykdytų klinikinių tyrimų metu nebuvo aiškaus ryšio tarp sumažėjusio neutrofilų skaičiaus ir sunkių infekcinių ligų išsivystymo atvejų.

RA arba GLA sergantiems pacientams neutrofilų ir trombocitų skaičių reikia tikrinti nuo 4 iki 8 savaitės nuo gydymo pradžios, paskui – pagal įprastinę klinikinę praktiką. Dozių keitimo rekomendacijas, atsižvelgiant į ANS ir trombocitų skaičių, žr. 4.2 skyriuje.

Neutrofilų ir trombocitų skaičių sJIA ar pJIA sergančių pacientų kraujyje reikia stebėti antrosios injekcijos švirkštimo dieną ir po to, laikantis geros klinikinės praktikos gairių (žr. 4.2 skyrių).

*Lipidų rodmenys*

Gydant ligonius tocilizumabu, pastebėtas lipidų rodmenų padidėjimas, įskaitant bendrąjį cholesterolį, mažo tankio lipoproteinus (MTL), didelio tankio lipoproteinus (DTL) ir trigliceridus (žr. 4.8 skyrių). Daugumai ligonių aterogeninių rodmenų nepadaugėjo, o bendrojo cholesterolio padaugėjimą mažino gydymas lipidų kiekį mažinančiais vaistais.

RA arba GLA sergančius pacientus pradėjus gydyti tocilizumabu, po 4–8 savaičių reikia tikrinti lipidų koncentraciją. Pacientus reikia gydyti pagal vietines klinikines hiperlipidemijos gydymo rekomendacijas.

*Nervų sistemos sutrikimai*

Gydytojai turi budriai stebėti, ar neatsiranda simptomų, galinčių rodyti naujai prasidedančius centrinės sistemos sutrikimus, susijusius su demielinizacija. Ar tocilizumabas gali sukelti demielinizaciją centrinėje nervų sistemoje, kol kas nežinoma.

*Piktybiniai navikai*

RA sergantiems ligoniams yra didesnis pavojus susirgti piktybiniais navikais. Imuninės sistemos atsaką keičiantys vaistiniai preparatai gali padidinti piktybinių navikų pavojų.

*Vakcinacija*

Gydant tocilizumabu, gyvosiomis ir gyvosiomis susilpnintomis vakcinomis neturėtų būti skiepijama, nes klinikinis saugumas nenustatytas. Atsitiktinių imčių atviro klinikinio tyrimo metu RA sirgę suaugę pacientai, gydyti tocilizumabu ir MTX, gebėjo įgyti veiksmingą imunininį atsaką tiek į 23-valentę pneumokokinę polisacharidinę vakciną, tiek ir į stabligės anatoksino vakciną: šis atsakas buvo panašus į vien tik MTX vartojusių pacientų atsaką. Rekomenduojama, kad visi, bet ypač senyvi, pacientai prieš pradedant gydyti tocilizumabu būtų paskiepyti visomis pagal amžių reikalingomis vakcinomis, atsižvelgiant į šiuolaikines imunizacijos rekomendacijas. Laikotarpis tarp skiepijimo gyvosiomis vakcinomis ir gydymo tocilizumabu pradžios turi atitikti šiuolaikines vakcinacijos rekomendacijas dėl imuninę sistemą slopinančių preparatų vartojimo.

*Širdies ir kraujagyslių sutrikimų rizika*

RA sergantiems asmenims būna padidėjęs širdies ir kraujagyslių sutrikimų pavojus, todėl imantis įprastinių sveikatos priežiūros priemonių, šiuos rizikos veiksnius (pvz., hipertenziją, hiperlipidemiją) reikia šalinti.

*Derinimas su NNF antagonistais*

Nėra jokios Avtozma vartojimo su NNF antagonistais ar kitais biologiniais preparatais RA sergantiems pacientams gydyti patirties. Avtozma vartoti su kitais biologiniais preparatais nerekomenduojama.

*GLA*

Ūminių ligos atkryčių gydymui Avtozma monoterapijos skirti negalima, kadangi veiksmingumas tokiam atvejui nenustatytas. Gliukokortikoidai turi būti skiriami gydytojo sprendimu ir vadovaujantis medicinos praktikos gairėmis.

*sJIA*

Makrofagų aktyvavimo sindromas (MAS) yra pavojų gyvybei keliantis sutrikimas, galintis pasireikšti sJIA sergantiems pacientams. Su aktyvų MAS epizodą patiriančiais pacientais tocilizumabo klinikinių tyrimų metu netirtas.

Pagalbinės medžiagos, kurių poveikis žinomas

*Polisorbatas*

Kiekviename 162 mg užpildytame švirkštiklyje yra 0,2 mg polisorbato 80.

Polisorbatai gali sukelti alerginių reakcijų. Polisorbatams alergiški pacientai negali vartoti šio vaisto.

## 4.5 Sąveika su kitais vaistiniais preparatais ir kitokia sąveika

Sąveikos tyrimai atlikti tik suaugusiesiems.

Vienkartinės 10 mg/kg Avtozma dozės vartojimas kartu su 10–25 mg MTX kartą per savaitę klinikai reikšmingo poveikio MTX ekspozicijai neturėjo.

Populiacinės farmakokinetikos analizės duomenimis, jokio MTX, nesteroidinių vaistų nuo uždegimo (NVNU) ar kortikosteroidų poveikio tocilizumabo klirensui RA sergančių pacientų organizme nenustatyta. Kumuliacinės kortikosterodo dozės poveikio tocilizumabo ekspozicijai GLA sergančių pacientų organizme nepastebėta.

Citokinai, pavyzdžiui, IL-6, slopina kepenų CYP450 fermentų ekspresiją, tai skatina lėtinį uždegimą. Todėl pradėjus gydyti stipriais citokinus slopinančiais vaistais, pavyzdžiui, Avtozma, CYP450 ekspresija gali atsinaujinti.

*In vitro* tyrimų žmogaus hepatocitų kultūroje duomenys rodo, kad IL-6 mažina CYP1A2, CYP2C9, CYP2C19 ir CYP3A4 fermentų ekspresiją. Tocilizumabas šių fermentų ekspresiją normalizuoja.

Klinikinio tyrimo, kuriame dalyvavo RA sergantys pacientai, metu paskyrus vienkartinę tocilizumabo dozę, po vienos savaitės simvastatino (CYP3A4 substrato) koncentracija sumažėjo 57 % ir tapo panašia ar nedaug didesne už simvastatino koncentraciją sveikiems savanoriams.

Pradedant ar baigiant gydyti tocilizumabu pacientus, vartojančius vaistinių preparatų, kurie yra ivindividualiai priderinti ir yra metabolizuojami CYP450 3A4, 1A2 ar 2C9 (pvz., metilprednizolono, deksametazono [nepamirštant geriamųjų gliukokortikoidų nutraukimo sindromo galimybės], atorvastatino, kalcio kanalų blokatorių teofilino, varfarinos, fenprokumono, fenitoino, ciklosporino ar benzodiazepinų), reikia atidžiai stebėti nes gydomajam poveikiui palaikyti gali tekti didinti dozes. Kadangi tocilizumabo pusinės eliminacijos laikas (t1/2) yra palyginti ilgas, jo poveikis CYP450 fermentų aktyvumui gali išlikti keletą savaičių po gydymo nutraukimo.

## 4.6 Vaisingumas, nėštumo ir žindymo laikotarpis

Vaisingos moterys

Vaisingos moterys turi naudoti veiksmingą kontracepcijos metodą gydymo metu ir paskui bent 3 mėnesius.

Nėštumas

Reikiamų duomenų apie Avtozma vartojimą nėštumo metu nėra. Su gyvūnais atlikti tyrimai parodė, kad didelė dozė sukelia padidėjusį savaiminių persileidimų, gemalo ar vaisiaus žūties pavojų (žr. 5.3 skyrių). Galimas pavojus žmogui nežinomas.

Avtozma nėštumo metu vartoti negalima, išskyrus neabejotinai būtinus atvejus.

Žindymas

Ar Avtozma prasiskverbia į moters pieną, nežinoma. Avtozma išsiskyrimas į gyvūnų patelių pieną netirtas. Sprendžiant tęsti ar nutraukti žindymą ar tęsti ar nutraukti gydymą Avtozma preparatu, reikia atsižvelgti į žindymo naudą kūdikiui ir gydymo Avtozma preparatu naudą moteriai.

Vaisingumas

Turimi ikiklinikinių tyrimų duomenys Avtozma poveikio vaisingumui nerodo.

## 4.7 Poveikis gebėjimui vairuoti ir valdyti mechanizmus

Tocilizumabas gebėjimą vairuoti ir valdyti mechanizmus veikia nereikšmingai (žr. 4.8 skyrių apie svaigulį).

## 4.8 Nepageidaujamas poveikis

Saugumo duomenų santrauka

Saugumo pobūdis yra nustatytas remiantis 4510 tocilizumabo klinikiniuose tyrimuose dalyvavusių pacientų duomenimis; dauguma šių pacientų dalyvavo RA klinikiniuose tyrimuose (n = 4009), likusieji – GLA (n = 149), pJIA (n = 240) ar sJIA (n = 112) klinikiniuose tyrimuose. Saugumo pobūdis skiriant tocilizumabą pagal visas šias indikacijas išlieka panašus ir nediferencijuojamas.

Dažniausios nepageidaujamos reakcijos į vaistą (NRV) buvo viršutinių kvėpavimo takų infekcijos, nazofaringitas, galvos skausmas, hipertenzija ir ALT koncentracijos padidėjimas.

Sunkiausios NRV buvo sunkios infekcinės ligos, divertikulito komplikacijos ir padidėjusio jautrumo reakcijos.

Nepageidaujamų reakcijų sąrašas lentelėje

Klinikinių tyrimų ir (arba) tocilizumabo vartojimo po vaisto pateikimo į rinką metu gautuose spontaniniuose pranešimuose, literatūroje aprašytuose atvejuose bei neintervencinių tyrimų programų metu pastebėtos NRV yra išvardintos1 lentelėje pagal MedDRA organų sistemų klases ir dažnį. Kiekviena NRV yra priskirta tam tikrai dažnio kategorijai, apibūdinamai taip: labai dažni (≥ 1/10), dažni (nuo ≥ 1/100 iki < 1/10), nedažni (nuo ≥ 1/1 ,000 iki < 1/100), reti (nuo ≥1/10 ,000 iki <1/1 ,000), labai reti (< 1/10 ,000). Kiekvienoje dažnio grupėje nepageidaujamas poveikis pateikiamas mažėjančio sunkumo tvarka.

1 lentelė. NRV, pasireiškusių tocilizumabu gydytiems pacientams, sąrašas

| **MedDRA Organų sistemų klasė** | **Pasirenkamųjų terminų dažnio kategorijos** | | | |
| --- | --- | --- | --- | --- |
| **Labai dažnas** | **Dažnas** | **Nedažnas** | **Retas** |
| Infekcijos ir infestacijos | Viršutinių kvėpavimo takų infekcijos | Celiulitas, pneumonija, burnos aprastoji pūslelinė, juostinė pūslelinė | Divertikulitas |  |
| Kraujo ir limfinės sistemos sutrikimai |  | Leukopenija, neutropenija, hipofibrinogenemija |  |  |
| Imuninės sistemos sutrikimai |  |  |  | Anafilaksija (mirtina)1, 2 ,3 |
| Endokrininiai sutrikimai |  |  | Hipotirozė |  |
| Metabolizmo ir mitybos sutrikimai | Hipercholesterolemija\* |  | Hipertrigliceridemija |  |
| Nervų sistemos sutrikimai |  | Galvos skausmas, svaigulys |  |  |
| Akių sutrikimai |  | Konjunktyvitas |  |  |
| Kraujagyslių sutrikimai |  | Hipertenzija |  |  |
| Kvėpavimo sistemos, krūtinės ląstos ir tarpuplaučio sutrikimai |  | Kosulys, dusulys |  |  |
| Virškinimo trakto sutrikimai |  | Pilvo skausmas, burnos išopėjimas, gastritas | Stomatitas, skrandžio opa |  |
| Kepenų, tulžies pūslės ir latakų sutrikimai |  |  |  | Vaisto sukelta kepenų pažaida, hepatitas, gelta Labai reti: kepenų nepakankamumas |
| Odos ir Poodinio audinio sutrikimai |  | Išbėrimas, niežėjimas, dilgėlinė |  | *Stevens-Johnson* sindromas3 |
| Inkstų ir šlapimo takų sutrikimai |  |  | Inkstų akmenligė |  |
| Bendrieji sutrikimai ir vartojimo vietos pažeidimai | Injekcijos vietos reakcija | Periferinė edema, padidėjusio jautrumo reakcija |  |  |
| Tyrimai |  | Kepenų transaminazių aktyvumo padidėjimas, kūno svorio padidėjimas, bendrojo bilirubino kiekio padidėjimas\* |  |  |

\* įskaičiuoti padidėjimų atvejai, nustatyti įprastos laboratorinės stebėsenos metu (žiūrėkite aprašymą žemiau)

1 žr. 4.3 skyrių.

2 žr. 4.4 skyrių.

3 ši nepageidaujama reakcija buvo nustatyta poregistracinės stebėsenos metu, tačiau kontroliuotų klinikinių tyrimų metu nebuvo pastebėta. Ši dažnio kategorija buvo apytikriai apskaičiuota kaip viršutinė 95 % pasikliautinojo interval riba, apskaičiuota remiantis bendru pacientų, gydytų tocilizumabu klinikinių tyrimų metu, skaičiumi.

Vartojimas po oda

**RA**

Po oda leidžiamo tocilizumabo saugumas RA sergantiems pacientams buvo tirtas dvigubai koduoto, kontroliuoto, daugiacentrio SC-I klinikinio tyrimo metu. SC-I tyrimas buvo ne prastesnio poveikio nustatymo tyrimas, kurio metu buvo vertinamas kartą per savaitę vartojamos 162 mg tocilizumabo dozės veiksmingumas ir saugumas, lyginant su 8 mg/kg kūno svorio intraveninio tocilizumabo poveikiu, 1 262 RA sergantiems pacientams. Visiems pacientams buvo skiriamas bazinis gydymas ne biologiniais LMVNR. Nustatytas po oda leidžiamo tocilizumabo saugumas ir imunogeniškumas buvo panašūs į žinomus intraveninio tocilizumabo saugumo duomenis; jokių naujų ar netikėtų nepageidaujamų reakcijų nepastebėta (žr. 1 lentelę). Po oda leidžiamo vaistinio preparato vartojusiems pacientams pastebėta dažnesnių injekcijos vietos reakcijų, lyginant su gavusiaisiais placebo poodines injekcijas pacientais intraveninio vaistinio preparato grupėje.

*Injekcijos vietos reakcijos*

Per 6 mėnesių trukmės kontroliuojamąjį SC-I tyrimo laikotarpį injekcijos vietos reakcijų pasireiškė, atitinkamai, 10,1 % (64 atvejai iš 631) ir 2,4 % (15 atvejų iš 631) dažniu po oda leidžiamo tocilizumabo ir po oda leidžiamo placebo (intraveninio vaistinio preparato grupėje) kartą per savaitę vartojusiems pacientams. Šios injekcijos vietos reakcijos (įskaitant eritemą, niežėjimą, skausmą ir hematomą) buvo lengvos ar vidutinio sunkumo. Dauguma šių reakcijų praėjo savaime neskiriant jokio gydymo ir nė dėl vienos iš jų neprireikė nutraukti tiriamojo vaistinio preparato vartojimo.

*Kraujo rodmenų pokyčiai*

*Neutrofilai*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, mažesnis kaip 1 × 109/l neutrofilų skaičius nustatytas 2,9 % pacientų, vartojusių po oda leidžiamą vaistinio preparato formą kartą per savaitę.

Aiškaus ryšio tarp mažesnio kaip 1 × 109/l neutrofilų skaičius ir sunkių infekcijų pasireiškimo nenustatyta.

*Trombocitai*

6 mėnesių trukmės tocilizumabo SC-I tyrimo metu atliekant įprastus laboratorinius tyrimus, nė vienam iš po oda leidžiamą vaistinio preparato formą kartą per savaitę vartojusių pacientų nenustatyta 50 × 103 / µl ar mažesnio trombocitų skaičiaus.

*Kepenų transaminazių aktyvumo padidėjimas*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, ALT ar AST aktyvumo padidėjimas 3 kartus virš VNR ar daugiau pastebėtas, atitinkamai, 6,5 % ir 1,4 % po oda leidžiamą vaistinio preparato formą kartą per savaitę vartojusių pacientų.

*Lipidų rodmenys*

6 mėnesių trukmės kontroliuojamojo tocilizumabo SC-I tyrimo metu atliekant įprastus laboratorinius tyrimus, 19 % po oda leidžiamą vaistinio preparato formą kartą per savaitę vartojusių pacientų pasireiškė ilgalaikis bendrojo cholesterolio koncentracijos padidėjimas > 6,2 mmol/l (240 mg/dl), o 9 % pacientų pasireiškė ilgalaikis MTL cholesterolio koncentracijos padidėjimas ≥ 4,1 mmol/l (160 mg/dl).

Vartojimas po oda

**sJIA**

Po oda vartojamos tocilizumabo farmacinės formos saugumo savybės buvo vertintos tiriant 51 sJIA sirgusį vaiką (nuo 1 iki 17 metų amžiaus). Apibendrinant, nepageidaujamos reakcijos, pasireiškusios sJIA sirgusiems pacientams buvo panašaus tipo kaip ir pasireiškusios RA sirgusiems pacientams (žr. anksčiau poskyrį "Nepageidaujamas poveikis").

*Infekcinės ligos*

Infekcinių ligų dažnis sJIA sirgusiems pacientams, gydytiems po oda vartojama tocilizumabo farmacine forma, buvo panašus kaip ir sJIA sirgusiems pacientams, gydytiems į veną vartojama tocilizumabo farmacine forma.

*Injekcijos vietos reakcijos (IVR)*

Po oda vartojamos farmacinės formos klinikiniame tyrime (WA28118) iš viso 41,2 % (21 iš 51) sJIA sirgusių pacientų patyrė IVR į po oda vartotą tocilizumabą. Dažniausios IVR buvo eritema, niežėjimas, skausmas ir patinimas injekcijos vietoje. Dauguma pastebėtų IVR buvo 1-ojo laipsnio reiškiniai, visais atvejais IVR buvo nesunkios, nė vienam pacientui nereikėjo nutraukti gydymo ar atidėti dozės vartojimą.

*Laboratorinių tyrimų nuokrypiai*

52 savaičių trukmės atviro po oda vartojamos farmacinės formos klinikinio tyrimo (WA28118) metu neutrofilų skaičius iki mažesnio kaip 1 × 109 / l sumažėjo 23,5 % pacientų, gydytų po oda vartojama tocilizumabo farmacine forma. 2 % pacientų, gydytų po oda vartojama tocilizumabo farmacine forma, trombocitų skaičius sumažėjo iki mažesnio kaip 100 × 103 / µl. Po oda vartojama tocilizumabo farmacine forma gydytų pacientų kraujyje ALT arba AST aktyvumas ≥ 3 x VNR padidėjo, atitinkamai, 9,8 % ir 4,0 % pacientų.

*Lipidų rodmenys*

52 savaičių trukmės atviro po oda vartojamos farmacinės formos klinikinio tyrimo (WA28118) metu, MTL cholesterolio koncentracijos padidėjimas nuo pradinės iki ≥ 130 mg/dl nustatytas 23,4 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dl nustatytas 35,4 % pacientų bet kuriuo gydymo metu.

Vartojimas po oda

**pJIA**

Be to, po oda vartojamos tocilizumabo farmacinės formos saugumo savybės buvo vertintos tiriant 52 pJIA sirgusius vaikus. Bendroji pacientų ekspozicija tocilizumabui pJIA sirgusių pacientų visos ekspozicijos populiacijoje buvo 184,4 pacientų - metų į veną vartojamos farmacinės formos grupėje ir 50,4 pacientų - metų po oda vartojamos tocilizumabo farmacinės formos grupėje. Apibendrinant, saugumo savybės, nustatytos tiriant pJIA sirgusius pacientus, atitiko žinomus tocilizumabo saugumo duomenis, išskyrus IVR (žr. 1 lentelę). pJIA sirgusiems pacientams IVR pasireiškė dažniau, po oda vartojamos tocilizumabo farmacinės formos grupėje, lyginant su suaugusiais RA sirgusiais pacientais.

*Infekcinės ligos*

Po oda vartojamos tocilizumabo farmacinės formos klinikiniame tyrime infekcinių ligų dažnis pJIA sirgusiems ir po oda vartojamu tocilizumabu gydytiems pacientams buvo panašus, lyginant su pJIA sirgusiais ir į veną vartojamu tocilizumabu gydytais pacientais.

*Injekcijos vietos reakcijos*

Iš viso 28,8 % (15 iš 52) pJIA sirgusių pacientų patyrė IVR į po oda vartotą tocilizumabą. Šios IVR pasireiškė 44 % pacientų, svėrusių ≥ 30 kg, lyginant su 14,8 % pacientų, svėrusių mažiau nei 30 kg. Dažniausios IVR buvo injekcijos vietos raudonė (eritema), patinimas, hematoma, skausmas ir niežėjimas. Visos pastebėtos IVR buvo nesunkūs 1-ojo laipsnio reiškiniai, nė vienam pacientui nereikėjo nutraukti gydymo ar atidėti dozės vartojimo.

*Laboratorinių tyrimų nuokrypiai*

Atliekant įprastą laboratorinę visos ekspozicijos tocilizumabui populiacijos stebėseną nustatyta, kad 15,4 % pacientų, gydytų po oda vartojama tocilizumabo farmacine forma, neutrofilų skaičius sumažėjo iki mažesnio nei 1 × 109 / l. Po oda vartojama tocilizumabo farmacine forma gydytų pacientų kraujyje ALT arba AST aktyvumas ≥ 3 x VNR padidėjo, atitinkamai, 9,6 % ir 3,8 % pacientų. Nė vienam pacientui, gydytam po oda vartojamu tocilizumabu, trombocitų skaičius nesumažėjo iki < 50 × 103 / µl.

*Lipidų parametrai*

Po oda vartojamos farmacinės formos klinikinio tyrimo metu, MTL cholesterolio koncentracijos padidėjimas nuo pradinės iki ≥ 130 mg/dl nustatytas 14,3 % pacientų, o bendrojo cholesterolio koncentracijos padidėjimas nuo pradinės iki ≥ 200 mg/dL nustatytas 12,8 % pacientų bet kuriuo gydymo metu.

Vartojimas po oda

**GLA**

Po oda leidžiamo tocilizumabo saugumas yra tirtas vieno III fazės klinikinio tyrimo (WA28119) metu, kuriame dalyvavo 251 GLA sergantis pacientas. Šio klinikinio tyrimo 12 mėnesių trukmės dvigubai koduotos ir placebu kontroliuotos fazės metu bendra pacientų - metų trukmė visuose tocilizumabu gydytose populiacijose buvo 138,5 pacientų - metų. Bendrieji saugumo duomenys, stebėti tocilizumabo gydymo grupėse, atitiko žinomus tocilizumabo saugumo duomenis (žr. 1 lentelę).

*Infekcijos*

Infekcijos ar sunkios infekcijos reiškinių dažnis tarp tocilizumabo vieną kartą per savaitę gydymo grupių buvo subalansuotas (200,2 / 9,7 reiškinio 100 pacientų - metų), lyginant su placebo ir 26 savaičių trukmės gydymo prednizonu mažinamomis dozėmis deriniu (156,0 / 4,2 reiškinio 100 pacientų - metų) ir placebu derinyje su 52 savaičių trukmės gydymu prednizonu mažinamomis dozėmis (210,2 / 12,5 reiškinio 100 pacientų - metų).

*Injekcijos vietos reakcijos*

Po oda leidžiamo tocilizumabo vieną kartą per savaitę vartojusiųjų grupėje iš viso 6 % (6 atvejai iš 100) pacientų nustatyta injekcijos vietos reakcijų. Sunkių injekcijos vietos reakcijų ar tokių, dėl kurių reikėtų nutraukti tiriamojo vaistinio preparato vartojimą, nenustatyta.

*Kraujo rodmenų pokyčiai Neutrofilai*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, mažesnis kaip 1 × 109/l neutrofilų skaičius nustatytas 4 % tocilizumabo po oda vieną kartą per savaitę gydymo grupės pacientų. To nebuvo stebėta nė vienoje placebo su plius prednizonu mažinamomis dozėmis gydymo grupėje.

*Trombocitai*

12 mėnesių trukmės tocilizumabo klinikinio tyrimo metu atliekant įprastus laboratorinius tyrimus, vienam tocilizumabo po oda vieną kartą per savaitę gydymo grupėje vienam (1%, 1 iš 100) pacientui nustatytas vienas praeinantis trombocitų skaičiaus sumažėjimo mažiau kaip 100 × 103 / µl atvejis, nesusijęs su kraujavimu. Trombocitų skaičiaus sumažėjimo iki mažiau kaip 100 × 103 / µl atvejų nė vienoje placebo su prednizonu mažinamomis dozėmis gydymo grupėje nestebėta.

*Kepenų transaminazių aktyvumo padidėjimas*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, tocilizumabo po oda vieną kartą per savaitę gydymo grupėje ALT ar AST aktyvumo padidėjimas 3 kartus virš VNR ar daugiau pastebėtas 3 % pacientų, lyginant su 2 % gydymo placebu su 52 savaičių trukmės prednizonu mažinamomis dozėmis grupės pacientų, o gydymo placebu su 26 savaičių trukmės prednizonu mažinamomis dozėmis grupėje tokių atvejų nebuvo. AST padidėjimas > 3 VLN pasireiškė 1 % pacientų tocilizumabo po oda kas savaitę vartojusioje grupėje, palyginti su nė vienu pacientu nė vienoje iš placebo ir prednizonu mažinamomis dozėmis grupių.

*Lipidų rodmenys*

12 mėnesių trukmės kontroliuoto tocilizumabo klinikinio tyrimo metu atliekant įprastus laboratorinius tyrimus, tocilizumabo po oda vieną kartą per savaitę gydymo grupėje 34 % pacientų pasireiškė ilgalaikis bendrojo cholesterolio koncentracijos padidėjimas > 6,2 mmol/l (240 mg/dl), o 15 % pacientų pasireiškė ilgalaikis MTL cholesterolio koncentracijos padidėjimas ≥ 4,1 mmol/l (160 mg/dl).

Vartojimas į veną

**RA**

Tocilizumabo saugumas buvo tirtas keturių placebu kontroliuotų klinikinių tyrimų (II, III, IV ir V tyrimų), vieno MTX kontroliuoto tyrimo (I tyrimo) ir šių tyrimų tęstinių laikotarpių metu (žr. 5.1 skyrių).

Keturių klinikinių tyrimų (I, III, IV ir V tyrimų) dvigubai koduoto kontroliuojamo laikotarpio trukmė buvo 6 mėnesiai, o vieno tyrimo (II tyrimo) – iki 2 metų. Dvigubai koduotų kontroliuotų klinikinių tyrimų metu 774 pacientai buvo gydyti tocilizumabo 4 mg/kg doze kartu su MTX, 1 870 pacientų – tocilizumabo 8 mg/kg doze kartu su MTX ar kitais LMVNR, o 288 pacientai – vien tik tocilizumabo 8 mg/kg doze.

Į ilgalaikės vaistinio preparato ekspozicijos populiacijos analizę buvo įtraukti visi pacientai, gavę bent vieną tocilizumabo dozę arba dvigubai koduoto kontroliuojamo laikotarpio, arba šių tyrimų atvirojo tęstinio laikotarpio metu. Iš 4 009 šios populiacijos pacientų, 3 577 buvo gydyti mažiausiai 6 mėnesius, 3 296 – mažiausiai vienerius metus, 2 806 – mažiausiai 2 metus, o 1 222 – 3 metus.

Atrinktų nepageidaujamų reakcijų apibūdinimas

*Infekcinės ligos*

6 mėnesių trukmės kontroliuojamųjų tyrimų duomenimis, visų infekcijų, apie kurias gauta pranešimų gydant tocilizumabu po 8 mg/kg kartu su LMVNR, dažnis buvo 127 atvejai iš 100 pacientų metų, palyginti su 112 atvejų iš 100 pacientų metų placebo ir LMVNR grupėje. Ilgalaikės preparato ekspozicijos populiacijos duomenimis, gydant tocilizumabu bendrasis infekcinių ligų dažnis buvo 108 atvejai 100 pacientų ekspozicijos metų.

6 mėnesių trukmės kontroliuojamųjų klinikinių tyrimų duomenimis, sunkių infekcinių ligų dažnis gydant tocilizumabu po 8 mg/kg kartu su LMVNR buvo 5,3 atvejo iš 100 paciento ekspozicijos metų, palyginti su 3,9 atvejo iš 100 paciento ekspozicijos metų placebo ir LMVNR grupėje. Monoterapijos tyrimo duomenimis, sunkių infekcinių ligų dažnis tocilizumabo grupėje buvo 3,6 atvejo iš 100 paciento ekspozicijos metų, o MTX grupėje – 1,5 atvejo iš 100 paciento ekspozicijos metų.

Ilgalaikės vaistinio preparato ekspozicijos populiacijos duomenimis, bendrasis sunkių infekcijų (bakterinių, virusinių ir grybelinių) dažnis buvo 4,7 atvejo 100 pacientų metų. Sunkios infekcinės ligos, apie kurias gauta pranešimų, kai kurios lėmusios pacientų mirtį, buvo aktyvi tuberkuliozė, kuri galėjo pasireikšti kaip plaučių arba ekstrapulmoninė liga, invazinė plaučių infekcija, įskaitant kandidozę, aspergiliozę, kokcidioidomikozę ir *pneumocystis jirovecii* infekciją, pneumonija, celiulitas, juosiančioji pūslelinė (*herpes zoster*), gastroenteritas, divertikulitas, sepsis ir bakterinis artritas.

Gauta pranešimų ir apie oportunistinių infekcijų atvejus.

*Intersticinė plaučių liga*

Susilpnėjusi plaučių funkcija gali padidinti infekcijų išsivystymo riziką. Buvo gauta pranešimų esant vaistiniam preparatui rinkoje apie intersticinę plaučių ligą (taip pat pneumonitą ir plaučių fibrozę), kai kurios jų baigėsi mirtimi.

*Virškinimo trakto perforacija*

6 mėnesių trukmės kontroliuojamųjų klinikinių tyrimų metu gydant tocilizumabu, bendrasis virškinimo trakto perforacijų dažnis buvo 0,26 atvejo 100 pacientų metų. Ilgalaikės preparato ekspozicijos populiacijos duomenimis, bendrasis virškinimo trakto perforacijų dažnis buvo 0,28 atvejo 100 pacientų metų. Gydant tocilizumabu, virškinimo trakto perforacijų atvejai pirmiausia buvo pranešami kaip divertikulito komplikacijos, įskaitant išplitusį pūlinį peritonitą, apatinės virškinimo trakto dalies perforaciją, fistulę ir abscesą.

*Reakcijos į infuziją*

6 mėnesių trukmės kontroliuojamųjų klinikinių tyrimų duomenimis, nepageidaujamų reiškinių, susijusių su infuzija (reiškinių, atsiradusių infuzijos metu arba 24 valandų laikotarpiu po jos), pastebėta 6,9 % pacientų tocilizumabo po 8 mg/kg kartu su LMVNR grupėje ir 5,1 % pacientų placebo ir LMVNR grupėje. Reiškiniai, pastebėti infuzijos metu, buvo pirminės hipertenzijos atvejai; reiškiniai, pastebėti 24 valandų laikotarpiu po infuzijos pabaigos, buvo galvos skausmas ir odos reakcijos (bėrimas, dilgėlinė). Šie reiškiniai gydymo vaistiniu preparatu neribojo.

Anafilaksinių reakcijų (iš viso pasireiškusių 8 iš 4009 pacientų, t. y., 0,2 %) dažnis buvo keliskart didesnis gydant 4 mg/kg doze negu gydant 8 mg/kg doze. Kliniškai reikšmingų padidėjusio jautrumo reakcijų, susijusių su gydymu tocilizumabu, dėl kurių reikėjo nutraukti gydymą, iš viso užregistruota 56 iš 4009 pacientų (1,4 %), gydytų tocilizumabu kontroliuojamųjų ir atvirųjų klinikinių tyrimų metu. Šios reakcijos dažniausiai pastebėtos atliekant antrąją–penktąją tocilizumabo infuziją (žr. 4.4 skyrių). Po vaistinio preparato registracijos, pranešta apie mirtį lėmusios anafilaksijos atvejį intraveninio tocilizumabo vartojimo metu (žr. 4.4 skyrių).

*Kraujo rodmenų pokyčiai*

*Neutrofilai*

6 mėnesių trukmės kontroliuojamųjų klinikinių tyrimų duomenimis, mažesnis kaip 1 × 109/l neutrofilų skaičius nustatytas 3,4 % pacientų, gydytų tocilizumabu po 8 mg/kg kartu su LMVNR, ir < 0,1 % pacientų, vartojusių placebą ir LMVNR. Maždaug pusei pacientų, kurių ANS tapo < 1 × 109/l, tai įvyko per 8 savaites nuo gydymo pradžios. Sumažėjimas žemiau 0,5 × 109/l užregistruotas 0,3 % pacientų, gydytų tocilizumabu po 8 mg/kg kartu su LMVNR. Gauta pranešimų apie infekcinių ligų, esant neutropenijai, atvejus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, neutrofilų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Trombocitai*

6 mėnesių trukmės kontroliuojamųjų klinikinių tyrimų duomenimis, mažesnis kaip 100 × 103 / µl trombocitų skaičius nustatytas 1,7 % pacientų, gydytų tocilizumabu po 8 mg/kg kartu su LMVNR, ir < 1 % pacientų, vartojusių placebą ir LMVNR. Šis sumažėjimas nebuvo susijęs su kraujavimu.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, trombocitų skaičiaus sumažėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

Vaistui jau esant rinkoje labai retai gauta pranešimų apie pancitopenijos atvejus.

*Kepenų fermentų aktyvumo padidėjimas*

6 mėnesių trukmės kontroliuojamųjų klinikinių tyrimų duomenimis, laikinas ALT ar AST aktyvumo padidėjimas daugiau kaip 3 kartus virš VNR pastebėtas 2,1 % pacientų, gydytų tocilizumabu po 8 mg/kg, ir 4,9 % pacientų, gydytų MTX, taip pat 6,5 % pacientų, gydytų tocilizumabu po 8 mg/kg kartu su LMVNR, ir 1,5 % pacientų, vartojusių placebą ir LMVNR.

Prie tocilizumabo monoterapijos pridėjus potencialiai hepatotoksiškų vaistų (pvz., MTX), šių fermentų aktyvumo padidėjimo atvejų padažnėjo. ALT ar AST aktyvumo padidėjimas daugiau kaip 5 kartus virš VNR pastebėtas 0,7 % pacientų, gydytų vien tocilizumabu, ir 1,4 % pacientų, gydytų tocilizumabu kartu su LMVNR; daugumai jų gydymas tocilizumabu buvo visiškai nutrauktas. Dvigubai koduoto, kontroliuojamo tyrimo laikotarpio metu netiesioginio bilirubino koncentracijos padidėjimo virš viršutinės normos ribos, matuojant ją kaip įprastą laboratorinį parametrą, dažnis pacientams, gydytiems 8 mg/kg kūno svorio tocilizumabo doze ir kartu LMVNR, buvo 6,2 %. Netiesioginio bilirubino koncentracija nuo 1 iki 2 kartų viršijo VNR iš viso 5,8 % pacientų, o 0,4 % pacientų šis padidėjimas VNR viršijo daugiau kaip 2 kartus.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, ALT ar AST aktyvumo padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Lipidų rodmenys*

6 mėnesių trukmės kontroliuojamųjų tyrimų laikotarpiu dažnai gauta pranešimų apie lipidų, pavyzdžiui, bendrojo cholesterolio, trigliceridų, MTL cholesterolio ir (arba) DTL cholesterolio, kiekio padidėjimą. Įprastos laboratorinės stebėsenos metu nustatyta, kad maždaug 24 % pacientų, gydytų tocilizumabu klinikinių tyrimų metu, pasireiškė ilgalaikis bendrojo cholesterolio kiekio padidėjimas ≥ 6,2 mmol/l, o 15 % – ilgalaikis MTL padaugėjimas iki ≥ 4,1 mmol/l. Lipidų padaugėjimą mažino gydymas lipidų kiekį mažinančiais vaistais.

Dvigubai koduoto kontroliuojamo tyrimo laikotarpio ir ilgalaikės preparato ekspozicijos duomenimis, lipidų rodiklių padidėjimo pobūdis ir dažnis atitiko šiuos rodiklius, nustatytus 6 mėnesių trukmės kontroliuojamųjų klinikinių tyrimų metu.

*Piktybiniai navikai*

Galimam piktybinių navikų padažnėjimui po gydymo tocilizumabu įvertinti klinikinių duomenų nepakanka. Šiuo metu atliekamas ilgalaikio saugumo įvertinimas.

*Odos reakcijos*

Vaistiniam preparatui esant rinkoje, retai pasitaikė *Stevens – Johnson* sindromas.

Imunogeniškumas

Gydant tocilizumabu gali susidaryti antikūnų prieš tocilizumabą. Galima stebėti koreliaciją tarp antikūnų susidarymo ir klinikinio atsako ar nepageidaujamų reiškinių pasireiškimo.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi [V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema.

## 4.9 Perdozavimas

Apie tocilizumabo perdozavimą duomenų turima nedaug. Gautas vienas pranešimas apie atsitiktinį perdozavimą, kai daugine mieloma sergantis pacientas gavo vienkartinę 40 mg/kg dozę į veną. Jokių nepageidaujamų reakcijų nepastebėta.

Sveikiems savanoriams, kurie gavo vienkartinę dozę, siekiančią 28 mg/kg, jokių sunkių nepageidaujamų reakcijų nepastebėta, nors pasitaikė neutropenija, dėl kurios reikėjo riboti dozę.

## 5. FARMAKOLOGINĖS SAVYBĖS

## 5.1 Farmakodinaminės savybės

Farmakoterapinė grupė – imunosupresantai, interleukino inhibitoriai; ATC kodas – L04AC07.

Avtozma yra panašus biologinis vaistinis preparatas. Išsami informacija pateikiama Europos vaistų agentūros tinklalapyje: <https://www.ema.europa.eu>.

Veikimo mechanizmas

Tocilizumabas specifiškai jungiasi tiek prie tirpių, tiek prie susijungusių su membrana IL-6 receptorių (sIL-6R ir mIL-6R). Nustatyta, kad tocilizumabas slopina signalo perdavimą per sIL-6R ir mIL-6R. IL-6 yra pleotropinis uždegimą palaikantis citokinas, kurį gamina įvairios ląstelės, įskaitant T ir B ląsteles, monocitus ir fibroblastus. IL-6 dalyvauja įvairiuose fiziologiniuose procesuose, pavyzdžiui, T ląstelių aktyvinime, imunoglobulinų sekrecijos skatinime, kepenų ūminės fazės baltymų sintezės skatinime ir kraujodaros skatinime. IL-6 dalyvauja ligų patogenezėje, įskaitant uždegimu pasireiškiančias ligas, osteoporozę ir navikus.

Farmakodinaminis poveikis

RA klinikinių tyrimų su tocilizumabu metu buvo stebėtas greitas CRB, eritrocitų nusėdimo greičio (ENG), serumo amiloido A (SAA) ir fibrinogeno kiekio sumažėjimas. Gydymas tocilizumabu buvo susijęs su trombocitų skaičiaus sumažėjimu, neišeinančiu iš normalių ribų; tai sutinka su poveikiu ūminės fazės reaktantams. Pastebėtas hemoglobino kiekio padaugėjimas; tai įvyksta dėl to, kad tocilizumabas mažina IL-6 skatinamąjį poveikį hepcidino gamybai, dėl to padidėja geležies prieinamumas. Tocilizumabu gydytiems ligoniams CRB sumažėjimas iki normalių ribų pastebėtas jau po dviejų savaičių, šis sumažėjimas išlieka, kol gydoma.

GLA klinikinio tyrimo WA28119 metu buvo stebėtas panašiai greitas CRB ir ENG mažėjimas, kartu šiek tiek didėjant vidutinei hemoglobino koncentracijai eritrocite. Sveikiems savanoriams skiriant nuo 2 mg/kg iki 28 mg/kg kūno svorio intraveninio tocilizumabo ir nuo 81 mg iki 162 mg poodinio tocilizumabo dozes, absoliutus neutrofilų skaičius sumažėjo iki mažiausių reikšmių praėjus 2-5 dienoms nuo vaisto vartojimo. Vėliau neutrofilų skaičius atsistatė iki pradinių reikšmių, atsistatymas priklausė nuo vartotos dozės. RA arba GLA sergantiems pacientams neutrofilų skaičiaus kitimo pobūdis po tocilizumabo vartojimo buvo panašus kaip ir sveikiems tiriamiesiems asmenims (žr. 4.8 skyrių).

Vartojimas po oda

**RA**

Klinikinis veiksmingumas

Po oda leidžiamo tocilizumabo veiksmingumas lengvinant RA požymius ir simptomus bei sukeliant radiologinį atsaką buvo įvertintas atlikus du atsitiktinių imčių, dvigubai koduotus, kontroliuojamuosius, daugiacentrius tyrimus. Į I tyrimą (SC-I) buvo įtraukiami > 18 metų pacientai, kuriems buvo nustatytas vidutinio sunkumo ar sunkus aktyvus RA remiantis ARK kriterijais ir kuriems tyrimo pradžioje buvo bent 4 skausmingi ir 4 patinę sąnariai. Visiems pacientams buvo skiriamas bazinis gydymas ne biologiniais LMVNR. Į II tyrimą (SC-II) buvo įtraukiami > 18 metų pacientai, kuriems buvo nustatytas vidutinio sunkumo ar sunkus aktyvus RA remiantis ARK kriterijais ir kuriems tyrimo pradžioje buvo bent 8 skausmingi ir 6 patinę sąnariai.

Pakeitus vaistinio preparato vartojimą iš 8 mg/kg kūno svorio intraveninės dozės kartą kas 4 savaites į 162 mg poodinę dozę kartą per savaitę, pasikeis vaistinio preparato ekspozicija. Šis pokytis priklausys nuo paciento kūno svorio (bus didesnis mažo kūno svorio pacientams ir mažesnis didelio kūno svorio pacientams), tačiau klinikinis atsakas yra panašus į nustatytąjį intraveniniu vaistiniu preparatu gydytiems pacientams.

Klinikinis atsakas

SC-I tyrimo metu buvo vertinamas poveikis vidutinio sunkumo ar sunkiu aktyviu RA sergantiems pacientams, kuriems klinikinis atsakas į ankstesnį gydymą nuo reumato, įskaitant vieną ar daugiau LMVNR, buvo nepakankamas; maždaug 20 % pacientų nustatytas nepakankamas atsakas vartojant bent vieną NNF inhibitorių. SC-I tyrimo metu 1 262 pacientai atsitiktine tvarka buvo suskirstyti į grupes santykiu 1:1 ir jiems buvo paskirta arba 162 mg tocilizumabo dozė po oda kartą per savaitę, arba 8 mg/kg kūno svorio tocilizumabo dozė į veną kas keturias savaites, kartu su ne biologiniais LMVNR. Pirminė tyrimo vertinamoji baigtis buvo pacientų, kuriems po 24 savaičių nustatytas ARK20 atsakas, dalies skirtumas.

SC-I tyrimo rezultatai pateikiami 2 lentelėje.

2 lentelė. ARK atsakai, nustatyti SC-I tyrimo metu po 24 savaičių (procentinė pacientų dalis)

|  |  |  |
| --- | --- | --- |
|  | SC-Ia | |
|  | TCZ po oda 162 mg kartą per savaitę  + LMVNR  N=558 | TCZ į veną 8 mg/kg  + LMVNR  N=537 |
| ARK20 po 24 sav. | 69,4% | 73,4% |
| Svorinis skirtumas (95% PI) | -4,0 (-9,2, 1,2) | |
| ARK50 po 24 sav. | 47,0% | 48,6% |
| Svorinis skirtumas (95% PI) | -1,8 (-7,5, 4,0) | |
| ARK70 po 24 sav. | 24,0% | 27,9% |
| Svorinis skirtumas (95% PI) | -3,8 (-9,0, 1,3) | |

TCZ = tocilizumabas

a = Protokolo reikalavimus atitinkanti populiacija

SC-I tyrimo metu pacientams nustatytas vidutinis Ligos aktyvumo balas (LAB28) prieš pradedant tyrimą buvo, atitinkamai, 6,6 ir 6,7 po oda leidžiamo ir į veną leidžiamo vaistinio preparato vartojusiųjų grupėse. Po 24 savaičių abejose tiriamosiose grupėse nustatytas reikšmingas LAB28 įvertinimo sumažėjimas 3,5 nuo pradinių reikšmių (vidutinis pagerėjimas); panašiai daliai pacientų pasiekta LAB28 klinikinė remisija (LAB28 < 2,6) po oda leidžiamo (38,4 %) ir į veną leidžiamo preparato (36,9 %) vartojusiųjų grupėse.

*Radiologinis atsakas*

Rentgenologinis atsakas skiriant po oda leidžiamo tocilizumabo buvo įvertintas atlikus dvigubai koduotą, kontroliuojamąjį, daugiacentrį tyrimą, kuriame dalyvavo aktyviu RA sergantys pacientai (SC-II tyrimas). Į SC-II tyrimą buvo įtraukiami vidutinio sunkumo ar sunkiu aktyviu RA sergantys pacientai, kuriems klinikinis atsakas į ankstesnį gydymą nuo reumato, įskaitant vieną ar daugiau LMVNR, buvo nepakankamas; maždaug 20 % pacientų nustatytas nepakankamas atsakas vartojant bent vieną NNF inhibitorių. Į tyrimą buvo įtraukiami > 18 metų pacientai, kuriems buvo nustatytas aktyvus RA remiantis ARK kriterijais ir kuriems tyrimo pradžioje buvo bent 8 skausmingi ir 6 patinę sąnariai. SC-II tyrimo metu 656 pacientai atsitiktine tvarka buvo suskirstyti į grupes santykiu 2:1 ir jiems buvo paskirta arba 162 mg tocilizumabo dozė po oda kas antrą savaitę, arba placebo derinant su ne biologiniais LMVNR.

SC-II tyrimo metu struktūrinio sąnarių pažeidimo slopinimas buvo vertinamas radiologiškai ir išreiškiamas van der Heijde modifikuoto vidutinio bendrojo Sharp balo (mTSS) pokyčiu nuo pradinių reikšmių. Po 24 savaičių nustatytas struktūrinio sąnarių pažeidimo slopinimas, o po oda leidžiamo tocilizumabo vartojusiems pacientams nustatytas reikšmingai mažesnis radiologinis progresavimas, lyginant su placebo grupe (vidutinis mTSS 0,62, lyginant su 1,23; p = 0,0149 (*van Elteren*). Šie rezultatai panašūs į gautuosius pacientams, kurie vartojo į veną leidžiamo tocilizumabo.

SC-II tyrimo metu po 24 savaičių ARK20 atsakas nustatytas 60,9 % po oda leidžiamo tocilizumabo kas antrą savaitę vartojusių pacientų, ARK50 atsakas 39,8 % pacientų ir ARK70 atsakas 19,7 % pacientų, palyginus su placebo grupe, kurioje ARK20 atsakas nustatytas 31,5 % pacientų, ARK50 atsakas 12,3 % pacientų ir ARK70 5,0 % pacientų. Pacientams nustatytas vidutinis LAB28 rodiklis prieš pradedant tyrimą buvo, atitinkamai, 6,7 ir 6,6 po oda leidžiamo vaistinio preparato ir placebo vartojusiųjų grupėse. Po 24 savaičių nustatytas reikšmingas LAB28 įvertinimo sumažėjimas 3,1 nuo pradinių reikšmių po oda leidžiamo vaistinio preparato grupėje, lyginant su 1,7 sumažėjimu placebo grupėje; o LAB28 < 2,6 nustatytas 32,0 % po oda leidžiamo vaistinio preparato vartojusių pacientų ir 4,0 % placebo grupės pacientų.

*Baigtys, susijusios su sveikata ir gyvenimo kokybe*

SC-I tyrimo metu po 24 savaičių vidutinis HAQ-DI įvertinimo balo sumažėjimas nuo pradinių reikšmių buvo 0,6 abejose po oda leidžiamo ir į veną leidžiamo vaistinio preparato vartojusiųjų grupėse. Pacientų, kuriems nustatytas kliniškai reikšmingas HAQ-DI įvertinimo pagerėjimas po 24 savaičių (pokytis nuo pradinių reikšmių ≥ 0,3 balo), dalis taip pat buvo panaši abejose grupėse (65,2 % po oda leidžiamo vaistinio preparato, lyginant su 67,4 % į veną leidžiamo vaistinio preparato vartojusiųjų pacientų), o svorinis šių pacientų dalių skirtumas buvo -2,3 % (95% PI -8,1, 3,4). Vertinant SF-36 skalę, vidutinis psichikos dalies įvertinimo balo pokytis nuo pradinių reikšmių iki 24- osios savaitės buvo 6,22 po oda leidžiamo vaistinio preparato ir 6,54 į veną leidžiamo vaistinio preparato vartojusiųjų grupėse, o fizinės dalies įvertinimo balo pokytis taip pat buvo panašus, t.y., atitinkamai, 9,49 ir 9,65.

SC-II tyrimo metu po 24 savaičių vidutinis HAQ-DI įvertinimo balo sumažėjimas nuo pradinių reikšmių buvo reikšmingai didesnis po oda leidžiamo tocilizumabo kas antrą savaitę vartojusiems pacientams (0,4), lyginant su placebo grupe (0,3). Pacientų, kuriems nustatytas kliniškai reikšmingas HAQ-DI įvertinimo pagerėjimas po 24 savaičių (pokytis nuo pradinių reikšmių ≥ 0,3 balo), dalis po oda leidžiamo tocilizumabo kas antrą savaitę vartojusiųjų tarpe buvo didesnė (58 %), lyginant su placebo grupe (46,8 %). SF-36 skalės vidutiniai psichikos ir fizinės dalių įvertinimo balų pokyčiai buvo reikšmingai didesni po oda leidžiamo tocilizumabo vartojusiųjų grupėje (6,5 ir 5,3), lyginant su placebo grupe (3,8 ir 2,9).

Vartojimas po oda

**sJIA pacientai**

Klinikinis veiksmingumas

Norint nustatyti tinkamą po oda leidžiamo tocilizumabo dozę, kuri pasiektų panašų farmakokinetikos - farmakodinamikos (FK / FD) ir saugumo pobūdį, kaip ir leidžiant į veną, buvo atliktas 52 savaičių trukmės atviras, daugiacentris FK - FD ir saugumo klinikinis tyrimas (WA28118) su sJIA sirgusiais vaikais nuo 1 iki 17 metų amžiaus.

Į šį klinikinį tyrimą įtrauktiems pacientams 52 savaites tocilizumabo dozė buvo paskirta pagal jų kūno masę (KM), kai ≥ 30 kg svėrusiems pacientams (n = 26) buvo skiriama 162 mg tocilizumabo dozė kas savaitę (angl. QW), o mažiau kaip 30 kg svėrusiems pacientams (n = 25) dozė buvo 162 mg tocilizumabo kas 10 dienų (angl. Q10D; n = 8) arba kas dvi savaites (angl. Q2W; n = 17). Iš šių 51 paciento 26 (51 %) anksčiau buvo dar negydyti tocilizumabu, o 25 (49 %) tocilizumabo buvo vartoję į veną, o šio klinikinio tyrimo pradžioje tocilizumabą paskirta leisti po oda.

Žvalgomieji veiksmingumo rezultatai parodė, kad abiejų kūno masės grupių (iki 30 kg ir ≥ 30 kg) pacientams po oda leidžiant tocilizumabą visi žvalgomieji veiksmingumo parametrai, tarp jų juvenilinio artrito ligos aktyvumo rodmuo (angl. *Juvenile Arthritis Disease Activity Score*, JADAS) -71, tocilizumabu anksčiau negydytiems pacientams pagerėjo, o pacientams, kuriems vietoje į veną leisto tocilizumabo paskirta jo leisti po oda, viso klinikinio tyrimo metu buvo išlaikyti.

Vartojimas po oda

**pJIA pacientai (SC)**

Klinikinis veiksmingumas

Norint nustatyti tinkamą po oda leidžiamo tocilizumabo dozę, kuri pasiektų panašų farmakokinetikos - farmakodinamikos (FK / FD) ir saugumo pobūdį, kaip ir leidžiant į veną, buvo atliktas 52 savaičių trukmės atviras, daugiacentris FK / FD ir saugumo tyrimas su pJIA sirgusiais vaikais nuo 1 iki 17 metų amžiaus.

Į šį klinikinį tyrimą įtrauktiems pacientams 52 savaites tocilizumabo dozė buvo paskirta pagal jų kūno masę (KM), kai ≥ 30 kg svėrusiems pacientams (n = 25) buvo skiriama 162 mg tocilizumabo dozė kas 2 savaites (ang. Q2W), o mažiau kaip 30 kg sveriantiems pacientams (n = 27) dozė buvo 162 mg tocilizumabo kas 3 savaites (angl. Q3W). Iš šių 52 pacientų 37 (71 %) anksčiau buvo dar negydyti tocilizumabu, o 15 (29 %) tocilizumabą vartojo į veną ir šio klinikinio tyrimo pradžioje tocilizumabą paskirta leisti po oda.

Pacientams, sveriantiems mažiau kaip 30 kg, leidžiant 162 mg dozę kas 3 savaites ir pacientams, kurių kūno masė ≥ 30 kg, leidžiant 162 mgdozę kas 2 savaites tocilizumabas sukėlė tokią FK ekspoziciją ir tokį FD poveikį, kurie palaiko veiksmingumo ir saugumo vertinamąsias baigtis, panašias į rezultatus, gautus tiriant pJIA sergantiems pacientams gydyti patvirtintus tocilizumabo dozavimo į veną režimus.

Žvalgomieji veiksmingumo rezultatai parodė, kad abiejų kūno masės grupių (iki 30 kg ir ≥ 30 kg) pacientams po oda leidžiamas tocilizumabas pagerino tocilizumabu negydytų pacientų juvenilinio artrito ligos aktyvumo rodmens (angl. *Juvenile Arthritis Disease Activity Score*, JADAS) -71 medianą, o pacientams, kurie vietoje į veną leisto tocilizumabo pradėjo jo leisti po oda, tocilizumabą vartojant viso klinikinio tyrimo metu JADAS-71 mediana buvo išlaikyta.

Vartojimas po oda

**GLA**

Klinikinis veiksmingumas

Klinikinis tyrimas WA28119 buvo atsitiktinių imčių, daugiacentris, dvigubai koduotas, placebu kontroliuotas III fazės pranašumo tyrimas, skirtas įvertinti tocilizumabo veiksmingumą ir saugumą GLA sergantiems pacientams.

Du šimtai penkiasdešimt vienas (251) pacientas, sergantis naujai prasidėjusia ar atsinaujinusia GLA, buvo įtrauktas į šį tyrimą ir priskirtas vienai iš keturių gydymo grupių. Šį klinikinį tyrimą sudarė 52 savaičių trukmės koduotas laikotarpis (1-oji dalis) ir 104 savaičių trukmės atviras tęstinis tyrimas (2-oji dalis). Antrosios dalies tikslas buvo aprašyti ilgalaikį saugumą ir veiksmingumo palaikymą po 52 gydymo tocilizumabu savaičių, ištirti atkryčio dažnį, ilgesnio nei 52 savaitės gydymo tocilizumabu poreikį bei įgyti supratimą apie galimą tocilizumabo ilgalaikį steroidų tausojimo poveikį.

Du po oda leidžiamo tocilizumabo dozavimai (po 162 mg kas savaitę ir po 162 mg kas antrą savaitę) buvo palyginti su dviem skirtingomis placebo kontrolinėmis grupėmis, kurios buvo sudarytos atsitiktine tvarka suskirsčius tiriamuosius santykiu 2:1:1:1.

Visiems pacientams buvo taikyta foninė gliukokortikoidų (prednizono) terapija. Abiejose gydymo tocilizumabu grupėse ir vienoje iš placebo grupių po gydymo buvo skirtas iš anksto nustatytas 26 savaičių trukmės gydymas mažėjančiomis prednizolono dozėmis, tuo tarpu antrojoje placebo grupėje buvo skirtas iš anksto nustatytas 52 savaičių trukmės gydymas mažinamomis prednizolono dozėmis, sudarytas taip, kad kuo labiau atitiktų įprastą praktiką.

Gydymo gliukokortikoidu trukmė atrankos laikotarpiu ir prieš paskiriant tocilizumabą (ar placebą) visose 4 gydymo grupėse buvo panaši (žr. 3 lentelę).

3 lentelė. Gydymo kortikosteroidu trukmė klinikinio tyrimo WA28119 atrankos laikotarpiu

|  |  |  |  |  |
| --- | --- | --- | --- | --- |
|  | **Placebo + 26 savaičių trukmės prednizono dozės mažinimo laikotarpis**  **N = 50** | **Placebo + 52 savaičių trukmės prednizono dozės mažinimo laikotarpis**  **N = 51** | **Tocilizumabo 162 mg po oda kas savaitę + 26 savaičių trukmės prednizono dozės mažinimo laikotarpis**  **N = 100** | **Tocilizumabo 162 mg po oda kas dvi savaitės + 26 savaičių trukmės prednizono dozės mažinimo laikotarpis**  **N = 49** |
| Trukmė (paromis) |  |  |  |  |
| Vidurkis (SN) | 35,7 (11,5) | 36,3 (12,5) | 35,6 (13,2) | 37,4 (14,4) |
| Mediana | 42,0 | 41,0 | 41,0 | 42,0 |
| Min – Maks. | 6 – 63 | 12 – 82 | 1 – 87 | 9 - 87 |

Pagrindinė (pirminė) veiksmingumo vertinamoji baigtis, įvertinta skaičiuojant dalį pacientų, pasiekusių gydymo steroidais nereikalaujančią ilgalaikės remisijos būklę 52-ąją savaitę gydant tocilizumabu su 26 savaičių trukmės prednizono mažinamomis dozėmis, lyginant su gydymu placebu derinyje su 26 savaičių gydymu prednizono mažinamomis dozėmis, buvo pasiekta (4 lentelė).

Be to, svarbiausia papildoma (antrinė) vertinamoji baigtis, paremta dalimi pacientų, pasiekusių ilgalaikę remisiją 52-ąją savaitę, lyginant gydymą tocilizumabu derinyje su prednizonu 26 savaites mažinamomis dozėmis su gydymu placebu derinyje su prednizonu 52 savaites mažinamomis dozėmis, taip pat buvo pasiekta (4 lentelė).

Nustatyta, kad norint pasiekti gydymo steroidais nereikalaujančią ilgalaikės remisijos būklę 52-ąją savaitę, gydymo tocilizumabu poveikis buvo statistiškai reikšmingai pranašesnis už placebą, palyginus gydymą tocilizumabu derinyje su 26 savaičių trukmės gydymu prednizono mažinamomis dozėmis su gydymu placebu derinyje su 26 savaičių trukmės prednizono mažinamomis dozėmis ir su gydymu placebu derinyje su 52 savaičių tgydymu prednizono mažinamomis dozėmis.

Tvarios remisijos būklę 52-ąją savaitę pasiekusių pacientų procentinė dalis yra parodyta 4 lentelėje.

*Papildomos (antrinės) vertinamosios baigtys*

Laiko iki pirmojo GLA paūmėjimo įvertinimas parodė reikšmingai mažesnę paūmėjimo riziką vieną kartą per savaitę po oda leidžiamo tocilizumabo grupėje, lyginant su placebo derinyje su 26 savaičių trukmės prednizono dozės mažinimo grupėje bei placebo ir 52 savaičių trukmės prednizono dozės mažinimo derinio grupėje, o taip pat kas antrą savaitę po oda leidžiamo tocilizumabo grupėje, lyginant su placebo ir 26 savaičių gydymo prednizonu derinio grupėje (lyginama esant 0,01 reikšmingumo lygmeniui). Be to, nustatyta, kad po oda kas savaitę leidžiamas tocilizumabas kliniškai reikšmingai sumažino paūmėjimo riziką, lyginant su placebu ir 26 savaičių gydymo prednizonu deriniu, pacientams, kurie į šį tyrimą buvo įtraukti dėl recidyvuojančio GLA, taip pat tiems, kuriems sirgo naujai prasidėjusia liga (4 lentelė).

*Kumuliacinė gliukokortikoidų dozė*

Kumuliacinė prednizono dozė 52-ąją savaitę abiejose tocilizumabo dozės grupėse buvo reikšmingai mažesnė, lyginant su dviem placebo grupėmis (4 lentelė). Atskirai analizuotų pacientų, kuriems per pirmąsias 52 savaites prednizono buvo papildomai paskirta GLA paūmėjimui gydyti, kumuliacinė prednizono dozė labai svyravo. Tocilizumabo vieną kartą per savaitę ir kas antrą savaitę gydymo grupių pacientams papildomai paskirto prednizono kumuliacinės dozės mediana buvo, atitinkamai, 3129,75 mg ir 3847 mg. Jos buvo žymiai mažesnės nei placebo ir 26 savaičių trukmės prednizono dozės mažinimo derinio bei placebo ir 52 savaičių trukmės prednizono dozės mažinimo derinio grupėse (atitinkamai, 4023,5 mg ir 5389,5 mg).

4 lentelė. Klinikinio tyrimo WA28119 metu gauti veiksmingumo rezultatai

|  | **Placebas + 26 savaičių trukmės prednizono dozės mažinimo laikotarpis**  **N = 50** | **Placebas + 52 savaičių trukmės prednizono dozės mažinimo Laikotarpis**  **N = 51** | **Tocilizumabo 162 mg po oda kas savaitę + 26 savaičių trukmės**  **prednizono dozės mažinimo laikotarpis**  **N = 100** | **Tocilizumabo 162 mg po oda kas dvi savaitės + 26 savaičių trukmės prednizono dozės mažinimo laikotarpis**  **N = 49** |
| --- | --- | --- | --- | --- |
| **Pagrindinė vertinamoji baigtis** | | | | |
| Tvari remisija (Tocilizumabo grupės vs Placebo + 26) | | | | |
| Reagavę į gydymą 52-ąją savaitę, n (%) | 7 (14 %) | 9 (17,6 %) | 56 (56 %) | 26 (53.1%) |
| Nepatikslintas proporcijų skirtumas (99,5 % PI) | N/A | N/A | 42 %\*  (18,00; 66,00) | 39,06 %\*  (12,46; 65,66) |
| **Svarbiausia papildoma vertinamoji baigtis** | | | | |
| Tvari remisija (Tocilizumabo grupės vs Placebo + 52) | | | | |
| Reagavę į gydymą 52-ąją savaitę, n (%) | 7 (14 %) | 9 (17,6 %) | 56 (56 %) | 26 (53,1 %) |
| Nepatikslintas proporcijų skirtumas (99,5 % PI) | N/A | N/A | 38,35 %\*  (17,89; 58,81) | 35,41 %\*\*  (10,41; 60 41) |
| **Kitos papildomos vertinamosios baigtys** | | | | |
| Laikas iki pirmojo GLA paūmėjimo¹ (Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Tocilizumabo grupės vs Placebo + 52) RS (99% PI)  Laikas iki pirmojo GLA paūmėjimo¹ (Recidyvavę pacientai;Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Recidyvavę pacientai; Tocilizumabo grupės vs Placebo + 52) RS (99 % PI)  Laikas iki pirmojo GLA paūmėjimo¹ (Nauji pacientai; Tocilizumabo grupės vs Placebo + 26) RS (99 % PI)  Laikas iki pirmojo GLA paūmėjimo¹ (Nauji pacientai; Tocilizumabo grupės vs Placebo + 52) RS (99 % PI) | N/A  N/A  N/A  N/A  N/A  N/A | N/A  N/A  N/A  N/A  N/A  N/A | 0,23\*  (0,11; 0,46)  0,39\*\*  (0,18; 0,82)  0,23\*\*\*  (0,09; 0,61)  0,36  (0,13; 1,00)  0,25\*\*\*  (0,09; 0,70)  0,44  (0,14; 1,32) | 0,28\*\*  (0,12; 0,66)  0,48  (0,20; 1,16)  0,42  (0,14; 1,28)  0,67  (0,21; 2,10)  0,20\*\*\*  (0,05; 0,76)  0,35  (0,09; 1,42) |
| Kumuliacinė gliukokortikoido dozė (mg)  mediana 52-ąją savaitę (Tocilizumabo grupės vs Placebo + 262)  mediana 52-ąją savaitę (Tocilizumabo grupės vs Placebo + 522) | 3296,00  N/A | N/A  3817,50 | 1862,00\*  1862,00\* | 1862,00\*  1862,00\* |
| **Žvalgomosios vertinamosios baigtys** | | | | |
| Metinis ligos atkryčio dažnis, 52-ąją savaitė§ | 1,74  (2,18) | 1,30  (1,84) | 0,41  (0,78) | 0,67  (1,10) |
| Vidurkis (SN) |

\* p < 0,0001

\*\* p < 0,005 (slenkstis pagrindinio ir svarbiausių papildomų pranašumo tyrimų reikšmingumui)

\*\*\* Aprašomoji p reikšmė < 0,005

\*\*\*\* Paūmėjimas: GLA požymių arba simptomų pasikartojimas ir (arba) ESR ≥ 30 mm / val. – reikia didinti

prednizono dozę

Remisija: nėra uždegimo ir normalizuojasi CRB koncentracija

Ilgalaikė remisija: remisija nuo 12-osios iki 52-osios savaitės. Pacientai privalo laikytis protokole apibrėžtos laipsniško prednizono dozės mažinimo schemos

1 analizė laiko (dienomis) tarp klinikinės remisijos ir pirmojo ligos paūmėjimo

2 p-reikšmė yra nustatyta naudojant *Van Elteren* neparametrinių duomenų analizę

§ statistinės analizės nebuvo atliktos N/A = netaikoma

RS = rizikos santykis

PI = pasikliautinasis intervalas

*Gyvenimo kokybę nurodančios baigtys*

Klinikinio tyrimo metu WA28119 klausimyno SF-36 rezultatai buvo suskirstyti į fizinių ir psichinių komponentų santraukas balais (FKS ir PKS, atitinkamai). Vidutinis FKS vidutinis pokytis nuo buvusio prieš pradedant tyrimą iki 52-osios savaitės gydymo tocilizumabu vieną kartą per savaitę ir kas antrą savaitę grupėse buvo didesnis (rodo didesnį pagerėjimą) (atitinkamai, 4,10 ir 2,76), nei dviejose placebo grupėse (placebas ir 26 savaitės: – 0,28; placebas ir 52 savaitės: - 1,49), tačiau tik tocilizumabo vieną kartą per savaitę ir 26 savaičių trukmės prednizono dozės mažinimo laikotarpis grupės bei placebo ir 52 savaičių trukmės prednizono dozės mažinimo laikotarpis grupės (5,59; 99 % PI: 8,6; 10.32) palyginimas parodė statistiškai reikšmingą skirtumą (p = 0,0024). PKS vidutinis pokytis nuo buvusio prieš pradedant tyrimą iki 52-osios savaitės abiejose gydymo tocilizumabu grupėse (7,28 ir 6,12, atitinkamai) buvo didesnis, nei placebo ir 52 savaičių prednizono dozės mažinimo laikotarpis grupėje (2,84) (nors skirtumai nebuvo statistiškai reikšmingi (vieną kartą per savaitę: p = 0,0252; kas antrą savaitę: p = 0,1468)) ir panašus į placebo ir 26 savaičių prednizono dozės mažinimo laikotarpis grupės (6,67).

Paciento globalinis ligos aktyvumo vertinimas buvo atliktas pasitelkus 0-100 mm vaizdinių analogų skalę (VAS). Vidutinis paciento globalaus VAS pokytis nuo buvusio prieš pradedant tyrimą iki 52-osios savaitės gydymo tocilizumabu vieną kartą per savaitę ir kas antrą savaitę grupėse (- 19,0; - 25,3, atitinkamai) buvo mažesnis (rodo didesnį pagerėjimą), nei abiejose placebo grupėse (placebas ir 26 savaitės: - 3,4; placebas ir 52 savaitės: - 7,2), nors tik gydymo tocilizumabu kas antrą savaitę ir 26 savaičių prednizolono dozės mažinimo laikotarpis grupė parodė statistiškai reikšmingą skirtumą, lyginant su placebo grupėmis (placebas ir 26 savaitės: p = 0,0059; o placebas ir 52 savaitės: p = 0,0081).

FACIT-Nuovargis balų pokytis nuo buvusio prieš pradedant tyrimą iki 52-osios savaitės buvo apskaičiuotas visoms grupėms. Balų pokyčio vidurkiai (SN): tocilizumabo vieną kartą per savaitę ir 26 savaitės: 5,61 (10, 115); tocilizumabo kas antrą savaitę ir 26 savaitės: 1,81 (8,836); placebas ir 26 savaitės: 0,26 (10, 702); placebas ir 52 savaitės: - 1,63 (6,753).

EQ5D balų pokytis nuo buvusio prieš pradedant tyrimą iki 52-osios savaitės buvo tocilizumabo vieną kartą per savaitę ir 26 savaitės grupėje: 0,10 (0,198); tocilizumabo kas antrą savaitę ir 26 savaitės grupėje: 0,05 (0,215); placebas ir 26 savaitės: 0,07 (0,293); placebas ir 52 savaitės: - 0,02 (0,159).

Aukštesni balai nurodo FACIT-Nuovargis ir EQ5D pagerėjimą.

Vartojimas į veną

**RA**

Klinikinis veiksmingumas ir saugumas

RA požymius ir simptomus mažinantis tocilizumabo poveikis vertintas atliekant penkis atsitiktinės atrankos dvigubai koduotus daugiacentrius tyrimus. I–V tyrimuose dalyvavo ≥ 18 metų pacientai, sergantys aktyviu RA, diagnozuotu pagal Amerikos reumatologijos kolegijos (ARK) kriterijus, jei tyrimo pradžioje jiems buvo bent aštuoni jautrūs ir šeši patinę sąnariai.

Atliekant I tyrimą, buvo gydoma vien tocilizumabu, leidžiamu į veną kas keturias savaites. II, III ir V tyrimuose tocilizumabo buvo leidžiama į veną kas keturias savaites kartu su MTX, lyginant su placebu ir MTX. IV tyrime tocilizumabo buvo leidžiama į veną kas keturias savaites kartu su kitais LMVNR, lyginant su placebu ir kitais LMVNR. Pagrindinis galutinis visų penkių tyrimų vertinimo rodmuo buvo dalis ligonių, kurių gydymo atsakas po 24 savaičių pasiekė ARK 20 įvertinimą.

I tyrime dalyvavo 673 ligoniai, šešis mėnesius iki atsitiktinės atrankos negydyti MTX, kuriems ankstesnis gydymas MTX nebuvo nutrauktas dėl kliniškai reikšmingo toksinio poveikio arba neveiksmingumo. Dauguma (67 %) ligonių anksčiau nebuvo gydyti MTX. Tocilizumabo monoterapijos grupėje jo dozė buvo 8 mg/kg, leidžiama kas keturias savaites. Lyginamoji grupė kas savaitę vartojo MTX (pastarojo dozė aštuonių savaičių laikotarpiu kas savaitę buvo koreguojama nuo 7,5 mg iki didžiausios 20 mg dozės).

II tyrime – dvejų metų trukmės tyrime su planuota tarpine analize po 24 savaičių, 52 savaičių ir 104 savaičių – įvertinti 1 196 ligoniai, kurių klinikinis atsakas į gydymą MTX buvo nepakankamas. Aklu būdu ligoniams kas keturias savaites buvo skiriama po 4 arba 8 mg/kg tocilizumabo arba placebo, iš viso 52 savaites, derinant su pastoviai duodamu MTX (po 10–25 mg kas savaitę). Po 52 savaičių visiems pacientams galėjo būti skiriamas atviras gydymas 8 mg/kg tocilizumabo doze. Iš tyrimą baigusių pacientų, kurie iš pradžių buvo randomizuoti į placebo ir MTX grupę, 86 % antraisiais metais buvo skiriamas atviras gydymas 8 mg/kg tocilizumabo doze. Pagrindinė vertinamoji baigtis po 24 savaičių buvo proporcija pacientų, kurių gydymo atsakas pasiekė ARK 20 įvertinimą. Po 52 savaičių ir 104 savaičių su pagrindine susijusios vertinamosios baigtys buvo sąnarių pažeidimo prevencija ir fizinės funkcijos pagerėjimas.

III tyrimu vertinti 623 ligoniai, kurių klinikinis atsakas į gydymą MTX buvo nepakankamas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

IV tyrimu vertinta 1220 ligonių, kurie nepakankamai reagavo į esamą reumatologinį gydymą, įskaitant vieną ar daugiau LMVNR. Kas keturias savaites buvo skiriama po 8 mg/kg tocilizumabo arba placebo kartu su stabiliu LMVNR.

V tyrimu vertintas gydymas 499 ligonių, kuriems buvo nepakankamas klinikinis atsakas į gydymą vienu ar daugiau NNF antagonistų. Prieš atsitiktinę atranką gydymas NNF antagonistu buvo nutrauktas. Kas keturias savaites buvo skiriama po 4 arba 8 mg/kg tocilizumabo arba placebo kartu su pastoviai duodamu MTX (po 10–25 mg kas savaitę).

Klinikinis atsakas

Visuose tyrimuose po 6 mėnesių gydymo tocilizumabu po 8 mg/kg atsako dažnis pagal ARK 20, 50, 70 buvo statistiškai reikšmingai didesnis, palyginti su kontrolinėmis grupėmis (5 lentelė). I tyrime nustatytas tocilizumabo 8 mg/kg pranašumas prieš veiklųjį palyginamąjį preparatą MTX.

Gydymo poveikis buvo panašus nepriklausomai nuo reumatoidinio faktoriaus buvimo, amžiaus, lyties, rasės, ankstesnio gydymo kursų skaičiaus ar ligos pasireiškimo. Laikas iki poveikio pradžios buvo trumpas (pasireiškė jau antrąją savaitę), o gydymą tęsiant poveikio dydis toliau gerėjo. Tebevykdomuose atviruose pratęstuose I-V tyrimuose tebetrunkantis atsakas buvo matyti daugiau kaip 3 metus.

Visuose tyrimuose tocilizumabu po 8 mg/kg gydytiems ligoniams pastebėtas reikšmingas pagerėjimas pagal visus individualius ARK atsako komponentus, įskaitant jautrių ir patinusių sąnarių skaičių, paciento ir gydytojo bendrąjį įvertinimą, negalios laipsnį, skausmo įvertinimą ir CRB, palyginti su ligoniais, vartojusiais placebą kartu su MTX ar kitus LMVNR.

Atliekant I–V tyrimus, pradinis vidutinis ligos aktyvumo balas (LAB28) buvo 6,5–6,8. Tocilizumabu gydytų ligonių grupėje pastebėtas reikšmingas pradinio LAB28 sumažėjimas (vidutinis pagerėjimas), siekęs 3,1–3,4, palyginti su kontroline grupe (1,3–2,1). Po 24 savaičių tocilizumabo grupėje reikšmingai didesnei daliai pacientų (28–34 %) įvyko klinikinė remisija pagal LAB28 (LAB28 < 2,6), palyginti su 1–12 % kontrolinėje grupėje. Atliekant II tyrimą, po 104 savaičių 65 % pacientų LAB28 tapo < 2,6, lyginant su 48 % pacientų po 52 savaičių ir 33 % pacientų po 24 savaičių.

Bendroji II, III ir IV tyrimų duomenų analizė parodė, kad tocilizumabo 8 mg/kg kartu su LMNVR grupėje ARK 20, 50 ir 70 atsakas pasiektas žymiai dažniau, palyginti su gydymo tocilizumabu po 4 mg/kg kartu su LMNVR grupe (atitinkamai 59 % palyginti su 50 %, 37 % palyginti su 27 %, 18 % palyginti su 11 %) (p<0,03). Panašiai ir pagal LAB28 vertinimą: procentas ligonių, kuriems įvyko remisija pagal LAB28 (LAB28 < 2,6) buvo reikšmingai didesnis gydymo tocilizumabu 8 mg/kg kartu su LMNVR grupėje, palyginti su gydymo tocilizumabu po 4 mg/kg plius LMNVR grupe (atitinkamai 31 % ir 16 %; p < 0,0001).

5 lentelė. Atsakas pagal ARK placebo, MTX ir LMVNR kontroliuojamuosiuose tyrimuose **(**ligonių %)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **I tyrimas AMBITION** | | **II tyrimas LITHE** | | **III tyrimas OPTION** | | **IV tyrimas TOWARD** | | **V tyrimas RADIATE** | |
| **Sav.** | **TCZ**  **8 mg/kg** | **MTX** | **TCZ**  **8 mg/kg**  **+ MTX** | **PBO + MTX** | **TCZ**  **8 mg/kg**  **+ MTX** | **PBO**  **+ MTX** | **TCZ**  **8 mg/kg**  **+ LMVNR** | **PBO + LMVNR** | **TCZ**  **8 mg/kg**  **+ MTX** | **PBO + MTX** |
|  | **N = 286** | **N = 284** | **N = 398** | **N = 393** | **N = 205** | **N = 204** | **N = 803** | **N = 413** | **N = 170** | **N = 158** |
| **ACR 20** | | | | | | | | | | |
| 24 | 70%\*\*\* | 52% | 56%\*\*\* | 27% | 59%\*\*\* | 26% | 61%\*\*\* | 24% | 50%\*\*\* | 10% |
| 52 |  |  | 56%\*\*\* | 25% |  |  |  |  |  |  |
| **ACR 50** | | | | | | | | | | |
| 24 | 44%\*\* | 33% | 32%\*\*\* | 10% | 44%\*\*\* | 11% | 38%\*\*\* | 9% | 29%\*\*\* | 4% |
| 52 |  |  | 36%\*\*\* | 10% |  |  |  |  |  |  |
| **ACR 70** | | | | | | | | | | |
| 24 | 28%\*\* | 15% | 13%\*\*\* | 2% | 22%\*\*\* | 2% | 21%\*\*\* | 3% | 12%\*\* | 1% |
| 52 |  | | 20%\*\*\* | 4% |  | |  |  |  |  |

TCZ - tocilizumabas

MTX - metotreksatas

PBO - placebas

LMVNR - ligą modifikuojantys vaistai nuo reumato

\*\* - p < 0,01, TCZ palyginti su PBO + MTX/LMVNR

\*\*\* - p < 0,0001, TCZ palyginti su PBO + MTX/LMVNR

*Didysis klinikinis atsakas*

Po 2 metų trukmės gydymo tocilizumabu kartu su MTX, 14 % pacientų pasiektas didysis klinikinis atsakas (ARK 70 įvertintas atsakas išliko 24 savaites ar ilgiau).

*Rentgenologinis atsakas*

Atliekant II tyrimą, kai MTX poveikis buvo nepakankamas, struktūrinio sąnarių pažeidimo slopinimas buvo vertinamas rentgenologiškai ir išreiškiamas modifikuotais Sharp balais ir sudedamosiomis jų dalimis: erozijos laipsniu ir sąnarinio tarpo susiaurėjimo laipsniu. Pacientams, gydytiems tocilizumabu, struktūrinių sąnarių pokyčių slopinimą rodė žymiai mažesnis rentgenologinis progresavimas, palyginti su kontroline grupe (6 lentelė).

II tyrimo atviro pratęsimo duomenimis, tocilizumabu kartu su MTX gydytiems pacientams struktūrinių sąnarių pažeidimų progresavimo slopinimas išliko ir antraisiais gydymo metais. Po 104 savaičių vidutinis bendrasis *Sharp-Genant* balas, lyginant su pradiniu įvertinimu, buvo reikšmingai mažesnis 8 mg/kg tocilizumabo dozę kartu su MTX vartojusiems pacientams (p < 0,0001), lyginant su placebo ir MTX grupės pacientais.

6 lentelė. Vidutiniai rentgenologiniai pokyčiai, įvykę per 52 savaites atliekant II tyrimą

|  |  |  |
| --- | --- | --- |
|  | **PBO + MTX**  **(+ TCZ nuo 24 savaitės)**  **N = 393** | **TCZ 8 mg/kg + MTX**  **N = 398** |
| Bendrasis *Sharp-Genant* balas | 1,13 | 0,29\* |
| Erozijų laipsnis | 0,71 | 0,17\* |
| STS laipsnis | 0,42 | 0,12\*\* |

PBO - placebas

MTX - metotreksatas

TCZ - tocilizumabas

STS - sąnarinio tarpo susiaurėjimas

\* - p ≤ 0,0001, TCZ palyginti su PBO + MTX

\*\* - p < 0,005, TCZ palyginti su PBO + MTX

Po 1 metų trukmės gydymo tocilizumabu kartu su MTX, 85 % pacientų (n = 348) nenustatyta struktūrinių sąnarių pažeidimų progresavimo, t.y. bendrojo Sharp balo pokytis įvertintas nuliu ar mažiau, lyginant su 67 % placebo ir MTX grupės pacientų (n = 290) (p ≤ 0,001). Šis skirtumas išliko pastovus ir po 2 metų gydymo (83 %; n = 353). Devyniasdešimt trims procentams (93 %; n = 271) pacientų nenustatyta sąnarių pažeidimų progresavimo tarp 52 savaitės ir 104 savaitės.

*Baigtys, susijusios su sveikata ir gyvenimo kokybe*

Pagal tocilizumabu gydytų pacientų pranešimus, pagerėjo visi baigties rodikliai (pagal Sveikatos įvertinimo klausimyno neįgalumo indeksą HAQ-DI), trumpąją formą SF-36 ir Lėtinės ligos gydymo funkcinio įvertinimo FACIT klausimynus. Pacientams, gydytiems tocilizumabu, nustatytas statistiškai reikšmingas pagerėjimas pagal HAQ-DI balus, palyginti su pacientais, gydytais LMVNR. II tyrimo atviro pratęsimo laikotarpio duomenimis, fizinės pacientų būklės pagerėjimas išliko iki 2 metų. Po 52 savaičių vidutinis HAQ-DI balo pokytis buvo -0,58 8 mg/kg tocilizumabo dozę kartu su MTX vartojusiųjų grupėje, lyginant su -0,39 placebo ir MTX grupėje. Vidutinis HAQ-DI balo pokytis 8 mg/kg tocilizumabo dozę kartu su MTX vartojusiųjų grupėje išliko ir po 104 savaičių (-0,61).

*Hemoglobino kiekis*

Gydant tocilizumabu, po 24 savaičių pastebėtas statistiškai reikšmingas hemoglobino kiekio padidėjimas, palyginti su LMVNR (p < 0,0001). Vidutinis hemoglobino kiekis padidėjo po 2 savaičių ir išliko normalus iki pat 24-osios savaitės.

*Tocilizumabo ir adalimumabo monoterapijos poveikio palyginimas*

Buvo atliktas 24 savaičių trukmės dvigubai koduotas klinikinis tyrimas VI (WA19924), kurio metu buvo lyginamas tocilizumabo monoterapijos ir adalimumabo monoterapijos poveikis; į šį tyrimą buvo įtraukti 326 RA sergantys pacientai, kurie netoleravo gydymo MTX arba kuriems tolesnis MTX vartojimas buvo laikomas netikslingu (įskaitant tuos, kuriems MTX poveikis buvo nepakankamas).

Tocilizumabo grupėje pacientams buvo skiriamos intraveninės (IV) tocilizumabo infuzijos (po 8 mg/kg kūno svorio) kas 4 savaites ir placebo injekcijos po oda (SC) kas 2 savaites. Adalimumabo grupėje pacientams buvo skiriamos adalimumabo injekcijos po oda (po 40 mg) kas 2 savaites ir intraveninės placebo infuzijos kas 4 savaites. Analizuojant pirminę vertinamąją baigtį (LAB28 pokytį) ir visas antrines vertinamąsias baigtis, nustatyta, kad tocilizumabo poveikis buvo statistiškai patikimai veiksmingesnis nei adalimumabo poveikis kontroliuojant ligos aktyvumą nuo tyrimo pradžios iki 24-osios savaitės (žr. 7 lentelę).

7 lentelė. VI klinikinio tyrimo (WA19924) veiksmingumo rezultatai

|  | **ADA + Placebas (IV)**  **N = 162** | **TCZ + Placebas (SC)**  **N = 163** | **p reikšmė(a)** |
| --- | --- | --- | --- |
| **Pagrindinė vertinamoji baigtis – vidutinis pokytis nuo tyrimo pradžios iki 24-osios savaitės** | | | |
| LAB28 (pakoreguotas vidurkis) | -1,8 | -3,3 |  |
| Pakoreguoto vidurkio skirtumas (95 % PI) | -1,5 (-1,8; -1,1) | | <0,0001 |
| **Papildomos vertinamosios baigtys – pacientų, kuriems po 24(b) savaičių gydymas buvo veiksmingas, procentinė dalis** | | | |
| LAB28 < 2,6, n (%) | 17 (10,5) | 65 (39,9) | <0,0001 |
| LAB28 ≤ 3,2, n (%) | 32 (19,8) | 84 (51,5) | <0,0001 |
| ARK20 atsakas, n (%) | 80 (49,4) | 106 (65,0) | 0,0038 |
| ARK50 atsakas, n (%) | 45 (27,8) | 77 (47,2) | 0,0002 |
| ARK70 atsakas, n (%) | 29 (17,9) | 53 (32,5) | 0,0023 |

a p reikšmė pakoreguota pagal regionus ir RA trukmę visoms vertinamosioms baigtims ir papildomai pagal pradines reikšmes visoms tęstinėms vertinamosioms baigtims.

b Jeigu duomenys nebuvo gauti, pacientas buvo priskiriamas tų, kuriems gydymas buvo neveiksmingas, grupei. Daugialypumas kontroliuotas naudojant Bonferroni-Holm procedūrą.

Bendras pasireiškusių nepageidaujamų reiškinių pobūdis tocilizumabo ir adalimumabo vartojusiųjų grupėse buvo panašus. Pacientų, kuriems pasireiškė sunkių nepageidaujamų reiškinių, dalis abiejose grupėse buvo panaši (tocilizumabo vartojusiųjų grupėje 11,7 %, o adalimumabo grupėje 9,9 %). Tocilizumabo vartojusiujų grupėje nepageidaujamų reakcijų pobūdis buvo panašus į jau žinomą tocilizumabo saugumo savybių pobūdį, o nepageidaujamos reakcijos buvo praneštos panašiu dažnumu, lyginant su 1 lentelėje nurodytais dažniais. Tocilizumabo vartojusiujų grupėje dažniau buvo pranešta apie infekcijas ir infestacijas (48 %, lyginant su 42 %), tačiau sunkių infekcijų dažnių skirtumo (3,1 %) nebuvo. Abiejų grupių pacientams nustatytų laboratorinių saugumo rodiklių pokyčių pobūdis buvo panašus (sumažėjęs neutrofilų ir trombocitų skaičius, padidėjusi ALT, AST ir lipidų koncentracija), tačiau tocilizumabo vartojusiųjų grupėje lyginant su adalimumabo grupe nustatyti laboratorinių rodiklių pokyčiai buvo didesni, o ryškių pokyčių dažnis buvo didesnis. Keturiems pacientams (2,5 %) tocilizumabo vartojusiųjų grupėje ir dviems pacientams (1,2 %) adalimumabo vartojusiųjų grupėje pasireiškė 3-iojo arba 4-ojo sunkumo laipsnių pagal CTC klasifikaciją neutrofilų skaičiaus sumažėjimas. Vienuolikai pacientų (6,8 %) tocilizumabo vartojusiųjų grupėje ir penkiems pacientams (3,1 %) adalimumabo vartojusiųjų grupėje nustatytas 2-ojo ar didesnio sunkumo laipsnio pagal CTC klasifikaciją ALT koncentracijos padidėjimas. Vidutinis MTL koncentracijos padidėjimas nuo pradinių reikšmių buvo 0,64 mmol/l (25 mg/dl) tocilizumabo vartojusiųjų grupėje ir 0,19 mmol/l (7 mg/dl) adalimumabo vartojusiųjų grupėje. Tocilizumabo vartojusiems pacientams nustatytos vaistinio preparato saugumo savybės buvo panašios į žinomą tocilizumabo saugumo savybių pobūdį; jokių naujų ar netikėtų nepageidaujamų reakcijų nebuvo pastebėta (žr. 1 lentelę).

## 5.2 Farmakokinetinės savybės

Tocilizumabo farmakokinetikai yra būdinga netiesinio pobūdžio eliminacija, kuri yra linijinio klirenso ir šalinimo pagal *Michaelis-Menten* eliminacijos derinys. Netiesinė tocilizumabo eliminacijos dalis lemia ekspozicijos padidėjimą, kuris yra didesnis negu priklausantis nuo dozės. Tocilizumabo farmakokinetikos parametrai laikui bėgant nekinta. Dėl bendrojo klirenso priklausomybės nuo tocilizumabo koncentracijos serume, tocilizumabo pusinės eliminacijos laikotarpis taip pat priklauso nuo koncentracijos ir kinta priklausomai nuo koncentracijos serume lygmens. Populiacijos farmakokinetikos analizė visose iki šiol tirtose pacientų populiacijose rodo, kad jokio ryšio tarp tariamo klirenso ir antikūnų prieš vaistinį preparatą buvimo nėra.

RA

Vartojimas į veną

Tocilizumabo farmakokinetika nustatyta atlikus populiacinę farmakokinetikos analizę naudojant duomenų bazę, kurią sudarė 3552 RA sergantys pacientai, 24 savaites gydyti arba vienos valandos trukmės tocilizumabo 4 ar 8 mg/kg dozės infuzija kas 4 savaites, arba 162 mg tocilizumabo dozę švirkščiant po oda arba kas savaitę, arba kas antrą savaitę.

Buvo apytikriai apskaičiuoti tokie tocilizumabo, dozuojamo po 8 mg/kg kas 4 savaites, farmakokinetikos rodmenys (numatomasis vidurkis ± SN): pusiausvyros būsenos plotas po koncentracijos kreive (AUC) = 38 000 ± 13 000 h mkg/ml, mažiausioji koncentracija (Cmin) = 15,9 ± 13,1 mkg/ml, didžiausioji koncentracija (Cmax) = 182 ± 50,4 mkg/ml, o AUC ir Cmax akumuliacijos santykiai buvo maži – atitinkamai, 1,32 ir 1,09. Cmin akumuliacijos santykis buvo didesnis (2,49), o tai buvo tikėtina atsižvelgiant į nelinijinio pobūdžio klirensą, kai koncentracijos mažesnės. Cmax pusiausvyrinė būklė nusistovėjo po pirmojo suleidimo, AUC – po 8 savaičių, o Cmin – po 20 savaičių. Tocilizumabo AUC, Cmin ir Cmax reikšmės didėjo, didėjant kūno svoriui. Kai kūno svoris yra ≥ 100 kg, nusistovėjus pusiausvyrinei koncentracijai numanomos vidutinės (± SN) tocilizumabo AUC, Cmin ir Cmax reikšmės yra, atitinkamai, 50 000 ± 16 800 mkg•h/ml, 24,4 ± 17,5 mkg/ml ir 226 ± 50,3 mkg/ml, t. y., didesnės nei vidutinės nustatytos ekspozicijos reikšmės aukščiau paminėtoje pacientų populiacijoje (tai yra visų kūno svorių grupėse). Tocilizumabo dozės ir atsako kreivė, didėjant ekspozicijai, artėja prie horizontalios linijos, todėl laipsniškai didėjant tocilizumabo koncentracijai veiksmingumo didėjimas mažėja; tokiu būdu pacientams, kuriems skiriama didesnė kaip 800 mg tocilizumabo dozė, kliniškai reikšmingo veiksmingumo didėjimo nenustatyta. Todėl didesnės kaip 800 mg tocilizumabo dozės infuzijos skirti nerekomenduojama (žr. 4.2 skyrių).

Pasiskirstymas

RA sergančių pacientų organizme centrinis pasiskirstymo tūris buvo 3,72 , periferinis pasiskirstymo tūris – 3,35 , dėl to pasiskirstymo tūris nusistovėjus pusiausvyrai buvo 7,07 litro.

Eliminacija

Suleisto į veną tocilizumabo pašalinimas iš kraujotakos yra dvifazis. Tocilizumabo bendrasis klirensas priklausė nuo koncentracijos, tai – tiesinio klirenso ir ne tiesinio klirenso suma. Atliekant populiacinės farmakokinetikos analizę, apytikriai apskaičiuotas tiesinis klirensas buvo vienas iš rodiklių ir prilygo 9,5 ml/val. Kai tocilizumabo koncentracijos nedidelės, nuo koncentracijos priklausantis netiesinio pobūdžio klirensas yra svarbiausias. Kai tik netiesinio klirenso vyksmas prisotinamas, t. y., kai tocilizumabo koncentracijos yra didesnės, klirensas daugiausia būna tiesinio pobūdžio.

Tocilizumabo t1/2 priklausė nuo koncentracijos. Dozuojant po 8 mg/kg kas 4 savaites, tikrasis t1/2 kartu su koncentracijos mažėjimu sutrumpėjo nuo 18 dienų iki 6 dienų.

Tiesinis pobūdis

Tocilizumabo farmakokinetikos rodmenys laikui bėgant nekito. Dozuojant po 4 ir 8 mg/kg kas 4 savaites, pastebėtas didesnis negu proporcingas dozei AUC ir Cmin padidėjimas. Cmax padidėjo proporcingai pagal dozę. Pusiausvyrinės apykaitos sąlygomis numatomasis AUC ir Cmax buvo, atitinkamai, 3,2 ir 30 kartų didesnis dozuojant po 8 mg/kg, lyginant su 4 mg/kg doze.

Vartojimas po oda

Tocilizumabo farmakokinetika nustatyta atlikus populiacinę farmakokinetikos analizę naudojant duomenų bazę, kurią sudarė 3552 RA sergantys pacientai, 24 savaites gydyti 162 mg po oda leidžiant vieną kartą per savaitę, 162 mg po oda leidžiant kas antrą savaitę arba 4 mg/kg ar 8 mg/kg kūno svorio dozę leidžiant į veną kas 4 savaites.

Tocilizumabo farmakokinetikos rodmenys laikui bėgant nekito. Skiriant 162 mg dozę vieną kartą per savaitę, prognozuoti vidutiniai (± SN) pusiausvyrinės tocilizumabo apykaitos AUC 1-osios savaitės, Cmin ir Cmax dydžiai buvo, atitinkamai, 7970 ± 3432 mkg•val./ml, 43,0 ± 19,8 mkg/ml ir 49,8 ± 21,0 mkg/ml. AUC, Cmin ir Cmax akumuliacijos santykiai buvo, atitinkamai, 6,32, 6,30 ir 5,27. Pusiausvyros būsena pagal AUC, Cmin ir Cmax rodmenis buvo pasiekiama per 12 savaičių.

Skiriant 162 mg dozę kas antrą savaitę, prognozuoti vidutiniai (± SN) pusiausvyrinės tocilizumabo apykaitos AUC 2-osios savaitės, Cmin ir Cmax vertės buvo, atitinkamai, 3430 ± 2660 mkg•val./ml, 5,7 ± 6,8 mkg/ml ir 13,2 ± 8,8 mkg/ml. AUC, Cmin ir Cmax akumuliacijos santykiai buvo, atitinkamai, 2,67, 6,02 ir 2,12. Pusiausvyrinė apykaita pagal AUC ir Cmin rodmenis buvo pasiekiama per 12 savaičių, o pagal Cmax – per 10 savaičių.

Absorbcija

RA sergantiems pacientams vaistinio preparato suleidus po oda, laikas, per kurį pasiekiama maksimali tocilizumabo koncentracija serume (tmax), buvo 2,8 dienos. Biologinis po oda leidžiamos farmacinės formos prieinamumas buvo 79 %.

Eliminacija

RA sergantiems pacientams vaistinio preparato suleidus po oda ir nusistovėjus pusiausvyrinei apykaitai, nuo koncentracijos priklausomas tariamasis t1/2 yra iki 12 dienų suleidus 162 mg dozę vieną kartą per savaitę ir 5 dienos – suleidus 162 mg dozę kas antrą savaitę.

sJIA

Vartojimas po oda

Tocilizumabo farmakokinetika sJIA sergančių pacientų organizme buvo apibūdinta populiacijos farmakokinetikos analize, kurioje dalyvavo 140 pacientų, kuriems kas 2 savaites buvo skiriama 8 mg / kg kūno masės (sveriantiems ≥ 30 kg), 12 mg / kg kūno masės kas 2 savaites (sveriantiems mažiau kaip 30 kg) dozės į veną, 162 mg kas savaitę (sveriantiems ≥ 30 kg), 162 mg kas 10 dienų arba kas 2 savaites (pacientams, sveriantiems mažiau kaip 30 kg) dozės po oda.

Duomenų apie ekspoziciją po oda vartojama tocilizumabo farmacine forma sJIA sergančių vaikų iki 2 metų amžiaus, sveriančių mažiau kaip 10 kg, organizme yra nedaug.

sJIA sergančius pacientus po oda leidžiamos farmacinės formos tocilizumabu galima gydyti tik tuo atveju, jeigu jie sveria bent 10 kg (žr. 4.2 skyrių).

8 lentelė. Numanomi FK parametrų reikšmių vidurkiai (± SN) vartojant po oda, nusistovėjus pusiausvyrai, sJIA sergančių pacientų organizme

|  |  |  |
| --- | --- | --- |
| **Tocilizumabo FK parametrai** | **162 mg dozė kas savaitę**  **(KM ≥ 30 kg)** | **162 mg doze kas dvi savaitės**  **(KM mažiau kaip 30 kg)** |
| Cmax (mkg/ml) | 99,8 ± 46,2 | 134 ± 58,6 |
| Cmin (mkg/ml) | 79,2 ± 35,6 | 65,9 ± 31,3 |
| Cmean (mkg/ml) | 91,3 ± 40,4 | 101 ± 43,2 |
| Kaupimasis Cmax | 3,66 | 1,88 |
| Kaupimasis Cmin | 4,39 | 3,21 |
| Kaupimasis Cmean ar AUCτ\* | 4,28 | 2,27 |

\* τ = 1 savaitė arba 2 savaitės dozuojant po oda dviem režimais

Suleidžiant po oda, maždaug 90 % pusiausvyrinės koncentracijos buvo pasiekta 12-ąją savaitę dozuojant po 162 mg tiek kas savaitę (QW), tiek kas dvi savaites (Q2W) režimu.

Absorbcija

sJIA sergantiems pacientams vaistinio preparato suleidus po oda, absorbcijos pusinis laikas buvo maždaug 2 dienos, o po oda vartojamos farmacinės formos biologinis prieinamumas sJIA sirgusių pacientų organizme buvo 95 %.

Pasiskirstymas

sJIA sergančių vaikų organizme centrinis pasiskirstymo tūris buvo 1,87 litro, periferinis pasiskirstymo tūris – 2,14 litro, dėl to pasiskirstymo tūris nusistovėjus pusiausvyrinei koncentracijai buvo 4,01 litro.

Eliminacija

Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinis klirensas buvo apytikriai apskaičiuotas kaip populiacijos farmakokinetikos analizės parametras ir sisteminiu idiopatiniu artritu sergančių vaikų organizme siekia 5,7 ml / val. Suleidus po oda, nusistovėjus pusiausvyrinei koncentracijai dozavimo intervalo metu, sJIA sergančių pacientų organizme tocilizumabo veiksmingas t1/2 trunka iki 14 parų, dozuojant po 162 mg tiek kas savaitę (QW), tiek kas dvi savaites (Q2W) režimu.

pJIA

Vartojimas po oda

Tocilizumabo farmakokinetika pJIA sergančių pacientų organizme buvo apibūdinta populiacijos farmakokinetikos analize, kurioje dalyvavo 237 pacientai, kuriems kas 4 savaites buvo skiriama 8 mg / kg kūno masės (sveriantiems ≥ 30 kg), 10 mg / kg kūno masės kas 4 savaites (sveriantiems mažiau kaip 30 kg) dozės į veną, bei 162 mg kas 2 savaites (sveriantiems ≥ 30 kg) arba 162 mg kas 3 savaites (pacientams, sveriantiems mažiau kaip 30 kg) dozės po oda.

9 lentelė. Numanomi FK parametrų pJIA sergančių pacientų organizme vidurkis ± SN, nusistovėjus pusiausvyrai dozuojant po oda

|  |  |  |
| --- | --- | --- |
| **Tocilizumabo FK parametrai** | **162 mg Q2W**  **≥ 30 kg** | **162 mg Q3W iki**  **30 kg** |
| Cmax (mkg / ml) | 29,4 ± 13,5 | 75,5 ± 24,1 |
| Cmin (mkg / ml) | 11,8 ± 7,08 | 18,4 ± 12,9 |
| Cmean (mkg / ml) | 21,7 ± 10,4 | 45,5 ± 19,8 |
| Kaupimasis Cmax | 1,72 | 1,32 |
| Kaupimasis Cmin | 3,58 | 2,08 |
| Kaupimasis Cvid ar AUCτ \* | 2,04 | 1,46 |

\* τ = dviems kas 2 savaites arba kas 3 savaites vartojimo po oda režimams

Suleidus į veną, 10 mg/kg (KM < 30 kg) dozės grupėje maždaug 90 % pusiausvyrinės koncentracijos buvo pasiekta 12-ąją savaitę, o 8 mg/kg (KM ≥ 30 kg) dozės grupėje - 16-ąją savaitę. Suleidus po oda, maždaug 90 % pusiausvyrinės koncentracijos tiek 162 mg kas dvi savaites (Q2W), tiek kas tris savaites (Q3W) režimuose buvo pasiekta 12-ąją savaitę.

Absorbcija

pJIA sergantiems pacientams vaistinio preparato suleidus po oda, absorbcijos pusinis laikas buvo maždaug 2 dienos, o po oda vartojamos farmacinės formos biologinis prieinamumas pJIA sirgusių pacientų organizme buvo 96 %.

Pasiskirstymas

pJIA sergančių vaikų organizme centrinis pasiskirstymo tūris buvo 1,97 litro, periferinis pasiskirstymo tūris – 2,03 litro, dėl to pasiskirstymo tūris nusistovėjus pusiausvyrinei koncentracijai buvo 4,0 litro.

Eliminacija

pJIA sergančių pacientų populiacijos farmakokinetinė analizė rodo, kad tiesiniam klirensui turi įtakos kūno masė, taigi, skiriant dozę reikia į tai atsižvelgti (žr. 9 lentelę).

Suleidus po oda, nusistovėjus pusiausvyrinei koncentracijai dozavimo intervalo metu, pJIA sergančių pacientų organizme tocilizumabo veiksmingas t1/2 trunka iki 10 parų, kai kūno masė mažesnė kaip 30 kg (162 mg po oda Q3W), ir iki 7 parų, kai kūno masė ≥ 30 kg (Q2W). Suleidus į veną, tocilizumabo eliminacija iš kraujotakos yra dviejų fazių. Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinis klirensas buvo apytikriai apskaičiuotas kaip populiacijos farmakokinetikos analizės parametras ir yra 6,25 ml / val. Esant mažai tocilizumabo koncentracijai svarbiausias vaidmuo tenka nuo koncentracijos priklausomam netiesiniam klirensui. Kai tik netiesinio klirenso kelias prisisotina, esant didesnei tocilizumabo koncentracijai, klirensą daugiausia nulemia tiesinis klirensas.

GLA

Vartojimas po oda

Tocilizumabo farmakokinetika GLA sergančių pacientų organizme buvo nustatyta naudojant populiacijos FK modelį, apimantį 149 GLA sirgusių pacientų, gydytų 162 mg doze po oda leidžiama kas savaitę arba 162 mg doze po oda leidžiama kas antrą savaitę, duomenų rinkinį. Sukurtasis modelis turėjo tokią pačią struktūrą, kaip ir populiacijos farmakokinetikos modelis, anksčiau sukurtas remiantis duomenimis apie RA sirgusius pacientus (žr. 10 lentelę).

10 lentelė. Prognozuoti FK parametrų vidurkiai ± SN , nusistovėjus pusiausvyrai GLA sergantiems pacientams vaistinio preparato suleidus po oda

|  |  |  |
| --- | --- | --- |
|  | **Vartojamas po oda** | |
| **Tocilizumabo FK parametrai** | **Po 162 mg kas antrą savaitę** | **Po 162 mg kas savaitę** |
| Cmax (mkg / ml) | 19,3 ± 12,8 | 73 ± 30,4 |
| Ctrough (mkg / ml) | 11,1 ± 10,3 | 68,1± 29,5 |
| Cvid (mkg / ml) | 16,2 ± 11,8 | 71,3 ± 30,1 |
| Kaupimasis Cmax | 2,18 | 8,88 |
| Kaupimasis Cmin | 5,61 | 9,59 |
| Kaupimasis Cvid ar AUCτ \* | 2,81 | 10,91 |

\* τ = dviems kas 2 savaites arba kas 1 savaitę vartojimo po oda režimams

Tocilizumabą leidžiant kas savaitę, pusiausvyrinės apykaitos pobūdis buvo beveik plokščias su labai mažais svyravimais tarp mažiausios ir didžiausios verčių, tuo tarpu tocilizumabą leidžiant kas antrą savaitę svyravimai buvo dideli. Maždaug 90 % pusiausvyros (AUCτ) leidžiant kas antrą savaitę buvo pasiekta 14-ąją savaitę, o leidžiant kas savaitę - 17-ąją savaitę.

Remiantis šiuolaikiniu FK apibūdinimu, šioje populiacijoje pastebėta mažiausioji tocilizumabo koncentracija nusistovėjus pusiausvyrinei apykaitai yra 50 % didesnė, palyginus su vidutine koncentracija, nustatyta dideliame RA populiacijos duomenų rinkinyje. Šie skirtumai atsiranda dėl nežinomų priežasčių. FK skirtumų nelydi žymūs FD parametrų skirtumai, taigi, jų klinikinė reikšmė nežinoma.

GLA sergančių pacientų atveju didesnė ekspozicija buvo pastebėta pacientams, kurių mažesnė kūno masė. Po 162 mg vieną kartą per savaitę dozavimo režimo atveju, pacientų, kurių kūno masė mažesnė nei 60 kg, organizme pusiausvyrinė Cvid buvo 51 % didesnė, lyginant su pacientais, kurių kūno masė buvo nuo 60 kg iki 100 kg. Po 162 mg kas antrą savaitę dozavimo režimo atveju, pacientų, kurių kūno masė mažesnė nei 60 kg, organizme pusiausvyrinė Cvid buvo 129 % didesnė, lyginant su pacientais, kurių kūno masė buvo nuo 60 kg iki 100 kg. Apie daugiau kaip 100 kg sveriančius pacientus duomenų yra nedaug (n = 7).

Absorbcija

Suleidus po oda GLA sergantiems pacientams, absorbcijos t½ buvo apie 4 dienos. Po oda vartojamos farmacinės formos biologinis prieinamumas buvo 0,8. Gydymo tocilizumabu vieną kartą per savaitę grupėje Tmax mediana buvo 3 paros, o gydymo tocilizumabu kas antrą savaitę - 4,5 paros.

Pasiskirstymas

GLA sergančių pacientų organizme centrinis pasiskirstymo tūris buvo 4,09 litro, periferinis pasiskirstymo tūris buvo 3,37 litro, taigi, pasiskirstymo tūris nusistovėjus pusiausvyrinei apykaitai yra 7,46 litro.

Eliminacija

Bendrasis tocilizumabo klirensas priklauso nuo koncentracijos ir yra tiesinio ir netiesinio klirensų suma. Tiesinio pobūdžio klirensas buvo apskaičiuotas kaip populiacijos farmakokinetikos analizės parametras ir GLA sergantiems pacientams buvo 6,7 ml / val.

GLA sergančių pacientų organizme nusistovėjus pusiausvyrinei apykaitai, efektyvus tocilizumabo T ½ dozuojant po 162 mg kas savaitę režimu svyravo nuo 18,3 iki 18,9 parų, o dozuojant po 162 mg kas antrą savaitę režimu - nuo 4,2 ir 7,9 parų. Esant didelei koncentracijai serume, kai bendrajame tocilizumabo klirense dominuoja tiesinio pobūdžio klirensas, efektyvus t ½ (maždaug 32 paros) buvo gautas iš populiacijos parametrų įverčių.

Ypatingos populiacijos

*Sutrikusi inkstų funkcija.* Inkstų sutrikimo įtaka tocilizumabo farmakokinetikai formaliai netirta. Atliekant populiacinės farmakokinetikos analizę, daugumos RA arba GLA sergančių tirtų pacientų inkstų veikla buvo normali arba lengvai sutrikusi. Lengvas inkstų funkcijos susilpnėjimas (kreatinino klirensas apskaičiuotas pagal *Cockcroft-Gault* formulę) tocilizumabo farmakokinetikai įtakos neturėjo.

Maždaug trečdaliui GLA tyrime dalyvavusių pacientų prieš pradedant tyrimą jau sirgo vidutinio sunkumo inkstų funkcijos sutrikimas (apytikriai apskaičiuotas kreatinino klirensas 30 – 59 ml / min). Poveikio ekspozicijai tocilizumabui šių pacientų organizme nepastebėta.

Pacientams, kuriems yra lengvas arba vidutinio sunkumo inkstų funkcijos sutrikimas, dozės koreguoti nereikia.

*Sutrikusi kepenų funkcija.* Kepenų *funkcijos* sutrikimo įtaka tocilizumabo farmakokinetikai formaliai netirta.

*Amžius, lytis ir etninė grupė.* RA arba GLA sergančiųjų populiacinės farmakokinetikos analizės duomenimis, amžius, lytis ir etninė kilmė tocilizumabo farmakokinetikai įtakos neturėjo.

sJIA ar pJIA sergančių pacientų populiacijos FK analizė patvirtino, kad kūno dydis yra vienintelė kovariantė, turinti pastebimą poveikį tocilizumabo farmakokinetikai, įskaitant eliminaciją ir absorbciją, taigi, skiriant dozę reikia atsižvelgti į kūno masę (žr. 8 ir 9 lenteles).

## 5.3 Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo ir toksinio poveikio reprodukcijai bei vystymuisi ikiklinikinių tyrimų duomenys specifinio pavojaus žmogui nerodo.

Tocilizumabo kancerogeniškumas netirtas, kadangi, Ig G1 monokloniniai antikūnai, manoma, neturi būdingo kancerogeninio pajėgumo.

Esami ikiklinikinių tyrimų duomenys pademonstravo IL-6 poveikį piktybinio proceso progresavimui ir įvairių vėžio rūšių atsparumui apoptozei. Šie duomenys nerodo tiesioginio gydymo tocilizumabu pavojaus vėžiui prasidėti ir progresuoti. Be to, 6 mėnesius tiriant lėtinį toksinį poveikį *Cynomolgus* beždžionėms arba tiriant IL-6 neturinčias peles, proliferacinių pokyčių nepastebėta.

Esami ikiklinikinių tyrimų duomenys gydymo tocilizumabu poveikio vaisingumui nerodo. Tiriant lėtinį toksinį poveikį *Cynomolgus* beždžionėms, įtakos endokrininiam aktyvumui ir reprodukcinei sistemai nepastebėta, o IL-6 neturinčių pelių reprodukcinė veikla nesutriko. Tocilizumabas, duotas *Cynomolgus* beždžionėms ankstyvuoju nėštumo laikotarpiu, tiesioginio ar netiesioginio žalingo poveikio nėštumui ar gemalo bei vaisiaus raidai neturėjo. Tačiau kai didelės dozės (50 mg/kg per parą) grupėje sisteminė ekspozicija buvo didelė (> 100 kartų didesnė už žmonių ekspoziciją), šiek tiek dažniau pasitaikė persileidimų, gemalo bei vaisiaus žuvimo atvejų, palyginti su placebo ir mažų dozių grupėmis. Nors neatrodo, kad IL-6 būtų esminis citokinas vaisiaus augimui ar imuninei motinos ir vaisiaus sąveikos kontrolei, minėtų duomenų ryšio su tocilizumabo vartojimu negalima paneigti.

Skiriant preparato analogo pelėms, nenustatyta toksinio poveikio pelių jaunikliams, tai yra, nenustatyta skeleto augimo, imuninės sistemos funkcijos ir lytinio brendimo sutrikimų.

Ikiklinikinių su *Cynomolgus* beždžionėmis atliktų tyrimų tocilizumabo saugumo duomenys nerodo, kad būtų skirtumų tarp į veną leidžiamos ir po oda leidžiamos vaistinio preparato formų.

## 6. FARMACINĖ INFORMACIJA

## 6.1 Pagalbinių medžiagų sąrašas

L-Histidinas

L-Histidino monohidrochlorido monohidratas

L-Treoninas

L-Metioninas

Polisorbatas 80

Injekcinis vanduo

## 6.2 Nesuderinamumas

Nesuderinamumo tyrimų neatlikta, todėl šio vaistinio preparato maišyti su kitais negalima.

## 6.3 Tinkamumo laikas

42 mėnesiai.

## 6.4 Specialios laikymo sąlygos

Laikyti šaldytuve (2°C–8°C). Negalima užšaldyti. Išimtą iš šaldytuvo užpildytą švirkštiklį galima laikyti iki 3 savaičių ne aukštesnėje kaip 30°C temperatūroje.

Užpildytus švirkštiklius laikyti išorinėje dėžutėje, kad vaistinis preparatas būtų apsaugotas nuo šviesos ir drėgmės.

## 6.5 Talpyklės pobūdis ir jos turinys

0,9 ml tirpalo (162 mg Avtozma) yra užpildytame (I tipo stiklo) švirkšte su įstatyta adata, kuris yra įtaisytas užpildytame švirkštiklyje. Švirkštas uždengtas tvirta apsauga adatai (poliizopreno guma ir polipropilenas) ir steriliu, „fluorotec“ dengtu elastomeriniu stūmoklio kamščiu (su silikonu).

Pacientams naudoti skirtas Avtozma užpildytas švirkštiklis tiekiamas pakuotėse, kuriose yra:

* 1 užpildytas švirkštiklis
* 2 užpildyti švirkštikliai
* 4 užpildyti švirkštikliai
* 12 (3 pakuotės po 4) užpildytų švirkštiklių (sudėtinės pakuotės)

Gali būti tiekiamos ne visų dydžių pakuotės.

## 6.6 Specialūs reikalavimai atliekoms tvarkyti ir vaistiniam preparatui ruošti

Avtozma tiekiamas vienkartiniam naudojimui skirtuose užpildytuose švirkštikliuose. Užpildytą švirkštiklį išėmus iš šaldytuvo, reikia palaukti 45 minutes, kad prieš suleidžiant Avtozma jis sušiltų iki kambario temperatūros (18 °C–28 °C). Švirkštiklio negalima purtyti. Nuėmus dangtelį, kad vaistas neišdžiūtų ir neužkimštų adatos, suleidimą būtina pradėti per 3 minutes. Užpildyto švirkštiklio nepanaudojus per 3 minutes nuo dangtelio nuėmimo, jį reikia išmesti į aštrioms atliekoms skirtą talpyklę ir naudoti naują užpildytą švirkštiklį.

Jeigu paspaudus adatos gaubtelį oranžinės spalvos indikatorius nepajuda, Jūs privalote šį užpildytą švirkštiklį išmesti į aštrioms atliekoms skirtą talpyklę. Nebandykite užpildyto švirkštiklio naudoti dar kartą. Bandant naudoti dar kartą, užpildytas švirkštiklis yra užrakintas ir adatą dengia gaubtelis. Negalima pakartoti injekcijos kitu užpildytu švirkštikliu. Jei reikia pagalbos, kreipkitės į sveikatos priežiūros paslaugų teikėją.

Šio vaistinio preparato negalima vartoti, jeigu tirpalas yra drumstas, jame matoma dalelių ar tirpalas yra kokios nors kitos spalvos nei bespalvis ar geltonas arba jeigu bet kuri užpildyto švirkštiklio dalis atrodo pažeista.

Išsamios Avtozma užpildyto švirkštiklio naudojimo instrukcijos pateikiamos pakuotės lapelyje.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

## 7. REGISTRUOTOJAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 8. REGISTRACIJOS PAŽYMĖJIMO NUMERIAI

EU/1/24/1896/010

EU/1/24/1896/011

EU/1/24/1896/012

EU/1/24/1896/014

## 9. REGISTRAVIMO / PERREGISTRAVIMO DATA

Registravimo data: 14 vasaris 2025

## 10. TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje <https://www.ema.europa.eu>.

**II PRIEDAS**

**A. BIOLOGINĖS VEIKLIOSIOS MEDŽIAGOS GAMINTOJAS IR GAMINTOJAS, ATSAKINGAS UŽ SERIJŲ IŠLEIDIMĄ**

**B. TIEKIMO IR VARTOJIMO SĄLYGOS AR APRIBOJIMAI**

**C. KITOS SĄLYGOS IR REIKALAVIMAI REGISTRUOTOJUI**

**D. SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI**

# A. BIOLOGINĖS VEIKLIOSIOS MEDŽIAGOS GAMINTOJAS IR GAMINTOJAS, ATSAKINGAS UŽ SERIJŲ IŠLEIDIMĄ

Biologinės veikliosios medžiagos gamintojo pavadinimas ir adresas

Binex, Ltd,

3, Gaetbeol-ro, Yeonsu-gu,

Incheon, Korėjos Respublika

Gamintojo, atsakingo už serijų išleidimą, pavadinimas ir adresas

Nuvisan France SARL

2400 Route des Colles,

06410 Biot,

Prancūzija

Midas Pharma GmbH

Rheinstr. 49,

55218 Ingelheim,

Vokietija

KYMOS S.L.

Ronda Can Fatjó, 7B.

08290 Cerdanyola del Vallès,

Barcelona,

Ispanija

# B. TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).

# C. KITOS SĄLYGOS IR REIKALAVIMAI REGISTRUOTOJUI

* **Periodiškai atnaujinami saugumo protokolai (PASP)**

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos orientacinių datų sąraše (*EURD* sąraše), kuris skelbiamas Europos vaistų tinklalapyje.

# D. SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

* **Rizikos valdymo planas (RVP)**

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas*:*

* pareikalavus Europos vaistų agentūrai*;*
* kai keičiama rizikos valdymo sistema, ypač gavus naujos informacijos , kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

Jei sutampa PASP ir atnaujinto RVP teikimo datos, jie gali būti pateikiami kartu.

* **Papildomos rizikos mažinimo priemonės**

Registruotojas visus gydytojus, kurie, kaip tikimasi, skirs/vartos Avtozma, aprūpins RA, sJIA, pJIA ir GLA terapinėms indikacijoms skirtais mokomaisiais rinkiniais, kuriuos sudarys:

* Gydytojo informavimo rinkinys
* Slaugos darbuotojo informavimo rinkinys
* Paciento informavimo rinkinys

Prieš išplatinant mokomąją medžiagą registruotojas turi suderinti su nacionalinėmis vaistų tarnybomis mokomosios medžiagos turinį ir formatą kartu su informavimo planu (įskaitant platinimo būdus).

Gydytojo informavimo rinkinyje turi būti tokia pagrindinė informacija:

* Nuoroda į Preparato charakteristikų santrauka (pvz., nuoroda į EVA tinklalapį);
* Dozės apskaičiavimas (RA, sJIA ir pJIA sergantiems pacientams), infuzijos paruošimas ir infuzijos greitis;
* Sunkių infekcinių ligų rizika:
* vaistiniu preparatu draudžiama gydyti pacientus, kuriems yra ar įtariama infekcinė liga;
* vaistinis preparatas gali susilpninti ūminės infekcinės ligos požymius ir simptomus, dėl to gali būti uždelstas diagnozės nustatymas.
* Toksinio poveikio kepenims rizika:
* Pacientus, kurių organizme transaminazių ALT arba AST aktyvumas VNR viršija 1,5 karto, pradėti gydyti tocilizumabu reikia atsargiai. Pacientų, kurių organizme transaminazių ALT arba AST aktyvumas VNR viršija 5 kartus, tocilizumabu gydyti nerekomenduojama;
* RA, GLA, pJIA ir sJIA sergančių pacientų atveju pirmuosius 6 gydymo mėnesius ALT / AST aktyvumą reikia stebėti kas 4–8 savaites, o vėliau - kas 12 savaičių. Rekomenduojami dozės keitimai, įskaitant gydymo tocilizumabu nutraukimą, remiantis transaminazių aktyvumu, yra išdėstyti Preparato charakteristikų santraukos 4.2 skyriuje.
* Virškinimo trakto perforacijos rizika, ypač pacientams, kuriems buvo divertikulitas ar žarnų išopėjimas;
* Išsamus aprašas, kaip pateikti pranešimą apie sunkias nepageidaujamas reakcijas į vaistą;
* Paciento informavimo rinkiniai (kuriuos sveikatos priežiūros specialistai turi duoti pacientams);
* Makrofagų aktyvavimo sindromo diagnostikos gairės sJIA sergantiems pacientams;
* Vaisto vartojimo nutraukimo rekomendacijos sJIA ir pJIA sergantiems pacientams.

Slaugos darbuotojo informavimo rinkinyje turi būti tokia pagrindinė informacija:

* Medicininių klaidų prevencija ir reakcijos į injekciją/infuziją:
* injekcijos/infuzijos paruošimas;
* injekcijos/infuzijos greitis.
* Paciento stebėjimas dėl reakcijos į injekciją ar infuziją;
* Išsamus aprašas, kaip pateikti pranešimą apie sunkias nepageidaujamas reakcijas į vaistą.

Paciento informavimo rinkinyje turi būti tokia pagrindinė informacija:

* Pakuotės lapelis (su vartojimo po oda instrukcijomis) (pvz., nuoroda į EVA tinklapį);
* Paciento budrumo kortelė, skirta:

- atkreipti dėmesį į pavojų susirgti infekcinėmis ligomis, kurios negydant gali tapti sunkiomis. Be to, kai kurios buvusios infekcinės ligos gali pasikartoti;

- atkreipti dėmesį į pavojų, kad ligoniams, gydomiems Avtozma, gali atsirasti divertikulito komplikacijų, kurios negydomos gali pasidaryti sunkios;

- atkreipti dėmesį į pavojų, kad Avtozma gydomiems pacientams gali pasireikšti sunki kepenų pažaida. Pacientams turi būti atliekami kepenų funkcijos tyrimai. Pacientai turi nedelsdami informuoti gydytoją, jeigu jiems pasireiškia toksinio poveikio kepenims požymiai, tokie kaip nuovargis, pilvo skausmas ir gelta.

**III PRIEDAS**

**ŽENKLINIMAS IR PAKUOTĖS LAPELIS**

# A. ŽENKLINIMAS

**INFORMACIJA ANT IŠORINĖS PAKUOTĖS**

**KARTONO DĖŽUTĖ**

## 1. VAISTINIO PREPARATO PAVADINIMAS

Avtozma 20 mg/ml koncentratas infuziniam tirpalui

tocilizumabas

## 2. VEIKLIOJI MEDŽIAGA IR JOS KIEKIS

1 flakone yra 80 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80 ir injekcinis vanduo.

Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Koncentratas infuziniam tirpalui

80 mg/4 ml

1 flakonas 4 ml

4 flakonai po 4 ml

## 5. VARTOJIMO METODAS IR BŪDAS (-AI)

Praskiedus infuzijos būdu leisti į veną

Praskiestą vaistą suvartoti nedelsiant

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

**8. TINKAMUMO LAIKAS**

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Flakoną laikyti išorinėje dėžutėje, kad vaistas būtų apsaugotas nuo šviesos

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIAI

EU/1/24/1896/001 1 flakonas

EU/1/24/1896/002 4 flakonai

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

Receptinis vaistas

## 15. VARTOJIMO INSTRUKCIJA

## 16. INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**KARTONO DĖŽUTĖ**

## 1. VAISTINIO PREPARATO PAVADINIMAS

Avtozma 20 mg/ml koncentratas infuziniam tirpalui

tocilizumabas

## 2. VEIKLIOJI MEDŽIAGA IR JOS KIEKIS

1 flakone yra 200 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80 ir injekcinis vanduo.

Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Koncentratas infuziniam tirpalui

200 mg/10 ml

1 flakonas 10 ml

4 flakonai po 10 ml

## 5. VARTOJIMO METODAS IR BŪDAS (-AI)

Praskiedus infuzijos būdu leisti į veną

Praskiestą vaistą suvartoti nedelsiant

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

**7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)**

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Flakoną laikyti išorinėje dėžutėje, kad vaistas būtų apsaugotas nuo šviesos

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIAI

EU/1/24/1896/003 1 flakonas

EU/1/24/1896/004 4 flakonai

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

Receptinis vaistas

## 15. VARTOJIMO INSTRUKCIJA

## 16. INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**KARTONO DĖŽUTĖ**

## 1. VAISTINIO PREPARATO PAVADINIMAS

Avtozma 20 mg/ml koncentratas infuziniam tirpalui

tocilizumabas

## 2. VEIKLIOJI MEDŽIAGA IR JOS KIEKIS

1 flakone yra 400 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80 ir injekcinis vanduo.

Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Koncentratas infuziniam tirpalui

400 mg/20 ml

1 flakonas 20 ml

4 flakonai po 20 ml

## 5. VARTOJIMO METODAS IR BŪDAS (-AI)

Praskiedus infuzijos būdu leisti į veną

Praskiestą vaistą suvartoti nedelsiant

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Flakoną laikyti išorinėje dėžutėje, kad vaistas būtų apsaugotas nuo šviesos

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIAI

EU/1/24/1896/005 1 flakonas

EU/1/24/1896/006 4 flakonai

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

Receptinis vaistas

## 15. VARTOJIMO INSTRUKCIJA

## 16. INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTO DĖŽUTĖ**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkšte

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkšte yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkšte

1 užpildytas švirkštas

2 užpildyti švirkštai

4 užpildyti švirkštai

162 mg / 0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš naudojant švirkštą išimkite iš dėžutės ir palaikykite kambario temperatūroje mažiausiai 30 minučių

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Išimtą iš šaldytuvo užpildytą švirkštą galima laikyti iki 3 savaičių ne aukštesnėje kaip 30°C temperatūroje.

Užpildytą švirkštą laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/007 1 užpildytas švirkštas

EU/1/24/1896/008 4 užpildyti švirkštai

EU/1/24/1896/013 2 užpildyti švirkštai

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTO DĖŽUTĖ (SU MĖLYNUOJU LANGELIU) – Sudėtinė pakuotė**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkšte

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkšte yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkšte

Sudėtinė pakuotė: 12 (3 pakuotės po 4) užpildytų švirkštų

162 mg / 0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš naudojant švirkštą išimkite iš dėžutės ir palaikykite kambario temperatūroje mažiausiai 30 minučių

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Išimtą iš šaldytuvo užpildytą švirkštą galima laikyti iki 3 savaičių ne aukštesnėje kaip 30°C temperatūroje.

Užpildytą švirkštą laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/009 12 (3 x 4) užpildyti švirkštai (sudėtinė pakuotė)

## 13. SERIJOS NUMERIS

Serija

**14. PARDAVIMO (IŠDAVIMO) TVARKA**

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTO DĖŽUTĖ (BE MĖLYNOJO LANGELIO) – Sudėtinė pakuotė**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkšte

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkšte yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkšte

4 užpildyti švirkštai. Sudėtinės pakuotės dalis, negali būti parduodama atskirai.

162 mg / 0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš naudojant švirkštą išimkite iš dėžutės ir palaikykite kambario temperatūroje mažiausiai 30 minučių

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Išimtą iš šaldytuvo užpildytą švirkštą galima laikyti iki 3 savaičių ne aukštesnėje kaip 30°C temperatūroje.

Užpildytą švirkštą laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/009 12 (3 x 4) užpildyti švirkštai (sudėtinė pakuotė)

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTIKLIO DĖŽUTĖ**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkštiklyje

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkštiklyje yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkštiklyje

1 užpildytas švirkštiklis

2 užpildyti švirkštikliai

4 užpildyti švirkštikliai

162 mg / 0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš vartojimą užpildytą švirkštiklį išimkite iš dėžutės ir 45 minutes palaikykite kambario temperatūroje.

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti

Išimtą iš šaldytuvo užpildytą švirkštiklį galima laikyti iki 3 savaičių ne aukštesnėje kaip 30°C temperatūroje.

Užpildytą švirkštiklį laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/010 1 užpildytas švirkštiklis

EU/1/24/1896/011 4 užpildyti švirkštikliai

EU/1/24/1896/014 2 užpildyti švirkštikliai

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg švirkštiklis

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTIKLIO DĖŽUTĖ (SU MĖLYNUOJU LANGELIU) – Sudėtinė pakuotė**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkštiklyje

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkštiklyje yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkštiklyje

Sudėtinė pakuotė: 12 (3 pakuotės po 4) užpildytų švirkštiklių

162 mg/0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš vartojimą užpildytą švirkštiklį išimkite iš dėžutės ir 45 minutes palaikykite kambario temperatūroje.

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti.

Išimtą iš šaldytuvo užpildytą švirkštiklį galima laikyti iki 3 savaičių ne aukštesnėje kaip 30°C temperatūroje.

Užpildytą švirkštiklį laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/012 12 (3 x 4) užpildyti švirkštikliai (sudėtinė pakuotė)

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg švirkštiklis

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC

SN

NN

**INFORMACIJA ANT IŠORINĖS PAKUOTĖS**

**UŽPILDYTO ŠVIRKŠTIKLIO DĖŽUTĖ (BE MĖLYNOJO LANGELIO) – Sudėtinė pakuotė**

## 1. VAISTINIO PREPARATO PAVADINIMAS

Avtozma 162 mg injekcinis tirpalas užpildytame švirkštiklyje

tocilizumabas

## 2. VEIKLIOJI MEDŽIAGA IR JOS KIEKIS

1 užpildytame švirkštiklyje yra 162 mg tocilizumabo.

## 3. PAGALBINIŲ MEDŽIAGŲ SĄRAŠAS

Pagalbinės medžiagos: L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80, injekcinis vanduo. Daugiau informacijos pateikiama pakuotės lapelyje.

## 4. FARMACINĖ FORMA IR KIEKIS PAKUOTĖJE

Injekcinis tirpalas užpildytame švirkštiklyje

4 užpildyti švirkštikliai. Sudėtinės pakuotės dalis, negali būti parduodama atskirai.

162 mg/0,9 ml

## 5. VARTOJIMO METODAS IR BŪDAS (-AI)

Leisti po oda

Prieš vartojimą perskaitykite pakuotės lapelį

## 6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje

## 7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš vartojimą užpildytą švirkštiklį išimkite iš dėžutės ir 45 minutes palaikykite kambario temperatūroje.

## 8. TINKAMUMO LAIKAS

Tinka iki

## 9. SPECIALIOS LAIKYMO SĄLYGOS

Laikyti šaldytuve

Negalima užšaldyti.

Išimtą iš šaldytuvo užpildytą švirkštiklį galima laikyti iki 3 savaičių ne aukštesnėje kaip 30°C temperatūroje.

Užpildytą švirkštiklį laikyti išorinėje dėžutėje, kad vaistas būtų apsaugotas nuo šviesos ir drėgmės.

## 10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

## 11. REGISTRUOTOJO PAVADINIMAS IR ADRESAS

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

## 12. REGISTRACIJOS PAŽYMĖJIMO NUMERIS

EU/1/24/1896/012 12 (3 x 4) užpildyti švirkštikliai (sudėtinė pakuotė)

## 13. SERIJOS NUMERIS

Serija

## 14. PARDAVIMO (IŠDAVIMO) TVARKA

## 15. VARTOJIMO INSTRUKCIJA

## 16. INFORMACIJA BRAILIO RAŠTU

avtozma 162 mg švirkštiklis

## 17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

## 18. UNIKALUS IDENTIFIKATORIUS – ŽMONĖMS SUPRANTAMI DUOMENYS

**MINIMALI INFORMACIJA ANT MAŽŲ VIDINIŲ PAKUOČIŲ**

**FLAKONAS**

## 1. VAISTINIO PREPARATO PAVADINIMAS IR VARTOJIMO BŪDAS (-AI)

Avtozma 20 mg/ml sterilus koncentratas

tocilizumabas

i.v.

## 2. VARTOJIMO METODAS

Leisti i.v.

## 3. TINKAMUMO LAIKAS

EXP

## 4. SERIJOS NUMERIS

Lot

## 5. KIEKIS (MASĖ, TŪRIS ARBA VIENETAI)

80 mg/4 ml

## 6. KITA

**MINIMALI INFORMACIJA ANT MAŽŲ VIDINIŲ PAKUOČIŲ**

**FLAKONAS**

## 1. VAISTINIO PREPARATO PAVADINIMAS IR VARTOJIMO BŪDAS (-AI)

Avtozma 20 mg/ml sterilus koncentratas

tocilizumabas

i.v.

## 2. VARTOJIMO METODAS

Leisti i.v.

## 3. TINKAMUMO LAIKAS

EXP

## 4. SERIJOS NUMERIS

Lot

## 5. KIEKIS (MASĖ, TŪRIS ARBA VIENETAI)

200 mg/10 ml

## 6. KITA

**MINIMALI INFORMACIJA ANT MAŽŲ VIDINIŲ PAKUOČIŲ**

**FLAKONAS**

## 1. VAISTINIO PREPARATO PAVADINIMAS IR VARTOJIMO BŪDAS (-AI)

Avtozma 20 mg/ml sterilus koncentratas

tocilizumabas

i.v.

## 2. VARTOJIMO METODAS

Leisti i.v.

## 3. TINKAMUMO LAIKAS

EXP

## 4. SERIJOS NUMERIS

Lot

## 5. KIEKIS (MASĖ, TŪRIS ARBA VIENETAI)

400 mg/20 ml

## 6. KITA

**MINIMALI INFORMACIJA ANT MAŽŲ VIDINIŲ PAKUOČIŲ**

**UŽPILDYTO ŠVIRKŠTO ETIKETĖ**

## 1. VAISTINIO PREPARATO PAVADINIMAS IR VARTOJIMO BŪDAS (-AI)

Avtozma 162 mg injekcija

tocilizumabas

s.c.

## 2. VARTOJIMO METODAS

## 3. TINKAMUMO LAIKAS

EXP

## 4. SERIJOS NUMERIS

Lot

## 5. KIEKIS (MASĖ, TŪRIS ARBA VIENETAI)

162 mg/0,9 ml

## 6. KITA

**MINIMALI INFORMACIJA ANT MAŽŲ VIDINIŲ PAKUOČIŲ**

**UŽPILDYTO ŠVIRKŠTIKLIO ETIKETĖ**

## 1. VAISTINIO PREPARATO PAVADINIMAS IR VARTOJIMO BŪDAS (-AI)

Avtozma 162 mg injekcija

tocilizumabas

s.c.

## 2. VARTOJIMO METODAS

## 3. TINKAMUMO LAIKAS

EXP

## 4. SERIJOS NUMERIS

Lot

## 5. KIEKIS (MASĖ, TŪRIS ARBA VIENETAI)

162 mg / 0,9 ml

## 6. KITA

# B. PAKUOTĖS LAPELIS

**Pakuotės lapelis: informacija vartotojui**

**Avtozma 20 mg/ml koncentratas infuziniam tirpalui**

tocilizumabas

BT_1000x858pxVykdoma papildoma šio vaisto stebėsena. Tai padės greitai nustatyti naują saugumo informaciją. Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip pranešti apie šalutinį poveikį, žr. 4 skyriaus pabaigoje

**Atidžiai perskaitykite visą šį lapelį, prieš Jums skiriant vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją arba slaugytoją.
* Šis vaistas skirtas tik Jums.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba slaugytoją. Žr. 4 skyrių.

Be šio lapelio, Jūs gausite **paciento budrumo kortelę**; joje yra svarbi saugumo informacija, kurią

Jums reikia žinoti prieš pradedant gydyti Avtozma preparatu ir juo gydant.

**Apie ką rašoma šiame lapelyje?**

1. Kas yra Avtozma ir kam jis vartojamas

2. Kas žinotina prieš Jums skiriant Avtozma

3. Kaip skiriamas Avtozma

4. Galimas šalutinis poveikis

5. Kaip laikyti Avtozma

6. Pakuotės turinys ir kita informacija

## 1. Kas yra Avtozma ir kam jis vartojamas

Avtozma sudėtyje yra veikliosios medžiagos tocilizumabo, kuris yra tam tikrose imuninėse ląstelėse pagamintas baltymas (monokloninis antikūnas), blokuojantis specifinį baltymą (citokiną), vadinamą interleukinu-6. Organizme pastarasis baltymas dalyvauja uždegimo procesuose, todėl jį blokuojant Jūsų organizme uždegimą galima susilpninti. Avtozma padeda mažinti ligos simptomus, pavyzdžiui, sąnarių skausmą ir patinimą, taip pat gali palengvinti Jūsų kasdieninę veiklą. Nustatyta, kad Avtozma lėtina ligos sukeliamos sąnarių kremzlių ir kaulo audinio pažaidos vystymąsi bei pagerina Jūsų gebėjimą atlikti įprastus kasdienius veiksmus.

* **Avtozma yra gydomi suaugusieji**, sergantys vidutinio sunkumo ar sunkiu aktyviu reumatoidiniu artritu (RA), autoimunine liga, jeigu ankstesnis gydymas buvo nepakankamai veiksmingas. Įprastai Avtozma vartojamas kartu su metotreksatu. Vis dėlto vartoti vieną Avtozma galima, jeigu gydytojas nustato, kad gydymas metotreksatu Jums netinka.
* Avtozma taip pat gali būti gydomi sunkiu, aktyviu ir progresuojančiu reumatoidiniu artritu sergantys suaugusieji, kai jie anksčiau nėra vartoję metotreksato.
* **Avtozma yra gydomi sJIA sergantys vaikai.** Avtozma gydomi 2 metų amžiaus ir vyresni vaikai, sergantys ***aktyviu sisteminiu jaunatviniu idiopatiniu artritu*** (sJIA), kuris yra uždegiminė liga, sukelianti vieno ar kelių sąnarių skausmą ir patinimą, o taip pat karščiavimą ir išbėrimą. Avtozma yra skirtas sJIA simptomams lengvinti ir gali būti vartojamas vienas arba kartu su metotreksatu.
* **Avtozma yra gydomi pJIA sergantys vaikai.** Avtozma gydomi 2 metų amžiaus ir vyresni vaikai, sergantys ***poliartikuliniu jaunatviniu idiopatiniu artritu*** (pJIA), kuris yra uždegiminė liga, sukelianti vieno ar kelių sąnarių skausmą ir patinimą. Avtozma yra skirtas pJIA simptomams lengvinti ir gali būti vartojamas vienas arba kartu su metotreksatu.
* **Avtozma yra gydomi suaugusieji ir 2 metų ar vyresni vaikai,** kuriems pasireiškia sunkus ar pavojų gyvybei lemiantis **citokinų išsiskyrimo sindromas (CIS)**; tai yra šalutinis poveikis, pasireiškiantis tam tikru vėžio tipu sergantiems pacientams, kurie gydomi chimerinį antigeno receptorių (CAR) turinčių T ląstelių preparatais.
* **Avtozma yra gydomi suaugusieji**, sergantys koronaviruso 2019 infekcijos sukelta (COVID-19) liga, kuriems yra skiriami sisteminio poveikio kortikosteroidai ir yra taikoma deguonies terapija ar dirbtinė plaučių ventiliacija.

## 2. Kas žinotina prieš Jums skiriant Avtozma

**Avtozma Jums skirti draudžiama**

* jeigu yra **alergija** tocilizumabui arba bet kuriai pagalbinei šio vaisto medžiagai (jos išvardytos 6 skyriuje). (Žr. specialius įspėjimus šio skyriaus pabaigoje, po antrašte „Avtozma sudėtyje yra polisorbato“);
* jeigu sergate sunkia aktyvia infekcine liga.

Jeigu Jums yra bet kuri iš šių būklių, pasakykite gydytojui arba slaugytojai prieš Jums skiriant infuziją.

**Įspėjimai ir atsargumo priemonės**

Pasitarkite su gydytoju arba slaugytoja, prieš Jums lašinant Avtozma.

* Jeigu infuzijos metu ar po jos pasireiškė **alerginė reakcija**, pavyzdžiui, spaudimas krūtinėje, švokštimas, stiprus svaigulys ar galvos sukimasis, lūpų patinimas ar odos bėrimas, **nedelsdami pasakykite gydytojui**.
* Jeigu Jums yra bet kokia trumpalaikė ar ilgalaikė **infekcinė liga** arba jeigu dažnai sergate infekcinėmis ligomis. Jeigu negaluojate, **nedelsdami apie tai pasakykite savo gydytojui**. Avtozma gali sumažinti Jūsų organizmo gebėjimą reaguoti į infekcijas ir gali pasunkinti jau esamą infekcinę ligą ar padidinti galimybę užsikrėsti nauja infekcija.
* Jeigu esate sirgę **tuberkulioze**, pasakykite apie tai gydytojui. Prieš pradėdamas gydyti Avtozma gydytojas patikrins, ar nėra tuberkuliozės požymių ir simptomų. Jeigu gydymo metu arba po jo atsiranda tuberkuliozės simptomų (užsitęsęs kosulys, kūno masės mažėjimas, silpnumas, šiek tiek pakilusi kūno temperatūra) arba bet kokios kitos infekcijos simptomų, nedelsdami kreipkitės į savo gydytoją.
* Jeigu Jums yra buvę **žarnų opų** ar **divertikulitas**,pasakykite apie tai gydytojui. Jų simptomai – pilvo skausmas ir nepaaiškinami vidurių pokyčiai lydimi karščiavimo.
* Jeigu sergate **kepenų liga**, pasakykite apie tai gydytojui. Prieš Jums vartojant Avtozma, gydytojas gali paskirti atlikti kraujo tyrimą ir ištirti kepenų funkciją.
* **Jeigu esate neseniai paskiepytas arba planuojate skiepytis** (suaugusiajam arba vaikui), pasakykite apie tai gydytojui. Prieš pradedant gydymą Avtozma visi pacientai, ypač vaikai, turi būti paskiepyti visomis pagal amžių numatytomis vakcinomis, nebent gydymą reikia pradėti nedelsiant. Gydymo Avtozma metu kai kurių rūšių vakcinomis skiepyti negalima.
* Jeigu sergate **vėžiu**, pasakykite gydytojui. Gydytojas spręs, ar Jus vis dėlto galima gydyti Avtozma.
* Jeigu Jums yra **širdies ir kraujagyslių ligų rizikos veiksnių**, pavyzdžiui, padidėjęs kraujospūdis ar padidėjęs cholesterolio kiekis, pasakykite gydytojui. Gydant Avtozma, šiuos rizikos veiksnius reikia stebėti.
* Jeigu Jums yra vidutinio sunkumo arba sunkus **inkstų veiklos sutrikimas**, gydytojas Jus stebės.
* Jeigu Jums **nuolat skauda galvą**.

Prieš pradėdamas skirti Avtozma ir gydymo metu gydytojas paskirs atlikti kraujo tyrimus, kad nustatytų, ar Jūsų kraujyje nėra mažai leukocitų, mažai trombocitų, ar nepadidėjęs kepenų fermentų aktyvumas.

**Vaikams ir paaugliams**

Avtozma nerekomenduojama vartoti jaunesniems kaip 2 metų vaikams.

Jeigu vaikui anksčiau yra buvęs **makrofagų aktyvavimo sindromas** (tam tikrų kraujo ląstelių aktyvavimas ir nekontroliuojamas dauginimasis), pasakykite apie tai gydytojui. Gydytojas turės nuspręsti, ar jam galima skirti Avtozma.

**Kiti vaistai ir Avtozma**

Jeigu Jūs (arba Jūsų sergantis vaikas) vartojate ar neseniai vartojote kitų vaistų, įskaitant įsigytus be recepto, arba dėl to nesate tikri, apie tai pasakykite gydytojui. Avtozma gali pakeisti kai kurių vaistų poveikį ir šių vaistų dozę gali tekti keisti. Pasakykite gydytojui, jeigu vartojate vaistų, kuriuose yra bet kurios iš šių veikliųjų medžiagų:

* metilprednizolono, deksametazono, vartojamų uždegimui slopinti;
* simvastatino ar atorvastatino, vartojamo **cholesterolio kiekiui** mažinti;
* kalcio kanalų blokatorių (pvz., amlodipino), vartojamų **padidėjusiam kraujospūdžiui** gydyti;
* teofilino, vartojamo **astmai** gydyti;
* varfarino ar fenprokumono, vartojamų **kraujui skystinti**;
* fenitoino, vartojamo **traukuliams** gydyti;
* ciklosporino, vartojamo **imuninei sistemai slopinti** persodinus organus;
* benzodiazepinų (pvz., temazepamo), vartojamų **nerimui mažinti**.

Kadangi klinikinės patirties nėra, kartu su kitais biologiniais preparatais RA, sJIA arba pJIA gydymui tocilizumabo vartoti nerekomenduojama.

**Nėštumas, žindymo laikotarpis ir vaisingumas**

**Avtozma negalima vartoti nėštumo metu,** išskyrus neabejotinai būtinus atvejus. Jeigu esate nėščia, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju.

**Galinti pastoti moteris** gydymo metu ir 3 mėnesius po gydymo turi naudotis veiksminga kontracepcija.

**Jeigu Jums planuojama skirti Avtozma, nutraukite žindymą** ir pasitarkite su gydytoju. Prieš pradedant žindyti turi praeiti bent 3 mėnesiai po paskutinio gydymo Avtozma. Nežinoma, ar Avtozma išsiskiria su motinos pienu.

Šiuo metu turimi duomenys jokio šio gydymo poveikio vaisingumui nerodo.

**Vairavimas ir mechanizmų valdymas**

Šis vaistas gali sukelti galvos svaigimą. Jeigu Jums svaigsta galva, nevairuokite ir nevaldykite mechanizmų.

## Avtozma sudėtyje yra polisorbato

Kiekviename šio vaisto ml yra 0,5 mg polisorbato 80. Polisorbatai gali sukelti alerginių reakcijų. Jei žinote, kad Jūs esate alergiškas bet kokiai medžiagai, pasakykite gydytojui.

## 3. Kaip skiriamas Avtozma

Šis vaistas yra riboto išrašymo receptinis vaistinis preparatas, kurį paskirti gali tik Jūsų gydytojas.

Avtozma Jums **sulašins gydytojas arba slaugytojas infuzijos į veną būdu**. Jis praskies tirpalą, pradės infuziją į veną ir stebės Jūsų būklę infuzijos metu bei po jos.

**RA sergantiems suaugusiems pacientams**

Įprasta Avtozma dozė yra 8 mg vienam kilogramui kūno masės. Atsižvelgdamas į poveikį gydytojas gali sumažinti dozę iki 4 mg/kg, o vėliau, jeigu prireiktų, vėl ją padidinti iki 8 mg/kg.

Suaugusiesiems Avtozma kas 4 savaites bus sulašinamas į veną per vieną valandą (intraveninė infuzija).

**sJIA sergantiems 2 metų amžiaus ir vyresniems vaikams**

Įprasta Avtozma dozė priklausys nuo vaiko kūno masės.

* Jeigu vaikas sveria mažiau kaip 30 kg, dozė yra **12 mg kiekvienam kilogramui kūno masės**.
* Jeigu vaikas sveria 30 kg arba daugiau, dozė yra **8 mg kiekvienam kilogramui kūno masės**.

Dozė pagal kūno masę apskaičiuojama prieš kiekvieną vaisto vartojimą.

sJIA sergantiems vaikams Avtozma kas 2 savaites bus sulašinamas į veną per vieną valandą (intraveninė infuzija).

**pJIA sergantiems 2 metų amžiaus ir vyresniems vaikams**

Įprasta Avtozma dozė priklausys nuo vaiko kūno masės.

* Jeigu vaikas sveria mažiau kaip 30 kg, dozė yra **10 mg kiekvienam kilogramui kūno masės**.
* Jeigu vaikas sveria 30 kg arba daugiau, dozė yra **8 mg kiekvienam kilogramui kūno masės**.

Dozė pagal kūno masę apskaičiuojama prieš kiekvieną vaisto vartojimą.

pJIA sergantiems vaikams Avtozma kas 4 savaites bus sulašinamas į veną per vieną valandą (intraveninė infuzija).

**Pacientams, kuriems pasireiškia CIS**

Įprasta Avtozma dozė yra **8 mg kiekvienam kilogramui kūno masės, jeigu sveriate 30 kg ar daugiau**.

Dozė yra **12 mg kiekvienam kilogramui kūno masės, jeigu sveriate mažiau kaip 30 kg**. Avtozma galima skirti vieno arba kartu su kortikosteroidais.

**COVID-19 liga sergantiems suaugusiems pacientams**

Įprasta Avtozma dozė yra **8 mg kiekvienam kūno masės kilogramui**. Gali prireikti ir antrosios dozės.

**Ką daryti pavartojus per didelę Avtozma dozę?**

Kadangi Avtozma sulašina gydytojas arba slaugytoja, nėra tikėtina, kad vaisto bus suleista perdaug.

Tačiau jeigu Jums tai kelia nerimą, pasakykite gydytojui.

**Pamiršus pavartoti Avtozma**

Kadangi Avtozma sulašina gydytojas arba slaugytoja, nėra tikėtina, kad bus praleista dozė. Tačiau jeigu Jums tai kelia nerimą, pasakykite gydytojui arba slaugytojai.

**Nustojus vartoti Avtozma**

Nenutraukite Avtozma vartojimo, neaptarę to su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Šalutinis poveikis gali pasireikšti praėjus 3 mėnesiams ar daugiau po paskutinės Avtozma dozės.

**Galimas dažnas sunkus šalutinis poveikis**: jam pasireiškus nedelsdami pasakykite gydytojui.

*Jie yra dažni, gali pasireikšti rečiau kaip 1 iš 10 asmenų.*

**Alerginės reakcijos** infuzijos metu ar po jos:

* sunku kvėpuoti, spaudimas krūtinėje ar svaigulys;
* išbėrimas, niežėjimas, dilgėlinė, lūpų, liežuvio ar veido patinimas.

Pastebėję bet kurių iš šių simptomų, **nedelsdami** pasakykite savo gydytojui.

**Sunkios infekcinės ligos požymiai**:

* karščiavimas ar šaltkrėtis,
* burnos ar odos pūslelės,
* pilvo skausmas.

**Toksinio poveikio kepenims požymiai ir simptomai**:

*Jie gali pasireikšti rečiau kaip 1 iš 1 000 asmenų.*

* nuovargis,
* pilvo skausmas,
* gelta (odos ar akių pageltimas).

Pastebėję bet kurių iš šių reiškinių, **kiek galima greičiau** pasakykite gydytojui.

**Labai dažnas šalutinis poveikis**:

*Gali pasireikšti ne rečiau kaip 1 iš 10 asmenų*

* viršutinių kvėpavimo takų infekcinės ligos ir joms būdingi simptomai, pavyzdžiui, kosulys,užsikimšusi nosis, išskyros iš nosies, ryklės skausmas ir galvos skausmas,
* padidėjęs kraujo riebalų (cholesterolio) kiekis.

**Dažnas šalutinis poveikis**:

*Gali pasireikšti rečiau kaip 1 iš 10 asmenų*

* plaučių infekcinė liga (pneumonija),
* juosiančioji pūslelinė (*herpes zoster*),
* lūpų pūslelinė (burnos *herpes simplex*), pūslelės,
* odos infekcinė liga (celiulitas), kartais su karščiavimu ir šaltkrėčiu,
* bėrimas, niežulys, dilgėlinė,
* alerginės (padidėjusio jautrumo) reakcijos,
* akių infekcinė liga (konjunktyvitas),
* galvos skausmas, svaigulys, padidėjęs kraujospūdis,
* burnos išopėjimas, pilvo skausmas,
* skysčių susilaikymas apatinėse galūnėse (edema), kūno masės padidėjimas,
* kosulys, dusulys,
* mažas baltųjų kraujo ląstelių skaičius, matomas ištyrus kraują (neutropenija, leukopenija),
* nenormalūs kepenų funkcijos tyrimų rodmenys (padidėjęs transaminazių aktyvumas),
* padidėjęs bilirubino kiekis, nustatomas ištyrus kraują,
* mažas fibrinogeno (kraujo krešėjime dalyvaujančio baltymo) kiekis kraujyje.

**Nedažnas šalutinis poveikis**:

*Gali pasireikšti rečiau kaip 1 iš 100 asmenų*

* divertikulitas (karščiavimas, šleikštulys, viduriavimas, vidurių užkietėjimas, pilvo skausmas),
* paraudę ir patinę ploteliai burnoje,
* padidėjęs kraujo riebalų (trigliceridų) kiekis,
* skrandžio opa,
* inkstų akmenligė,
* susilpnėjusi skydliaukės veikla.

**Retas šalutinis poveikis**:

*Gali pasireikšti rečiau kaip 1 iš 1 000 asmenų*

* *Stevens – Johnson* sindromas (odos bėrimas, dėl kurio gali atsirasti odos pūslės ir lupimasis),
* mirtina alerginė reakcija (anafilaksija (mirtina));
* kepenų uždegimas (hepatitas), gelta.

**Labai retas šalutinis poveikis**:

*Gali pasireikšti rečiau kaip 1 iš 10 000 asmenų*

* kraujo tyrimu nustatomas sumažėjęs baltųjų kraujo ląstelių, raudonųjų kraujo ląstelių bei trombocitų skaičius,
* kepenų nepakankamumas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojai. Apie šalutinį poveikį taip pat galite pranešti tiesiogiai naudodamiesi

[V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**sJIA sergantiems vaikams**

Iš esmės sJIA sergantiems pacientams pasireiškusių šalutinių reiškinių pobūdis buvo panašus į nustatytąjį RA sirgusiems suaugusiems pacientams. Kai kurie šalutiniai poveikiai buvo stebėti dažniau: nosies ir gerklės uždegimas, viduriavimas, baltųjų kraujo ląstelių skaičiaus sumažėjimas ir kepenų fermentų aktyvumo padidėjimas.

**pJIA sergantiems vaikams**

Iš esmės pJIA sergantiems pacientams pasireiškusių šalutinių reiškinių pobūdis buvo panašus į nustatytąjį RA sirgusiems suaugusiems pacientams. Kai kurie šalutiniai poveikiai buvo stebėti dažniau: nosies ir gerklės uždegimas, galvos skausmas, pykinimas ir baltųjų kraujo ląstelių skaičiaus sumažėjimas.

## 5. Kaip laikyti Avtozma

Šį vaistą laikykite vaikams nepastebimoje ir nepasiekiamoje vietoje.

Ant dėžutės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti šaldytuve (2 °C – 8 °C). Negalima užšaldyti.

Laikyti flakoną išorinėje dėžutėje, kad vaistas būtų apsaugotas nuo šviesos.

Jei reikia, praskiestą infuzijos tirpalą su 0,9 % natrio chlorido injekcija arba 0,45 % natrio chlorido injekcija galima laikyti iki 1 mėnesio šaldytuve arba iki 48 valandų kambario temperatūroje (iki 30 °C).

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

**Avtozma sudėtis**

* Veiklioji medžiaga yra tocilizumabas.

Kiekviename 4 ml flakone yra 80 mg tocilizumabo (20 mg/ml).

Kiekviename 10 ml flakone yra 200 mg tocilizumabo (20 mg/ml).

Kiekviename 20 ml flakone yra 400 mg tocilizumabo (20 mg/ml).

* Pagalbinės medžiagos yra L-Histidinas, L-Histidino monohidrochlorido monohidratas, L-Treoninas, L-Metioninas, polisorbatas 80 ir injekcinis vanduo.

**Avtozma išvaizda ir kiekis pakuotėje**

Avtozma yra koncentratas infuziniam tirpalui. Koncentratas yra skaidrus arba šiek tiek opalinis, bespalvis arba gelsvas skystis.

Avtozma tiekiamas flakonais, kuriuose yra 4 ml, 10 ml ir 20 ml koncentrato infuziniam tirpalui. Supakuota po 1 arba 4 flakonus. Gali būti tiekiamos ne visų dydžių pakuotės.

**Registruotojas**

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

**Gamintojas**

Nuvisan France SARL

2400 Route des Colles,

06410 Biot,

Prancūzija

Midas Pharma GmbH

Rheinstr. 49,

55218 Ingelheim,

Vokietija

KYMOS S.L.

Ronda Can Fatjó, 7B.

08290 Cerdanyola del Vallès,

Barcelona,

Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |  |
| --- | --- |
| **België/Belgique/Belgien**  Celltrion Healthcare Belgium BVBA  Tél/Tel: +32 2 643 71 81  BEinfo@celltrionhc.com | **Lietuva**  Celltrion Healthcare Hungary Kft.  Tel.: +36 1 231 0493 |
| **България**  Celltrion Healthcare Hungary Kft.  Teл.: +36 1 231 0493 | **Luxembourg/Luxemburg**  Celltrion Healthcare Belgium BVBA  Tél/Tel: +32 2 643 71 81  BEinfo@celltrionhc.com |
| **Česká republika**  Celltrion Healthcare Hungary Kft.  Tel: +36 1 231 0493 | **Magyarország**  Celltrion Healthcare Hungary Kft.  Tel:. +36 1 231 0493 |
| **Denmark**  Celltrion Healthcare Denmark ApS  Tlf: +45 3535 2989  Contact\_dk@celltrionhc.com | **Malta**  Mint Health Ltd.  Tel: +356 2093 9800 |
| **Deutschland**  Celltrion Healthcare Deutschland GmbH  Tel: +49(0)30 346494150  infoDE@celltrionhc.com | **Nederland**  Celltrion Healthcare Netherlands B.V.  Tel: + 31 20 888 7300  [NLinfo@celltrionhc.com](mailto:NLinfo@celltrionhc.com) |
| **Eesti**  Celltrion Healthcare Hungary Kft.  Tel: +36 1 231 0493 | **Norge**  Celltrion Healthcare Norway AS  Contact\_no@celltrionhs.com |
| **España**  CELLTRION FARMACEUTICA (ESPAÑA) S.L..  Tel: +34 910 498 478 | **Österreich**  Astro-Pharma GmbH  Tel: +43 1 97 99 860 |
| **Ελλάδα**  ΒΙΑΝΕΞ Α.Ε.  Τηλ: +30 210 8009111 | **Polska**  Celltrion Healthcare Hungary Kft.  Tel.: +36 1 231 0493 |
| **France**  Celltrion Healthcare France SAS  Tél.: +33 (0)1 71 25 27 00 | **Portugal**  CELLTRION PORTUGAL, UNIPESSOAL LDA.  Tel: +351 21 936 8542 |
| **Hrvatska**  Oktal Pharma d.o.o.  Tel: +385 1 6595 777 | **România**  Celltrion Healthcare Hungary Kft.  Tel: +36 1 231 0493 |
| **Ireland**  Celltrion Healthcare Ireland Limited  Tel: +353 1 223 4026 | **Slovenija**  OPH Oktal Pharma d.o.o.  Tel.: +386 1 519 29 22 |
| **Ísland**  Celltrion Healthcare Hungary Kft.  Sími: +36 1 231 0493 | **Slovenská republika**  Celltrion Healthcare Hungary Kft.  Tel: +36 1 231 0493 |
| **Italia**  Celltrion Healthcare Italy S.r.l.  Tel: +39 02 47927040 | **Suomi/Finland**  Celltrion Healthcare Finland Oy.  Tel: +358 29 170 7755  contact\_fi@celltrionhc.com |
| **Κύπρος**  C.A. Papaellinas Ltd  Τηλ: +357 22741741 | **Sverige**  Celltrion Sweden AB  Tel: +46 8 80 11 77  Contact\_se@celltrionhc.com |
| **Latvija**  Celltrion Healthcare Hungary Kft.  Tālr.: +36 1 231 0493 |  |

**Šis pakuotės lapelis paskutinį kartą peržiūrėtas**

**Kiti informacijos šaltiniai**

Išsami informacija apie šį vaistą pateikiama Europos vaistų agentūros tinklalapyje <https://www.ema.europa.eu.>

**Toliau pateikta informacija skirta tik sveikatos priežiūros specialistams:**

**Skiedimo prieš vartojimą instrukcija**

Parenteralinio vartojimo vaistinius preparatus prieš vartojimą reikia apžiūrėti, ar juose nėra neištirpusių dalelių ir ar nepakitusi jų spalva. Skiesti galima tik tokius tirpalus, kurie yra skaidrūs arba šiek tiek opaliniai, bespalviai arba gelsvi ir kuriuose nėra matomų dalelių. Naudokite sterilią adatą ir švirkštą Avtozma paruošimui.

Jei naudojami iš polivinilchlorido (PVC) pagaminti infuzijos maišeliai, reikia naudoti infuzijos maišelius, kurių sudėtyje nėra di(2-etilheksil)ftalato (be DEHP).

**RA, COVID-19 liga ir CIS sergantiems suaugusiems pacientams (sveriantiems ≥ 30 kg)** Aseptinėmis sąlygomis iš 100 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (0,4 ml/kg) ir suleisti į infuzijos maišelį. Galutinis tūris turi būti 100 ml. Tirpalui išmaišyti infuzijos maišelį atsargiai apversti, kad nesusidarytų putų.

**Vartojimas vaikų populiacijai**

**≥ 30 kg sveriantiems sJIA, pJIA ir CIS sergantiems pacientams**

Aseptinėmis sąlygomis iš 100 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,4 ml/kg**) ir suleisti į infuzijos maišelį. Galutinis tūris turi būti 100 ml. Tirpalui išmaišyti infuzijos maišelį atsargiai apversti, kad nesusidarytų putų.

**< 30 kg sveriantiems sJIA ir CIS sergantiems pacientams**

Aseptinėmis sąlygomis iš 50 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,6 ml/kg**) ir suleisti į infuzijos maišelį. Galutinis tūris turi būti 50 ml. Tirpalui išmaišyti infuzijos maišelį atsargiai apversti, kad nesusidarytų putų.

**< 30 kg sveriantiems pJIA sergantiems pacientams**

Aseptinėmis sąlygomis iš 50 ml infuzijos maišelio ištraukti sterilaus nepirogeninio natrio chlorido 9 mg/ml (0,9 %) arba 4,5 mg/ml (0,45 %) injekcinio tirpalo kiekį, lygų Avtozma koncentrato kiekiui, kurio reikia paciento dozei. Iš flakono ištraukti reikiamą Avtozma koncentrato kiekį (**0,5 ml/kg**) ir suleisti į infuzijos maišelį. Galutinis tūris turi būti 50 ml. Tirpalui išmaišyti infuzijos maišelį atsargiai apversti, kad nesusidarytų putų.

Avtozma skirtas tik vienkartiniam vartojimui.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

**Pakuotės lapelis: informacija vartotojui**

**Avtozma 162 mg injekcinis tirpalas užpildytame švirkšte**

tocilizumabas

BT_1000x858pxVykdoma papildoma šio vaisto stebėsena. Tai padės greitai nustatyti naują saugumo informaciją. Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip pranešti apie šalutinį poveikį, žr. 4 skyriaus pabaigoje.

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją, vaistininką arba slaugytoją.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Be šio lapelio, Jūs gausite **Paciento budrumo kortelę**; joje yra svarbi saugumo informacija, kurią Jums reikia žinoti prieš pradedant gydytis Avtozma preparatu ir jo vartojimo metu.

**Apie ką rašoma šiame lapelyje?**

1. Kas yra Avtozma ir kam jis vartojamas

2. Kas žinotina prieš vartojant Avtozma

3. Kaip vartoti Avtozma

4. Galimas šalutinis poveikis

5. Kaip laikyti Avtozma

6. Pakuotės turinys ir kita informacija

7. Vartojimo instrukcija

## 1. Kas yra Avtozma ir kam jis vartojamas

Avtozma sudėtyje yra veikliosios medžiagos tocilizumabo, kuris yra tam tikrose imuninėse ląstelėse pagamintas baltymas (monokloninis antikūnas), blokuojantis specifinį baltymą (citokiną), vadinamą interleukinu-6. Organizme pastarasis baltymas dalyvauja uždegimo procesuose, todėl jį blokuojant Jūsų organizme uždegimą galima susilpninti. Avtozma yra gydomi:

* **suaugusieji, sergantys vidutinio sunkumo ar sunkiu aktyviu reumatoidiniu artritu (RA),** autoimunine liga, jeigu ankstesnis gydymas buvo nepakankamai veiksmingas.
* **suaugusieji, sergantys sunkiu, aktyviu ir progresuojančiu reumatoidiniu artritu (RA),** jeigu jiems anksčiau nebuvo taikytas gydymas metotreksatu.

Avtozma padeda mažinti RA simptomus, pavyzdžiui, sąnarių skausmą ir patinimą, taip pat gali palengvinti Jūsų kasdieninę veiklą. Nustatyta, kad Avtozma lėtina ligos sukeliamos sąnarių kremzlių ir kaulo audinio pažaidos vystymąsi bei pagerina Jūsų gebėjimą atlikti įprastus kasdienius veiksmus.

Įprastai Avtozma vartojamas kartu su kitu RA gydymui skiriamu vaistu, vadinamu metotreksatu. Vis dėlto vartoti vieną Avtozma galima, jeigu gydytojas nustato, kad gydymas metotreksatu Jums netinka.

* **suaugusieji, sergantys arterijų liga, vadinama gigantinių ląstelių arteritu (GLA)**, kurią sukelia didžiausių organizmo arterijų uždegimas, ypač tų, kuriomis kraujas teka į galvą ir kaklą. Šios ligos simptomai yra galvos skausmas, nuovargis ir žandikaulio skausmas. Dėl jos gali ištikti insultas ar apakimas.

Avtozma gali sumažinti Jūsų galvos, kaklo ir rankų arterijų ar venų skausmą ir patinimą.

GLA dažnai gydomas vaistais, vadinamais steroidais. Įprastai jie yra veiksmingi, tačiau vartojami ilgą laiką ar didelėmis dozėmis gali sukelti šalutinį poveikį. Be to, steroidų dozės sumažinimas gali sukelti GLA paūmėjimą. Papildomai paskirtas Avtozma reiškia, kad steroidus bus galima vartoti trumpiau, o GLA išliks kontroliuojamas.

* **1 metų ir vyresni vaikai bei paaugliai**, **sergantys aktyviu sisteminiu jaunatviniu idiopatiniu artritu (sJIA)**, kuris yra uždegiminė liga, sukelianti vieno ar kelių sąnarių skausmą ir patinimą, taip pat karščiavimą ir išbėrimą.

Avtozma yra skirtas sJIA simptomams lengvinti ir gali būti vartojamas vienas arba kartu su metotreksatu.

* **2 metų ir vyresni vaikai bei paaugliai**, sergantys ***jaunatviniu idiopatiniu poliartritu*** (pJIA), kuris yra uždegiminė liga, sukelianti vieno ar kelių sąnarių skausmą ir patinimą.

Avtozma yra skirtas pJIA simptomams lengvinti ir gali būti vartojamas vienas arba kartu su metotreksatu.

## 2. Kas žinotina prieš vartojant Avtozma

**Avtozma vartoti draudžiama**

* jeigu Jums arba Jūsų vaikui, kuriuo rūpinatės, yra alergija tocilizumabui arba bet kuriai pagalbinei šio vaisto medžiagai (jos išvardytos 6 skyriuje). (Žr. šio skyriaus pabaigoje pateiktus specialius įspėjimus dalyje „Avtozma sudėtyje yra polisorbato“);
* jeigu Jūs arba Jūsų vaikas, kuriuo rūpinatės, serga sunkia aktyvia infekcine liga.

Jeigu Jums yra bet kuri iš šių būklių, apie tai pasakykite gydytojui. Avtozma nevartokite.

**Įspėjimai ir atsargumo priemonės**

Pasitarkite su gydytoju, vaistininku arba slaugytoja, prieš pradėdami vartoti Avtozma.

* Jeigu injekcijos metu ar po jos pasireiškė **alerginė reakcija**, pavyzdžiui, spaudimas krūtinėje, švokštimas, stiprus svaigulys ar galvos sukimasis, lūpų, liežuvio, veido patinimas ar odos niežėjimas, dilgėlinė ar bėrimas, **nedelsdami pasakykite gydytojui**.
* Jeigu po Avtozma vartojimo Jums pasireiškė bet kokių alerginės reakcijos simptomų, nevartokite kitos dozės, kol apie tai nepasakėte gydytojui IR Jūsų gydytojas nurodė vartoti kitą dozę.
* Jeigu Jums yra bet kokia trumpalaikė ar ilgalaikė **infekcinė liga** arba jeigu dažnai sergate infekcinėmis ligomis. Jei negaluojate, **nedelsiant apie tai pasakykite savo gydytojui**. Avtozma gali sumažinti Jūsų organizmo gebėjimą reaguoti į infekcijas ir gali pasunkinti jau esamą infekcinę ligą ar padidinti galimybę užsikrėsti nauja infekcija.
* Jeigu esate sirgę **tuberkulioze**, pasakykite apie tai gydytojui. Prieš pradėdamas gydyti Avtozma preparatu, gydytojas patikrins, ar nėra tuberkuliozės požymių ir simptomų. Jeigu gydymo metu arba po jo atsiranda tuberkuliozės simptomų (užsitęsęs kosulys, kūno masės mažėjimas, silpnumas, šiek tiek pakilusi kūno temperatūra) arba bet kokios kitos infekcijos simptomų, nedelsdami kreipkitės į savo gydytoją.
* Jeigu Jums yra buvę **žarnų opų** ar **divertikulitas,** pasakykite apie tai gydytojui. Jų simptomai – pilvo skausmas ir nepaaiškinami vidurių pokyčiai lydimi karščiavimo.
* Jeigu sergate **kepenų liga**, pasakykite apie tai gydytojui. Prieš Jums vartojant Avtozma, gydytojas gali paskirti atlikti kraujo tyrimą ir ištirti kepenų funkciją.
* **Jeigu esate neseniai paskiepytas** arba planuojate skiepytis, pasakykite apie tai gydytojui. Prieš pradedant gydymą Avtozma visi pacientai turi būti paskiepyti visomis pagal amžių numatytomis vakcinomis. Gydymo Avtozma metu kai kurių rūšių vakcinomis skiepyti negalima.
* Jeigu sergate **vėžiu**, pasakykite gydytojui. Gydytojas spręs, ar Jus vis dėlto galima gydyti Avtozma.
* Jeigu Jums yra **širdies ir kraujagyslių ligos rizikos veiksnių**, pavyzdžiui, padidėjęs kraujospūdis ar padidėjęs cholesterolio kiekis, pasakykite gydytojui. Gydant Avtozma, šiuos rodmenis reikia kartotinai tirti.
* Jeigu Jums yra vidutinio sunkumo arba sunkus **inkstų veiklos sutrikimas**, gydytojas Jus stebės.
* Jeigu Jums **nuolat skauda galvą**.

Prieš pradedant vartoti Avtozma gydytojas paskirs atlikti kraujo tyrimus, kad nustatytų, ar Jūsų kraujyje nėra mažai leukocitų, mažai trombocitų, ar nepadidėjęs kepenų fermentų aktyvumas.

**Vaikams ir paaugliams**

Avtozma po oda suleisti nerekomenduojama vaikams iki 1 metų amžiaus. Mažiau kaip 10 kg sveriančiam ir sJIA sergančiam vaikui Avtozma skirti negalima.

Jeigu vaikui yra buvęs ***makrofagų aktyvacijos sindromas*** (aktyvus ir nekontroliuojamas specifinių kraujo ląstelių dauginimasis), pasitarkite su gydytoju. Jūsų gydytojas nuspręs, ar Avtozma vis tik galės būti skiriamas.

**Kiti vaistai ir Avtozma**

Jeigu vartojate ar neseniai vartojote kitų vaistų, apie tai pasakykite gydytojui. Avtozma gali pakeisti kai kurių vaistų poveikį ir šių vaistų dozę gali tekti keisti. **Pasakykite gydytojui**, jeigu vartojate vaistų, kurių sudėtyje yra bet kurios iš šių veikliųjų medžiagų:

* metilprednizolono, deksametazono, vartojamų uždegimui slopinti;
* simvastatino ar atorvastatino, vartojamo cholesterolio kiekiui mažinti;
* kalcio kanalų blokatorių (pvz., amlodipino), vartojamų padidėjusiam kraujospūdžiui gydyti;
* teofilino, vartojamo astmai gydyti;
* varfarino ar fenprokumono – vaistų, vartojamų kraujui skystinti;
* fenitoino, vartojamo traukuliams gydyti;
* ciklosporino, vartojamo imuninei sistemai slopinti persodinus organus;
* benzodiazepinų (pvz., temazepamo), vartojamų nerimui mažinti.

Kadangi nėra klinikinės patirties, tocilizumabo kartu su kitais biologiniais preparatais RA, sJIA, pJIA arba GLA gydyti nerekomenduojama.

**Nėštumas, žindymo laikotarpis ir vaisingumas**

**Avtozma negalima vartoti nėštumo metu,** išskyrus neabejotinai būtinus atvejus. Jeigu esate nėščia, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju.

**Galinčios pastoti moterys** gydymo metu ir iki 3 mėnesių po gydymo turi naudotis veiksmingomis apsaugos nuo nėštumo priemonėmis.

**Jeigu Jums planuojama skirti Avtozma, nutraukite žindymą** ir pasitarkite su gydytoju. Prieš pradedant žindyti turi praeiti bent 3 mėnesiai po paskutinio gydymo Avtozma. Nežinoma, ar Avtozma išsiskiria su motinos pienu.

**Vairavimas ir mechanizmų valdymas**

Šis vaistas gali sukelti galvos svaigimą. Jeigu Jums svaigsta galva, nevairuokite ir nevaldykite mechanizmų.

**Avtozma sudėtyje yra polisorbato**

Kiekviename šio vaisto užpildytame švirkšte yra 0,2 mg polisorbato 80. Polisorbatai gali sukelti alerginių reakcijų. Jei žinote, kad Jūs esate alergiškas bet kokiai medžiagai, pasakykite gydytojui.

## 3. Kaip vartoti Avtozma

Visada vartokite šį vaistą tiksliai, kaip nurodė gydytojas, vaistininkas arba slaugytoja. Jeigu abejojate, kreipkitės į gydytoją, vaistininką arba slaugytoją.

Gydymą šiuo vaistu turi paskirti ir pradėti sveikatos priežiūros specialistas, turintis RA, sJIA, pJIA arba GLA diagnostikos ir gydymo patirties.

**Rekomenduojamoji dozė**

Dozė RA ar GLA sergantiems suaugusiesiems yra 162 mg (1 užpildyto švirkšto turinys), skiriama vieną kartą per savaitę.

**sJIA sergantys vaikai ir paaugliai (1 metų ir vyresni)**

**Įprasta Avtozma dozė priklauso nuo paciento kūno masės.**

* Jeigu pacientas sveria **mažiau kaip 30 kg**: dozė yra 162 mg (vieno užpildyto švirkšto turinys) vieną kartą per 2 savaites.
* Jeigu pacientas **sveria 30 kg ar daugiau**: dozė yra 162 mg (vieno užpildyto švirkšto turinys) vieną kartą per savaitę.

**pJIA sergantys vaikai ir paaugliai (2 metų ir vyresni)**

**Įprasta Avtozma dozė priklauso nuo paciento kūno masės.**

* Jeigu pacientas sveria **mažiau kaip 30 kg**: dozė yra 162 mg (vieno užpildyto švirkšto turinys) vieną kartą per 3 savaites.
* Jeigu pacientas **sveria 30 kg ar daugiau**: dozė yra 162 mg (vieno užpildyto švirkšto turinys) vieną kartą per 2 savaites.

Avtozma skiriamas injekcijos po oda būdu. Iš pradžių Avtozma gali sušvirkšti gydytojas arba slaugytoja. Tačiau gydytojas gali nuspręsti, kad šio vaisto galite švirkštis ir patys. Šiuo atveju Jus apmokys, kaip susišvirkšti Avtozma patiems. Tėvai ir globėjai bus išmokyti kaip Avtozma sušvirkšti pacientams, kurie patys to padaryti negali, pvz., vaikams.

Jeigu turite bet kokių klausimų dėl vaisto leidimo sau arba vaikui, kuriuo rūpinatės, pasitarkite su gydytoju. Išsami „Vartojimo instrukcija“ pateikiama šio lapelio pabaigoje.

**Ką daryti pavartojus per didelę Avtozma dozę?**

Kadangi Avtozma sušvirkščiamas naudojant vieną užpildytą švirkštą, nelabai tikėtina, kad vaisto bus suleista perdaug. Tačiau jeigu Jums tai kelia nerimą, pasitarkite su gydytoju, vaistininku arba slaugytoja.

**Jeigu dozę praleidžia ar pamiršta pavartoti RA ar GLA sergantis suaugęs pacientas arba sJIA sergantis vaikas ar paauglys**

Labai svarbu Avtozma vartoti tiksliai, kaip nurodė gydytojas. Pasižymėkite kitos dozės vartojimo dieną.

* Jeigu pamiršote pavartoti kassavaitinę vaisto dozę ir praėjo mažiau kaip 7 dienos, kitą dozę vartokite numatytąją dieną.
* Jeigu pamiršote pavartoti kas antrą savaitę švirkščiamą vaisto dozę ir praėjo mažiau kaip 7 dienos, praleistąją dozę sušvirkškite iškart prisiminę, o kitą dozę vartokite numatytu laiku.
* Jeigu pamiršote pavartoti vaisto dozę ir praėjo daugiau kaip 7 dienos, arba nesate tikri, kada reikia sušvirkšti Avtozma, kreipkitės į gydytoją arba vaistininką.

**Jeigu dozę pamiršta suvartoti ar praleidžia pJIA sergantis vaikas ar paauglys**

Labai svarbu Avtozma vartoti tiksliai, kaip nurodė Jūsų gydytojas. Pasižymėkite kitos dozės vartojimo dieną.

* Jeigu pamiršote pavartoti vaisto dozę ir praėjo mažiau kaip 7 dienos, praleistąją dozę sušvirkškite iškart prisiminę, o kitą dozę vartokite numatytu laiku.
* Jeigu pamiršote pavartoti vaisto dozę ir praėjo daugiau kaip 7 dienos, arba nesate tikri, kada reikia sušvirkšti Avtozma, kreipkitės į gydytoją arba vaistininką.

**Nustojus vartoti Avtozma**

Nenutraukite Avtozma vartojimo, pirmiausia neaptarę to su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Šalutinis poveikis gali pasireikšti praėjus 3 mėnesiams ar daugiau po paskutinės Avtozma dozės.

**Galimas dažnas sunkus šalutinis poveikis: nedelsdami pasakykite gydytojui.**

*Jie yra dažni, gali pasireikšti rečiau kaip 1 iš 10 asmenų.*

**Alerginės reakcijos** injekcijos metu ar po jos:

* apsunkintas kvėpavimas, krūtinės veržimas ar svaigulys,
* bėrimas, niežulys, dilgėlinė, lūpų, liežuvio ir veido patinimas.

Jeigu Jums pasireikštų bet kuris iš šių požymių, **nedelsdami** pasakykite gydytojui.

**Sunkios infekcinės ligos požymiai**:

* karščiavimas ar šaltkrėtis,
* burnos ar odos pūslelės,
* pilvo skausmas.

**Toksinio poveikio kepenims požymiai ir simptomai**:

*Jie gali pasireikšti rečiau kaip 1 iš 1 000 asmenų.*

* nuovargis,
* pilvo skausmas,
* gelta (odos ar akių pageltimas).

Pastebėję bet kurių iš šių reiškinių, **kiek galima greičiau** pasakykite gydytojui.

**Labai dažnas šalutinis poveikis**:

*Gali pasireikšti ne rečiau kaip 1 iš 10 asmenų*

* viršutinių kvėpavimo takų infekcinės ligos ir joms būdingi simptomai, pavyzdžiui, kosulys,užsikimšusi nosis, išskyros iš nosies, ryklės skausmas ir galvos skausmas,
* padidėjęs kraujo riebalų (cholesterolio) kiekis,
* injekcijos vietos reakcijos.

**Dažnas šalutinis poveikis**:

*Gali pasireikšti rečiau kaip 1 iš 10 asmenų*

* plaučių infekcinė liga (pneumonija),
* juosiančioji pūslelinė (*herpes zoster*),
* lūpų pūslelinė (burnos *herpes simplex*), pūslelės,
* odos infekcinė liga (celiulitas), kartais su karščiavimu ir šaltkrėčiu,
* bėrimas, niežulys, dilgėlinė,
* alerginės (padidėjusio jautrumo) reakcijos,
* akių infekcinė liga (konjunktyvitas),
* galvos skausmas, svaigulys, padidėjęs kraujospūdis,
* burnos išopėjimas, pilvo skausmas,
* skysčių susilaikymas apatinėse galūnėse (edema), kūno masės padidėjimas,
* kosulys, dusulys,
* mažas baltųjų kraujo ląstelių skaičius, matomas ištyrus kraują (neutropenija, leukopenija), nenormalūs kepenų funkcijos tyrimų rodmenys (padidėjęs transaminazių aktyvumas),
* padidėjęs bilirubino kiekis, nustatomas ištyrus kraują,
* mažas fibrinogeno (kraujo krešėjime dalyvaujančio baltymo) kiekis kraujyje.

**Nedažnas šalutinis poveikis**:

*Gali pasireikšti rečiau kaip 1 iš 100 asmenų*

* divertikulitas (karščiavimas, šleikštulys, viduriavimas, vidurių užkietėjimas, pilvo skausmas),
* paraudę ir patinę ploteliai burnoje,
* padidėjęs kraujo riebalų (trigliceridų) kiekis,
* skrandžio opa,
* inkstų akmenligė,
* susilpnėjusi skydliaukės veikla.

**Retas šalutinis poveikis**:

*Gali pasireikšti rečiau kaip 1 iš 1 000 asmenų*

* *Stivenso – Džonsono (Stevens – Johnson)* sindromas (odos išbėrimas, dėl kurio gali atsirasti odos pūslės ir lupimasis),
* mirtina alerginė reakcija (anafilaksija (mirtina));
* kepenų uždegimas (hepatitas), gelta.

**Labai retas šalutinis poveikis**:

*Gali pasireikšti rečiau kaip 1 iš 10* *000 asmenų*

* kraujo tyrimu nustatomas sumažėjęs baltųjų kraujo ląstelių, raudonųjų kraujo ląstelių bei kraujo plokštelių (trombocitų) skaičius,
* kepenų nepakankamumas.

**Šalutinis poveikis sJIA ar pJIA sergantiems vaikams ir paaugliams**

sJIA ar pJIA sergantiems vaikams ir paaugliams pasireiškiantis šalutinis poveikis įprastai yra panašus į pasireiškiantį suaugusiesiems. Kai kurie šalutiniai reiškiniai, vaikams ir paaugliams pastebėti dažniau: nosies ir ryklės uždegimas, galvos skausmas, pykinimas (šleikštulys) ir sumažėjęs baltųjų kraujo kūnelių skaičius.

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojai. Apie šalutinį poveikį taip pat galite pranešti tiesiogiai naudodamiesi [V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Avtozma

Šį vaistą laikykite vaikams nepastebimoje ir nepasiekiamoje vietoje.

Ant užpildyto švirkšto etiketės po „EXP“ ir išorinės dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti šaldytuve (2 °C – 8 °C). Negalima užšaldyti. Išimtą iš šaldytuvo užpildytą švirkštą galima laikyti iki 3 savaičių ne aukštesnėje kaip 30°C temperatūroje.

Užpildytą švirkštą laikyti išorinėje dėžutėje, kad vaistas būtų apsaugotas nuo šviesos ir drėgmės. Šio vaisto negalima vartoti, jeigu tirpalas yra drumstas, jame matoma dalelių ar tirpalas yra kokios nors kitos spalvos nei bespalvis ar geltonas arba jeigu bet kuri užpildyto švirkšto dalis yra pažeista.

Užpildyto švirkšto negalima purtyti. Nuėmus dangtelį, kad vaistas neišdžiūtų ir neužkimštų adatos, injekciją būtina pradėti per 5 minutes. Užpildyto švirkšto nepanaudojus per 5 minutes nuo dangtelio nuėmimo, užpildytą švirkštą būtina išmesti į aštriems daiktams skirtą talpyklę ir naudoti naują užpildytą švirkštą.

Jeigu įdūrę adatą negalite nuspausti stūmoklio, Jūs turite išmesti užpildytą švirkštą į aštriems daiktams skirtą talpyklę ir naudoti naują užpildytą švirkštą.

## 6. Pakuotės turinys ir kita informacija

**Avtozma sudėtis**

* Veiklioji medžiaga yra tocilizumabas.

Kiekviename užpildytame švirkšte 0,9 ml tirpalo yra 162 mg tocilizumabo.

* Pagalbinės medžiagos yra L-Histidinas, L-Histidino monohidrochlorido monohidratas, L-Treoninas, L- Metioninas, polisorbatas 80 ir injekcinis vanduo.

**Avtozma išvaizda ir kiekis pakuotėje**

Avtozma yra injekcinis tirpalas. Tirpalas yra bespalvis arba geltonas.

Avtozma tiekiamas užpildytuose švirkštuose, kuriuose 0,9 ml yra 162 mg tocilizumabo injekcinio tirpalo.

Pacientams naudoti skirtas Avtozma užpildytas švirkštas tiekiamas pakuotėse, kuriose yra:

* 1 užpildytas švirkštas
* 2 užpildyti švirkštai
* 4 užpildyti švirkštai
* 12 (3 pakuotės po 4) užpildytų švirkštų (sudėtinės pakuotės)

**Gali būti tiekiamos ne visų dydžių pakuotės.**

**Registruotojas**

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

**Gamintojas**

Nuvisan France SARL

2400 Route des Colles,

06410 Biot,

Prancūzija

Midas Pharma GmbH

Rheinstr. 49,

55218 Ingelheim,

Vokietija

KYMOS S.L.

Ronda Can Fatjó, 7B.

08290 Cerdanyola del Vallès,

Barcelona,

Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą:

|  |  |
| --- | --- |
| **België/Belgique/Belgien**  Celltrion Healthcare Belgium BVBA  Tél/Tel: +32 2 643 71 81  BEinfo@celltrionhc.com | **Lietuva**  Celltrion Healthcare Hungary Kft.  Tel.: +36 1 231 0493 |
| **България**  Celltrion Healthcare Hungary Kft.  Teл.: +36 1 231 0493 | **Luxembourg/Luxemburg**  Celltrion Healthcare Belgium BVBA  Tél/Tel: +32 2 643 71 81  BEinfo@celltrionhc.com |
| **Česká republika**  Celltrion Healthcare Hungary Kft.  Tel: +36 1 231 0493 | **Magyarország**  Celltrion Healthcare Hungary Kft.  Tel:. +36 1 231 0493 |
| **Denmark**  Celltrion Healthcare Denmark ApS  Tlf: +45 3535 2989  Contact\_dk@celltrionhc.com | **Malta**  Mint Health Ltd.  Tel: +356 2093 9800 |
| **Deutschland**  Celltrion Healthcare Deutschland GmbH  Tel: +49 (0)30 346494150  infoDE@celltrionhc.com | **Nederland**  Celltrion Healthcare Netherlands B.V.  Tel: + 31 20 888 7300  [NLinfo@celltrionhc.com](mailto:NLinfo@celltrionhc.com) |
| **Eesti**  Celltrion Healthcare Hungary Kft.  Tel: +36 1 231 0493 | **Norge**  Celltrion Healthcare Norway AS  Contact\_no@celltrionhc.com |
| **España**  CELLTRION FARMACEUTICA (ESPAÑA) S.L..  Tel: +34 910 498 478 | **Österreich**  Astro-Pharma GmbH  Tel: +43 1 97 99 860 |
| **Ελλάδα**  ΒΙΑΝΕΞ Α.Ε.  Τηλ: +30 210 8009111 | **Polska**  Celltrion Healthcare Hungary Kft.  Tel.: +36 1 231 0493 |
| **France**  Celltrion Healthcare France SAS  Tél.: +33 (0)1 71 25 27 00 | **Portugal**  CELLTRION PORTUGAL, UNIPESSOAL LDA.  Tel: +351 21 936 8542 |
| **Hrvatska**  Oktal Pharma d.o.o.  Tel: +385 1 6595 777 | **România**  Celltrion Healthcare Hungary Kft.  Tel: +36 1 231 0493 |
| **Ireland**  Celltrion Healthcare Ireland Limited  Tel: +353 1 223 4026 | **Slovenija**  OPH Oktal Pharma d.o.o.  Tel.: +386 1 519 29 22 |
| **Ísland**  Celltrion Healthcare Hungary Kft.  Sími: +36 1 231 0493 | **Slovenská republika**  Celltrion Healthcare Hungary Kft.  Tel: +36 1 231 0493 |
| **Italia**  Celltrion Healthcare Italy S.r.l.  Tel: +39 02 47927040 | **Suomi/Finland**  Celltrion Healthcare Finland Oy.  Tel: +358 29 170 7755  contact\_fi@celltrionhc.com |
| **Κύπρος**  C.A. Papaellinas Ltd  Τηλ: +357 22741741 | **Sverige**  Celltrion Sweden AB  Tel: +46 8 80 11 77  Contact\_se@celltrionhc.com |
| **Latvija**  Celltrion Healthcare Hungary Kft.  Tālr.: +36 1 231 0493 |  |

**Šis pakuotės lapelis paskutinį kartą peržiūrėtas**

**Kiti informacijos šaltiniai**

Išsami informacija apie šį vaistą pateikiama Europos vaistų agentūros tinklalapyje <https://www.ema.europa.eu.>

**7. Vartojimo instrukcija**

Prieš pradėdami gydymą ir kaskart įsigiję Avtozma užpildytą švirkštą, perskaitykite šią vartojimo instrukciją ir laikykitės jos. Gali būti pateikta naujos informacijos. Prieš Jums pradedant vartoti Avtozma, sveikatos priežiūros specialistas Jums parodys, kaip tinkamai paruošti ir susišvirkšti vaisto.

**Svarbi informacija**

* + - **Nenumikite** užpildyto švirkšto dangtelio, kol nebūsite pasiruošę susišvirkšti Avtozma.
    - **Niekada nebandykite užpildyto švirkšto išardyti dalimis.**
    - **Nenaudokite** to paties švirkšto dar kartą.
    - **Nepurtykite** užpildyto švirkšto.
    - **Nenaudokite** užpildyto švirkšto, jei jis buvo nukritęs arba yra pažeistas.
    - **Patarimas pacientams dėl padidėjusio jautrumo reakcijų (dar vadinamų anafilaksija).** Jeigu bet kuriuo injekcijos metu ar po jos Jums nesant gydymo įstaigoje pasireikš toliau išvardytų simptomų (bet nepasiribojant tik šiais), kaip odos bėrimas, niežulys, šaltkrėtis, veido, lūpų, liežuvio ar gerklės patinimas, krūtinės ląstos skausmas, švokštimas, apsunkintas kvėpavimas ar rijimas arba galvos svaigimas ar alpimo jausmas, turėtumėte nedelsdami kreiptis neatidėliotinos medicininės pagalbos.

**Avtozma laikymas**

* Nepanaudotą užpildytą švirkštą laikykite išorinėje dėžutėje šaldytuve (2 ºC–8 ºC). **Negalima užšaldyti**.
* Išimtą iš šaldytuvo Avtozma galima laikyti iki 3 savaičių ne aukštesnėje kaip 30 °C temperatūroje. Nepanaudojus per 3 savaites, Avtozma reikia išmesti.
* Saugokite užpildytą švirkštą nuo tiesioginių saulės spindulių.
* **Neišimkite** laikomo užpildyto švirkšto iš išorinės pakuotės.
* **Nepalikite** užpildyto švirkšto be priežiūros.
* Laikykite užpildytą švirkštą vaikams nepasiekiamoje vietoje. Yra smulki detalė.

**Užpildyto švirkšto dalys (žr. A pav.).**

텍스트, 도표이(가) 표시된 사진

자동 생성된 설명

**Oranžinis   
stūmoklio   
strypas**

**Baltas antbriaunis**

**Stebėjimo langelis**

**Adatos apsauga**

**Adata**

**Vaistas**

**Adata**

**Dangtelis**

**Prieš naudojant**

**Po naudojimo**

**A paveikslėlis**

**Pasiruošimas injekcijai**

|  |  |
| --- | --- |
| C:\Users\2501570\Desktop\PFS-S figure B clean.png  **B paveikslėlis**  Dėžutė su užpildytu švirkštu  Vatos gumulėlis arba marlė ir alkoholiu suvilgytas tamponas  Pleistras  Aštrių atliekų talpyklė | 1. **Surinkite injekcijai reikalingas priemones.** 2. Paruoškite švarų, lygų paviršių, pvz., stalą arba spintelę, gerai apšviestoje vietoje. 3. Išimkite iš šaldytuvo dėžutę su užpildytu švirkštu. 4. Paruoškite toliau pateiktas priemones (žr. **B pav.**):   - Dėžutę su Avtozma užpildytu švirkštu  **Dėžutėje nėra:**  - Vatos gumulėlio arba marlės  - Pleistro  - Aštrių atliekų talpyklės  - Alkoholiu suvilgyto tampono |
| **텍스트, 스케치, 도표, 원이(가) 표시된 사진  자동 생성된 설명**  **Tinka iki: mm MMMM**  **Tinka iki: mm MMMM**  **C paveikslėlis** | 1. **Apžiūrėkite dėžutę** 2. Patikrinkite dėžutę, ar vaistas ir dozės stiprumas tinkami (Avtozma). 3. Patikrinkite ant dėžutės nurodytą tinkamumo laiką, kad įsitikintumėte, jog jis nepasibaigė.  * **Nenaudokite** užpildyto švirkšto, jeigu pasibaigęs tinkamumo terminas. * **Nenaudokite** užpildyto švirkšto, jeigu atrodo, kad pirmą kartą atidaroma dėžutė buvo atidaryta anksčiau arba pažeista, ir įsitikinkite, kad ji tinkamai užplombuota. |
| 스케치, 그림, 공구, 상징이(가) 표시된 사진  자동 생성된 설명  **EXP: mm MMMM**  **D paveikslėlis** | 1. **Apžiūrėkite užpildytą švirkštą.** 2. Atidarykite dėžutę ir iš jos išimkite 1 vienkartinį užpildytą švirkštą. Dėžutę su likusiais Avtozma užpildytais švirkštais padėkite atgal į šaldytuvą. 3. Patikrinkite ant Avtozma užpildyto švirkšto nurodytą tinkamumo laiką (žr. **D pav.**).  * **Nenaudokite** užpildyto švirkšto, jeigu pasibaigęs tinkamumo laikas. Jeigu tinkamumo laikas yra pasibaigęs, tokį užpildytą švirkštą saugiai išmeskite į savo aštrių atliekų talpyklę ir paimkite naują švirkštą.  1. Patikrinkite užpildytą švirkštą ir įsitikinkite, kad jis nėra pažeistas ir nėra pratekėjimo požymių.  * **Nenaudokite** užpildyto švirkšto, jeigu jis buvo nukritęs, yra pažeistas arba pratekėjo. |
| 공구, 시계, 일러스트레이션, 디자인이(가) 표시된 사진  자동 생성된 설명  **30 minučių**  **30  minutes**  **E paveikslėlis** | 1. **Palaukite 30 minučių.** 2. Palikite užpildytą švirkštą išimtą iš dėžutės kambario temperatūroje (18–28 °C) 30 minučių, kad jis sušiltų (žr. **E pav.**).  * **Nešildykite** užpildyto švirkšto naudodami šilumos šaltinius, pvz., karštą vandenį arba mikrobangų krosnelę. * **Nepalikite** užpildyto švirkšto sušilti tiesioginiuose saulės spinduliuose. * **Nenuimkite** dangtelio, kol užpildytas švirkštas yra paliktas sušilti iki kambario temperatūros. * Jeigu užpildyto švirkšto temperatūra nepasiektų kambario temperatūros, gali kilti diskomfortas ir būti sunku spausti stūmoklį. |
| 스케치, 그림, 검, 일러스트레이션이(가) 표시된 사진  자동 생성된 설명  **F paveikslėlis** | 1. **Apžiūrėkite vaistą.** 2. Laikydami savo rankose Avtozma užpildytą švirkštą, dangtelį nukreipkite žemyn. 3. Apžiūrėkite vaistą ir įsitikinkite, kad skystis yra skaidrus ir bespalvis arba gelsvas bei jame nėra dalelių ar dribsnių (žr. **F pav.**).  * **Nenaudokite** užpildyto švirkšto, jei skystis yra pakitusios spalvos, drumstas arba jame yra dalelių ar dribsnių. Užpildytą švirkštą saugiai išmeskite į aštrių atliekų talpyklę ir naudokite naują švirkštą. * Oro burbuliukai yra įprasti. |
| 스케치, 그림, 라인 아트, 아동 미술이(가) 표시된 사진  자동 생성된 설명  **G paveikslėlis** | 1. **Nusiplaukite rankas.** 2. Nusiplaukite rankas muilu ir vandeniu bei kruopšiai jas nusausinkite (žr. **G pav.**). |
| 스케치, 화이트, 그림, 디자인이(가) 표시된 사진  자동 생성된 설명  **H paveikslėlis**  **Galite leistis patys, prižiūrintis asmuo arba SPS**  **Gali suleisti TIK prižiūrintis asmuo arba SPS** | 1. **Pasirinkite tinkamą injekcijos vietą (žr. H pav.).** 2. Vaistą galite leisti į šias vietas  * Šlaunų priekinę dalį. * Pilvą, išskyrus 5 cm sritį aplink bambą. * Žasto išorinę dalį (tik jei esate globėjas arba sveikatos priežiūros specialistas (SPS). * **Neleiskite** vaisto į žastą patys. * Kiekvieną kartą injekcijai pasirinkite kitą sritį, kuri būtų mažiausiai 2,5 cm nutolusi nuo prieš tai buvusios injekcijos vietos. * **Negalima leisti** tose srityse, kuriose yra apgamų, randų, kraujosruvų (mėlynių) ar kurių oda jautri, paraudusi ar sukietėjusi. * **Negalima leisti** per drabužius. |
| 스케치, 라인 아트, 클립아트, 그림이(가) 표시된 사진  자동 생성된 설명  **I paveikslėlis** | 1. **Nuvalykite injekcijos vietą.** 2. Nuvalykite injekcijos vietą alkoholiu suvilgytu tamponu ir leiskite jai nudžiūti maždaug 10 sekundžių (žr. **I pav.**). Taip sumažės infekcijos pavojus.  * **Neprisilieskite** prie nuvalytos odos prieš atlikdami injekciją. * Nuvalytos odos **nedžiovinkite** džiovintuvu ar pūsdami. |

**Injekcijos atlikimas**

|  |  |
| --- | --- |
| 스케치, 그림, 라인 아트, 클립아트이(가) 표시된 사진  자동 생성된 설명  **J paveikslėlis** | 1. **Nuimkite dangtelį.** 2. Viena ranka laikykite užpildyto švirkšto cilindrą. Kita ranka atsargiai traukite dangtelį tiesiai (žr. **J pav.**).   *Pastaba*: jeigu negalite nuimti dangtelio, turėtumėte paprašyti globėjo pagalbos arba kreiptis į sveikatos priežiūros specialistą.   * Nuimdami dangtelį **nelaikykite** stūmoklio. * Ant adatos galio galite pamatyti skysčio lašą. Tai normalu. * Jeigu užpildytas švirkštas nepanaudojamas per 5 minutes nuo adatos dangtelio nuėmimo, užpildytą švirkštą reikia išmesti į nepraduriamą arba aštrių atliekų talpyklę ir naudoti naują užpildytą švirkštą.  1. Dangtelį iš karto išmeskite į savo aštrių atliekų talpyklę (žr. **14 veiksmą** **„Išmeskite užpildytą švirkštą“** ir **N pav.**)  * **Neuždenkite** užpildyto švirkšto iš naujo. * Norėdami išvengti atsitiktinio dūrio adata, **nelieskite** adatos apsaugos, kuri yra užpildyto švirkšto gale. |
| 그림, 스케치, 만화 영화, 클립아트이(가) 표시된 사진  자동 생성된 설명  **GERAI**  **GERAI**  **ARBA**  **K paveikslėlis**  **45°**  **90°**  **90°**  **45°** | 1. **Įsmeikite užpildyto švirkšto adatą į injekcijos vietą.** 2. Viena ranka švelniai suimkite odos raukšlę injekcijos vietoje.   *Pastaba*: odos raukšlę suimti yra svarbu norint užtikrinti, kad vaisto suleiskite po oda (į poodinį riebalinį audinį), bet ne giliau (į raumenį).   * Niekada **netraukite** stūmoklio.  1. Laikydami užpildytą švirkštą kaip strėlytę, staigiu judesiu visiškai įsmeikite adatą į odos raukšlę 45–90 laipsnių kampu (žr. **K pav.**).   *Pastaba*: svarbu pasirinkti tinkamą kampą, kad vaistas būtų suleistas po oda (į poodinį audinį), nes kitaip injekcija gali būti skausminga ir vaistas gali neveikti tinkamai.   * Įsmeigdami adatą į odą **nelieskite** stūmoklio. |
| 그림, 클립아트, 스케치, 만화 영화이(가) 표시된 사진  자동 생성된 설명  **L paveikslėlis** | 1. **Atlikite injekciją.** 2. Įsmeigę adatą paleiskite odos raukšlę. 3. Lėtai spauskite stūmoklį iki galo, kol suleisite visą vaisto dozę ir švirkštas bus tuščias (žr. **L pav.**).  * Jei nepavyksta nuspausti stūmoklio, išmeskite užpildytą švirkštą ir naudokite naują užpildytą švirkštą. * Pradėję injekciją **nekeiskite** užpildyto švirkšto padėties. * Visiškai nenuspaudus stūmoklio, adatos apsauga neuždengs ištrauktos adatos. * Jeigu adata neuždengta, atsargiai išmeskite švirkštą (žr. **14 veiksmą „Išmeskite užpildytą švirkštą“**). |
| 스케치, 그림, 만화 영화, 클립아트이(가) 표시된 사진  자동 생성된 설명  **M paveikslėlis** | 1. **Ištraukite užpildyto švirkšto adatą iš injekcijos vietos.** 2. Kai užpildytas švirkštas tuščias, ištraukite adatą iš injekcijos vietos ir atleiskite stūmoklį, kol adatą uždengs apsauga (žr. **M pav.**).  * Gali pasireikšti kraujavimas (žr. **13 veiksmą „Injekcijos vietos priežiūra“**). * Vaistui patekus ant odos, tą sritį nuplaukite vandeniu. * **Nenaudokite** užpildyto švirkšto pakartotinai. |

**Po injekcijos**

|  |  |
| --- | --- |
| 1. **Injekcijos vietos priežiūra.** 2. Jeigu injekcijos vieta šiek tiek kraujuoja, švelniai prispauskite ant injekcijos vietos vatos gumulėlį arba marlę (netrinkite) ir, jei reikia, užklijuokite pleistrą.  * Injekcijos vietos **netrinkite**. | |
| 스케치, 그림, 아동 미술, 예술이(가) 표시된 사진  자동 생성된 설명  **N paveikslėlis** | 1. **Išmeskite užpildytą švirkštą.** 2. Panaudotą užpildytą švirkštą iš karto išmeskite į savo aštrių atliekų talpyklę (žr. **N pav.)**.   *Pastaba*: jeigu injekciją Jums suleido kitas žmogus, jis taip pat privalo būti atsargus, išimdamas užpildytą švirkštą ir šalindamas jį, kad išvengtų atsitiktinio įsidūrimo adata ir infekcijos perdavimo.   * **Nenaudokite** užpildyto švirkšto pakartotinai. * **Nedėkite** dangtelio atgal ant užpildyto švirkšto. * Panaudotos aštrių daiktų talpyklės **nemeskite** (nešalinkite) su buitinėmis atliekomis. * **Neperdirbkite** panaudotos aštrių daiktų talpyklės. * Avtozma užpildytą švirkštą ir atliekų talpyklę laikykite vaikams nepastebimoje ir nepasiekiamoje vietoje.   Pilną talpyklę išmeskite, kaip nurodė sveikatos priežiūros paslaugų teikėjas arba vaistininkas. Jei neturite aštrių atliekų talpyklės, galite naudoti buitinę talpyklę, kuri yra uždaroma ir atspari dūriams. Nesuvartotą vaistinį preparatą ar atliekas reikia tvarkyti laikantis vietinių reikalavimų. |
| 1. **Įrašykite (užregistruokite) savo injekciją.** 2. Parašykite datą, laiką ir konkrečią kūno dalį, į kurią susileidote vaistą. | |

**Pakuotės lapelis: informacija vartotojui**

**Avtozma 162 mg injekcinis tirpalas užpildytame švirkštiklyje**

tocilizumabas

BT_1000x858pxVykdoma papildoma šio vaisto stebėsena. Tai padės greitai nustatyti naują saugumo informaciją. Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip pranešti apie šalutinį poveikį, žr. 4 skyriaus pabaigoje.

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją, vaistininką arba slaugytoją.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems
* pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Be šio lapelio, Jūs gausite **Paciento budrumo kortelę**; joje yra svarbi saugumo informacija, kurią

Jums reikia žinoti prieš pradedant gydytis Avtozma preparatu ir jo vartojimo metu.

**Apie ką rašoma šiame lapelyje?**

1. Kas yra Avtozma ir kam jis vartojamas

2. Kas žinotina prieš vartojant Avtozma

3. Kaip vartoti Avtozma

4. Galimas šalutinis poveikis

5. Kaip laikyti Avtozma

6. Pakuotės turinys ir kita informacija

7. Vartojimo instrukcija

## 1. Kas yra Avtozma ir kam jis vartojamas

Avtozma sudėtyje yra veikliosios medžiagos tocilizumabo, kuris yra tam tikrose imuninėse ląstelėse pagamintas baltymas (monokloninis antikūnas), blokuojantis specifinį baltymą (citokiną), vadinamą interleukinu-6. Organizme pastarasis baltymas dalyvauja uždegimo procesuose, todėl jį blokuojant Jūsų organizme uždegimą galima susilpninti. Avtozma yra gydomi:

* **suaugusieji, sergantys vidutinio sunkumo ar sunkiu aktyviu reumatoidiniu artritu (RA),** autoimunine liga, jeigu ankstesnis gydymas buvo nepakankamai veiksmingas.
* **suaugusieji, sergantys sunkiu, aktyviu ir progresuojančiu reumatoidiniu artritu (RA),** jeigu jiems anksčiau nebuvo taikytas gydymas metotreksatu.

Avtozma padeda mažinti RA simptomus, pavyzdžiui, sąnarių skausmą ir patinimą, taip pat gali palengvinti Jūsų kasdieninę veiklą. Nustatyta, kad Avtozma lėtina ligos sukeliamos sąnarių kremzlių ir kaulo audinio pažaidos vystymąsi bei pagerina Jūsų gebėjimą atlikti įprastus kasdienius veiksmus.

Įprastai Avtozma vartojamas kartu su kitu RA gydymui skiriamu vaistu, vadinamu metotreksatu. Vis dėlto vartoti vieną Avtozma galima, jeigu gydytojas nustato, kad gydymas metotreksatu Jums netinka.

* **suaugusieji, sergantys arterijų liga, vadinama gigantinių ląstelių arteritu (GLA)**, kurią sukelia didžiausių organizmo arterijų uždegimas, ypač tų, kuriomis kraujas teka į galvą ir kaklą. Šios ligos simptomai yra galvos skausmas, nuovargis ir žandikaulio skausmas. Dėl jos gali ištikti insultas ar apakimas.

Avtozma gali sumažinti Jūsų galvos, kaklo ir rankų arterijų ar venų skausmą ir patinimą.

GLA dažnai gydomas vaistais, vadinamais steroidais. Įprastai jie yra veiksmingi, tačiau vartojami ilgą laiką ar didelėmis dozėmis gali sukelti šalutinį poveikį. Be to, steroidų dozės sumažinimas gali sukelti GLA paūmėjimą. Papildomai paskirtas Avtozma reiškia, kad steroidus bus galima vartoti trumpiau, o GLA išliks kontroliuojamas.

* **12 metų ir vyresni vaikai bei paaugliai**, **sergantys aktyviu *sisteminiu jaunatviniu idiopatiniu artritu (sJIA)***, kuris yra uždegiminė liga, sukelianti vieno ar kelių sąnarių skausmą ir patinimą, taip pat karščiavimą ir išbėrimą.

Avtozma yra skirtas sJIA simptomams lengvinti ir gali būti vartojamas vienas arba kartu su metotreksatu.

* 1**2 metų ir vyresni vaikai bei paaugliai**, sergantys ***jaunatviniu idiopatiniu poliartritu (pJIA)***, kuris yra uždegiminė liga, sukelianti vieno ar kelių sąnarių skausmą ir patinimą.

Avtozma yra skirtas pJIA simptomams lengvinti ir gali būti vartojamas vienas arba kartu su metotreksatu.

## 2. Kas žinotina prieš vartojant Avtozma

**Avtozma vartoti draudžiama**

* jeigu Jums arba Jūsų vaikui, kuriuo rūpinatės, yra alergija tocilizumabui arba bet kuriai pagalbinei šio vaisto medžiagai (jos išvardytos 6 skyriuje). (Žr. šio skyriaus pabaigoje pateiktus specialius įspėjimus dalyje „Avtozma sudėtyje yra polisorbato“);
* jeigu Jūs arba Jūsų vaikas, kuriuo rūpinatės, serga sunkia aktyvia infekcine liga.

Jeigu Jums yra bet kuri iš šių būklių, apie tai pasakykite gydytojui. Avtozma nevartokite.

**Įspėjimai ir atsargumo priemonės**

Pasitarkite su gydytoju, vaistininku arba slaugytoja, prieš pradėdami vartoti Avtozma.

* Jeigu injekcijos metu ar po jos pasireiškė **alerginė reakcija**, pavyzdžiui, spaudimas krūtinėje, švokštimas, stiprus svaigulys ar galvos sukimasis, lūpų, liežuvio, veido patinimas ar odos niežėjimas, dilgėlinė ar bėrimas, **nedelsdami pasakykite gydytojui**.
* Jeigu po Avtozma vartojimo Jums pasireiškė bet kokių alerginės reakcijos simptomų, nevartokite kitos dozės, kol apie tai nepasakėte gydytojui IR Jūsų gydytojas nurodė vartoti kitą dozę.
* Jeigu Jums yra bet kokia trumpalaikė ar ilgalaikė **infekcinė liga** arba jeigu dažnai sergate infekcinėmis ligomis. Jei negaluojate, **nedelsiant apie tai pasakykite savo gydytojui**. Avtozma gali sumažinti Jūsų organizmo gebėjimą reaguoti į infekcijas ir gali pasunkinti jau esamą infekcinę ligą ar padidinti galimybę užsikrėsti nauja infekcija.
* Jeigu esate sirgę **tuberkulioze**, pasakykite apie tai gydytojui. Prieš pradėdamas gydyti Avtozma preparatu, gydytojas patikrins, ar nėra tuberkuliozės požymių ir simptomų. Jeigu gydymo metu arba po jo atsiranda tuberkuliozės simptomų (užsitęsęs kosulys, kūno masės mažėjimas, silpnumas, šiek tiek pakilusi kūno temperatūra) arba bet kokios kitos infekcijos simptomų, nedelsdami kreipkitės į savo gydytoją.
* Jeigu Jums yra buvę **žarnų opų** ar **divertikulitas,** pasakykite apie tai gydytojui. Jų simptomai – pilvo skausmas ir nepaaiškinami vidurių pokyčiai lydimi karščiavimo.
* Jeigu sergate **kepenų liga**, pasakykite apie tai gydytojui. Prieš Jums vartojant Avtozma, gydytojas gali paskirti atlikti kraujo tyrimą ir ištirti kepenų funkciją.
* **Jeigu esate neseniai paskiepytas** arba planuojate skiepytis, pasakykite apie tai gydytojui. Prieš pradedant gydymą Avtozma visi pacientai turi būti paskiepyti visomis pagal amžių numatytomis vakcinomis. Gydymo Avtozma metu kai kurių rūšių vakcinomis skiepyti negalima.
* Jeigu sergate **vėžiu**, pasakykite gydytojui. Gydytojas spręs, ar Jus vis dėlto galima gydyti Avtozma.
* Jeigu Jums yra **širdies ir kraujagyslių ligos rizikos veiksnių**, pavyzdžiui, padidėjęs kraujospūdis ar padidėjęs cholesterolio kiekis, pasakykite gydytojui. Gydant Avtozma, šiuos rodmenis reikia kartotinai tirti.
* Jeigu Jums yra vidutinio sunkumo arba sunkus **inkstų veiklos sutrikimas**, gydytojas Jus stebės.
* Jeigu Jums nuolat skauda galvą.

Prieš pradedant vartoti Avtozma gydytojas paskirs atlikti kraujo tyrimus, kad nustatytų, ar Jūsų kraujyje nėra mažai leukocitų, mažai trombocitų, ar nepadidėjęs kepenų fermentų aktyvumas.

**Vaikams ir paaugliams**

Jaunesniems nei 12 metų vaikams Avtozma užpildytu švikštikliu švirkšti nerekomenduojama. Mažiau kaip 10 kg sveriančiam ir sJIA sergančiam vaikui Avtozma skirti negalima.

Jeigu vaikui yra buvęs ***makrofagų aktyvacijos sindromas*** (aktyvus ir nekontroliuojamas specifinių kraujo ląstelių dauginimasis), pasitarkite su gydytoju. Jūsų gydytojas nuspręs, ar Avtozma vis tik galės būti skiriamas.

**Kiti vaistai ir Avtozma**

Jeigu vartojate ar neseniai vartojote kitų vaistų, apie tai pasakykite gydytojui. Avtozma gali pakeisti kai kurių vaistų poveikį ir šių vaistų dozę gali tekti keisti. **Pasakykite gydytojui**, jeigu vartojate vaistų, kurių sudėtyje yra bet kurios iš šių veikliųjų medžiagų:

* metilprednizolono, deksametazono, vartojamų uždegimui slopinti;
* simvastatino ar atorvastatino, vartojamo cholesterolio kiekiui mažinti;
* kalcio kanalų blokatorių (pvz., amlodipino), vartojamų padidėjusiam kraujospūdžiui gydyti;
* teofilino, vartojamo astmai gydyti;
* varfarino ar fenprokumono – vaistų, vartojamų kraujui skystinti;
* fenitoino, vartojamo traukuliams gydyti;
* ciklosporino, vartojamo imuninei sistemai slopinti persodinus organus;
* benzodiazepinų (pvz., temazepamo), vartojamų nerimui mažinti.

Kadangi nėra klinikinės patirties, tocilizumabo kartu su kitais biologiniais preparatais RA, sJIA, pJIA arba GLA gydyti nerekomenduojama.

## Nėštumas, žindymo laikotarpis ir vaisingumas

**Avtozma negalima vartoti nėštumo metu,** išskyrus neabejotinai būtinus atvejus. Jeigu esate nėščia, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju.

**Galinčios pastoti moterys** gydymo metu ir iki 3 mėnesių po gydymo turi naudotis veiksmingomis apsaugos nuo nėštumo priemonėmis.

**Jeigu Jums planuojama skirti Avtozma, nutraukite žindymą** ir pasitarkite su gydytoju. Prieš pradedant žindyti turi praeiti bent 3 mėnesiai po paskutinio gydymo Avtozma. Nežinoma, ar Avtozma išsiskiria su motinos pienu.

**Vairavimas ir mechanizmų valdymas**

Šis vaistas gali sukelti galvos svaigimą. Jeigu Jums svaigsta galva, nevairuokite ir nevaldykite mechanizmų.

**Avtozma sudėtyje yra polisorbato**

Kiekviename šio vaisto užpildytame švirkštiklyje yra 0,2 mg polisorbato 80. Polisorbatai gali sukelti alerginių reakcijų. Jei žinote, kad Jūs esate alergiškas bet kokiai medžiagai, pasakykite gydytojui.

## 3. Kaip vartoti Avtozma

Visada vartokite šį vaistą tiksliai, kaip nurodė gydytojas, vaistininkas arba slaugytoja. Jeigu abejojate, kreipkitės į gydytoją, vaistininką arba slaugytoją.

Gydymą šiuo vaistu turi paskirti ir pradėti sveikatos priežiūros specialistas, turintis RA, sJIA, pJIA arba GLA diagnostikos ir gydymo patirties.

**Rekomenduojamoji dozė**

Dozė visiems RA ar GLA sergantiems suaugusiesiems yra 162 mg (1 užpildyto švirkštiklio turinys), skiriama vieną kartą per savaitę.

**sJIA sergantys paaugliai (12 metų ir vyresni)**

**Įprastinė Avtozma dozė priklauso nuo paciento kūno masės.**

* Jeigu pacientas sveria **mažiau kaip 30 kg**: dozė yra 162 mg (vieno užpildyto švirkštiklio turinys) vieną kartą per 2 savaites.
* Jeigu pacientas **sveria 30 kg ar daugiau**: dozė yra 162 mg (vieno užpildyto švirkštiklio turinys) vieną kartą per savaitę.

Užpildyto švirkštiklio negalima skirti jaunesnių kaip 12 metų vaikų gydymui.

**pJIA sergantys paaugliai (12 metų ir vyresni)**

**Įprastinė Avtozma dozė priklauso nuo paciento kūno masės.**

* Jeigu pacientas sveria **mažiau kaip 30 kg**: dozė yra 162 mg (vieno užpildyto švirkštiklio turinys) vieną kartą per 3 savaites.
* Jeigu pacientas **sveria 30 kg ar daugiau**: dozė yra 162 mg (vieno užpildyto švirkštiklio turinys) vieną kartą per 2 savaites.

Užpildyto švirkštiklio negalima skirti jaunesnių kaip 12 metų vaikų gydymui.

Avtozma skiriamas injekcijos po oda būdu. Iš pradžių Avtozma gali sušvirkšti gydytojas arba slaugytoja. Tačiau gydytojas gali nuspręsti, kad šio vaisto galite švirkštis ir patys. Šiuo atveju Jus apmokys, kaip susišvirkšti Avtozma patiems. Tėvai ir globėjai bus išmokyti kaip Avtozma sušvirkšti pacientams, kurie patys to padaryti negali.

Jeigu turite bet kokių klausimų dėl vaisto švirkštimo sau arba pacientui paaugliui, kuriuo rūpinatės, pasitarkite su gydytoju. Išsami „Vartojimo instrukcija“ pateikiama šio lapelio pabaigoje.

**Ką daryti pavartojus per didelę Avtozma dozę?**

Kadangi Avtozma sušvirkščiamas naudojant vieną užpildytą švirkštiklį, nelabai tikėtina, kad vaisto bus suleista perdaug. Tačiau jeigu Jums tai kelia nerimą, pasitarkite su gydytoju, vaistininku arba slaugytoja.

**Jeigu dozę praleidžia ar pamiršta pavartoti RA ar GLA sergantis suaugęs pacientas arba sJIA sergantis paauglys**

Labai svarbu Avtozma vartoti tiksliai, kaip nurodė gydytojas. Pasižymėkite kitos dozės vartojimo dieną.

* Jeigu pamiršote pavartoti kassavaitinę vaisto dozę ir praėjo mažiau kaip 7 dienos, kitą dozę vartokite toliau numatytą dieną.
* Jeigu pamiršote pavartoti kas antrą savaitę švirkščiamą vaisto dozę ir praėjo mažiau kaip 7 dienos, praleistąją dozę sušvirkškite iškart prisiminę, o kitą dozę vartokite įprastu laiku.
* Jeigu pamiršote pavartoti kas savaitę arba kas antrą savaitę švirkščiamą vaisto dozę ir praėjo daugiau kaip 7 dienos, arba nesate tikri, kada reikia sušvirkšti Avtozma, kreipkitės į gydytoją arba vaistininką.

**Jeigu dozę pamiršta suvartoti ar praleidžia pJIA sergantis paauglys**

Labai svarbu Avtozma vartoti tiksliai, kaip nurodė Jūsų gydytojas. Pasižymėkite kitos dozės vartojimo dieną.

* Jeigu pamiršote pavartoti vaisto dozę ir praėjo mažiau kaip 7 dienos, praleistąją dozę sušvirkškite iškart prisiminę, o kitą dozę vartokite numatytu laiku.
* Jeigu pamiršote pavartoti vaisto dozę ir praėjo daugiau kaip 7 dienos, arba nesate tikri, kada reikia sušvirkšti Avtozma, kreipkitės į gydytoją arba vaistininką.

**Nustojus vartoti Avtozma**

Nenutraukite Avtozma vartojimo, pirmiausia neaptarę to su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Šalutinis poveikis gali pasireikšti praėjus 3 mėnesiams ar daugiau po paskutinės Avtozma dozės.

**Galimas dažnas sunkus šalutinis poveikis: nedelsdami pasakykite gydytojui.**

*Jie yra dažni, gali pasireikšti rečiau kaip 1 iš 10 asmenų.*

**Alerginės reakcijos** injekcijos metu ar po jos:

* apsunkintas kvėpavimas, krūtinės veržimas ar svaigulys,
* bėrimas, niežulys, dilgėlinė, lūpų, liežuvio ir veido patinimas.

Jeigu Jums pasireikštų bet kuris iš šių požymių, **nedelsdami** pasakykite gydytojui.

**Sunkios infekcinės ligos požymiai**:

* karščiavimas ar šaltkrėtis,
* burnos ar odos pūslelės,
* pilvo skausmas.

## Toksinio poveikio kepenims požymiai ir simptomai:

*Jie gali pasireikšti rečiau kaip 1 iš 1 000 asmenų.*

* nuovargis,
* pilvo skausmas,
* gelta (odos ar akių pageltimas).

Pastebėję bet kurių iš šių reiškinių, **kiek galima greičiau** pasakykite gydytojui.

**Labai dažnas šalutinis poveikis**:

*Gali pasireikšti ne rečiau kaip 1 iš 10 asmenų*

* viršutinių kvėpavimo takų infekcinės ligos ir joms būdingi simptomai, pavyzdžiui, kosulys,užsikimšusi nosis, išskyros iš nosies, ryklės skausmas ir galvos skausmas,
* padidėjęs kraujo riebalų (cholesterolio) kiekis,
* injekcijos vietos reakcijos.

**Dažnas šalutinis poveikis**:

*Gali pasireikšti rečiau kaip 1 iš 10 asmenų*

* plaučių infekcinė liga (pneumonija),
* juosiančioji pūslelinė (*herpes zoster*),
* lūpų pūslelinė (burnos *herpes simplex*), pūslelės,
* odos infekcinė liga (celiulitas), kartais su karščiavimu ir šaltkrėčiu,
* bėrimas, niežulys, dilgėlinė,
* alerginės (padidėjusio jautrumo) reakcijos,
* akių infekcinė liga (konjunktyvitas),
* galvos skausmas, svaigulys, padidėjęs kraujospūdis,
* burnos išopėjimas, pilvo skausmas,
* skysčių susilaikymas apatinėse galūnėse (edema), kūno masės padidėjimas,
* kosulys, dusulys,
* mažas baltųjų kraujo ląstelių skaičius, matomas ištyrus kraują (neutropenija, leukopenija),
* nenormalūs kepenų funkcijos tyrimų rodmenys (padidėjęs transaminazių aktyvumas),
* padidėjęs bilirubino kiekis, nustatomas ištyrus kraują,
* mažas fibrinogeno (kraujo krešėjime dalyvaujančio baltymo) kiekis kraujyje.

**Nedažnas šalutinis poveikis**:

*Gali pasireikšti rečiau kaip 1 iš 100 asmenų*

* divertikulitas (karščiavimas, šleikštulys, viduriavimas, vidurių užkietėjimas, pilvo skausmas),
* paraudę ir patinę ploteliai burnoje,
* padidėjęs kraujo riebalų (trigliceridų) kiekis,
* skrandžio opa,
* inkstų akmenligė,
* susilpnėjusi skydliaukės veikla.

**Retas šalutinis poveikis**:

*Gali pasireikšti rečiau kaip 1 iš 1 000 asmenų*

* Stivenso-Džonsono (*Stevens – Johnson)* sindromas (odos išbėrimas, dėl kurio gali atsirasti odos pūslės ir lupimasis),
* mirtina alerginė reakcija (anafilaksija (mirtina));
* kepenų uždegimas (hepatitas), gelta.

**Labai retas šalutinis poveikis**:

*Gali pasireikšti rečiau kaip 1 iš 10 000 asmenų*

* kraujo tyrimu nustatomas sumažėjęs baltųjų kraujo ląstelių, raudonųjų kraujo ląstelių bei kraujo

plokštelių (trombocitų) skaičius,

* kepenų nepakankamumas.

**Šalutinis poveikis sJIA ar pJIA sergantiems vaikams ir paaugliams**

sJIA ar pJIA sergantiems vaikams ir paaugliams pasireiškiantis šalutinis poveikis įprastai yra panašus į pasireiškiantį suaugusiesiems. Kai kurie šalutiniai reiškiniai, vaikams ir paaugliams pastebėti dažniau: nosies ir ryklės uždegimas, galvos skausmas, pykinimas (šleikštulys) ir sumažėjęs baltųjų kraujo kūnelių skaičius.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojai. Apie šalutinį poveikį taip pat galite pranešti tiesiogiai naudodamiesi

[V priede](https://www.ema.europa.eu/documents/template-form/appendix-v-adverse-drug-reaction-reporting-details_en.doc) nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Avtozma

Šį vaistą laikykite vaikams nepastebimoje ir nepasiekiamoje vietoje.

Ant užpildyto švirkštiklio etiketės po „EXP“ ir išorinės dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti šaldytuve (2 °C–8 °C). Negalima užšaldyti. Išimtą iš šaldytuvo užpildytą švirkštiklį galima laikyti iki 3 savaičių ne aukštesnėje kaip 30°C temperatūroje.

Užpildytą švirkštiklį laikyti išorinėje dėžutėje, kad vaistas būtų apsaugotas nuo šviesos ir drėgmės.

Šio vaisto negalima vartoti, jeigu tirpalas yra drumstas, jame yra matoma dalelių ar tirpalas yra kokios nors kitos spalvos nei bespalvis ar geltonas, arba jeigu bet kuri užpildyto švirkštiklio dalis yra pažeista.

Užpildyto švirkštiklio negalima purtyti. Nuėmus dangtelį, kad vaistas neišdžiūtų ir neužkimštų adatos, injekciją būtina pradėti per 3 minutes. Užpildyto švirkštiklio nepanaudojus per 3 minutes nuo dangtelio nuėmimo, užpildytą švirkštiklį būtina išmesti į aštrioms atliekoms skirtą talpyklę ir naudoti naują užpildytą švirkštiklį.

Jeigu paspaudus adatos gaubtelį oranžinės spalvos indikatorius nepajuda, Jūs privalote šį užpildytą švirkštiklį išmesti į aštrioms atliekoms skirtą talpyklę. **Nebandykite** užpildyto švirkštiklio naudoti dar kartą. Bandant naudoti dar kartą, užpildytas švirkštiklis yra užrakintas ir adatą dengia gaubtelis. Negalima pakartoti injekcijos kitu užpildytu švirkštikliu. Jei reikia pagalbos, kreipkitės į savo sveikatos priežiūros paslaugų teikėją.

## 6. Pakuotės turinys ir kita informacija

**Avtozma sudėtis**

* Veiklioji medžiaga yra tocilizumabas.

Kiekviename užpildytame švirkšte 0,9 ml tirpalo yra 162 mg tocilizumabo.

* Pagalbinės medžiagos yra L-Histidinas, L-Histidino monohidrochlorido monohidratas, L-Treoninas, L- Metioninas, polisorbatas 80 ir injekcinis vanduo.

**Avtozma išvaizda ir kiekis pakuotėje**

Avtozma yra injekcinis tirpalas. Tirpalas yra bespalvis arba geltonas.

Avtozma tiekiamas užpildytuose švirkštikliuose, kuriuose 0,9 ml yra 162 mg tocilizumabo injekcinio tirpalo.

Pacientams naudoti skirtas Avtozma užpildytas švirkštiklis tiekiamas pakuotėse, kuriose yra:

* 1 užpildytas švirkštiklis
* 2 užpildyti švirkštikliai
* 4 užpildyti švirkštikliai
* 12 (3 pakuotės po 4) užpildytų švirkštiklių (sudėtinė pakuotė)

**Gali būti tiekiamos ne visų dydžių pakuotės**.

**Registruotojas**

Celltrion Healthcare Hungary Kft.

1062 Budapest

Váci út 1-3. WestEnd Office Building B torony

Vengrija

**Gamintojas**

Nuvisan France SARL

2400 Route des Colles,

06410 Biot,

Prancūzija

Midas Pharma GmbH

Rheinstr. 49,

55218 Ingelheim,

Vokietija

KYMOS S.L.

Ronda Can Fatjó, 7B.

08290 Cerdanyola del Vallès,

Barcelona,

Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą:

|  |  |
| --- | --- |
| **België/Belgique/Belgien**  Celltrion Healthcare Belgium BVBA  Tél/Tel: +32 2 643 71 81  [BEinfo@celltrionhc.com](mailto:BEinfo@celltrionhc.com) | **Lietuva**  Celltrion Healthcare Hungary Kft.  Tel.: +36 1 231 0493 |
| **България**  Celltrion Healthcare Hungary Kft.  Teл.: +36 1 231 0493 | **Luxembourg/Luxemburg**  Celltrion Healthcare Belgium BVBA  Tél/Tel: +32 2 643 71 81  [BEinfo@celltrionhc.com](mailto:BEinfo@celltrionhc.com) |
| **Česká republika**  Celltrion Healthcare Hungary Kft.  Tel: +36 1 231 0493 | **Magyarország**  Celltrion Healthcare Hungary Kft.  Tel:. +36 1 231 0493 |
| **Denmark**  Celltrion Healthcare Denmark ApS  Tlf: +45 3535 2989  Contact\_dk@celltrionhc.com | **Malta**  Mint Health Ltd.  Tel: +356 2093 9800 |
| **Deutschland**  Celltrion Healthcare Deutschland GmbH  Tel: +49 (0)30 346494150  [infoDE@celltrionhc.com](mailto:infoDE@celltrionhc.com) | **Nederland**  Celltrion Healthcare Netherlands B.V.  Tel: + 31 20 888 7300  [NLinfo@celltrionhc.com](mailto:NLinfo@celltrionhc.com) |
| **Eesti**  Celltrion Healthcare Hungary Kft.  Tel: +36 1 231 0493 | **Norge**  Celltrion Healthcare Norway AS  Contact\_no@celltrionhc.com |
| **España**  CELLTRION FARMACEUTICA (ESPAÑA) S.L..  Tel: +34 910 498 478 | **Österreich**  Astro-Pharma GmbH  Tel: +43 1 97 99 860 |
| **Ελλάδα**  ΒΙΑΝΕΞ Α.Ε.  Τηλ: +30 210 8009111 | **Polska**  Celltrion Healthcare Hungary Kft.  Tel.: +36 1 231 0493 |
| **France**  Celltrion Healthcare France SAS  Tél.: +33 (0)1 71 25 27 00 | **Portugal**  CELLTRION PORTUGAL, UNIPESSOAL LDA.  Tel: +351 21 936 8542 |
| **Hrvatska**  Oktal Pharma d.o.o.  Tel: +385 1 6595 777 | **România**  Celltrion Healthcare Hungary Kft.  Tel: +36 1 231 0493 |
| **Ireland**  Celltrion Healthcare Ireland Limited  Tel: +353 1 223 4026 | **Slovenija**  OPH Oktal Pharma d.o.o.  Tel.: +386 1 519 29 22 |
| **Ísland**  Celltrion Healthcare Hungary Kft.  Sími: +36 1 231 0493 | **Slovenská republika**  Celltrion Healthcare Hungary Kft.  Tel: +36 1 231 0493 |
| **Italia**  Celltrion Healthcare Italy S.r.l.  Tel: +39 02 47927040 | **Suomi/Finland**  Celltrion Healthcare Finland Oy.  Tel: +358 29 170 7755  contact\_fi@celltrionhc.com |
| **Κύπρος**  C.A. Papaellinas Ltd  Τηλ: +357 22741741 | **Sverige**  Celltrion Sweden AB  Tel: +46 8 80 11 77  Contact\_se@celltrionhc.com |
| **Latvija**  Celltrion Healthcare Hungary Kft.  Tālr.: +36 1 231 0493 |  |

**Šis pakuotės lapelis paskutinį kartą peržiūrėtas**

**Kiti informacijos šaltiniai**

Išsami informacija apie šį vaistą pateikiama Europos vaistų agentūros tinklalapyje <https://www.ema.europa.eu.>

**7. Vartojimo instrukcija**

Prieš pradėdami gydymą ir kaskart įsigiję Avtozma užpildytą švirkštiklį, perskaitykite šią vartojimo instrukciją ir laikykitės jos. Gali būti pateikta naujos informacijos. Prieš Jums pradedant vartoti Avtozma, sveikatos priežiūros specialistas Jums parodys, kaip tinkamai paruošti ir susileisti vaisto.

**Svarbi informacija**

* + - **Nenumikite** užpildyto švirkštiklio dangtelio, kol nebūsite pasiruošę suleisti Avtozma.
    - Niekada **nebandykite** užpildyto švirkštiklio išardyti dalimis.
    - **Nenaudokite** to paties užpildyto švirkštiklio dar kartą.
    - **Nepurtykite** užpildyto švirkštiklio.
    - **Nenaudokite** užpildyto švirkštiklio, jei jis buvo nukritęs arba yra pažeistas.
    - **Patarimas pacientams dėl padidėjusio jautrumo reakcijų (dar vadinamų anafilaksija).** Jeigu bet kuriuo injekcijos metu ar po jos Jums nesant gydymo įstaigoje pasireikš toliau išvardytų simptomų (bet nepasiribojant tik šiais), kaip odos bėrimas, niežulys, šaltkrėtis, veido, lūpų, liežuvio ar gerklės patinimas, krūtinės ląstos skausmas, švokštimas, apsunkintas kvėpavimas ar rijimas arba galvos svaigimas ar alpimo jausmas, turėtumėte nedelsdami kreiptis neatidėliotinos medicininės pagalbos.

**Avtozma laikymas**

* Nepanaudotą užpildytą švirkštiklį laikykite išorinėje dėžutėje šaldytuve (2 ºC–8 ºC). **Negalima užšaldyti**.
* Išimtą iš šaldytuvo Avtozma galima laikyti iki 3 savaičių ne aukštesnėje kaip 30 °C temperatūroje. Nepanaudojus per 3 savaites, Avtozma reikia išmesti.
* Saugokite užpildytą švirkštiklį nuo tiesioginių saulės spindulių.
* **Neišimkite** laikomo užpildyto švirkštiklio iš išorinės pakuotės.
* **Nepalikite** užpildyto švirkštiklio be priežiūros.
* Laikykite užpildytą švirkštiklį vaikams nepasiekiamoje vietoje. Yra smulki detalė.

**Avtozma užpildyto švirkštiklio dalys (žr. A pav.)**

**Prieš naudojant**

**Po naudojimo**

Korpusas

Langelio sritis

Mėlynas adatos gaubtelis (adata viduje)

Oranžinis gaubtelis

Galiojimo pabaigos data

Oranžinės spalvos indikatorius **„injekcija baigta“**

Mėlynas adatos gaubtelis (užrakintas ir adata viduje)

텍스트, 스크린샷, 도표, 디자인이(가) 표시된 사진

자동 생성된 설명

**Figure A**

**Pasiruošimas injekcijai**

|  |  |
| --- | --- |
| C:\Users\2501570\Desktop\AI figure B clean.png  **B paveikslėlis**  Vatos gumulėlis  arba marlė ir alkoholiu suvilgytas tamponas  Aštrių atliekų talpyklė  Dėžutė, kurioje yra Avtozma užpildytas švirkštiklis  Pleistras | 1. **Surinkite injekcijai reikalingas priemones.** 2. Paruoškite švarų, lygų paviršių, pavyzdžiui, stalą arba spintelę, gerai apšviestoje vietoje. 3. Išimkite iš šaldytuvo dėžutę su užpildytu švirkštikliu. 4. Paruoškite toliau pateiktas priemones (žr. **B pav.**):   - dėžutę su Avtozma užpildytu švirkštikliu  **Dėžutėje nėra:**  - Vatos gumulėlio arba marlės  - Pleistro  - Aštrių atliekų talpyklės  - Alkoholiu suvilgyto tampono |
| **텍스트, 스케치, 도표, 원이(가) 표시된 사진  자동 생성된 설명**  **C paveikslėlis**  **Tinka iki: mm MMMM**  **Tinka iki: mm MMMM** | 1. **Apžiūrėkite dėžutę** 2. Patikrinkite dėžutę, ar vaistas ir dozės stiprumas tinkami (Avtozma). 3. Patikrinkite ant dėžutės nurodytą tinkamumo laiką, kad įsitikintumėte, jog jis nepasibaigė.  * **Nenaudokite** užpildyto švirkštiklio, jeigu pasibaigęs tinkamumo terminas. * Jeigu dėžutę atidarote pirmą kartą, įsitikinkite, kad ji tinkamai užplombuota. * Jeigu atrodo, kad dėžutė buvo atidaryta arba yra pažeista, užpildyto švirkštiklio nenaudokite. |
| 휴대 전화, 스케치, 드라이브, 디자인이(가) 표시된 사진  자동 생성된 설명  **D paveikslėlis**  **EXP: mm MMMM** | 1. **Apžiūrėkite užpildytą švirkštiklį.** 2. Atidarykite dėžutę ir iš jos išimkite vieną vienkartinį užpildytą švirkštiklį. Dėžutę su likusiais Avtozma užpildytais švirkštikliais padėkite atgal į šaldytuvą. 3. Patikrinkite ant Avtozma užpildyto švirkštiklio nurodytą tinkamumo laiką (žr. **D pav.**).  * **Nenaudokite** užpildyto švirkštiklio, jeigu pasibaigęs tinkamumo laikas. Jeigu tinkamumo laikas yra pasibaigęs, tokį užpildytą švirkštiklį saugiai išmeskite į savo aštrių atliekų talpyklę ir paimkite naują švirkštiklį.  1. Patikrinkite užpildytą švirkštiklį ir įsitikinkite, kad jis nėra pažeistas ir nėra pratekėjimo požymių.  * **Nenaudokite** užpildyto švirkštiklio, jeigu jis buvo nukritęs, yra pažeistas arba pratekėjo.   *Pastaba*: nedidelis tarpas tarp oranžinio dangtelio ir injektoriaus cilindro yra normalu. |
| 텍스트, 스크린샷, 원, 디자인이(가) 표시된 사진  자동 생성된 설명  **E paveikslėlis**  **45 minutės** | 1. **Palaukite 45 minutes.** 2. Palikite užpildytą švirkštiklį išimtą iš dėžutės kambario temperatūroje (18 ºC –28 °C) 45 minutes, kad jis sušiltų (žr. **E pav.**).  * **Nešildykite** užpildyto švirkštiklio naudodami šilumos šaltinius, pvz., karštą vandenį arba mikrobangų krosnelę. * **Nepalikite** užpildyto švirkštiklio sušilti tiesioginiuose saulės spinduliuose. * **Nenuimkite** dangtelio, kol užpildytas švirkštiklis yra paliktas sušilti iki kambario temperatūros. * Jeigu užpildyto švirkštiklio temperatūra nepasiektų kambario temperatūros, gali kilti diskomfortas. |
| 스케치, 그림, 일러스트레이션, 디자인이(가) 표시된 사진  자동 생성된 설명  **F paveikslėlis** | 1. **Apžiūrėkite vaistą.** 2. Laikydami rankose Avtozma užpildytą švirkštiklį, dangtelį nukreipkite žemyn. 3. Apžiūrėkite vaistą ir įsitikinkite, kad skystis yra skaidrus arba šiek tiek opalinis ir bespalvis arba geltonas bei jame nėra dalelių ar dribsnių (žr. **F pav.**).  * **Nenaudokite** užpildyto švirkštiklio, jei skystis yra pakitusios spalvos, drumstas arba jame yra dalelių ar dribsnių. Užpildytą švirkštiklį saugiai išmeskite į aštrių atliekų talpyklę ir naudokite naują švirkštiklį. * Oro burbuliukai yra normalu. |
| 스케치, 그림, 라인 아트, 아동 미술이(가) 표시된 사진  자동 생성된 설명  **G paveikslėlis** | 1. **Nusiplaukite rankas.** 2. Nusiplaukite rankas muilu ir vandeniu bei kruopščiai jas nusausinkite (žr. **G pav.**). |
| 스케치, 화이트, 그림, 텍스트이(가) 표시된 사진  자동 생성된 설명  **H paveikslėlis**  **Galite leisti patys, prižiūrintis asmuo arba SPS**  **Gali suleisti TIK prižiūrintis asmuo arba SPS** | 1. **Pasirinkite tinkamą injekcijos vietą (žr. H pav.).** 2. Vaistą galite leisti į šias vietas  * Šlaunų priekinę dalį. * Pilvą, išskyrus 5 cm sritį aplink bambą. * Žasto išorinę dalį (tik jei esate globėjas arba sveikatos priežiūros specialistas (SPS). * **Neleiskite** vaisto į žastą patys. * Kiekvieną kartą injekcijai pasirinkite kitą sritį, kuri būtų mažiausiai 2,5 cm nutolusi nuo prieš tai buvusios injekcijos vietos. * **Negalima leisti** tose srityse, kuriose yra apgamų, randų, kraujosruvų (mėlynių) ar kurių oda jautri, paraudusi ar sukietėjusi. |
| 라인 아트, 스케치, 클립아트, 컬러링북이(가) 표시된 사진  자동 생성된 설명  **I paveikslėlis** | 1. **Nuvalykite injekcijos vietą.** 2. Nuvalykite injekcijos vietą alkoholiu suvilgytu tamponu ir leiskite jai nudžiūti (žr. **I pav.**). Taip sumažės infekcijos pavojus.  * **Neprisilieskite** prie nuvalytos odos prieš atlikdami injekciją. * Nuvalytos odos **nedžiovinkite** džiovintuvu ar pūsdami. |

**Injekcijos atlikimas**

|  |  |
| --- | --- |
| 스케치, 그림, 클립아트, 일러스트레이션이(가) 표시된 사진  자동 생성된 설명  **J paveikslėlis**  **Adatos gaubtelis** | 1. **Nuimkite dangtelį.** 2. Viena ranka laikykite užpildyto švirkštiklio cilindrą, nukreipę dangtelį į viršų. Kita ranka atsargiai traukite dangtelį tiesiai (žr. **J pav.**).   *Pastaba*: jeigu negalite nuimti dangtelio, turėtumėte paprašyti globėjo pagalbos arba kreiptis į sveikatos priežiūros specialistą.   1. Dangtelį iš karto išmeskite į savo aštrių atliekų talpyklę (žr. **14 veiksmą** ir **O pav.**)  * **Neuždenkite** užpildyto švirkštiklio iš naujo. * Norėdami išvengti atsitiktinio dūrio adata, **nelieskite** adatos apsaugos, kuri yra užpildyto švirkštiklio gale. * Nuėmus dangtelį, užpildytas švirkštiklis yra paruoštas. Jeigu jis nepanaudojamas per 3 minutes nuo dangtelio nuėmimo, užpildytą švirkštiklį išmeskite į aštrių atliekų talpyklę ir naudokite naują užpildytą švirkštiklį. |
| 스케치, 그림, 클립아트, 라인 아트이(가) 표시된 사진  자동 생성된 설명  **K paveikslėlis** | 1. **Uždėkite užpildytą švirkštiklį ant injekcijos vietos.** 2. Patogiai laikykite užpildytą švirkštiklį viena ranka, kad galėtumėte matyti langelį (žr. **K pav.**). 3. Nesuėmę ir netempdami odos uždėkite ant jos užpildytą švirkštiklį 90 laipsnių kampu (žr. **L pav.**).   *Pastaba*: svarbu pasirinkti tinkamą kampą, kad vaistas būtų suleistas po oda (į poodinį audinį), nes kitaip injekcija gali būti skausminga ir vaistas gali neveikti tinkamai.   * **Negalima leisti** vaisto į raumenį ar kraujagyslę. |
| 클립아트, 텍스트, 라인 아트, 만화 영화이(가) 표시된 사진  자동 생성된 설명  **90°**  **90°**  **ARBA**  **L paveikslėlis** |  |
| **텍스트, 클립아트, 만화 영화, 화이트이(가) 표시된 사진  자동 생성된 설명**  **M paveikslėlis**  **Tada lėtai skaičiuokite iki 5**  **1-as spragtelėjimas**  **2-as spragtelėjimas** | 1. **Atlikite injekciją.** 2. Norėdami pradėti suleidimą, tvirtai prispauskite užpildytą švirkštiklį prie odos. 3. Prasidėjus leidimui, išgirsite 1-ą spragtelėjimą ir langelį pradės užpildyti oranžinis indikatorius (žr. **M pav.**). 4. Toliau tvirtai spauskite užpildytą švirkštiklį prie odos ir laukite 2-o spragtelėjimo. 5. Išgirdę 2-ą spragtelėjimą, toliau tvirtai spauskite užpildytą švirkštiklį prie odos ir **lėtai skaičiuokite iki 5**, kad užtikrintumėte visos dozės suleidimą (žr. **M pav.**). 6. Norėdami įsitikinti, kad Jums suleista visa vaisto dozė, stebėkite oranžinį indikatorių, kol jis nustos judėti ir pasieks langelio galą.   *Pastaba*: Jei oranžinis indikatorius nejuda, išmeskite užpildytą švirkštiklį ir naudokite naują. |
| 스케치, 클립아트, 그림, 라인 아트이(가) 표시된 사진  자동 생성된 설명  **N paveikslėlis** | 1. **Ištraukite užpildytą švirkštiklį iš injekcijos vietos.** 2. Kai oranžinis indikatorius nustoja judėti, norėdami adatą ištraukti iš odos, užpildytą švirkštiklį iš injekcijos vietos ištraukite tiesiai 90 laipsnių kampu.  * Adatos apsauga automatiškai išlįs ir uždengusi adatą užsirakins (žr. **N pav.**).   *Pastaba*: jei langelis nėra visiškai oranžinis arba vaistas vis dar švirkščiamas, tai reiškia, kad Jums buvo suleista ne visa dozė. Atsargiai dėkite užpildytą švirkštiklį į aštrių atliekų talpyklę ir nedelsdami kreipkitės į sveikatos priežiūros specialistą.   * **Nelieskite** užpildyto švirkštiklio adatos apsaugos. * **Nebandykite** užpildyto švirkštiklio panaudoti dar kartą. * **Negalima** kartoti injekcijos kitu užpildytu švirkštikliu. |

**Po injekcijos**

|  |  |
| --- | --- |
| 1. **Injekcijos vietos priežiūra** 2. Jeigu injekcijos vieta šiek tiek kraujuoja, švelniai prispauskite ant injekcijos vietos vatos gumulėlį arba marlę (netrinkite) ir, jei reikia, užklijuokite pleistrą.  * Injekcijos vietos **netrinkite** | |
| 스케치, 그림, 사무용품, 아동 미술이(가) 표시된 사진  자동 생성된 설명  **O paveikslėlis** | 1. **Išmeskite Avtozma.** 2. Panaudotą užpildytą švirkštiklį iš karto išmeskite į savo aštrių atliekų talpyklę (žr. **O pav.**).   *Pastaba*: jeigu injekciją Jums sušvirkštė kitas žmogus, jis taip pat privalo būti atsargus, išimdamas užpildytą švirkštiklį ir šalindamas jį, kad išvengtų atsitiktinio įsidūrimo adata ir infekcijos perdavimo.   * **Nenaudokite** užpildyto švirkštiklio pakartotinai. * **Nedėkite** dangtelio atgal ant užpildyto švirkštiklio. * Panaudotos aštrių atliekų talpyklės **nemeskite** (nešalinkite) su buitinėmis atliekomis. * **Neperdirbkite** panaudotos aštrių atliekų talpyklės. * Avtozma užpildytą švirkštiklį ir atliekų talpyklę laikykite vaikams nepastebimoje ir nepasiekiamoje vietoje. * Pilną talpyklę išmeskite, kaip nurodė sveikatos priežiūros paslaugų teikėjas arba vaistininkas. Jei neturite aštrių atliekų talpyklės, galite naudoti buitinę talpyklę, kuri yra uždaroma ir atspari dūriams. Nesuvartotą vaistinį preparatą ar atliekas reikia tvarkyti laikantis vietinių reikalavimų |
| 1. **Įrašykite (užregistruokite) savo injekciją.** 2. Parašykite datą, laiką ir konkrečią kūno dalį, į kurią susileidote vaistą. | |